Split (1)

train · 10k rows

file_name stringlengths 13 17	summary stringlengths 1 1.09k	full_article stringlengths 5 22k
article_8262.txt	លោក Jose Mourinho អ្នកចាត់ការក្រុម AS Roma នៅថ្ងៃទី៩ ខែវិច្ឆិកា បាននិយាយថាកីឡាករក្នុងក្រុមម្នាក់បានក្បត់មិត្តរួមក្រុម ដោយការបង្ហាញទម្រង់លេងដ៏អាក្រក់បំផុត និងអាកប្បកិរិយាគ្មានវិជ្ជាជីវៈ អំឡុងការប្រកួតក្របខណ្ឌ Serie A ដែល Roma ស្មើ Sassuolo។	ការប្រកួតរវាងក្រុម Roma ទល់ Sassuolo បញ្ចប់ទៅដោយលទ្ធផលស្មើ ១-១ ខណៈកីឡាករ Tammy Abraham ស៊ុតគ្រាប់ចុងម៉ោងជួយឱ្យ Roma ដណ្តើមបាន ១ពិន្ទុមកវិញពីក្រុមម្ចាស់ផ្ទះ Sassuolo ដែលដឹកនាំដោយលោក Andrea Pinamonti។ ក្នុងជំនួបលីគកំពូលអ៊ីតាលីនេះ លោក Mourinho មើលឃើញថាមានកូនក្រុមរបស់ខ្លួនម្នាក់ក្បត់ក្រុម ដោយលេងមិនអស់ពីចិត្ត។ ទោះជាយ៉ាងណាក្តីអ្នកចាត់ការសញ្ជាតិព័រទុយហ្គាល់បានបដិសេធមិនបង្ហាញឈ្មោះកីឡាករដោយចំៗឡើយ នៅពេលត្រូវបានអ្នកកាសែតសាកសួរនាំអំពីកីឡាករម្នាក់នោះ។ «នេះជារឿងដែលខកចិត្តបំផុតសម្រាប់ខ្ញុំព្រោះថាក្រុមទាំងអស់ត្រូវបានកីឡាករម្នាក់ក្បត់ដោយអាកប្បកិរិយាគ្មានវិជ្ជាជីវៈជាកីឡាករ គេបានក្បត់មិត្តរួមក្រុមទាំងមូល»។ នេះជាការអះអាងរបស់អ្នកចាត់ការរហ្សនាម Special One មុនបន្ថែមថា ក្រោយការប្រកួតបញ្ចប់លោកបាននិយាយជាមួយកីឡាករម្នាក់នោះ ក្នុងបន្ទប់ផ្លាស់សម្លៀកបំពាក់ ដោយកីឡាកររូបនោះប្រើអាកប្បកិរិយាដែលគ្មានវិជ្ជាជីវៈ។ ការប្រកួតបន្ទាប់របស់ Roma នឹងត្រូវជួប Torino នៅថ្ងៃទី១៣ ខែវិច្ឆិកា ក្នុងការប្រកួតជំនួបចុងក្រោយនៃក្របខណ្ឌ Serie A មុនការសម្រាកលីគ ដើម្បីទៅកាន់ការប្រកួត FIFA World Cup នៅកាតា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8263.txt	ក្រុមកីឡាបាល់ទាត់ជម្រើសជាតិដាណឺម៉ាកថ្ងៃទី១៤ ខែវិច្ឆិកា បានប្រកាសសមាសភាពកីឡាករ ៥រូបបន្ថែមទៀត ដើម្បីបង្គ្រប់សមាជិកទាំង ២៦រូប ធ្វើដំណើរទៅការប្រកួត FIFA World Cup ប្រទេសកាតា។	កីឡាករទាំង ៥ ដែលដាណឺម៉ាកបានសម្រេចជ្រើសរើសចុងក្រោយរួមមានខ្សែប្រយុទ្ធ Yussuf Poulsen របស់ក្រុម RB Leipzig, ខ្សែប្រយុទ្ធ Christian Norgaard របស់ក្រុម Brentford, អ្នកចាំទី Frederik Ronnow របស់ Union Berlin, កីឡាករខ្សែបម្រើ Alexander Bah លេងនៅ Benfica និង RobertSkov មកពីក្រុម Hoffenheim សុទ្ធតែត្រូវបានជ្រើសរើស។ នេះជាការជ្រើសរើសបង្គ្រប់កីឡាករទាំង ២៦រូប ដែលដាណឺម៉ាកប្រកាសកាលពីសប្តាហ៍មុនចំនួនត្រឹមតែ ២១រូប។ សម្រាប់ដាណឺម៉ាកកីឡាករធ្លាប់បង្ហាញខ្លួនកាលព្រឹត្តិការណ៍ Euro 2020 ប្រធានក្រុម Simon Kjaer និង Cristian Eriksen ដែលជាពីការរងរបួសបេះដូងត្រូវបានស្ថិតក្នុងចំណោមការប្រកាសទាំង ២១រូបកាលពីសប្តាហ៍មុន។ ដាណឺម៉ាក ដែលនឹងត្រូវបង្ហាញវត្តមានលើកទី៦ របស់ពួកគេនៅការប្រកួត World Cup ដោយនឹងចាប់ផ្តើមការប្រកួតក្នុងពូលដោយជួបទុយណេស៊ីនៅថ្ងៃទី២២ មុនប៉ះបារាំង នៅ៤ថ្ងៃបន្ទាប់ និងប៉ះអូស្រ្តាលីនៅថ្ងៃទី៣០ ៕ សមាសភាពកីឡាករទាំង២៦រូបរបស់ដាណឺម៉ាក៖ អ្នកចាំទី៖ Kasper Schmeichel (Nice), Oliver Christensen (Hertha BSC), Frederik Ronnow (Union Berlin) ខ្សែការពារ៖ Joachim Andersen (Crystal Palace), Victor Nelsson (Galatasaray), Simon Kjaer (AC Milan), Joakim Maehle (Atalanta), Andreas Christensen (Barcelona), Rasmus Kristensen (Leeds United), Jens Larsen (Trabsonspor), Daniel Wass (Brondby) ខ្សែបម្រើ៖ Jesper Lindstrom (Eintracht Frankfurt), Mathias Jensen (Brentford), Thomas Delaney (Sevilla), Christian Eriksen (Manchester United), Pierre-Emile Hojbjerg (Tottenham),Alexander Bah (Benfica), Robert Skov (Hoffenheim) ខ្សែប្រយុទ្ធ៖ Martin Braithwaite, (Denmark), Andreas Skov Olsen (Club Brugge), Kasper Dolberg (Sevilla), Mikkel Damsgaard (Brentford), Andreas Cornelius (Copenhagen), Jonas Wind (VFL Wolfsburg),Christian Norgaard (Brentford), Yussuf Poulsen (RB Leipzig)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8264.txt	ខ្សែប្រយុទ្ធក្រុម Barcelona កីឡាករ Robert Lewndowski ត្រូវបានកោះហៅឱ្យចូលរួមជាមួយក្រុមជម្រើសជាតិប៉ូឡូញសម្រាប់ការប្រកួតព្រឹត្តិការណ៍ FIFA World Cup 2022 ដែលធ្វើឡើងនៅប្រទេសកាតាក្នុងពេលខាងមុខ។ World Cup នៅកាតានឹងក្លាយជាការបង្ហាញវត្តមានលើកទី៩ សម្រាប់ប៉ូឡូញនៃព្រឹត្តិការណ៍នេះ។	បង្ហាញខ្លួននៅ World Cup ប្រទេសរុស្ស៊ីឆ្នាំ ២០១៨ រហូតមកដល់កាតាក្នុងឆ្នាំនេះ ប៉ូឡូញឈានជើងពីរលើកជាប់គ្នារហើយសម្រាប់ World Cup បើគិតចាប់តាំងពីឆ្នាំ ២០០៦ ដែលកាលនោះពួកគេ បង្ហាញខ្លួនក្នុងព្រឹត្តិការណ៍ពិភពលោកនេះលើកចុងក្រោយ។ ប៉ូឡូញធ្លាប់ទទួលបានចំណាត់ថ្នាក់ លេខ៣ ចំនួន ៣លើកនៃព្រឹត្តិការណ៍ World Cup ចំណោមការបង្ហាញខ្លួនទាំង ៨លើករួចមកនេះ។ កាលពីឆ្នាំ ២០១៨ ខ្សែប្រយុទ្ធវ័យ ៣៤ឆ្នាំ រូបនេះក៏ធ្លាប់បានជួយនាំឱ្យក្រុមប៉ូឡូញឈានជើងលេងក្នុង World Cup លើកដំបូងផងដែរប្រចាំប្រវត្តិសាស្ត្រ អំឡុងការប្រកួតធ្វើឡើងនៅប្រទេសរុស្ស៊ី។ កីឡាករសំខាន់ៗដូចជា Poitr Zielinski មកពីក្រុម SSC Napoli និងខ្សែប្រយុទ្ធ Arkadiusz Milik មកពី Juventus ក៏មានវត្តមានជួយប៉ូឡូញសម្រាប់ការប្រកួតប្រជែងពានរង្វាន់ពិភពលោកលើកនេះដែរ។ រូបភាព៖ Thmey Thmey News ក្រៅតែពី Lewandowski ដែលជាកីឡាករមួយរូបល្បីខ្លាំងប្រចាំប៉ូឡូញ ក៏មានកីឡាករល្អៗដែលកំពុងប្រកបអាជីពនៅតាមលីគធំប្រចាំតំបន់អឺរ៉ុបផងដែរ។ ប៉ូឡូញដែលដឹកនាំដោយលោក Czeslaw Michniewicz ជាគ្រូបង្វឹកស្ថិតនៅក្នុងពូល C ដែលរួមមានក្រុម ម៉ិកស៊ិក អារ៉ាប៊ីសាអូឌីត និង អាហ្សង់ទីន។ នេះជាសមាជិកទាំង ២៦ ដែលប៉ូឡូញបានកោះហៅ៖ អ្នកចាំទី៖ Bartlomiej Dragowski (Spezia), Lukasz Skorupski (Bologna), Wojciech Szczesny (Juventus) ខ្សែការពារ៖ Jan Bednarek (Aston Villa), Bartosz Bereszynski (Sampdoria), Matty Cash (Aston Villa), Kamil Glik (Benevento), Robert Gumny (FC Augsburg), Artur Jedrzejczyk (Legia Warsaw), Jakub Kiwior (Spezia), Mateusz Wieteska (Clermont), Nicola Zalewski (Roma) ខ្សែបម្រើ៖ Krystian Bielik (Birmingham City), Przemyslaw Frankowski (Lens), Kamil Grosicki (Pogon Szczecin), Jakub Kaminski (VfL Wolfsburg), Grzegorz Krychowiak (Al-Shabab), Michal Skoras (Lech Poznan), Damian Szymanski (AEK Athens), Sebastian Szymanski (Feyenoord), Piotr Zielinski (Napoli), Szymon Zurkowski (Fiorentina) ខ្សែប្រយុទ្ធ៖ Robert Lewandowski (Barcelona), Arkadiusz Milik (Juventus), Krzysztof Piatek (Salernitana), Karol Swiderski (Charlotte FC)៕ រូបភាព៖ Thmey Thmey News អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8265.txt	ការចាប់ដៃដោយភាពឆ្គាំឆ្គងររវាងខ្សែប្រយុទ្ធ Cristiano Ronaldo និងខ្សែបម្រើ Bruno Fernandes ជារឿងលេងសើចតែប៉ុណ្ណោះសម្រាប់មិត្តរួមក្រុមទាំងក្រុមជម្រើសជាតិព័រទុយហ្កាល់ និង Manchester United ទាំងពីររូប។ នេះបើតាម Joao Mario សមាជិកក្រុមព័រទុយហ្កាល់ដែលបានរួមដំណើរជាមួយគ្នាទៅកាន់ World Cup នៅកាតា។	រឿងដ៏គួរឱ្យចាប់អារម្មណ៍មួយរវាងដៃគូមិត្តរួមក្រុម Man Utd ទាំងពីរកាលពីថ្ងៃទី១៤ ខែវិច្ឆិកា ត្រូវចាប់បានដោយកាមេរ៉ា ហើយវាបានក្លាយជារឿងដ៏គួរឱ្យរសើបមួយនៅលើបណ្តាញសង្គមអ៊ិនធឺណិត។ ឃ្លីបវីដេអូមួយនោះនៅពេលដែល Fernandes បានដើរមកដល់បន្ទប់ផ្លាស់សម្លៀកបំពាក់នៃកន្លែងហ្វឹកហាត់ Ronaldo បានលើកដៃបំណងជាការចាប់ដៃស្វាគមន៍មិត្តរួមក្រុម Fernandes ប៉ុន្តែ Fernandes ធ្វើដូចមិនសូវចាប់អារម្មណ៍ ហើយខ្សែប្រយុទ្ធវ័យ ៣៧ឆ្នាំបានបង្ហាញទឹកមុខហួសចិត្ត។ វីដេអូដ៏គួរឱ្យចាប់អារម្មណ៍នៃការចាប់ដៃនេះ គឺបានកើតឡើងក្រោយពេល Ronaldo បានធ្វើកិច្ចសម្ភាសន៍ក្នុងកម្មវិធី Piers Morgan Uncensored ហើយតារាឆ្នើមរូបនេះបាននិយាយរិះគន់ទៅកាន់ក្លិប Manchester United ព្រមទាំងរិះគន់លោក Erik ten Hag ថាបានក្បត់លើរូបគេ និងចង់កម្ចាត់គេចេញពីក្លិប។ ទោះជាបែបនេះក្តីមិត្តរួមក្រុមរបស់កីឡាករទាំងពីរដែលដើរតួរនៅត្រង់តំបន់បម្រើគឺកីឡាករ Joao Mario បាននិយាយប្រាប់អ្នកកាសែតក្នុងទីក្រុង Lisbon ថារឿងនោះគ្រាន់តែជាការលេងសើចតែប៉ុណ្ណោះ។ «ខ្ញុំបានស្ថិតនៅទីនោះហើយបានឃើញគ្រប់យ៉ាង វាពិតជារឿងដ៏គួរឱ្យអស់សំណើចខ្លាំងណាស់ ដែលត្រូវមកដោះស្រាយហើយវាខុសពីការគិតនៅខាងក្រៅ។ វាគ្រាន់តែជារឿងលេងសើចរវាងពួកគេ ព្រោះ Fernandes មកកាន់កន្លែងហ្វឹកហាត់យឺតចុងក្រោយគេ។ ស្របពេលនោះ Ronaldo បានសួរគេថា គេឯងជិះទូកមកហ្វឹកហាត់ឬ ហើយពួកគេគ្មានទំនាស់អ្វីនឹងគ្នាឡើយខ្ញុំឃើញជារៀងរាល់ថ្ងៃហើយ។»។ Joao Mario បាននិយាយលាយឡំជាមួយសំណើចបែបនេះទៅអ្នកកាសែត។ ព័រទុយហ្គាល់សម្រាប់ការប្រកួត World Cup 2022 នៅប្រទេសកាតា ជាក្រុមស្ថិតនៅក្នុងពូល H ដែលរួមមានក្រុមហ្គាណា អ៊ុយរូហ្គាយ និងកូរ៉េខាងត្បូង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8266.txt	Lionel Messi ប្រធានក្រុមជម្រើសជាតិអាហ្សង់ទីន មានភាពសប្បាយរីករាយ និងចង់លេងក្នុងព្រឹត្តិការណ៍ World Cup នៅប្រទេសកាតាយ៉ាងខ្លាំង។ Messi ក៏បានចូលហ្វឹកហាត់ជាមួយអាហ្សង់ទីន សម្រាប់ការប្រកួតកម្តៅសាច់ដុំជាមួយអេម៊ីរ៉ាត់អារ៉ាប់រួមផងដែរ។ នេះបើតាមលោក Lionel Scaloni គ្រូបង្វឹកអាហ្សង់ទីន នៅថ្ងៃទី១៥ ខែវិច្ឆិកា។	World Cup នៅប្រទេសកាតាលើកនេះក្រុមជម្រើសជាតិអាហ្សង់ទីនកំពុងតែសម្លឹងស្វែងរកជ័យជម្នះពានរង្វាន់ពិភពលោកលើកទី៣ របស់ខ្លួន បើគិតចាប់តាំងពីឆ្នាំ ១៩៨៦ មក ហើយខ្សែប្រយុទ្ធដែលលេងឱ្យក្រុម Paris Saint Germain ត្រូវបានគេរំពឹងថានឹងលេងក្នុងតួនាទីដ៏សំខាន់នៃការប្រកួតពេលខាងមុខ។ អាហ្សង់ទីនទៅកាន់ World Cup ជាមួយកំណត់ត្រា ៣៥ប្រកួតមិនដែលចាញ់តាំងពីឆ្នាំ ២០១៨។ នាសន្និសីទកាសែតមុនការប្រកួតមិត្តភាពកម្តៅសាច់ដុំមកដល់លោក Scaloni បានបង្ហើបប្រាប់អ្នកកាសែតថាខ្សែប្រយុទ្ធដែលជាប្រធានក្រុមអាហ្សង់ទីនបានវិលចូលហ្វឹកហាត់វិញ ហើយរូបគេរីករាយនឹងចង់លេង World Cup ខ្លាំងណាស់។ «ខ្ញុំឃើញគាត់តែងតែចង់លេងនិងចង់រីករាយខ្លាំងក្នុងការប្រកួត World Cup។ គេដឹងថាត្រូវលេងបែបណានៅពេលដែលគេបានពាក់អាវក្រុមជម្រើសជាតិមួយនេះ ហើយពេលនេះគេបានចូលហ្វឹកហាត់វិញ ឃើញថាគេរីករាយជាមួយមិត្តរួមក្រុម»។ លោក Scaloni បាននិយាយបែបនេះ។ ដោយឡែកការប្រកួតមិត្តភាពទល់ក្រុមអេម៊ីរ៉ាត់អារ៉ាប់រួម ក្រុមអាហ្សង់ទីនហាក់បីដូចជួបបញ្ហាកីឡាករសំខាន់មួយចំនួន ដូចជាកីឡាករ Marcos Acuna រងរបួសកំភួនជើង នឹងខ្សែបម្រើ Giovani Lo Celso ដែលធ្លាប់ជួយអាហ្សង់ទីនឈ្នះ Copa America 2021 គ្មានវត្តមានជួយក្រុមសម្រាប់ World Cup ឡើយ។ ការប្រកួតមិត្តភាពនេះនឹងក្លាយជាការធ្វើតេស្តលើកចុងក្រោយសម្រាប់អាហ្សង់ទីនមុនពេលការប្រកួត World Cup ក្នុងជំនួបបើកឆាកទល់ក្រុម អារ៉ាប៊ីសាអូឌីត នៅថ្ងៃទី២២ ខែវិច្ឆិកា មុនជួបប៉ូឡូញ និងម៉ិកស៊ិក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8267.txt	ខ្សែប្រយុទ្ធ Cristiano Ronaldo នៅថ្ងៃទី១៣ ខែវិច្ឆិកា បាននិយាយថារូបគេត្រូវបានក្រុម Manchester United ក្បត់គេ។ ប្រធានក្រុមព័រទុយហ្កាល់ អះអាងទៀតថា រូបគេគ្មានការគោរពទៅកាន់អ្នកចាត់ការបិសាចក្រហមលោក Erik ten Hag ទេ ដ្បិតអ្នកចាត់ាការហូឡង់ ក៏មិនបានផ្តល់ការគោរពដល់ខ្លួន និងឆ្លងកាត់រដូវកាលថ្មីដ៏ជូចត់។	Ronaldo បានត្រឡប់ចូលរួមជាមួយ Man United លើកទីពីរកាលពីរដូវកាល ២០២១-២២ ដោយអាចរកគ្រាប់បាល់បានដល់ ២៤គ្រាប់រាល់គ្រប់ការប្រកួត។ តែទោះជាយ៉ាងនេះក្តី Man United បរាជ័យក្នុងការឈ្នះកៅអី Champions league សម្រាប់រដូវកាលថ្មី ២០២២-២៣ ស្របពេល Ronaldo ក៏ត្រូវបានកាសែតកីឡាល្បីៗជាច្រើនបានប្រកាសថាបានស្នើសុំក្រុមបិសាចក្រហមចាកចេញក្រោមហេតុផលមួយនេះ ហើយចាប់តាំងពីពេលនោះមក Ronaldo ហាក់បាត់ចំណាប់អារម្មណ៍លើក្រុមតាំងតែពីលោក Ten Hag មកដឹកនាំ។ មុនពេលត្រូវធ្វើដំណើរជាមួយព័រទុយហ្កាល់ ទៅកាន់ព្រឹត្តិការណ៍ World Cup នៅប្រទេសកាតា និងដែលជាការបង្ហាញខ្លួនលើកទី៥ Ronaldo បាននិយាយសំដៅចំៗដោយមិនលាក់បាំងទៅកាន់ក្រុមបិសាចក្រហមក្នុងកម្មវិធីជជែករបស់លោក Piers Morgan ថារូបគេត្រូវបុគ្គលមានតំណែងជាន់ខ្ពស់នៅ Old Trafford និងលោក Ten Hag ចង់កម្ចាត់គេ។ Ronaldo បង្ហាញអារម្មណ៍របស់គេថាត្រូវបានក្រុមបិសាចក្រហមក្បត់។ «ខ្ញុំអាចនិយាយបានថាពួកគេព្យាយាមកម្ចាត់ខ្ញុំចេញ ខ្ញុំមិនដឹងឡើយ តែពិតណាស់ ខ្ញុំមានអារម្មណ៍ថាត្រូវបានគេក្បត់ ហើយខ្ញុំក៏មានអារម្មណ៍ថាមនុស្សមួយចំនួនមិនចង់ឱ្យខ្ញុំនៅទីនេះនោះទេ មិនត្រឹមតែឆ្នាំនេះឡើយ តែឆ្នាំមុនក៏ដូចគ្នា។ ពិតណាស់នេះមិនត្រឹមតែ Ten Hag តែម្នាក់ឡើយ ប៉ុន្តែមានបុគ្គល ២ ឬ៣ នាក់ដែលស្ថិតនៅក្នុងក្លិបនេះដែលខ្ញុំមានអារម្មណ៍ថាក្បត់ខ្ញុំ ខ្ញុំក៏ចង់និយាយបន្ថែមថាប្រសិនបើគ្មានការគោរពសម្រាប់ខ្ញុំ ខ្ញុំក៏គ្មានថ្ងៃគោរពទៅកាន់នរណាឡើយ។»។ នេះបើតាមសម្តី Ronaldo បានប្រាប់ទៅលោក Morgan។ នាកម្មវិធីជជែកអំពីអាថកំបាំងជាមួយនឹងលោក Piers Morgan ដដែលខ្សែប្រយុទ្ធវ័យ ៣៧ បាននិយាយបន្ថែមអំពីការវិលមកដឹកដី Old Trafford របស់គេ ព្រមទាំងបញ្ហានៃការដឹកនាំអំឡុងរូបគេមានវត្តមានពេលនោះ។ «ខ្ញុំធ្វើតាមបេះដូងខ្ញុំ ហើយ Sir Alex បាននិយាយមកកាន់ខ្ញុំថាវានឹងក្លាយជារឿងដ៏ភ្ញាក់ផ្អើលបើខ្ញុំទៅកាន់ Man City ខ្ញុំក៏បាននិយយយល់ព្រមជាមួយគាត់វិលមកវិញ ហើយចាប់តាំងពី Sir Alex ចាកចេញ ខ្ញុំមើលមិនឃើញការកែប្រែអ្វីជាកត់សំគាលឡើយក្នុងក្លិប វឌ្ឍនភាពទីនេះគឺគ្មានសោះ។ បន្ទាប់ពីបណ្តេញ Ole Gunnar Solskjaer ពួកគេបាននាំប្រធានផ្នែកកីឡាលោក Raft Rangick មកដឹកនាំដែលធ្វើឱ្យមនុស្សគ្រប់គ្នាលើពិភពលោកមិនអាចយល់ ព្រោះគេមិនមែនជាគ្រូបង្វឹក វាក៏ភ្ញាក់ផ្អើលសម្រាប់ខ្ញុំក្លិបធំដូច Man United យកប្រធានផ្នែកកីឡាមកដឹកនាំ។ Ronaldo បានលើកឡើងក្នុងកម្មវិថី Piers Morgan Uncensored បែបនេះ។ លើសពីនេះ Ronaldo អះអាងបន្ថែមថា អ្នកគាំទ្រគួរដឹងការពិតរបស់គេ ការមកកាន់ក្រុមបិសាចក្រហមក៏ព្រោះតែនេះជាក្លិបដ៏ល្អដែលរូបគេចង់មកលេង។ Ronaldo ក៏បានសំដៅចំៗទៀតថាបញ្ហាផ្ទៃក្នុងក្លិបគឺមិនបានជួយឱ្យក្លិប Man United អាចឈានដល់ភាពខ្លាំងដូច Man City, Liverpool ឬក៏ Arsenal ផងដែរ៕ សម្រាប់ Man United រដូវកាលនេះ Ronaldo តែងបង្ហាញអាកប្បកិរិយាមិនសមរម្យអំឡុងការប្រកួតនានា ដោយកាលពីខែតុលាកន្លងទៅពេលការប្រកួតឈ្នះ ២-០ លើក្រុម Tottenham Hotspur ម្ចាស់ពានរង្វាន់ Ballon d’Or ៥សម័យ បានដើរចេញពីក្រុមមុនពេលការប្រកួតបញ្ចប់ក្រោយមិនត្រូវបានក្រុមប្តូរឱ្យចូលលេង។ Ronaldo រដូវកាលថ្មីនេះទើបតែរកបានត្រឹម ១គ្រាប់ប៉ុណ្ណោះនៅក្របខណ្ឌ Premier League ព្រោះមិនសូវទទួលបានពេលវេលាលេងប៉ុន្មានឡើយក្រោមការដឹកនាំរបស់លោក Ten Hag។ Man United ពីរប្រកួតចុងក្រោយមកនេះមិនបានដាក់ឈ្មោះខ្សែប្រយុទ្ធឆ្នើមវ័យ ៣៧ឆ្នាំឱ្យរួមដំណើរជាមួយក្រុមឡើយ ខណៈដែលក្របខណ្ឌ Premier League សប្តាហ៍ទី១៦ មិនទាន់បញ្ចប់បើទោះ World Cup ជិតមកដល់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8268.txt	ក្រុមបាល់ទាត់ជម្រើសជាតិហ្គាណា ថ្ងៃទី១៤ ខែវិច្ឆិកា បានប្រកាសសមាសភាពកីឡាករទាំង ២៦រូបហើយសម្រាប់ការប្រកួតព្រឹត្តិការណ៍ពានរង្វាន់បាល់ទាត់ពិភពលោក FIFA World Cup 2022 នៅប្រទេសកាតា។ ហ្គាណាដែលខកខានកាលឆ្នាំ ២០១៨ លើកនេះសម្បូរទៅដោយកីឡាករវ័យក្មេងៗនឹងមានទេពកោសល្យ ដើម្បីប្រជែងជើងឯកលំដាប់ពិភពលោកនេះ។	ហ្គាណាដែលដឹកនាំដោយគ្រូបង្វឹកលោក Otto Addo បានជួយប្រទេសទ្វីបអាហ្រ្វិកមួយនេះវិលត្រលប់មកកាន់ការប្រកួត World Cup វិញនាឆ្នាំ ២០២២ នេះ ក្រោយពួកគេខកខាននៅឆ្នាំ ២០១៨។ ហ្គាណាស្ថិតនៅក្នុងពូល H ដែលមានក្រុមព័រទុយហ្កាល់, កូរ៉េខាងត្បូង និងអ៊ុយរូហ្កាយ។ ភាគច្រើននៃកីឡាករហ្គាណាដែលលោក Addo បានជ្រើសរើសសុទ្ធសឹងតែកីឡាករវ័យក្មេងមានបទពិសោធន៍នឹងកំពុងតែប្រកបអាជីពនៅតាមក្លិបធំៗមួយចំនួនតំបន់អឺរ៉ុបផងដែរ។ ខ្សែបម្រើ Salis Abdul Samed វ័យ ២២ឆ្នាំត្រូវបានកោះហៅលើកដំបូងយ៉ាងភ្ញាក់ផ្អើលដែលរូបគេកំពុងប្រកបអាជីពនៅលីគកំពូលបារាំង និងកីឡាករ Inaki Williams ដែលធ្លាប់ជាអតីតកីឡាករអាយុក្រោម ២១ឆ្នាំ លេងឱ្យក្រុមអេស្ប៉ាញ និងអតីតយុវជនក្រោម ២១ឆ្នាំ អង់គ្លេស កីឡាករ Tariq Lamptey ដែលត្រូវបានជ្រើសរើស។ កីឡាករ Dede Ayew ដែលលេងឱ្យ Crystal Palace ជាប្រធានក្រុមសម្រាប់ហ្គាណា។ នេះជាកីឡាករទាំង ២៦ដែលហ្គាណាបានកោះហៅ៖ អ្នកចាំទី៖ Lawrence Ati-Zigi (St Gallen), Danlad Ibrahim (Asante Kotoko), Manaf Nurudeen (Eupen) ខ្សែការពារ៖ Joseph Aidoo (Celta Vigo), Daniel Amartey (Leicester City), Abdul-Rahman Baba (Reading), Alexander Djiku (Racing Strasbourg), Tariq Lamptey (Brighton & Hove Albion), Gideon Mensah (AJ Auxerre), Denis Odoi (Club Brugge), Mohammed Salisu (Southampton), Alidu Seidu (Clermont Foot) ខ្សែបម្រើ៖ Andre Ayew (Al Sadd), Mohammed Kudus (Ajax Amsterdam), Daniel-Kofi Kyereh (SC Freiburg), Elisha Owusu (Gent), Thomas Partey (Arsenal), Salis Abdul Samed (Racing Lens) ខ្សែប្រយុទ្ធ៖ Daniel Afriyie (Hearts of Oak), Jordan Ayew (Crystal Palace), Osman Bukari (Red Star Belgrade), Issahaku Abdul Fatawu (Sporting Lisbon), Antoine Semenyo (Bristol City), Kamal Sowah (Club Brugge), Kamaldeen Sulemana (Stade Rennes), Inaki Williams (Athletic Bilbao)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8269.txt	ខ្សែប្រយុទ្ធក្រុម Fulham កីឡាករ Aleksandar Mitrovic មានវត្តមានចំណោមកីឡាករទាំង ២៦រូប សម្រាប់ជួយស៊ែប៊ី ក្នុងការប្រកួតពានរង្វាន់ World Cup 2022 នៅប្រទេសកាតា នាពេលខាងមុខ បើទោះបីជាកំពុងមានបញ្ហារបួសកជើងក្តី។ ស៊ែប៊ី ប្រកាសសមាសភាពកីឡាករ នាថ្ងៃទី១១ ខែវិច្ឆិកានេះ។	កាលពីសប្តាហ៍មុន ខ្សែប្រយុទ្ធដែលជួយ Fulham ឡើងមកលេងនៅក្របខណ្ឌ Premier League រដូវកាលនេះ បានជួបបញ្ហារបួស ដោយរូបគេបានអវត្តមានជំនួបទល់ Manchester City កាលពីជំនួបក្នុងលីគកំពូលអង់គ្លេស សប្តាហ៍ទី១៥។ Metrovic ត្រូវបានរំពឹងថា នឹងជាពីរបួសពេញលេញ សម្រាប់ World Cup នៅកាតា។ សម្រាប់ស៊ែប៊ី កីឡាករ ខ្សែប្រយុទ្ធក្រុម Southampton គឺ Dusan Tadic នឹងក្លាយជាប្រធានក្រុមនៅពេលប្រកួតខាងមុខ។ World Cup នៅកាតា នឹងក្លាយជាការបង្ហាញខ្លួនលើកទី៤ សម្រាប់ប្រទេសស៊ែប៊ី នៃព្រឹត្តិការណ៍ពានរង្វាន់លំដាប់ពិភពលោកនេះ ដោយពួកគេបានប្រើឈ្មោះនេះ ក្នុងការប្រកួតកាលឆ្នាំ ២០០៦, ២០១០ និង ២០១៨ តែមិនដែលឆ្លងផុតវគ្គចែកពូលឡើយ។ ស៊ែប៊ីស្ថិតក្នុងពូល G ដែលមានក្រុមខ្លាំងដូចជាប្រេស៊ីល កាមេរូន និង ស្វីស។ ខាងក្រោមនេះជាកីឡាករទាំង ២៦ រូបដែលស៊ែប៊ីបានជ្រើសរើស៖ អ្នកចាំទី៖ Marko Dmitrovic (Sevilla), Predrag Rajkovic (Mallorca), Vanja Milinkovic-Savic (Torino) ខ្សែការពារ៖ Stefan Mitrovic (Getafe), Nikola Milenkovic (Fiorentina), Strahinja Pavlovic (RB Salzburg), Milos Veljkovic (Werder Bremen), Filip Mladenovic (Legia Warsaw), Strahinja Erakovic (Red Star Belgrade), Srdjan Babic (Almeria) ខ្សែបម្រើ៖ Nemanja Gudelj (Sevilla), Sergej Milinkovic-Savic (Lazio), Sasa Lukic (Torino), Marko Grujic (Porto), Filip Kostic (Juventus), Uros Racic (Braga), Nemanja Maksimovic (Getafe), Ivan Ilic (Hellas Verona), Andrija Zivkovic (PAOK), Darko Lazovic (Hellas Verona) ខ្សែប្រយុទ្ធ ៖ Dusan Tadic (Ajax), Aleksandar Mitrovic (Fulham), Dusan Vlahovic (Juventus), Filip Duricic (Sampdoria), Luka Jovic (Fiorentina), Nemanja Radonji (Torino)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_827.txt	លោក ប្រាក់ សុខុន រដ្ឋមន្ត្រីការបរទេសកម្ពុជា បានគូសបញ្ជាក់ថា កម្ពុជាអាចក្លាយទៅជាទីតាំង សម្រាប់ការជួបប្រជុំការងារសំខាន់ៗមួយចំនួន ពាក់ព័ន្ធនឹងការអនុវត្តកិច្ចព្រមព្រៀង ៥ចំណុចរបស់អាស៊ាន លើបញ្ហាមីយ៉ាន់ម៉ា។ ពីសន្និសីទសារព័ត៌មាន នៅឯព្រលានយន្តហោះអន្តរជាតិភ្នំពេញ ក្រោយត្រឡប់មកដល់កម្ពុជាវិញ លោក ប្រាក់ សុខុន ថ្លែងថាកិច្ចប្រជុំដែលអាចកើតមានឡើងក្នុងពេលឆាប់ៗនោះ គឺការប្រជុំពាក់ព័ន្ធនឹងការដឹកជញ្ជូន និងផ្គត់ផ្គង់ជំនួយមនុស្សធម៌ ទៅដល់អ្នកដែលត្រូវការបំផុត នៅក្នុងប្រទេសមីយ៉ាន់ម៉ា។	លោករដ្ឋមន្ត្រីការបរទេសកម្ពុជា បន្តថា៖«កន្លងទៅវាមានការលំបាករួចទៅហើយ នៅក្នុងការត្រូវរ៉ូវគ្នា រវាងអ្នកយកជំនួយមនុស្សធម៌ និងរដ្ឋអំណាចនៅឯមូលដ្ឋាន។ រដ្ឋអំណាចដែលនៅមូលដ្ឋាន គាត់ថាទីកន្លែងអ្នកដែលចង់យកជំនួយមនុស្សធម៌ទៅផ្គត់ផ្គង់ អត់សុវត្ថិភាព។ អ៊ីចឹងគាត់មិនអាចឱ្យយកទៅទេ ព្រោះគាត់មិនអាចទទួលខុសត្រូវ សន្តិសុខ សុវត្ថិភាព អ្នកដែលយកជំនួយទៅទេ។ អ៊ីចឹង កិច្ចប្រជុំរបស់យើង គឺហៅគ្នាមកទាំងអស់»។ បើតាមលោករដ្ឋមន្ត្រី ភាគីពាក់ព័ន្ធដែលត្រូវចូលរួមកិច្ចប្រជុំនេះ មានទាំងរដ្ឋអំណាចមីយ៉ាន់ម៉ា អ្នកផ្តល់ជំនួយ ប្រេសិតពិសេសរបស់ប្រធានអាស៊ាន អគ្គលេខាធិការអាស៊ាន តំណាងមជ្ឈមណ្ឌលអាស៊ាន ដើម្បីសម្របសម្រួលជំនួយមនុស្សធម៌ និងគ្រប់គ្រងគ្រោះមហន្តរាយ (AHA Centre)ជាដើម។ ក្រៅពីរឿងផ្តល់ជំនួយមនុស្សធម៌ កម្ពុជាក៏អាចអ្នករៀបចំកិច្ចប្រជុំពាក់ព័ន្ធនានា អំពីបញ្ហាមីយ៉ាន់ម៉ាផងដែរ។ នេះបើតាមលោក ប្រាក់ សុខុន ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8270.txt	Cristiano Ronaldo សារភាពថាហៀបនឹងចូលរួមជាមួយក្រុមគូប្រជែងក្នុងទីក្រុងតែមួយ Manchester City កាលពីរដូវកាលមុន តែត្រូវបាន Sir Alex Ferguson រារាំង និងបញ្ចុះបញ្ចូលរូបគេត្រឡប់ទៅ Manchester United វិញ។ នេះបើតាមសម្តី Ronaldo ដែលត្រូវបានផ្សាយដោយកម្មវិធី Piers Morgan Uncensored នៅថ្ងៃទី១៦ វិច្ឆិកា។	ខ្សែប្រយុទ្ធវ័យ ៣៧ឆ្នាំ បានឱ្យដឹងថាគេត្រូវបានលោក Ferguson ជំរុញឱ្យចូលរួមក្រុមបិសាចក្រហមជាលើកទី២ នៅទឹកដី Old Trafford បន្ទាប់ពីគេចាកចេញពីក្រុម Juventus របស់អ៊ីតាលីកាលពីខែសីហា ឆ្នាំ ២០២១។ Ronaldo វិលទៅ Old Trafford ជាមួយកិច្ចសន្យា ២រដូវកាល ជាទីកន្លែងដែលរូបគេឈ្នះពានរង្វាន់ចំនួន ៨នៅអង់គ្លេសពីឆ្នាំ ២០០៣-២០០៩។ «ប្រសើរណាស់និយាយដោយភាពស្មោះត្រង់ វាគឺពិតជាជិតខ្លាំងមែនទែន ដែលកាលនោះ Guardiola បានព្យាយាមជជែកជាមួយខ្ញុំ ខ្ញុំអាចនិយាយបានថាពួកគេបានព្យាយាមខ្លាំងដើម្បីយកខ្ញុំ។ តែប្រវត្តិសាស្ត្រគឺខ្ញុំជាមនុស្សរបស់ Man United ពេលនោះបេះដូង និងអារម្មណ៍បានធ្វើឱ្យខ្ញុំផ្លាស់ប្តូរចិត្ត ពិតណាស់ព្រោះតែ Sir Alex Ferguson បាននិយាយមកខ្ញុំពិតជារឿងដ៏ភ្ញាក់ផ្អើលពេលនោះ ខ្ញុំក៏សម្រេចវិលមកជាលើកទីពីរ។»។ នេះបើតាមសម្តីរបស់ Ronaldo។ កិច្ចសម្ភាសន៍ Ronaldo ក្នុងកម្មវិធីដែលដឹកនាំដោយលោក Piers Morgan ខ្សែប្រយុទ្ធសញ្ជាតិព័រទុយហ្កាល់បាននិយាយរិះគន់ចំៗទៅក្លិប Man United ថាបានក្បត់រូបគេ ហើយព្យាយាមកម្ចាត់គេចេញពីក្រុម។ ម្ចាស់ពាន Ballon d’Or ៥សម័យបានបង្ហើបថា ក្រុមបិសាចក្រហមមិនដែលគាំទ្រ រូបគេឡើយ នៅពេលកូនស្រីរបស់គេត្រូវបានយកទៅមន្ទីពេទ្យកាលពីខែ កក្កដា ដែលធ្វើឱ្យរូបគេខកខានចូលរួមក្រុមពេលការប្រកួតត្រៀមរដូវកាល។ ក្រោយតែពី Ronaldo បានបង្ហាញអារម្មណ៍រិះគន់ទៅ Man United មិនបានប៉ុន្មានក្រុមបិសាចក្រហមក៏បានចេញសេចក្តីថ្លែងការណ៍ថានឹងឆ្លើយតបលើបញ្ហាដែលបានកើតឡើង ក្រោយរកឃើញមូលហេតុពេញលេញ។ កាលពីពេលថ្មីៗនេះខ្សែការពារ Raphael Varane បាននិយាយថាក្រុមទាំងមូលកំពុងរងការប៉ះពាល់ក្រោយការនិយាយរបស់ Ronaldo ក្នុងកិច្ចសម្ភាសន៍នោះមក៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8271.txt	Bayern Munich មានសមាជិកកីឡាករដែលត្រូវបានក្រុមជម្រើសជាតិកោះហៅទៅចូលរួមក្នុងការប្រកួត FIFA World Cup ឆ្នាំ ២០២២ ច្រើនជាងគេរហូតដល់ទៅ១៧នាក់។ Barcelona និង Manchester United ស្ថិតនៅចំណាត់ថ្នាក់ទីពីរស្ទួន ក្រោយមានកីឡាករ១៦រូបដូចគ្នាទៅកាន់ប្រទេសកាតា។	គិតមកដល់ពេលនេះ ក្រុមទាំង៣២បានប្រកាសសមាសភាពកីឡាករ២៦នាក់ចុងក្រោយរួចអស់ហើយ បើទោះក្រុមខ្លះត្រូវប្តូរ ឬបន្ថែមកីឡាករមួយចំនួនក្តី។ ក្រុមទាំងអស់នៅមានពេលរុះរើកីឡាករជាបន្តបន្តាប់រហូតដល់មុនពេលប្រកួតដំបូង២៤ម៉ោង។ ក្រោយប្រកាសកីឡាករផ្លូវការទាំង៣២ក្រុម គេបានមើលឃើញថា កីឡាករដែលប្រកបអាជីពនៅក្លិប Bayern Munich នៃលីគកំពូលអាល្លឺម៉ង់ មានចំនួនច្រើនជាងគេដែលជាប់ទៅលេង World Cup រហូតដល់១៧រូប។ ក្នុងចំណោម៥ក្លិប ដែលមានកីឡាករច្រើនមានឈ្មោះជាមួយក្រុមជម្រើសជាតិ មាន២ក្លិបមកអង់គ្លេសដែលរួមមាន Manchester United និង Manchester City។ ខាងក្រោមនេះជាក្រុមទាំង៥ដែលមានកីឡាករជាប់ឈ្មោះទៅកាន់ FIFA World Cup នៅកាតា ច្រើនជាងគេ៖ ១-Bayern Munich ចំនួន១៧រូប Eric Maxim Choupo-Moting (កាមេរូន), Kingsley Coman (បារាំង), Matthijs de Ligt (ហូឡង់), Leon Goretzka (អាល្លឺម៉ង់), Serge Gnabry (អាល្លឺម៉ង់), Lucas Hernandez (បារាំង), Joshua Kimmich (អាល្លឺម៉ង់), Sadio Mane (សេណេហ្កាល់), Noussair Mazraoui (ម៉ារ៉ុក), Manuel Neuer (អាល្លឺម៉ង់), Thomas Müller (អាល្លឺម៉ង់), Jamal Musiala (អាល្លឺម៉ង់), Benjamin Pavard (បារាំង), Leroy Sane (អាល្លឺម៉ង់), Josip Stanisic (ក្រូអាស៊ី), Dayot Upamecano (បារាំង), Alphonso Davies (កាណាដា). ២-Barcelona ចំនួន ១៦រូប Eric Garcia, Jordi Alba, Pedri, Gavi, Busquets, Ansu Fati and Ferran Torres (អេស្ប៉ាញ), Jules Kounde និង Ousmane Dembélé (បារាំង), Frenkie de Jong និង Memphis Depay (ហូឡង់), Raphinha (ប្រេស៊ីល), Ronald Araujo (អ៊ុយរូហ្កាយ), Ter Stegen (អាល្លឺម៉ង់), Robert Lewandowski (ប៉ូឡូញ). ២-Man Utd ចំនួន ១៦រូប Antony, Casemiro, Fred និង Alex Telles (ខ្ចីទៅ Sevilla) (ប្រេស៊ីល), Christian Eriksen (ដាណឺម៉ាក), Raphael Varane (បារាំង), Harry Maguire, Luke Shaw, Marcus Rashford (អង់គ្លេស), Diogo Dalot, Bruno Fernandes, Cristiano Ronaldo (ព័រទុយហ្កាល់), Facundo Pellistri (អ៊ុយរូហ្កាយ), Tyrell Malacia (ហូឡង់), Hannibal Mejbri (ទុយនីស៊ី), Lisandro Martinez (អាហ្សង់ទីន) ៤-Man City ចំនួន ១៥រូប Manuel Akanji (ស្វ៊ីស), Ederson (ប្រេស៊ីល), Kevin De Bruyne (បែលហ្ស៊ិក), Ilkay Gundogan (អាល្លឺម៉ង់), John Stones, Kyle Walker, Kalvin Phillips, Phil Foden, Jack Grealish (អង់គ្លេស), Joao Cancelo, Ruben Dias, Bernardo Silva (ព័រទុយហ្កាល់), Nathan Ake (ហូឡង់), Aymeric Laporte និង Rodri (អេស្ប៉ាញ) ៥-Real Madrid ចំនួន ១៣រូប Thibaut Courtois (បែលហ្ស៊ិក), Eder Militao (ប្រេស៊ីល), Dani Carvajal (អេស្ប៉ាញ), Antonio Rudiger (អាល្លឺម៉ង់), Aurélien Tchouameni (បារាំង), Federico Valverde (អ៊ុយរូហ្កាយ), Luka Modric(ក្រូអាស៊ី), Vinicius jr (ប្រេស៊ីល), Rodrygo (ប្រេស៊ីល), Karim Benzema (បារាំង), Eden Hazard (បែលហ្ស៊ិក), Marco Asensio (អេស្ប៉ាញ), Eduardo Camavinga (បារាំង)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8272.txt	ក្រុមកីឡាបាល់ទាត់ជម្រើសជាតិកាមេរូន បានប្រកាសសមាសភាពកីឡាករទាំង ២៦រូបហើយ សម្រាប់ការប្រកួតព្រឹត្តិការណ៍ World Cup 2022 នៅប្រទេសកាតា ។ ការប្រកួតនៅកាតានឹងក្លាយជាការបង្ហាញវត្តមានលើកទី ៨ សម្រាប់ក្រុមជម្រើសជាតិមកពីទ្វីបអាហ្រ្វិកមួយនេះ នៅការប្រកួត World Cup។	ក្រុមម្ចាស់ពានរង្វាន់ Africa Cup of Nations ឆ្នាំ ២០១៧ មួយនេះ ស្ថិតក្រោមការដឹកនាំដោយលោក Rigobert Song ជាគ្រូបង្វឹក កាមេរូន បង្ហាញខ្លួនលើកនេះ សម្បូរទៅដោយកីឡាករជើងចាស់ ធ្លាប់បង្ហាញខ្លួននៅព្រឹត្តិការណ៍ World Cup នេះ ទាំងកាលពីឆ្នាំ ២០១០ និង ២០១៤ ដែលពួកគេបានបង្ហាញខ្លួនលើកចុងក្រោយ។ កាមេរូនត្រូវបានចាប់ពូលស្ថិតនៅពូល G ដែលមានក្រុម ស្វីស, ស៊ែប៊ី និងប្រេស៊ីល ដែលចាប់ផ្តើមពីថ្ងៃទី២៤ ខែវិច្ឆិកាទៅ។ World Cup នៅប្រទេសរុស្ស៊ីកាលឆ្នាំ ២០១៨ កាមេរូន អវត្តមាន ដោយសារតែពួកគេមិនអាចឆ្លងកាត់ផុតការប្រកួតវគ្គជម្រុះ Play-off ជាមួយប្រទេសក្នុងតំបន់អាហ្រ្វិកដូចគ្នា។ មិនត្រឹមតែប៉ុណ្ណោះសម្រាប់ World Cup ២០២២ លើកនេះ កាមេរូនបានដាក់ឈ្មោះកីឡាករខ្សែប្រយុទ្ធដល់ ១០នាក់។ ខាងក្រោមនេះជាកីឡាករទាំង ២៦ ដែលនឹងបង្ហាញខ្លួនឱ្យកាមេរូននៃការប្រកួតនៅកាតា៖ អ្នកចាំទី៖ Devis Epassy (Abha Club), Simon Ngapandouetnbu (Olympique de Marseille), Andre Onana (Inter Milan) ខ្សែការពារ៖ Jean-Charles Castelletto (Nantes), Enzo Ebosse (Udinese), Collins Fai (Al Tai), Olivier Mbaizo (Philadelphia Union), Nicolas Nkoulou (Aris Salonika), Tolo Nouhou (Seattle Sounders), Christopher Wooh (Stade Rennes) ខ្សែបម្រើ៖ Martin Hongla (Verona), Pierre Kunde (Olympiakos), Olivier Ntcham (Swansea City), Gael Ondoua (Hannover 96), Samuel Oum Gouet (Mechelen), Andre-Frank Zambo Anguissa (Napoli) ខ្សែប្រយុទ្ធ៖ Vincent Aboubakar (Al Nassr), Christian Bassogog (Shanghai Shenhua), Eric-Maxime Choupo Moting (Bayern Munich), Souaibou Marou (Coton Sport), Bryan Mbeumo (Brentford), Nicolas Moumi Ngamaleu (Young Boys Berne), Jerome Ngom (Colombe Dja), Georges-Kevin Nkoudou (Besiktas), Jean-Pierre Nsame (Young Boys Berne), Karl Tok o Ekambi (Olympique Lyonnais)៕ រូបភាព៖ Lions Indomptables Officiel រូបភាព៖ Lions Indomptables Officiel រូបភាព៖ Lions Indomptables Officiel អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8273.txt	លោក Gerardo Martino គ្រូបង្វឹកក្រុមជម្រើសជាតិម៉ិកស៊ិក នៅតែជ្រើសយកខ្សែប្រយុទ្ធ Raul Jimenez ទាំងមានរបួស ក្នុងចំណោមកីឡាករទាំង២៦នាក់ចុងក្រោយទៅកាន់ FIFA World Cup នៅកាតា។ Jimenez បង្ហាញខ្លួនបានតែ៤ប្រកួតប៉ុណ្ណោះសម្រាប់ក្រុម Wolverhampton Wanderers ក្នុងក្របខណ្ឌ Premier League ដោយសាររបួសជង្គង់ និងក្រលៀន។	ក្នុងចំណោមក្រុមទាំង ៣២នៃការប្រកួត World Cup នៅកាតាក្រុមម៉ិកស៊ិកក៏ជាក្រុមខ្លាំងមួយប្រចាំទ្វីបអាម៉េរិកខាងជើង ដោយពួកគេធ្លាប់បានបង្ហាញខ្លួនក្នុងការប្រកួតព្រឹត្តិការណ៍ដ៏ធំនេះដល់ទៅ ១៦លើករួចមកហើយ ដោយការឈានជើងដំបូងគឺនៅ World Cup លើកទី១ ឆ្នាំ ១៩៣០។ ម៉ិកស៊ិកធ្លាប់បានដកខ្លួនចេញមួយលើកនៅឆ្នាំ ១៩៣៨ ហើយក៏ជាក្រុមធ្លាប់ឡើងដល់វគ្គ ១/៤ ២លើកនៅឆ្នាំ ១៩៧០ និង ១៩៨៦ ផងដែរ។ កាល World Cup 2018 នៅប្រទេសរុស្ស៊ីប្រកួតដំបូងក្នុងពូលម៉ិកស៊ិកយកឈ្នះលើអាល្លឺម៉ង់លទ្ធផល ១-០ ដែលរួមចំណែកទម្លាក់អាល្លឺម៉ង់ជាក្រុមការពារតំណែងជើងឯកកាលនោះត្រឹមវគ្គចែកពូល។ គិតចាប់ពីឆ្នាំ ១៩៩៤ មក World Cup កាតានឹងជាការបង្ហាញខ្លួនលើកទី៩ ជាប់គ្នាហើយសម្រាប់ម៉ិកស៊ិក និងតាំងពីឆ្នាំ ១៩៩៤ ដដែលមកដល់ឆ្នាំ ២០១៨ វគ្គ ១៦ក្រុមតែងមានវត្តមានម៉ិកស៊ិក រហូតនៃព្រឹត្តិការណ៍។ ម៉ិកស៊ិកនឹងបង្ហាញខ្លួនជាលើកទី១៧ ក្នុងការប្រកួតកីឡាបាល់ទាត់ពិភពលោក ឆ្នាំ ២០២២។ ម៉ិកស៊ិកនឹងត្រូវប៉ះប៉ូឡូញក្នុងការប្រកួតបើកឆាកនៅថ្ងៃទី ២២ ខែវិច្ឆិកានៅកីឡដ្ឋាន 974 ក្នុងទីក្រុងដូហា។ ម៉ិកស៊ិក ស្ថិតក្នុងពូល C ជាមួយអាហ្សង់ទីន អារ៉ាប៊ីសាអូឌីត និងប៉ូឡូញ។ ២៦នាក់របស់ម៉ិកស៊ិករួមមាន៖ អ្នកចាំទី៖ Guillermo Ochoa (America), Alfredo Talavera (Juarez), Rodolfo Cota (Leon) ខ្សែការពារ៖ Jorge Sanchez (Ajax Amsterdam), Kevin Alvarez (Pachuca), Nestor Araujo (America), Johan Vasquez (US Cremonese), Gerardo Arteaga (KRC Genk), Hector Moreno, Cesar Montes, Jesus Gallardo (all Monterrey) ខ្សែបម្រើ៖ Erick Gutierrez (PSV), Orbelin Pineda (AEK Athens), Hector Herrera (Houston Dynamo), Andres Guardado (Real Betis), Roberto Alvarado (Guadalajara), Edson Alvarez (Ajax Amsterdam), Luis Chavez (Pachuca), Luis Romo (Monterrey), Carlos Rodriguez, Uriel Antuna (both Cruz Azul) ខ្សែប្រយុទ្ធ៖ Hirving Lozano (Napoli), Rogelio Funes Mori (Monterrey), Henry Martin (America), Raul Jimenez (Wolverhampton Wanderers), Alexis Vega (Guadalajara)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8274.txt	Romelu Lukaku ត្រូវបានជ្រើសរើសឱ្យស្ថិតក្នុងបញ្ជីឈ្មោះកីឡាករទាំង ២៦រូបរបស់ក្រុមជម្រើសជាតិបែលហ្ស៊ិក ទៅកាន់ការប្រកួត FIFA World Cup នៅប្រទេសកាតា បើទោះបីមានការបារម្ភពីបញ្ហារបួសក៏ដោយ។ បែលហ្ស៊ិកមានចំណាត់ថ្នាក់លេខ២ពិភពលោក លើ FIFA Ranking។	មុនការប្រកាសឈ្មោះនៃក្រុមបែលហ្ស៊ិកនេះ លោក Roberto Martinez ដែលជាគ្រូបង្វឹកបានព្រមានទៅ Lukaku ថារូបគេត្រូវតែបង្ហាញសមត្ថភាពជាមួយកាយសម្បទាឱ្យសមស្របទៅនឹងក្រុមសម្រាប់ការប្រកួតវគ្គចែកពូល ប្រសិនរូបគេចង់មានឈ្មោះលេង។ Lukaku ហាក់ដូចជាធ្វើបានតាមអ្វីដែលលោក Martinez ចង់បាន។ Lukaku ដែលជាកីឡាករដែលរកគ្រាប់បាល់ច្រើនជាងគេសម្រាប់បែលហ្ស៊ិក រដូវកាលថ្មីនេះក្រោយផ្លាស់ទៅកាន់ Inter Milan ក្រោមការខ្ចីជើងពី Chelsea កីឡាកររូបនេះមិនសូវបានបង្ហាញខ្លួនលេងប៉ុន្មានឡើយដោយសារតែបញ្ហារបួសជារឿយៗ។ រូបភាព៖ ថ្មីៗ ThmeyThmey News នេះជាការបង្ហាញខ្លួនលើកទី១៤ ហើយសម្រាប់ក្រុមបិសាចក្រហមមួយនេះដោយពួកគេឈានជើងលេង World Cup លើកដំបូងឆ្នាំ ១៩៣០។ ចំណាត់ល្អបំផុតគឺត្រឹមលេខ៣ ដែលបែលហ្ស៊ិកធ្វើបានកាលប្រកួត World Cup នៅប្រទេសរុស្ស៊ី ហើយបញ្ចប់ចំណាត់ថ្នាក់លេង ៤ កាល World Cup នៅម៉ិកស៊ិកឆ្នាំ ១៩៨៦។ នេះជាបញ្ជីឈ្មោះសមាជិកទាំង ២៦រូបនៃក្រុមបិសាចក្រហមមួយនេះ៖ អ្នកចាំទី៖ Thibaut Courtois (Real Madrid), Simon Mignolet (Club Brugge), Koen Casteels (VfL Wolfsburg) ខ្សែការពារ៖ Jan Vertonghen (Anderlecht), Toby Alderweireld (Royal Antwerp), Leander Dendoncker (Aston Villa), Zeno Debast (Anderlecht), Arthur Theate (Rennes), Wout Faes (Leicester City) ខ្សែបម្រើ៖ Hans Vanaken (Club Brugge), Axel Witsel (Atletico Madrid), Youri Tielemans (Leicester City), Amadou Onana (Everton), Kevin De Bruyne (Manchester City), Yannick Carrasco (Atletico Madrid), Thorgan Hazard (Borussia Dortmund), Timothy Castagne (Leicester City), Thomas Meunier (Borussia Dortmund) ខ្សែប្រយុទ្ធ៖ Romelu Lukaku (Inter Milan), Michy Batshuayi (Fenerbahce), Lois Openda (Racing Lens), Charles De Ketelaere (AC Milan), Eden Hazard (Real Madrid), Jeremy Doku (Rennes), Dries Mertens (Galatasaray), Leandro Trossard (Brighton & Hove Albion)៕ រូបភាព៖ ថ្មីៗ ThmeyThmey News អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8275.txt	ខ្សែប្រយុទ្ធ Hakim Ziyech មានឈ្មោះជាមួយក្រុមជម្រើសជាតិម៉ារុកសាជាថ្មីសម្រាប់ព្រឹត្តិការណ៍ World Cup 2022 នៅប្រទេសកាតា។ សមាជិកក្រុម Chelsea រូបនេះ ខកខានជួយម៉ារុកអំឡុងការប្រកួត Africa Cup of Nations 2021 ដោយសារតែមានជម្លោះជាមួយអតីតគ្រូបង្វឹកក្រុមម៉ារុកនេះ។	ម៉ារុក កាលស្ថិតក្រោមការដឹកនាំរបស់លោក Vahit Halilhodzic បានដក Ziyech ចេញពីក្រុមជម្រើសជាតិដោយសារតែរូបគេបានបង្ហាញអាកប្បកិរិយាដែលមិនត្រឹមត្រូវតាមគោលការណ៍នៃការជ្រើសរើស ហើយក៏បង្កទៅជាជម្លោះ។ សម្រាប់ World Cup នៅកាតា ម៉ារុកក្រោមការដឹកនាំរបស់គ្រូបង្វឹកថ្មីលោក Walid Regragui បានកោះហៅ Ziyech ចូលជួយក្រុមឡើងវិញក្នុងចំណោមសមាជិក២៦នាក់ចុងក្រោយ។ ក្រៅពី Ziyech ខ្សែការពារស្លាបស្តាំ Achraf Hakimi របស់ Paris Saint Germain ក៏ជាកីឡាករម្នាក់ដ៏សំខាន់ផងដែរសម្រាប់ម៉ារុក។ រូបភាព៖ ថ្មីៗ ThmeyThmey News World Cup នៅកាតានឹងជាការបង្ហាញខ្លួនលើកទី៦ សម្រាប់ម៉ារុក ដោយកាលឆ្នាំ ១៩៨៦ ម៉ារុកធ្វើបានយ៉ាងល្អដោយបានឆ្លងផុតវគ្គចែកពូលលើកដំបូងប្រចាំប្រវត្តិសាស្ត្រខ្លួន ហើយនេះក៏ជាលើកទី២ ជាប់គ្នាដែរម៉ារុកមានវត្តមាននៅព្រឹត្តិការណ៍ដ៏ធំ។ ម៉ារុកស្ថិតក្នុងពូល F ជាមួយក្រូអាស៊ី កាណាដា និងបែលហ្ស៊ិក។ ខាងក្រោមនេះជាបញ្ជឺឈ្មោះកីឡាករទាំង ២៦រូប ដែលដឹកនាំដោយលោក Walid Regragui៖ អ្នកចាំទី៖ Yassine Bounou (Sevilla), Munir El Kajoui (Al Wehda), Ahmed Reda Tagnaouti (Wydad Casablanca). ខ្សែការពារ៖ Nayef Aguerd (West Ham United), Yahia Attiat Allah (Wydad Casablanca), Badr Benoun (Qatar SC), Achraf Dari (Stade Brest), Jawad El Yamiq (Real Valladolid), Achraf Hakimi (Paris St Germain), Noussair Mazraoui (Bayern Munich), Romain Saiss (Besiktas). ខ្សែបម្រើ៖ Sofyan Amrabat (Fiorentina), Selim Amallah (Standard Liege), Bilal El Khannouss (Racing Genk), Yahya Jabrane (Wydad Casablanca), Azzedine Ounahi (Angers), Abdelhamid Sabiri (Sampdoria) ខ្សែប្រយុទ្ធ៖ Zakaria Aboukhlal (Toulouse), Soufiane Boufal (Angers), Ilias Chair (Queens Park Rangers), Walid Cheddira (Bari), Youssef En-Nesyri (Sevilla), Abde Ezzalzouli (Osasuna), Abderrazak Hamdallah (Al Ittihad), Amine Harit (Olympique Marseille), Hakim Ziyech (Chelsea)៕ រូបភាព៖ ថ្មីៗ ThmeyThmey News អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8276.txt	Antonio Rudiger ខ្សែការពារក្រុមជម្រើសជាតិអាល្លឺម៉ង់ នឹងបរិច្ចាគប្រាក់ចំណូលដែលគេរកបានពីការប្រកួត FIFA World Cup ជួយដល់កុមារ ១១នាក់ នៅក្នុងប្រទេសសេរ៉ាឡេអូន ក្នុងតំបន់អាហ្វ្រិក។	ខ្សែការពារក្រុម Real Madrid រូបនេះ ជាអ្នកបង្កើតមូលនិធិ Antonio Rudiger សម្រាប់ប្រទេសសេរ៉ាឡេអូនកាលពីខែមករា ឆ្នាំ២០២២។ ជាមួយព្រឹត្តិការណ៍ World Cup កំពុងខិតជិតមកដល់ Rudiger បាននិយាយថា រូបគេបានបរិច្ចាគប្រាក់សប្បុរសធម៌ទៅកាន់អង្គការ Bigshoe សម្រាប់ការអភិវឌ្ឍគម្រោងមូលនិធិជួយនៅប្រទេសសេរ៉ាឡេអូន។ សកម្មភាពរបស់ Rudiger គឺជាការឆ្លើយតបយ៉ាងល្អ និងខ្លាំងក្លាចំពោះបញ្ហាដែលប៉ះពាល់ដល់កុមារជាច្រើនពេញមួយជីវិតរបស់ពួកគេ នៅប្រទេសសេរ៉ាឡេអូន។ អតីតខ្សែការពារ Chelsea រូបនេះបានពន្យល់ពីបញ្ហានៅសេរ៉ាឡេអូនថា៖ «វាពិតជាឈឺចាប់ពេលដែលឃើញស្ថានភាពរបស់កុមារនៅសេរ៉ាឡាអូនធំឡើង មានភាពខុសប្រក្រតី ត្រូវទទួលការវះកាត់កែតម្រូវ មុនពេលដែលពួកគេអាចដើរបាន និងវិលចូលរួមមកប្រើជីវិតក្នុងសង្គមបន្ទាប់ពីព្យាបាលជាច្រើនខែ។ Rudiger បន្ថែមថា នៅអាល្លឺម៉ង់ រូបគេទទួលបានឱកាសដែលប្រជាជនសេរ៉ាឡេអូន ជាច្រើនមិនទទួលបាន។ ដូច្នេះរូបគេនឹងប្រើឱកាសទាំងនេះ ដើម្បីជួយដល់កុមារទាំងនោះ ជាមួយនឹងគម្រោងច្រើនបន្ថែមទៀត នៅសេរ៉ាឡេអូន។ កាលពីដើមឆ្នាំ ២០២២ Rudiger បានធ្វើដំណើរទៅកាន់ប្រទេសដែលស្ថិតនៅទ្វីបអាហ្វ្រិកមួយនេះ ដោយបានបើកដំណើរការនូវមូលនិធិឈ្មោះថា Antonio Rudiger សម្រាប់ជួយដល់កុមារ។ ដោយឡែក កាលឆ្នាំ ២០២០ Rudiger ក៏ធ្លាប់បានបរិច្ចាគប្រាក់ជាង ១០១,០០០ដុល្លារដើម្បីជួយលើកស្ទួយកម្រិតវិស័យអប់រំនៅសេរ៉ាឡេអូនផងដែរ។ សូមជម្រាបថាអតីតខ្សែការពារក្រុម Chelsea រូបនេះ បច្ចុប្បន្នកំពុងតែត្រៀមខ្លួនក្នុងការជួយអាល្លឺម៉ង់ សម្រាប់ការប្រកួត World Cup ដែលត្រូវតទល់នឹងក្រុមកូស្តារីកា ជប៉ុន និងអេស្ប៉ាញ ក្នុងវគ្គចែកពូល៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8277.txt	Lionel Messi ខ្សែប្រយុទ្ធឆ្នើមក្រុមជម្រើសជាតិអាហ្សង់ទីន ជ្រើសរើស ប្រេស៊ីល បារាំង និងអង់គ្លេស ជាក្រុមខ្លាំងដែលនឹងគម្រាមកំហែងដល់ក្តីស្រមៃចុងក្រោយរបស់ខ្លួនក្នុងការជួយអាហ្សង់ទីនដណ្តើមពានរង្វាន់ FIFA World Cup ឆ្នាំ២០២២ នៅប្រទេសកាតា។	ខ្សែប្រយុទ្ធវ័យ ៣៥ឆ្នាំ មកពីក្រុម Paris Saint Germain នឹងត្រូវស្ពាយក្តីសង្ឃឹមរបស់ប្រទេសអាហ្សង់ទីនរាប់លាននាក់សារជាថ្មីសម្រាប់ការប្រកួតនៅប្រទេសកាតា ខណៈក្រុមជម្រើសជាតិនៃប្រទេសមកពីទ្វីបអាម៉េរិកខាងត្បូងមួយនេះបានសន្យានាំពាន World Cup លើកទី៣ ទៅអាហ្សង់ទីនវិញ គិតចាប់តាំងពីឆ្នាំ ១៩៨៦។ បើទោះបីជាអតីតខ្សែប្រយុទ្ធក្រុម Barcelona រូបនេះបានជួយក្រុមយ៉ាងខ្លាំងចាប់តាំងពីឆ្នាំ ២០១៨ មក ដោយជួយអាហ្សង់ទីនឈ្នះពាន Copa America ឆ្នាំ ២០២១ ក៏ដោយ តែតារាឆ្នើមរូបនេះបានបង្ហាញក្រុមដែលរូបគេបានជ្រើសរើសថាជាក្រុមខ្លាំងនិងពិបាកប្រកួតប្រជែងប្រចាំ World Cup 2022 លើកនេះ។ «នៅពេលយើងនិយាយអំពីបេក្ខភាពល្អៗ ពិតណាស់គឺយើងតែងនិយាយសម្រាប់ក្រុមដដែលមួយចំនួនដូចធ្លាប់និយាយពីមុនមក ប្រសិនបើឱ្យខ្ញុំរើសយក ខ្ញុំគិតថាប្រេស៊ីល បារាំង និងអង់គ្លេស។ តែការប្រកួត World Cup គឺពិបាកខ្លាំងហើយដូច្នេះការប្រកួតប្រជែងដ៏ខ្លាំងនេះនឹងធ្វើឱ្យរឿងមួយអាចកើតឡើង។»។ Messi បាននិយាយប្រាប់ទៅកាន់សហព័ន្ធបាល់ទាត់ទ្វីបអាម៉េរិកខាងត្បូង CONMEBOL បែបនេះ។ Messi បានអះអាងបន្ថែមថា អាហ្សង់ទីនបានដាក់ការក្តីរំពឹងលើពានរង្វាន់ World Cup ហើយក្រុមកីឡាករទាំងអស់គឺមានចិត្តចង់ឈ្នះ តែពួកគេកំពុងតែគិតអំពីជំហ៊ានដែលត្រូវដើរបន្តិចម្តងៗ។ មិនត្រឹមតែប៉ុណ្ណោះ Messi ក៏បានចាត់ទុកថាការប្រកួត World Cup គឺជារឿងដ៏ល្អដែលកីឡាករម្នាក់ៗនឹងត្រូវប្រឈមមុនការពិតក្រោយពេលការប្រកួតចប់ ហើយក៏នឹងអាចធ្វើឱ្យមានការយល់ចិត្តគ្នាកាន់តែខ្លាំងក្រោយពីរួមការប្រកួតលើទីលានរួច។ កាល World Cup ឆ្នាំ២០១៤ នៅប្រទេសប្រេស៊ីល ម្ចាស់ពាន Ballon d'Or ៧សម័យ បានជួយអាហ្សង់ទីនឡើងដល់វគ្គផ្តាច់ព្រ័ត្រ ប៉ុន្តែបានត្រឹមរងជើងឯក ក្រោយប្រកួតចាញ់ក្រុមអាល្លឺម៉ង់ ១-០។ ធ្វើដំណើរទៅ World Cup 2022 ប្រទេសកាតា អាហ្សង់ទីនក្នុងនាមជាក្រុមម្ចាស់ជើងឯក Copa America 2021 មានកំណត់ត្រាក្រុម ៣៥ប្រកួតមិនដែលចាញ់ឡើយ។ ប្រសិនបើការប្រកួតបាល់ទាត់ពិភពលោកខាងមុខជាព្រឹត្តិការណ៍ធំចុងក្រោយដែល Messi បង្ហាញខ្លួន នោះអាហ្សង់ទីននឹងធ្វើយ៉ាងណាប្រជែងពានរង្វាន់ឱ្យខាងតែបាន។ អាហ្សង់ទីនស្ថិតនៅពូល C ដោយត្រូវប្រកួតជាមួយក្រុម អារ៉ាប៊ីសាអូឌីត មុនប៉ះ ម៉ិកស៊ិក និងប៉ូឡូញ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8278.txt	គ្រូបង្វឹកលោក Gustavo Alfaro បង្ហាញឈ្មោះកីឡាកររបស់ក្រុមជម្រើសជាតិអេក្វាទ័រទាំង២៦នាក់ទៅកាន់ការប្រកួត FIFA World Cup 2022 នៅកាតាក្តី នៅថ្ងៃទី១៤ វិច្ឆិកា។ Byron Castillo ដែលមានបញ្ហាជុំវិញការក្លែងបន្លំសញ្ជាតិ មិនមានឈ្មោះទៅកាតាឡើយ។	អេក្វាទ័របានក្លាយជាក្រុមចុងក្រោយគេបង្អស់ដែលបានប្រកាសសមាសភាពកីឡាករ ក្រោយរង់ចាំការសម្រេចចិត្តចុងក្រោយជាលើកទីពីររបស់លោក Alfaro ដែលជាគ្រូបង្វឹកមុនពេលប្រកាស។ ខ្សែប្រយុទ្ធ Enner Valencia ដែលកំពុងមានទម្រង់លេងខ្លាំងនៅលីគតួកគី នឹងក្លាយជាប្រធានក្រុមសម្រាប់ការប្រកួតនៅកាតា។ កីឡាករខ្សែបម្រើ Byron Castillo ដែលជាកីឡាករមួយរូបដែលត្រូវបានសហព័ន្ធបាល់ទាត់ស៊ីលីប្តឹង FIFA ដែលចោទថាអេក្វាទ័របានក្លែងបន្លំកីឡាករដែលមិនមែនជាសញ្ជាតិដើមអេក្វាទ័រ ហើយ Castillo មានសំបុត្រកំណើតជាប្រជាជនកូឡុំប៊ី។ ក្រោយតែពីមានបញ្ហាប្តឹងផ្តល់ជាច្រើនលើករួចមកអេក្វាទ័រនៅតែទទួលបានសិទ្ធិលេងនៅ World Cup តែក្រោយប្រកាសសមាសភាពកីឡាករគ្មាន Castillo ឡើយ។ World Cup នៅកាតានឹងក្លាយជាវត្តមានទី៤ សម្រាប់អេក្វាទ័រ ដោយពួកគេស្ថិតនៅក្នុងពូល A ដោយមានក្រុមម្ចាស់ផ្ទះកាតា សេណេហ្កាល់ និងហូឡង់។ បង្ហាញខ្លួនដំបូងនៅឆ្នាំ ២០០២,២០០៦ និង ២០១០ ហើយឆ្នាំ ២០០៦ អេក្វាទ័រឈានជើងដល់វគ្គ ១៦ក្រុមចុងក្រោយ។ ខាងក្រោមនេះជាបញ្ជីឈ្មោះកីឡាករទាំង ២៦រូបរបស់ម៉ិអេក្វាទ័រ៖ អ្នកចាំទី៖ Alexander Dominguez (Liga de Quito), Hernan Galindez (Aucas), Moises Ramirez (Independiente del Valle) ខ្សែការពារ៖ Pervis Estupinan (Brighton & Hove Albion), Angelo Preciado (Gent), Piero Hincapie (Bayer Leverkusen), Xavier Arreaga (Seattle Sounders), Diego Palacios (Los Angeles FC), Jackson Porozo (Troyes), Robert Arboleda (Sao Paulo), Felix Torres (Santos Laguna), William Pacho (Royal Antwerp FC) ខ្សែបម្រើ៖ Moises Caicedo (Brighton), Jose Cifuentes (Los Angeles FC), Alan Franco (Talleres), Jhegson Mendez (Los Angeles FC), Carlos Gruezo (Augsburg), Gonzalo Plata (Valladolid), Angel Mena (Leon), Ayrton Preciado (Santos Laguna), Romario Ibarra (Pachuca), Jeremy Sarmiento (Brighton) ខ្សែប្រយុទ្ធ៖ Enner Valencia (Fenerbahce), Michael Estrada (Cruz Azul), Djorkaeff Reasco (Newell's Old Boys), Kevin Rodriguez (Imbabura SC)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8279.txt	ព្រឹត្តិការណ៍ FIFA World Cup 2034 នឹងក្លាយជាការប្រកួតពានរង្វាន់ World Cup លើកទី២៥ លើពិភពលោក មិនទាន់រកឃើញប្រទេសដែលទទួលបានសិទ្ធិធ្វើជាម្ចាស់ផ្ទះនៅឡើយ ខណៈការដេញថ្លៃមិនទាន់បើកដំណើរការពីសំណាក់ FIFA។ តំបន់អាស៊ានត្រូវបានគេដឹងថាជាប្រទេសបានបង្ហាញចំណាប់អារម្មណ៍ដេញថ្លៃដំបូងគេបង្អស់។	ប្រទេសអាស៊ាន ដែលជាសមាជិកនៃសហព័ន្ធបាល់ទាត់ពិភពលោក (FIFA) បច្ចុប្បន្នកំពុងតែបង្ហាញចំណាប់អារម្មណ៍ ធ្វើជាម្ចាស់ផ្ទះ World Cup ដោយរួមសហការគ្នាច្រើនប្រទេសតែមួយរៀបចំ។ ក្រោយព្រឹត្តិការណ៍ World Cup 2022 នៅប្រទេសកាតាដែលជាប្រទេសទោលរៀបចំការប្រកួត នៅឆ្នាំ ២០២៦ នឹងមានប្រទេសបីរួមគ្នាធ្វើម្ចាស់ផ្ទះរៀបចំការប្រកួត World Cup នេះដោយមានអាម៉េរិក កាណាដា និង ម៉ិកស៊ិក។ កាលពីថ្ងៃទី២ ខែសីហា ប្រទេសបួននៅទ្វីបអាម៉េរិកខាងត្បូងរួមមាន អាហ្សង់ទីន, ស៊ីលី, អ៊ុយរូហ្គាយ និង ប៉ារ៉ាហ្គាយ បានប្រកាសថារួមគ្នាដេញថ្លៃធ្វើម្ចាស់ផ្ទះ World Cup 2030។ ដោយមានបំណងចង់ឱ្យមានព្រឹត្តិការណ៍ការប្រកួតបាល់ទាត់ពិភពលោក ក្នុងតំបន់អាស៊ីអាគ្នេយ៍លើកដំបូង សមាជិកអាស៊ានធ្លាប់បានលើកឡើងអំពីបំណងដេញថ្លៃធ្វើជាម្ចាស់ផ្ទះ World Cup នេះ មកពិភាក្សាតាំងពីឆ្នាំ ២០១១ មកដល់បច្ចុប្បន្ន។ រយៈពេលជាង ១១ ឆ្នាំមកនេះអាស៊ានបានខិតខំប្រឹងប្រែងយ៉ាងខ្លាំងក្នុងការដោះស្រាយ ធ្វើយ៉ាងណាឱ្យមានភាពសហការគ្នាជារួម ក្នុងការដាក់ដេញថ្លៃរៀបចំធ្វើជាម្ចាស់ផ្ទះ World Cup នេះ។ ក្នុងឆ្នាំ ២០២២ ទៀតសោត ក្នុងនាមកម្ពុជាធ្វើជាប្រធានអាស៊ាន ក៏ជាមានបំណងចង់ឱ្យប្រទេសជាសមាជិក ដេញថ្លៃធ្វើជាម្ចាស់ផ្ទះព្រឹត្តិការណ៍ World Cup នេះផងដែរសម្រាប់ឆ្នាំ ២០៣៤ ឬ ២០៣៨។ ប្រសិនបើអាស៊ានឈ្នះការដេញថ្លៃធ្វើជាម្ចាស់ផ្ទះ World Cup ឆ្នាំ ២០៣៤ ឬ ២០៣៨ តើកីឡដ្ឋានណាខ្លះដែលនឹងអាចរៀបចំការប្រកួតបាល់ទាត់ពិភពលោកនេះ? ខាងក្រោមនេះជាកីឡដ្ឋានធំៗក្នុងតំបន់អាស៊ានដែលអាចទទួលរៀបចំការប្រកួត World Cup៖ ១. កីឡដ្ឋាន Bukit Jalil National របស់ម៉ាឡេស៊ី ជាកីឡដ្ឋានលំដាប់ពិភពលោកសាងសងតម្លៃជាង ៨០០លានដុល្លារ អាចផ្ទុកអ្នកទស្សនាបាន ៨៥,០០០នាក់។ កីឡដ្ឋាននេះធ្លាប់រៀបចំការប្រកួត Asian Game ឆ្នាំ ២០១៧ និងជាទឹកដីក្រុមជម្រើសជាតិម៉ាឡេស៊ី។ ២. កីឡដ្ឋាន Jakarta International របស់ឥណ្ឌូណេស៊ី ដែលទើបសាងសង់រួចរាល់ក្នុងឆ្នាំ ២០២១ ជាកីឡដ្ឋានដែលសាងសងក្នុងទឹកប្រាក់ជាង ៣៤០លានដុល្លារ មានសមត្ថភាពផ្ទុកអ្នកទស្សនា ៨២,០០០នាក់។ ៣. កីឡដ្ឋាន Gelora Bung Karno របស់ឥណ្ឌូណេស៊ី សាងសង់រួចរាល់ឆ្នាំ ១៩៦២។ កីឡដ្ឋាននេះធ្លាប់រៀបចំព្រឹត្តិការណ៍ប្រកួតបាល់ទាត់ក្នុងតំបន់ដូចជា Asian Game 1962, AFC Asian Cup 2017, Asian Games 2018 និង Asian Para Games 2022។ កីឡដ្ឋាននេះអាចផ្ទុកអ្នកទស្សនាប្រមាណ ៨៨,០៨៣ពេលបច្ចុប្បន្ននិងជាប់ចំណាត់ថ្នាក់លេខ៧ ជាកីឡដ្ឋានអាចផ្ទុកអ្នកទស្សនាបានច្រើនលើពិភពលោក។ ៤.ពហុកីឡដ្ឋានជាតិ មរតកតេជោ ឬ Morodok Techo National របស់កម្ពុជា សាងសងរួចរាល់នាខែធ្នូ ចុងឆ្នាំ ២០២១ ។ ពហុកីឡដ្ឋានមួយនេះចំណាយថវិការសាងសង់មានតម្លៃ ១៥០លានដុល្លារ ជាអំណោយពីរដ្ឋាភិបាលចិន។ ពហុកីឡដ្ឋានមរតកតេជោ ត្រូវបានកសាងឡើងនៅលើផ្ទៃដីទំហំ ១៦ហិកតា ហើយមានសមត្ថភាពផ្ទុកអ្នកទស្សនាបានប្រមាណជាង ៦ម៉ឺន ទៅ ៧ម៉ឺននាក់។ រូបភាពពីគេហទំព័រ ពហុកីឡដ្ឋានមរតកតេជោ ៥.កីឡដ្ឋាន Singapore National របស់សិង្ហបុរីបើកដំណើរឆ្នាំ ២០១៤ កីឡដ្ឋានដែលផ្ទុកមនុស្សប្រមាណ ៥៥,០០០នាក់នេះ ជាប្រទេសកីឡដ្ឋានមានដំបូលអាចបិទបើកបានសម្រាប់ការប្រកួត។ កីឡដ្ឋាននេះធ្លាប់រៀបចំព្រឹត្តិការណ៍ Southest Asian Games 2015, AFF Championship ឆ្នាំ ២០១៤, ២០១៨ និង ២០២១។ ៦.កីឡដ្ឋាន Rajamangala របស់ថៃ បើកដំណើរការឆ្នាំ ១៩៩៨ ផ្ទុកអ្នកទស្សនាបាន ៤៩,៧២២នាក់ ។ កីឡដ្ឋានមានទីតាំងក្នុងទីក្រុងបាំងកកមួយនេះ ធ្លាប់រៀបចំកម្មវិធី Asian Cup 2017 ហើយក៏ធ្លាប់បានរៀបចំកម្មវិធីបាល់ទាត់ទទួលក្រុមធ្វើដំណើរមកពីតំបន់អឺរ៉ុបដូចជា Barcelona, Liverpool, Manchester United ជាដើម។ ៧.កីឡដ្ឋាន Mỹ Đình National របស់វៀតណាមបើកសម្ភោធក្នុងឆ្នាំ ២០០៣ មានសមត្ថភាពទទួលអ្នកទស្សនាប្រមាណ ៤០,១៩២នាក់ ដោយសាងសងក្នុងតម្លៃ ៥៣លានដុល្លារ។ កីឡដ្ឋាននេះជាទឹកដីរបស់ក្រុមបាល់ទាត់ជម្រើសជាតិវៀតណាមផ្ទាល់តែម្តង។ ៨.កីឡដ្ឋាន Laos National របស់ឡាវបើកដំណើរការក្នុងឆ្នាំ ២០០៩ និងអាចផ្ទុកអ្នកទស្សនាបានចំនួន ២៥,០០០នាក់ ហើយជាពិសេសគឺប្រើប្រាស់សម្រាប់ការប្រកួតបាល់ទាត់តែម្តង។ កីឡដ្ឋានមួយនេះធ្លាប់បានរៀបចំពិធីបើកនិងបិទកម្មវិធី Southest Asian Games ឆ្នាំ ២០០៩។ ៩.កីឡដ្ឋាន Philippine Sports របស់ហ្វីលីពីនសាងសងរួចក្នុងឆ្នាំ ២០១០ កីឡដ្ឋានមួយនេះអាចផ្ទុកមនុស្សបាន ២៥,០០០នាក់ នឹងរៀបចំការប្រកួតបាល់ទាត់នានាក្នុងប្រទេស ជាពិសេសកីឡដ្ឋានមួយនេះជាទឹកដីផ្ទាល់របស់ក្រុមជម្រើសជាតិហ្វីលីពីនផ្ទាល់។ ១០.កីឡដ្ឋាន Hassanal Bolkiah National របស់ព្រុយនេ សាងសងរួចរាល់ក្នុងឆ្នាំ ១៩៨៣ ជាកីឡដ្ឋានប្រើសម្រាប់ការប្រកួតព្រឹត្តិការណ៍បាល់ទាត់ប្រចាំព្រុយនេផ្ទាល់។ កីឡដ្ឋានដែលមានតម្លៃប្រមាណ ១០០លានដុល្លារនេះអាចផ្ទុកមនុស្សបាន ២៨,០០០នាក់។ ១១.កីឡដ្ឋាន Utama Riau ស្ថិតក្នុងប្រទេសឥណ្ឌូនេស៊ី សាងសង់រួចរាល់ក្នុងឆ្នាំ ២០១២ វាអាចផ្ទុកអ្នកទស្សនាបានចំនួន ៤៣,៩២៣នាក់។ កីឡដ្ឋានមួយនេះទឹកដីរបស់ក្រុម PSPS Riau នាពេលបច្ចុប្បន្ន។ ១២.កីឡដ្ឋាន Lukas Enembe ស្ថិតក្នុងប្រទេសឥណ្ឌូណេស៊ី សាងសង់រួចរាល់ក្នុងឆ្នាំ ២០១៩ កីឡដ្ឋាននេះត្រូវបានចំណាយប្រាក់ប្រមាណជាង ៨៦លានដុល្លារក្នុងសាងសង់ឡើង។ កីឡដ្ឋានដ៏ប្រណិតមួយនេះអាចផ្ទុកចំនួនមនុស្សបាន ៤០,២៦៣នាក់ ហើយកីឡដ្ឋាននេះត្រូវក្លិប Persipura Jayapura ស្នើសុំធ្វើជាទឹកដីខ្លួន។ ១៣.កីឡដ្ឋាន Batakan ស្ថិតក្នុងប្រទេសឥណ្ឌូណេស៊ីបើកដំណើរការឆ្នាំ ២០១៧ កីឡដ្ឋាននេះដាក់មនុស្សបានចំនួន ៤ម៉ឺននាក់ កីឡដ្ឋាននេះមានភាពស្អាតប្រណិតមិនចាញ់កីឡដ្ឋានក្លិបតំបន់អឺរ៉ុបឡើយ ហើយកីឡដ្ឋាននេះជាទឹកដីក្រុម Persiba Balikpapan។ ១៤.កីឡដ្ឋាន Sultan Ibrahim របស់ម៉ាឡេស៊ី បើកដំណើរការក្នុងឆ្នាំ ២០២០ មកដល់បច្ចុប្បន្ន កីឡដ្ឋាននេះជាទឹកដីរបស់ក្រុមខ្លាំងមួយក្នុងលីគកំពូលម៉ាឡេស៊ីគឺ Johor Darul Ta’zim។ កីឡដ្ឋានមួយនេះមានសមត្ថភាពផ្ទុកចំនួនអ្នកទស្សនាបាន ៤០,០០០នាក់ ដោយសាងសង់ក្នុងទឹកប្រាក់ ៤៣លានដុល្លារ៕ ខាងក្រោមនេះជាកីឡដ្ឋានធំៗក្នុងតំបន់អាស៊ានដែលអាចទទួលរៀបចំការប្រកួត World Cup៖ រូបភាពពីគេហទំព័រ ពហុកីឡដ្ឋានមរតកតេជោ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_828.txt	នាយករដ្ឋមន្រ្តីនូវែលសេឡង់ ចាស៊ីនដា អាឌើន នៅថ្ងៃទី២៦ ខែឧសភាជំរុញឱ្យអាម៉េរិកត្រលប់មកកិច្ចព្រមព្រៀងវឌ្ឍនភាព និងគ្រប់ជ្រុងជ្រោយសម្រាប់ភាពជាដៃគូអន្តរប៉ាស៊ីហ្វិក (CPTPP) វិញ ប្រសិនអាម៉េរិកចង់ពង្រឹងទំនាក់ទំនងសេដ្ឋកិច្ចជាមួយបណ្តាប្រទេសនៅតំបន់ឥណ្ឌូប៉ាស៊ីហ្វិក។ អាម៉េរិកចាកចេញពីកិច្ចព្រមព្រៀងពាណិជ្ជកម្មនេះកាលពីឆ្នាំ២០១៧ ។	នាយករដ្ឋមន្រ្តីនូវែលសេឡង់ ចាស៊ីនដា អាឌើន កំពុងដឹកនាំប្រតិភូទៅអាម៉េរិកដែលជាដំណើរទស្សនកិច្ចដើម្បីជំរុញវិស័យពាណិជ្ជកម្ម និងទេសចរណ៍រវាងប្រទេសទាំងពីរ ក៏ដូចជាតំបន់ឥណ្ឌូប៉ាស៊ីហ្វិក។ មេដឹកនាំក្រុងវែលីងតោននៅថ្ងៃទី២៦ ខែឧសភា បានជំរុញឱ្យក្រុងវ៉ាស៊ីនតោនត្រលប់មកចូលរួមកិច្ចព្រមព្រៀងពាណិជ្ជកម្មវឌ្ឍនភាព និងគ្រប់ជ្រុងជ្រោយសម្រាប់ភាពជាដៃគូអន្តរប៉ាស៊ីហ្វិក (CPTPP) ឡើងវិញ។ អាម៉េរិកបានដើរចេញពីកិច្ចព្រមព្រៀងនេះអំឡុងអាណត្តិប្រធានាធិបតី ដូណាល់ ត្រាំ។ «ប្រសិនបើអាម៉េរិកកំពុងមានគម្រោងចូលរួមផ្នែកសេដ្ឋកិច្ចក្នុងតំបន់យើង នោះវាគឺជាកន្លែងដែលត្រូវធ្វើហើយ»។ នាយករដ្ឋមន្រ្តីនូវែលសេឡង់ថ្លែងបែបនេះពីក្រុងវ៉ាស៊ីនតោន ដោយសំដៅលើកិច្ចព្រមព្រៀងពាណិជ្ជកម្មសេរី CPTPP។ បើតាមលោកស្រី អាឌើន CPTPP ជាស្តង់ដារមាសសម្រាប់លើកស្ទួយទំនាក់ទំនងសេដ្ឋកិច្ចឱ្យកាន់តែស៊ីជម្រៅ។ ពាក់ព័ន្ធនឹងរឿងនេះ រដ្ឋបាលលោក បៃដិន ស្ទាក់ស្ទើរនឹងដើរចូលកិច្ចព្រមព្រៀង CPTPP វិញ ដោយសារបារម្ភពីផលប៉ះពាល់ទៅលើទីផ្សារការងាររបស់អាម៉េរិក។ កិច្ចព្រមព្រៀងពាណិជ្ជកម្ម CPTPP ត្រូវបានចុះហត្ថលេខាដោយបណ្តាប្រទេសអាស៊ីប៉ាស៊ីហ្វិកចំនួន១១ ក្នុងឆ្នាំ២០១៨ ហើយគ្រប់ដណ្តប់១៣ភាគរយនៃសេដ្ឋកិច្ចពិភពលោក។ ការអត្ថាធិប្បាយរបស់លោកស្រី អាឌើន ធ្វើឡើងតែពីរថ្ងៃប៉ុណ្ណោះ បន្ទាប់ពីប្រធានាធិបតីអាម៉េរិក ចូ បៃដិន បានសម្ពោធក្របខណ្ឌសេដ្ឋកិច្ចឥណ្ឌូ-ប៉ាស៊ីហ្វិក (IPEF) ដែលជាគំនិតផ្ដួចផ្ដើមថ្មីមានសមាជិក១៣ប្រទេសរួមមាននូវែលសេឡង់ដែរ ហើយគ្របដណ្ដប់ទំហំសេដ្ឋកិច្ចពិភពលោក៤០ភាគរយ។ គំនិតផ្តួចផ្តើមនៃកិច្ចព្រមព្រៀង IPEE អាចនឹងមិនរួមបញ្ចូលការកាត់បន្ថយពន្ធនាំចូលទេ។ ចំណុចនេះធ្វើឱ្យ IPEE រងការរិះគន់ជាខ្លាំង ខណៈកិច្ចព្រមព្រៀងនេះត្រូវបានមើលឃើញថាបង្កើតឡើងដើម្បីទប់ទល់ឥទ្ធិពលរបស់ចិនក្នុងតំបន់ទៅវិញ។ មេដឹកនាំនូវែលសេឡង់សាទរជាខ្លាំងចំពោះឱកាសពាណិជ្ជកម្មថ្មីនេះ ប៉ុន្តែលោកស្រីក៏បានបង្ហាញពីការព្រួយបារម្ភជុំវិញការចូលទៅកាន់ទីផ្សារអាម៉េរិកដែរ។ បន្ទាប់ពីទស្សនកិច្ចនៅក្រុងវ៉ាស៊ីនតោន មេដឹកនាំនូវែលសេឡង់នឹងចេញទៅក្រុងបួនទៀតនៅអាម៉េរិកដូចជា New York, Boston, San Francisco និង Seattle។ លោកស្រីនឹងជួបជាមួយអគ្គលេខាធិការអង្គការសហប្រជាជាតិ លោកអាន់តូនីញ៉ូ ហ្គូតេរ៉េស និងនាយកប្រតិបត្តិក្រុមហ៊ុន
article_8280.txt	លោក Jurgen Klopp អ្នកចាត់ការទូទៅក្លិប Liverpool ត្រូវសមាគមបាល់ទាត់អង្គ់គ្លេស (FA) ហាមមិនឲ្យចូលរួមក្នុងការប្រកួតក្នុងជំនួបជាមួយ ក្រុមបាល់ទាត់ Southampton ក្នុងកីឡដ្ឋាន Anfield នៅយប់ថ្ងៃទី១២ ខែវិច្ឆិកា នៃការប្រកួតក្របខ័ណ្ឌ English Premier League។ ការដាក់ពិន័យនេះ បន្ទាប់ពី លោក Klopp ទទួលបានកាតក្រហម ដោយសារខឹងសម្បារយ៉ាងខ្លាំង លើលោក Gary Beswick ជំនួយការអាជ្ញាកណ្ដាល កាលពីថ្ងៃទី១៦ ខែតុលា ក្នុងជំនួបជាមួយ Manchester City។	កាលពីថ្ងៃទី១៦ ខែតុលា លោក Jurgen Klopp ត្រូវបានអាជ្ញាកណ្ដាលពិន័យកាតក្រហម ចំពោះការចោទប្រកាន់ និងខឹងសម្បារយ៉ាងខ្លាំងទៅលើ លោក Gary Beswick ក្នុងជំនួបជាមួយ Manchester City នៅកីឡដ្ឋាន Anfield ចំពោះការប៉ះទង្គិចគ្នា រវាង Mohamed Salah ខ្សែប្រយុទ្ធ Liverpool និងខ្សែការពាររបស់ Manchester City នៅនាទី៨៦។ បើទោះជា Liverpool ឈ្នះ ក្រុមភ្ញៀវនេះ ១-០ ក៏ដោយ ប៉ុន្ដែលោក Klopp ទទួលបានការពិន័យកាតក្រហម និងជាប្រាក់ចំនួន £30,000 ដោយគណៈកម្មការនិយតកម្មឯករាជ្យ។ FA បានប្តឹងឧទ្ធរណ៍ ដោយជោគជ័យលើការសម្រេចចិត្តរបស់អាជ្ញាកណ្ដាល លោក Anthony Taylor ហើយអ្នកចាត់ការទូទៅរបស់ Liverpool ទស្សនាការប្រកួតនេះ ដូចជាអ្នកទស្សនាធម្មតា ដោយមិនអាចឈរកន្លែងដឹកនាំក្រុមដូចពេលធម្មតាឡើយ។ ក្រៅពីពិន័យទាំងនេះហើយ អ្នកចាត់ការរូបនេះ ក៏ត្រូវបាន FA ព្រមានអំពីអាកប្បិកិរិយាអវិជ្ជមានណាមួយ ដែលអាចកើតនាពេលអនាគតផងដែរ៕ លោក Klopp ស្រែកទាំងខឹងសម្បារដាក់ ជំនួយការអាជ្ញាកណ្ដាល. រូបពី Livescores លោក Klopp ស្រែកទាំងខឹងសម្បារដាក់ ជំនួយការអាជ្ញាកណ្ដាល. រូបពី Livescores អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8281.txt	ខ្សែប្រយុទ្ធ Sardar Azmoun ដែលរងរបួស ក៏ជាប់ឈ្មោះក្នុងក្រុមកីឡាបាល់ទាត់ជម្រើសជាតិអ៊ីរ៉ង់ទៅកាន់ FIFA World Cup ផងដែរ ស្របពេលខ្សែបម្រើ Omid Ebrahimi ត្រូវបានដកចេញពីបញ្ជីឈ្មោះវិញ ដែលធ្វើឱ្យអ៊ីរ៉ង់សល់សមាជិកតែ ២៥នាក់។ គ្រូបង្វឹកអ៊ីរ៉ង់លោក Carlos Queiroz បញ្ជាក់ថា Ebrahimi របួសក្រលៀនក្នុងការប្រកួតមិត្តភាពសប្តាហ៍មុន ខណៈកីឡាករជំនួសដើម្បីបង្រប់២៦នាក់ នឹងជ្រើសរើសឆាប់ៗនេះ។	ក្រុមអ៊ីរ៉ង់នឹងបង្ហាញខ្លួនជាលើកទី៦ នៅ FIFA World Cups ឆ្នាំ ២០២២ នៅកាតា។ អ៊ីរ៉ង់នឹងត្រូវប៉ះអង់គ្លេសក្នុងការប្រកួតបើកឆាក នៅថ្ងៃទី ២១ ខែវិច្ឆិកា នៅកីឡដ្ឋាន Khalifa International Stadium ក្នុងទីក្រុង Al Rayyan។ អ៊ីរ៉ង់ស្ថិតក្នុងពូល B រួមជាមួយតោកំណាចអង់គ្លេស សហរដ្ឋអាម៉េរិក និងវេលស៍។ សមាជិក២៥នាក់របស់អ៊ីរ៉ង់មានអ្នកចាំទីដល់ទៅ៤រូបរួមមាន៖ អ្នកចាំទី៖ Alireza Beiranvand (Persepolis), Amir Abedzadeh (Ponferradina), Seyed Hossein Hosseini (Esteghlal), Payam Niazmand (Sepahan). ខ្សែការពារ៖ Ehsan Hajsafi (AEK Athens), Morteza Pouraliganji (Persepolis), Ramin Rezaeian (Sepahan), Milad Mohammadi (AEK Athens), Hossein Kanaanizadegan (Al Ahli), Shojae Khalilzadeh (Al Ahli), Sadegh Moharrami (Dinamo Zagreb), Rouzbeh Cheshmi (Esteghlal), Majid Hosseini (Kayserispor), Abolfazl Jalali (Esteghlal). ខ្សែបម្រើ៖ Ahmad Noorollahi (Shabab Al Ahli), Saman Ghoddos (Brentford), Vahid Amiri (Persepolis), Saeid Ezatolahi (Vejle), Alireza Jahanbakhsh (Feyenoord), Mehdi Torabi (Persepolis), Ali Gholizadeh (Charleroi), Ali Karimi (Kayserispor). ខ្សែប្រយុទ្ធ៖ Karim Ansarifard (Omonia Nicosia), Sardar Azmoun (Bayer Leverkusen), Mehdi Taremi (Porto)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8282.txt	លោក Diego Alonso គ្រូបង្វឹកក្រុមជម្រើសជាតិអ៊ុយរូហ្កាយនៅតែដាក់ការទុកចិត្តលើកខ្សែប្រយុទ្ធវ័យចំណាស់ Luis Suarez និង Edinson Cavani សម្រាប់ការប្រកួតពានរង្វាន់ FIFA World Cup 2022 នៅប្រទេសកាតា ក្រោយក្រុមពីទ្វីបអាម៉េរិកខាងត្បូងមួយនេះប្រកាសកីឡាករទាំង ២៦រូបចុងក្រោយ នៅថ្ងៃទី១០ ខែវិច្ឆិកា។	បើទោះបីជាកំពុងស្ថិតក្នុងបញ្ហារងរបួសកជើងក៏ដោយតែ កីឡាករខ្សែប្រយុទ្ធវ័យ ៣៥ឆ្នាំ Cavani នៅតែបានបង្ហាញការលេងនៅលើទីលានបានយ៉ាងល្អពោលដោយការប្រកួតឱ្យក្រុម Valencia កាលពីសប្តាហ៍មុននៃការប្រកួតក្របខណ្ឌ La Liga ដោយគេអាចលេងបានពេញរយៈពេល ៩០នាទី។ ចំណែក Suarez ក៏ជាខ្សែប្រយុទ្ធមួយដ៏សំខាន់ មុនពេលត្រូវបានកោះហៅសម្រាប់ក្រុមជម្រើសជាតិសារជាថ្មី កីឡាករវ័យ ៣៥ឆ្នាំរូបនេះបានជួយឱ្យក្រុម Nacional ឈ្នះពានរង្វាន់លីគកំពូលរួចមកហើយ។ ក្រៅពីកីឡាករវ័យចំណាស់ទាំងពីរនេះនឹងរាប់រងនៅតំបន់ប្រយុទ្ធខាងលើឱ្យក្រុមអ៊ុយរូហ្គាយ Darwin Nunez ដែលជាកីឡាករតំបន់ប្រយុទ្ធវ័យក្មេងក៏នឹងបង្ហាញខ្លួនលើកដំបូងរបស់គេសម្រាប់ព្រឹត្តិការណ៍ World Cup ផងដែរ។ អ៊ុយរូហ្គាយស្ថិតនៅក្នុងពូល H ដែលរួមជាមួយក្រុមព័រទុយហ្គាល់ ហ្គាណា និងកូរ៉េខាងត្បូង។ ខាងក្រោមនេះជាការសមាសភាពកីឡាកទាំង ២៦របស់អ៊ុយរូហ្គាយ៖ អ្នកចាំទី៖ Fernando Muslera (Galatasaray), Sergio Rochet (Nacional), Sebastian Sosa (Independiente) ខ្សែការពារ៖ Jose Maria Gimenez (Atletico Madrid), Sebastian Coates (Sporting CP), Diego Godin (Velez Sarsfield), Martin Caceres (LA Galaxy), Ronald Araujo (Barcelona), Guillermo Varela (Flamengo), Jose Luis Rodriguez (Nacional), Mathias Olivera (Napoli), Matias Vina (Roma) ខ្សែបម្រើ៖ Lucas Torreira (Galatasaray), Manuel Ugarte (Sporting CP), Matias Vecino (Lazio), Rodrigo Bentancur (Tottenham Hotspur), Federico Valverde (Real Madrid), Facundo Pellistri (Manchester United), Nicolas De La Cruz (River Plate) ខ្សែប្រយុទ្ធ៖ Agustin Canobbio (Athletico Paranaense), Facundo Torres (Orlando City), Giorgian De Arrascaeta (Flamengo), Maxi Gomez (Trabzonspor), Luis Suarez (Nacional), Edinson Cavani (Valencia), Darwin Nunez (Liverpool)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8283.txt	អារ៉ាប៊ីសាអូឌីតបានប្រកាសសមាជិកទាំង ២៦រូបរបស់ខ្លួនដែលដឹកនាំដោយលោក Herve Renard ត្រៀមសម្រាប់ការប្រកួតក្នុងព្រឹត្តិការណ៍ FIFA World Cup 2022 ដែលហៀបមកដល់នៅពេលខាងមុខ។ សមាជិកមួយចំនួនរបស់អារ៉ាប៊ីសាអូឌីតសំខាន់ៗក៏ស្ថិតនៅកីឡាកររបួសដូចក្រុមដទៃដែរ។	Al-Faraj ដែលជាប្រធានក្រុមនឹងជាកីឡាករដ៏សំខាន់ បានរងរបួសអំឡុងការប្រកួតមិត្តភាពទល់ក្រុមអ៊ីស្លង់កម្តៅសាច់ដុំមុនការប្រកួតនៅកាតា ប៉ុន្តែប្រធានក្រុមរូបនេះក៏នៅតែមានឈ្មោះក្នុងបញ្ជីកីឡាករទាំង ២៦រូប។ World Cup នៅប្រទេសកាតាលើកនេះនឹងក្លាយជាការបង្ហាញខ្លួនទី៦ ហើយសម្រាប់អារ៉ាប៊ីសាអូឌីត ដោយពួកគេធ្លាប់បង្ហាញខ្លួនដំបូងនៅឆ្នាំ ១៩៩៤ បន្ទាប់មក ១៩៩៨, ២០០២, ២០០៦ និង ២០១៨។ អារ៉ាប៊ីសាអូឌីតធ្លាប់ឈានជើងដល់វគ្គ ១៦ក្រុមអំឡុងការបង្ហាញខ្លួនលើកដំបូងបង្អស់របស់ពួកគេ។ អារ៉ាប៊ីសាអូឌីតនាការប្រកួតស្ថិតក្នុងពូល C ដោយមានក្រុមខ្លាំងៗដូចជាអាហ្សង់ទីន ម៉ិកស៊ិក និងប៉ូឡូញ។ នេះជាកីឡាករទាំង ២៦រូប ដែលត្រៀមបង្ហាញខ្លួនឱ្យអារ៉ាប៊ីសាអូឌីត៖ អ្នកចាំទី៖ Mohamed Al-Owais (Al-Hilal), Nawaf Al-Aqidi (Al-Nassr), Mohamed Al-Yami (Al-Ahly) ខ្សែការពារ៖ Yasser Al-Shahrani (Al-Hilal), Ali Al-Bulaihi (Al-Hilal), Abdulelah Al-Amri (Al-Nassr), Abdullah Madu (Al-Nassr), Hassan Tambakti (Al-Shabab), Sultan Al-Ghanam (Al-Nassr), Mohammed Al-Breik (Al-Hilal), Saud Abdulhamid (Al-Hilal) ខ្សែបម្រើ៖ Salman Al-Faraj (Al-Hilal), Riyadh Sharahili (Abha), Ali Al-Hassan (Al-Nassr), Mohamed Kanno (Al-Hilal), Abdulelah Al-Malki (Al-Hilal), Sami Al-Najei (Al-Nassr), Abdullah Otayf (Al-Hilal), Nasser Al-Dawsari (Al-Hilal), Abdulrahman Al-Aboud (Ittihad), Salem Al-Dawsari (Al-Hilal), Hattan Bahebri (Al-Shabab) ខ្សែប្រយុទ្ធ៖ Fahad Al-Muwallad (Al-Shabab), Haitham Asiri (Al-Ahly), Saleh Al-Shehri (Al-Hilal) Firas Al-Buraikan (Al-Fateh)៕ រូបភាព៖ThmeyThmeyNews រូបភាព៖ThmeyThmeyNews រូបភាព៖ThmeyThmeyNews អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8284.txt	លោក Mikel Arteta អ្នកចាត់ការក្រុម Arsenal សង្ឃឹមបញ្ហារបួសរបស់ Bukayo Saka មិនប៉ះពាល់ដល់ឱកាសលេង FIFA World Cup ឱ្យក្រុមអង់គ្លេស នៅប្រទេសកាតា។ Saka ត្រូវបានប្តូរចេញត្រឹមវគ្គទីមួយដោយសាររបួស នាការប្រកួតដែល Arsenal ឈ្នះ Nottingham Forest លទ្ធផល ៥-០។	នាជំនួបក្របខណ្ឌ Premier League នៅយប់ថ្ងៃទី៣០ ខែតុលា ខ្សែប្រយុទ្ធវ័យក្មេងក្រុមកាំភ្លើងធំ Bukayo Saka ត្រូវបានលោក Arteta ដាក់ឱ្យលេងស្ថិតក្នុងជម្រើស ១១នាក់ដំបូង ហើយរូបគេក៏ជាអ្នកនាំឱកាសរកបានគ្រាប់បាល់ដំបូងបើកឆាក់ទៅឱ្យមិត្តរួមក្រុម Gabriel Martinelli ត្រឹមនាទី៥។ តែ Saka ត្រូវបានបានខ្សែការពារស្លាបឆ្វេងរបស់ Nottingham Forest កីឡាករ Renan Lodi ធ្វើឱ្យរបួសក្នុងវគ្គទីមួយ ក្រោយប៉ះទង្គិចគ្នាពីការប្រជែងយកបាល់ ហើយក៏ត្រូវបានប្តូរចេញនៅនាទី២៧។ បញ្ហារបួសរបស់ Saka វ័យ ២១ឆ្នាំ បានក្លាយជាកង្វល់ធ្លាក់លើគ្រូបង្វឹកក្រុមជម្រើសជាតិអង់គ្លេសលោក Gareth Southgate ខណៈដែល World Cup នៅសល់ត្រឹមតែរយៈពេល ៣សប្តាហ៍ទៀតប៉ុណ្ណោះនឹងមកដល់។ សមាជិកក្រុមជម្រើសជាតិអង់គ្លេសរូបនេះ ត្រូវបានចាត់ទុកជាកីឡាករកូនសោរសំខាន់សម្រាប់ក្រុមអង់គ្លេស។ យ៉ាងណា Arteta អ្នកចាត់ការវ័យ ៤០ឆ្នាំ មានជំនឿមុតមាំថារបួសមិនប៉ះពាល់ឡើយដល់ Saka សម្រាប់សុបិនលេង World Cup របស់គេ។ «ខ្ញុំសង្ឃឹមថាមិនមានផលប៉ះពាល់ ប៉ះទង្គិចនោះជាការជាការទាត់ដ៏អាក្រក់មួយ រូបគេមានអារម្មណ៍ថាស្ពឹកជើង តែខ្ញុំមិនបានឃើញអ្វីលើសពីនេះឡើយ ទាំងជើង និងកជើងរបស់គេត្រូវបានប៉ះទង្គិចប៉ុន្មានដងពេលនោះ។ ខ្ញុំសប្បាយចិត្តសម្រាប់គេ គេជាកីឡាករដែលព្យាយាមខ្លាំងណាស់ រូបគេមានការផ្លាស់ប្តូរនិងវិវត្តន៍ល្អយ៉ាងខ្លាំង បញ្ហារបួសនេះមិនប៉ះពាល់ដល់ក្តីស្រមៃ World Cup របស់គេឡើយ។»។ លោក Arteta និយាយក្នុងសន្និសីទកាសែតក្រោយចប់ការប្រកួតនាថ្ងៃទី៣០ ខែតុលា។ ព្រឹត្តិការណ៍ World Cup 2022 នៅប្រទេសកាតា ខិតជិតមកដល់ ដោយនឹងចាប់ផ្តើមចាប់បីថ្ងៃទី២០ ខែវិច្ឆិកា ដល់ខែធ្នូ ហើយនេះក៏ជាព្រឹត្តិការណ៍ FIFA World Cup លើកដំបូងនៅក្នុងតំបន់មជ្ឈឹមបូពា៍។ Arsenal បន្តរកបាន ៣ពិន្ទុនិងបន្តឈរនៅកំពូលតារាងនៃ Premier League ជាមួយ ៣១ពិន្ទុក្រោយឆ្លងកាត់ ១២ប្រកួតមកនេះ។ Manchester City ឈរលេខ២ មាន ២៩ពិន្ទុ Tottenham Hotspur លេខ៣ មាន ២៦ពិន្ទុ Newcastle United ឈរលេខ៤ មាន ២៤ពិន្ទុ ចំណែក Manchester United មាន ២៣ពីន្ទុ ឡើងមកឈរលេខ៥ វិញពីលើ Chelsea លេខ៦៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8285.txt	ក្រុមកីឡាបាល់ទាត់ជម្រើសជាតិជប៉ុន នៅថ្ងៃទី១ ខែវិច្ឆិកា បង្ហាញបញ្ជីឈ្មោះកីឡាករផ្លូវការទាំង ២៦នាក់ត្រៀមសម្រាប់ World Cup 2022 នៅប្រទេសកាតា ខណៈកីឡាករឆ្នើម ដូចជា Kyogo Furuhashi របស់ Celtic FC និង Yuya Osaka របស់ Vissel Kobe គ្មានឈ្មោះក្នុងបញ្ជី។ គ្រូជប៉ុនលោក Hajime Moriyasu ដាក់គោលដៅនាំក្រុមជម្រើសជាតិជប៉ុនឈានឱ្យដល់វគ្គ ១/៤ ផ្តាច់ព្រ័ត្រឱ្យខាងតែបាន។	ជប៉ុនមិនដែលឆ្លងផុតវគ្គ ១៦ក្រុមចុងក្រោយនៅព្រឹត្តិការណ៍ World Cup ឡើយ ប៉ុន្តែលោក Moriyasu មានជំនឿមុតមាំ ក្នុងការនាំជប៉ុនឡើងឱ្យបានយ៉ាងហោចណាស់ដល់វគ្គ ៨ ក្រុមចុងក្រោយនៅកាតា។ «គោលបំណងធំយើងយ៉ាងហោចណាស់អាចសម្រេចបានត្រឹមវគ្គ ៨ក្រុមចុងក្រោយ តែវាមិនមែនជារឿងងាយស្រួលឡើយ។»។ លោក Moriyasu និយាយបែបនេះក្នុងសន្និសីទកាសែត។ ជប៉ុនត្រូវជួបជាមួយអាល្លឺម៉ង់ អេស្ប៉ាញ និង កូស្តារីកា ក្នុងពូល E។ មូលហេតុដែលលោក Moryasu ដកឈ្មោះខ្សែប្រយុទ្ធក្រុម Celtic កីឡាករ Furuhashi ចេញក៏ព្រោះតែកីឡារូបនេះហាក់ធ្លាក់ទម្រង់លេងខ្លាំង ខណៈកីឡាករ Osako មានបញ្ហារបួសក្រោយរូបគេបានវិលត្រលប់បង្ហាញខ្លួនជាថ្មីនៅក្របខណ្ឌ J League 1។ បើទោះបីកីឡាករជើងចាស់មួយចំនួនធ្លាប់បង្ហាញខ្លួនឱ្យជប៉ុននៅ World Cup កាលពី ២០១៨ ត្រូវបានដកឈ្មោះចេញ ជប៉ុនបានជំនួសមកវិញដោយកីឡាករ័យក្មេងដែលកំពុងមានសមត្ថភាពខ្លាំងនិងទម្រង់លេងល្អមកជួយក្រុម។ កីឡាករ Maya Yoshida នឹងនៅតែជាប្រធានក្រុមជប៉ុន ដែលស្តិតនៅតំបន់ការពារជាមួយកីឡាករ Takehiro Tomiyasu របស់ Arsenal និង Takefusa Kubo របស់ Real Sociedad។ ជប៉ុននឹងចាប់ផ្តើមការប្រកួត World Cup ដោយត្រូវប៉ះអាល្លឺម៉ង់នៅថ្ងៃទី២៣ វិច្ឆិកា មុនត្រូវជួបក្រុមផ្សេងៗទៀតក្នុងពូល។ ខាងក្រោមនេះជាបញ្ជីឈ្មោះកីឡាករទាំង ២៦នាក់របស់ជប៉ុន៖ អ្នកចាំទី៖ Shuichi Gonda (Shimizu S-Pulse), Daniel Schmidt (Sint Truiden), Eiji Kawashima (Strasbourg) ខ្សែការពារ៖ Hiroki Sakai (Urawa Red Diamonds), Miki Yamane (Kawasaki Frontale), Ko Itakura (Borussia Monchengladbach), Takehiro Tomiyasu (Arsenal), Maya Yoshida (Schalke 04), Shogo Taniguchi (Kawasaki Frontale), Hiroki Ito (VfB Stuttgart), Yuto Nagatomo (FC Tokyo), Yuta Nakayama (Huddersfield Town) ខ្សែបម្រើ៖ Junya Ito (Stade de Reims), Ritsu Doan (SC Freiburg), Wataru Endo (VfB Stuttgart), Hidemasa Morita (Sporting), Ao Tanaka (Fortuna Dusseldorf), Daichi Kamada (Eintracht Frankfurt), Takefusa Kubo (Real Sociedad), Takumi Minamino (AS Monaco), Kaoru Mitoma (Brighton & Hove Albion), Gaku Shibasaki (Leganes), Yuki Soma (Nagoya Grampus) ខ្សែប្រយុទ្ធ៖ Daizen Maeda (Celtic), Ayase Ueda (Cercle Brugge), Takuma Asano (Vfl Bochum)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8286.txt	ការប្រកួត UEFA Champions league បានឈានដល់ការប្រកួតចុងក្រោយហើយនៃវគ្គសន្សំពិន្ទុក្នុងពូល នៅរាត្រី ថ្ងៃទី១ ខែវិច្ឆិការ។ ពូល D មាន Tottenham Hotspurs, Sporting CP, Eintracht Frankfurt និង Olympique de Marseille ជាពូលតែមួយគត់ ដែលត្រូវប្រជែងគ្នាដល់ជំនួបចុងក្រោយដើម្បីរកពីរក្រុមទៅវគ្គបន្ត និងមួយក្រុមទៅ Europa League។	ជំនួបបង្ហើយពូល A ក្រុម Liverpool ស្វាគមន៍ក្រុមកំពូលតារាង SSC Napoli វេលាម៉ោង ៣យប់ ដែលជាជំនួបសងសឹងជើងទីមួយដែលហង្សក្រហមរងបរាជ័យយ៉ាងអាម៉ាស់នៅទឹកដីអ៊ីតាលីកាលជំនួបបើកឆាក។ Rangers ក្រុមអស់ឱកាសលេងពានអឺរ៉ុបត្រូវប៉ះ Ajax Amsterdam នៅកីឡដ្ឋាន Johan Cruyff ដែលជាក្រុមឈរលេខ៣ ក្នុងពូល។ ក្លិប Club Brugge របស់ប៊ែលហ្ស៊ិកលេខ ១ ពូល B ត្រូវជួបក្រុម Bayer Lewerkusen ដែលកំពុងប្រជែងកៅអី Europa league ជាមួយក្រុម Atletico Madrid។ FC Porto ដែលរក្សាបានកៅអីវគ្គ ១៦ក្រុម ត្រូវបើកទ្វារកីឡដ្ឋាន Estadio Do Dragao ស្វាគមន៍ Atletico Madrid ដែលត្រូវការពិន្ទុរក្សាតំណែងលេខ៣ ក្នុងពូលដើម្បីលេងពានលីគលំដាប់ទីពីរ។ Bayern Munich និង Inter Milan ទោះដណ្តើមបានកៅអីវគ្គ ១៦ដូចគ្នា តែការប្រកួតវេលាម៉ោង ៣យប់នេះ នៅទឹកដីអាល្លឺម៉ង់ក៏ជាជំនួបដ៏ធំប្រចាំសប្តាហ៍ចុងក្រោយនៃវគ្គចែកពូល ក្នុងពូល C។ Barcelona ប៉ះ Viktoria Plzen ប្រកួតបង្គ្រប់ជំនួបចុងក្រោយ ខណៈ Barca ធ្លាក់ទៅ Europa League ពីររដូវកាលជាប់គ្នា។ ការប្រកួតប្រជែងខ្លាំងក្នុងពូល D ក្រុម Tottenham Hotspurs ធ្វើដំណើរទៅទឹកដីបារាំងដោយប៉ះម្ចាស់ផ្ទះ Olympique de Marseille ដែលឈរបាតតារាងមាន៦ពិន្ទុ ដើម្បីប្រជែងពិន្ទុបន្ថែមសម្រាប់រក្សាកៅអីវគ្គ ១៦ក្រុមចុងក្រោយ ខណៈខ្លួនស្ថិតនៅកំពូលតារាងមានត្រឹម ៨ពិន្ទុ។ Sporting CP និង Eintracht Frankfurt ដែលមាន ៧ពិន្ទុដូចគ្នាកំពុងប្រជែងពិន្ទុដ៏សំខាន់ដើម្បីបន្តដំណើរទៅកាន់វគ្គ ១៦ក្រុមរៀងខ្លួន វេលាម៉ោង ៣យប់។ ជំនួបចុងក្រោយពូល D នេះ នឹងត្រូវកាត់សេចក្តីរកបាន២ក្រុមឡើងវគ្គបន្ត និងមួយក្រុមទៅលេងនៅ Europa League៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8287.txt	ក្រុមកីឡាបាល់ទាត់ជម្រើសជាតិបារាំងជាក្រុមកំពុងតែសំបូរទៅដោយបញ្ហាកីឡាករច្រើនជាងក្រុមណាៗទាំងអស់ ស្របពេលការប្រកួត FIFA World Cup 2022 នៅប្រទេសកាតាកាន់តែខិតជិតមកដល់។ បន្ទុកដ៏ធ្ងន់មួយនេះនឹងធ្លាក់លើខ្សែប្រយុទ្ធ Kylian Mbappe ឬយ៉ាងណា ខណៈសមាជិកសំខាន់ៗមួយចំនួនអវត្តមាន និងរបួស។	ខ្សែប្រយុទ្ធក្រុម Paris Saint Germain បានក្លាយជាកីឡាករវ័យក្មេងលំដាប់ទី២ បន្ទាប់ពីលោក Pele វីរបុរសបាល់ទាត់ប្រេស៊ីល ដែលអាចរកគ្រាប់បាល់ ២គ្រាប់នៅវគ្គផ្តាច់ព្រ័ត្រ World Cup 2018 ក្នុងជំនួបដែលបារាំងឈ្នះក្រូអាស៊ី ៤-២។ Mbappe នឹងត្រូវទទួលបន្ទុកធ្ងន់ក្នុងការការពារតំណែងជើងឯក ខណៈដែលមិត្តរួមក្រុមមួយចំនួនគ្មានឈ្មោះជួយបារាំងលើកនេះ។ ក្រោយការប្រកួតព្រឹត្តិការណ៍ពានរង្វាន់ UEFA Nations League បារាំងហាក់បីដូចជាបាត់បង់នូវភាពខ្លាំង ហើយសម្រាប់ World Cup 2022 នៅកាតានេះទៀតសោត ខ្សែបម្រើ N’Golo Kante រួមជាមួយ Paul Pogba នឹងមិនមានឈ្មោះជួយបារាំងម្តងទៀតឡើយព្រោះរបួស។ ពេលបច្ចុប្បន្នខណៈដែលបារាំងមិនទាន់បង្ហាញបញ្ជីឈ្មោះកីឡាករទាំង ២៦រូបសម្រាប់ World Cup តំបន់ការពាររបស់បារាំងមានភាពមិនច្បាស់លាស់ក្រោយពេលដែលកីឡាករ Raphael Varane រងរបួសអំឡុងជួយបិសាចក្រហមប្រកួតទល់ Chelsea។ ឆ្លងកាត់ការប្រកួតកន្លងមកនេះខ្សែប្រយុទ្ធវ័យ ២៣ឆ្នាំ Mbappe តែងតែចំណាយពេលវេលានៅលើទីលានប្រកួតជាមួយ ខ្សែប្រយុទ្ធ Olivier Giroud ដែលជាអ្នកតែងតែជួយបង្កើតឱកាសទៅឱ្យរូបគេ ដើម្បីរកចន្លោះក្នុងការប្រយុទ្ធ ក្រោយ Karim Benzema ក៏កំពុងស្ថិតក្នុងបញ្ជីឈ្មោះជាកីឡាកររបួស។ ទោះជាយ៉ាងណា ក្តីរំពឹងជាច្រើនបានធ្លាក់ទៅ Mbappe ស្របពេលដែលរូបគេកំពុងតែក្លាយជាកីឡាករតែម្នាក់របស់បារាំងកំពុងតែបង្ហាញទម្រង់លេងដ៏លេចធ្លោរខ្លាំងនៅក្រុម PSG នាពេលកន្លងមក។ មិនត្រឹមតែប៉ុណ្ណោះ Mbappe ក៏ត្រូវបានគេតែងលើកមកនិយាយផងដែរទាំងក្នុង និងក្រៅទីលាន។ បារាំងត្រូវពឹងផ្អែកលើ Mbappe តែម្នាក់ ដើម្បីជួយពួកគេក្នុងការការពារតំណែងជើងឯក World Cup នេះឬយ៉ាងណា ស្របពេលបារាំងនឹងត្រូវតទល់ជាក្រុម អូស្ត្រាលី ដាណឺម៉ាក និង ទុយណេស៊ី ស្ថិតក្នុងពូល D នៃព្រឹត្តិការណ៍ World Cup 2022 ខាងមុខនេះ។ Mbappe មិនបានបាត់បង់នូវទម្រង់លេងល្អដូចអតីតមិត្តរួមក្រុមជម្រើសជាតិដទៃឡើយ ដោយរដូវកាលថ្មីនេះ រូបគេរកបាន ១៩គ្រាប់ពីការបង្ហាញខ្លួន ២០លើកគ្រប់ការប្រកួត៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8288.txt	Barcelona ធ្លាក់ចេញពីការប្រកួត UEFA Champions League ត្រឹមវគ្គសន្សំពីន្ទុតាមពូល ក្រោយបន្តចាញ់ Bayern Munich ក្នុងលទ្ធផល ៣-០។ នេះជាលើកទី២សម្រាប់ក្រុមយក្សអេស្ប៉ាញ ដែលមិនអាចឆ្លងផុតទៅវគ្គខ្វែង បន្ទាប់ពីខកខាននៅរដូវកាលមុន។ ក្រុមអេស្ប៉ាញពីរទៀត AT-Madrid និង Seviila សុទ្ធសឹងធ្លាក់ត្រឹមវគ្គចែកពូលនេះ។	Barcelona នៅសល់កៅអីលេង Europa League ក្រោយទទួលបានចំណាត់ថ្នាក់ទី៣ក្នុងពូល C ដោយស្វ័យប្រវត្តិបើទោះនៅសល់១ប្រកួតទៀតក្តី។ បន្ទាប់ពីចាញ់ក្រុមកំពូលតារាង Bayern Munich ក្នុងជំនួបទី៥ នៅរាត្រីថ្ងៃទី២៦ ខែតុលា ក្រុមដែលដឹកនាំដោយអ្នកចាត់ការលោក Xavi Hernandez រកបាន៤ពិន្ទុប៉ុណ្ណោះ តាមពីក្រោយក្រុមលេខ២ Inter Milan ៦ពិន្ទុ និង Bayern Munich ១១ពិន្ទុ។ Viktoria Plzen ដែលបន្តចាញ់ Inter Milan ៤-០ នៅបាតតារាងគ្មានពិន្ទុរាប់។ ពូល A ក្រុម Napoli និង Liverpool ចាប់ដៃ ឡើងទៅកាន់វគ្គ១៦ក្រុមចុងក្រោយ បន្ទាប់ពីរកបានជ័យជម្នះរៀងខ្លួននៅជំនួបលើកទី៥។ Napoli មិនដែលចាញ់ និងឈ្នះទាំង៥ប្រកួតឈរកំពូលតារាង ឯ Livepool នៅលេខ២មាន១២ពិន្ទុ ក្រោយឈ្នះ Ajax ៣-០។ Ajax ដែលរកបាន៣ពិន្ទុ នៅសល់ការប្រជែងកៅអី Europa League ជាមួយក្រុមបាតតារាង Rangers ដែលមិនមានពិន្ទុសោះ នៅជំនួបចុងក្រោយ។ FC Porto បានកៅអីឡើងទៅវគ្គខ្វែង ក្រោយឈ្នះ Club Bruges ជាមួយក្រុមកំពូលតារាង ពូល B ក្នុងលទ្ធផល ៤-០។ AT-Madrid និង Bayern Leverkusen នៅសល់ឱកាសប្រជែងកៅអី Europa League ក្រោយក្រុមទាំងពីរប្រកួតស្មើគ្នា ២-២ ក្នុងជំនួបទី៥។ Club Bruges ដែលបានកៅអីទៅវគ្គ១៦ក្រុមតាំងពីជំនួបមុន រកបាន១០ពិន្ទុ តាមពីក្រោយដោយ FC Porto មាន៩ពិន្ទុ នាំមុខដាច់ AT-Madrid ដែលមាន៥ពិន្ទុ និង Leverkusen មាន៤ពិន្ទុ ខណៈការប្រកួតនៅសល់១លើកទៀត។ ដោយឡែកពូល D ជាពូលតឹងតែងជាងគេក្នុងការប្រកួតវគ្គសន្សំពិន្ទុរដូវកាលនេះ និងសុទ្ធសឹងនៅឱកាសប្រជែងកៅអីទៅវគ្គខ្វែងរៀងខ្លួន។ ទាំង៤ក្រុម Tottenham Hotspur, Sporting, Frankfurt និង Marseille កំពុងប្រទាញប្រទង់គ្នានៅឡើយបើទោះឆ្លងកាត់ប្រកួត៥លើកហើយក្តី ដោយក្រុមកំពូលតារាង នាំមុខក្រុមបាតតារាងតែ២ពិន្ទុប៉ុណ្ណោះ។ Spurs ឈរកំពូលតារាងបណ្តោះអាសន្នមាន៨ពិន្ទុ នាំមុខក្រុមលេខ២ Sporting និងក្រុមលេខ៣ Frankfurt ចំនួន១ពិន្ទុដូចគ្នា និងនាំមុខក្រុមបាតតារាង Marseille ២ពិន្ទុ។ ក្រុមទាំង៤ ត្រូវប្រជែងគ្នានៅជំនួបចុងក្រោយតាមពូល ដើម្បីរកបាន២ក្រុមទៅវគ្គ១៦ក្រុមចុងក្រោយ និងមួយក្រុមទៅ Europa League។ ជំនួបចុងក្រោយ Spurs ប៉ះ Marseille ឯ Sporting ជួប Frankfurt។ ក្រោយឆ្លងកាត់ការប្រកួត៥លើករួចមក គេរកឃើញក្រុមចំនួន១២ហើយ ដែលបានកក់កៅអីទៅកាន់វគ្គ១៦ក្រុម។ ក្នុងនោះមាន Man City, Bayern Munich, Chelsea, Dortmund, Inter Milan, Real Madrid, PSG, Napoli, Club Brugge, Benfica, Liverpool និង FC Porto៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8289.txt	ខ្សែប្រយុទ្ធ Sadio Mane បានក្លាយជាតំណាងនៃក្តីសុបិនរបស់យុវជនអាហ្រ្វិករាប់លាននាក់។ Mane កើតចេញពីភូមិតូចមួយនៃប្រទេសសេណេហ្គាល់ ហើយបានប្រែក្លាយខ្លួនទៅជាតារាបាល់ទាត់កម្រិតខ្ពស់បំផុតនៅតំបន់អឺរ៉ុប និងក្លាយជាតំណាងនិមិត្តរូបសម្រាប់ប្រទេសតំបន់អាហ្វ្រិក និងអន្តរជាតិផង។	អំឡុងពេលនៅវ័យកុមារ Mane បានប្រឆាំងតវ៉ាជាមួយក្រុមគ្រួសារដែលមិនព្រមអនុញ្ញាតឱ្យគេទៅលេងបាល់ទាត់តាមក្តីស្រមៃ។ ខ្សែប្រយុទ្ធក្រុម Bayern Munich ពេលបច្ចុប្បន្នរូបនេះ ធ្លាប់បានលួចចេញពីភូមិកំណើត Bambali ដើម្បីបានទៅចូលរួមជាមួយក្រុមយុវជននៅសាលាបាល់ទាត់មួយក្នុងរដ្ឋធានី Dakar ដើម្បីចាប់យកក្តីស្រមៃរបស់គេដោយអាចលេងបាល់នៅតាមក្លិបបាល់ទាត់ល្បីៗក្នុងប្រទេស។ មកដល់ពេលនេះ Mane ក្លាយជានិមិត្តរូបមួយរបស់ប្រជាជនសេណេហ្គាល់ ដោយរូបគេបានជួយប្រទេសគេឈានជើងឡើងប្រកួតក្នុងព្រឹត្តិការណ៍ World Cup ឆ្នាំ ២០១៨ បន្ទាប់មកជួយឱ្យសេណេហ្គាល់ឈ្នះ Africa Cup of Nations លើកដំបូងនៅឆ្នាំ ២០២១។ ចំណែកសម្រាប់អាជីពដ៏ភ្លឺស្វាងនៅតាមក្លិបធំៗតំបន់អឺរ៉ុប Mane បានឈ្នះពានរង្វាន់ Champions League, Premier League, FA Cup ជាមួយ Liverpool ហើយពេលនេះរូបគេជួយនាំសេណេហ្គាល់ទៅកាន់ World Cup ជាថ្មីនៅក្នុងប្រទេសកាតាថែមទៀត។ កីឡាករវ័យ ៣០ឆ្នាំ រូបនេះក៏ធ្លាប់បានឈ្នះពានរង្វាន់កីឡាករល្អប្រចាំឆ្នាំរបស់អាហ្រ្វិក នាឆ្នាំ ២០២២ នេះ ហើយអតីតខ្សែប្រយុទ្ធក្រុមហង្សក្រហម Liverpool រូបនេះនឹងត្រូវដើរតួរដ៏សំខាន់ម្តងទៀតក្នុងការជួយសេណេហ្គាល់ប្រកួតតទល់ជាមួយ អេក្វាទ័រ ហូឡង់ និងកាតា ក្នុងព្រឹត្តិការណ៍ World Cup នាជំនួបពូល A ក្នុងពេលខាងមុខ។ មិនត្រឹមតែជាកីឡាករបាល់ទាត់ប៉ុណ្ណោះទេ Mane ក៏ជាបុគ្គលគំរូមួយរូបដែលប្រើប្រាស់ទ្រព្យរបស់ខ្លួនសម្រាប់សប្បុរសធម៌។ ជាមួយទ្រព្យសម្បត្តិដ៏ច្រើនទាំងនោះ Mane បានយកប្រាក់ដែលរកបានទៅធ្វើសប្បុរសធម៍នៅស្រុកកំណើត ហើយខ្សែប្រយុទ្ធរូបនេះក៏បានជួយកសាងមន្ទីរពេទ្យ សាលារៀន និងបរិច្ចាគប្រាក់ប្រចាំខែដល់គ្រួសារដែលរស់នៅក្នុងភូមិកំណើតរបស់គេផ្ទាល់ផង។ «ហេតុអ្វីខ្ញុំមិនទិញ រថយន្ត Ferraris នាឡិកាដៃពេជ្រ ២០គ្រឿង ឬ យន្តហោះ ២គ្រឿង នោះ? តើវត្ថុទាំងនេះនឹងជួយធ្វើអ្វីសម្រាប់ខ្ញុំ និងពិភពលោកទៅ? ខ្ញុំមានការស្រែកឃ្លាន ហើយខ្ញុំធ្លាប់បានធ្វើការធ្ងន់នៅក្នុងវាលស្រែ ខ្ញុំអាចឆ្លងកាត់ពេលវេលាលំបាក លេងបាល់ដោយជើងទរទេ ខ្ញុំមិនទទួលបានការរៀនសូត្រខ្ពស់ រឺអ្វីផ្សេងច្រើនថែមទៀត ប៉ុន្តែថ្ងៃនេះជាមួយអ្វីដែលខ្ញុំរកបានគឺអរគុណទៅបាល់ទាត់ ដូច្នេះខ្ញុំអាចជួយទៅកាន់មនុស្សគ្រប់គ្នា។»។ Mane បាននិយាយបែបនេះ។ នាំសេណេហ្គាល់ទៅកាន់ World Cup នាប្រទេសកាតា Mane ជាកីឡាករដ៏សំខាន់ដែលបានស៊ុតបាល់ពិន័យ ១១ម៉ែត្រកាត់សេចក្តីជួយក្រុមយកឈ្នះលើក្រុមអេហ្ស៊ីបវគ្គ Play-Off តំបន់អាហ្រ្វិក។ សម្រាប់ការប្រកួត នៅកាតា ខ្សែប្រយុទ្ធវ័យ ៣០ឆ្នាំ នឹងត្រូវទទួលបន្ទុកធ្ងន់មួយនៃការរំពឹងទុករបស់ជនជាតិអាហ្រ្វិកទាំងអស់ ហើយបើទោះបីរដូវកាលថ្មីរូបគេផ្លាស់ពីក្រុម Liverpool ទៅចូលរួមជាមួយ Bayern ក្តី តែ Mane មិនដែលមើលទៅរីករាយជាងពេលដែលរូបគេលេងជាមួយមិត្តរួមក្រុមនៃជម្រើសជាតិសេណេហ្គាល់នោះទេ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_829.txt	ភ្នំពេញ៖ សមត្ថកិច្ច ឃាត់ខ្លួនជនសង្ស័យម្នាក់ ពាក់ព័ន្ធនឹងការលក់សាច់ជ្រូក មាន់ ទា រួមទាំងផលិតផលកសិកម្មផ្សេងទៀត លើបណ្ដាញសង្គម ដោយប្រើប្រាស់គណនីក្លែងក្លាយ ដើម្បីឆបោកអតិថិជន។ នេះបើតាមការចេញផ្សាយរបស់នាយកដ្ឋាននគរបាលទេសចរណ៍ នៃអគ្គស្នងការដ្ឋាននគរបាលជាតិ។	សមត្ថកិច្ចនៃនាយកដ្ឋាននគរបាលទេសចរណ៍ បានស្រាវជ្រាវរកឃើញជនសង្ស័យ និងឈានដល់ការឃាត់ខ្លួន បុរសម្នាក់ ដែលមានទីលំនៅភូមិខ្នាតខាងជើង ឃុំបឹងត្រាញ់ជើង ស្រុកសំរោង ខេត្តតាកែវ។ ប្រតិបត្តិការនេះ ធ្វើឡើងកាលពីថ្ងៃទី២៣ មីនា។ ជនសង្ស័យប្រើទំព័រហ្វេសប៊ុកជាច្រើន ដែលមានឈ្មោះ សែនជ័យ ដង្ខៅជ្រូកសាច់, សេវាកម្មទិញលក់ កសិផល និងផលិតផលកសិកម្មកម្ពុជា, CAM-Growth Agri-Services Company, សេវាកម្មផ្គត់ផ្គង់មាន់ និងទាសាច់ គ្រប់ប្រភេទ, សេវាកម្មទិញលក់មាន់ស្រែកម្ពុជា, សេវាកម្មទិញលក់មាន់គ្រប់ប្រភេទ រួមទាំងមានគណនីហ្វេសប៊ុក Ratha Kim, Ratha Kim (ដង្ខៅ កសិកម្ម), ពាយ័ព្យដេប៉ូបោះដុំជ្រូកកណ្តុរ, សែនជ័យ ដង្ខៅជ្រូកសាច់, សេវាកម្មទិញលក់ មាន់ស្រែកម្ពុជា ជាដើម។ សមត្ថកិច្ច អះអាងថា នៅមានគណនី ក្លែងក្លាយជាច្រើនទៀត ព្រមទាំងបណ្តាញសង្គមផ្សេងទៀតផងដែរ ដែលជនសង្ស័យ បង្កើតឡើង ដើម្បីឆបោកលុយពីជនជាតិបរទេស និងប្រជាពលរដ្ឋខ្មែរ។ កម្លាំងសមត្ថកិច្ច បញ្ជាក់បន្ថែម ជនសង្ស័យបានទទួលស្គាល់ពីសកម្មភាពខុសច្បាប់យ៉ាងដូច្នេះ៖ «ក្រោយពីជំនាញសាកសួរ ជនល្មើសរូបនេះ បានសារភាពទទួលស្គាល់ថា ខ្លួនពិតជាបានឆបោកលុយពីជនជាតិខ្មែរ និងជនជាតិបរទេសជាច្រើនករណី តាមបណ្តាញសង្គម
article_8290.txt	Cristiano Ronaldo វិលត្រឡប់ចូលជួយក្រុម Manchester United ដោយរកបាន១គ្រាប់ និងជាគ្រាប់បាល់ទី៧០១ក្នុងអាជីព ដើម្បីជួយក្រុមឈ្នះ Sheriff Tiraspol ក្នុងការប្រកួត UEFA Europa League នៅរាត្រីថ្ងៃទី២៧ ខែតុលា។ Arsenal ចាញ់ PSV Eindhoven ២-០ និងជាបរាជ័យលើកដំបូងក្នុងវគ្គសន្សំពិន្ទុរបស់ពួកគេ។	នាជំនួបវគ្គសន្សំពិន្ទុពូល E នៅ Old Trafford ក្រុមម្ចាស់ផ្ទះ Man Utd រកបាន៣ពិន្ទុបន្ថែមក្រោយយកឈ្នះ Sheriff Tiraspol ក្នុងលទ្ធផល ៣-០។ ៣គ្រាប់របស់ក្រុមបិសាចក្រហមសម្រេចបានដោយ Diogo Dalot នៅនាទី៤៤ Marcus Rashford នៅនាទី៦៥ និង Cristiano Ronaldo នៅនាទី៨១។ វិលចូលក្រុមសារជាថ្មី ក្រោយអ្នកចាត់ការ Man Utd លោក Erik ten Hag ដកឈ្មោះចេញសប្តាហ៍មុននោះ Ronaldo អាចរកបាន១គ្រាប់ និងជាគ្រាប់ទី៧០១ក្នុងអាជីពរបស់គេ។ ក្រោយចប់ការប្រកួតលោក Ten Hag ប្រាប់អ្នកកាសែតថា ដរាបណា Ronaldo មិនបោះបង់ការព្យាយាមទេ នោះតំណែងដ៏ស័ក្តិសមនឹងផ្តល់ឱ្យខ្សែប្រយុទ្ធសញ្ជាតិព័រទុយហ្កាល់នេះជានិច្ច។ ក្នុងពូល E នេះ ក្រុមកំពូលតារាង Real Sociedad និង Man Utd ដែលនៅលេខ២ ចាប់ដៃគ្នាឡើងទៅវគ្គបន្ត បើទោះនៅ១ប្រកួតទៀត។ ដោយឡែកក្រុម Arsenal ដែលបានកៅអីស្វ័យប្រវត្តិទៅវគ្គខ្វែង ស្គាល់បរាជ័យលើកដំបូងនៅជំនួបទី៥ បន្ទាប់ពីឈ្នះ៤ប្រកួតជាប់គ្នាក្នុងវគ្គសន្សំពិន្ទុពូល A។ កាំភ្លើងធំ ចាញ់ក្រុមហូឡង់ PSV Eindhoven ២-០។ គ្រប់ការប្រកួតរបស់ Arsenal រដូវកាលទើបចាញ់២ប្រកួតប៉ុណ្ណោះ ដោយចាញ់ Man Utd ៣-០ ក្នុងក្របខណ្ឌ Premier League និងចាញ់ PSV ដែលដឹកនាំដោយ Ruud van Nistelrooy ដែលជាអតីតកីឡាករ Man Utd។ ក្នុងពូល A នេះ Arsenal ដែលឈរកំពូលតារាងមាន១២ពិន្ទុ រួមជា PSV មាន១០ពិន្ទុ ស្ថិតនៅលេខ២ ត្រូវឡើងទៅវគ្គបន្ត នៃពានរង្វាន់កម្រិតទី២អឺរ៉ុប។ ក្រុមដែលបានឡើងទៅវគ្គបន្តផ្សេងទៀតក្រោយឆ្លងកាត់៥ប្រកួតតាមពូលរួមមាន Fenerbache, Rennes, Real Betis, Union Berlin, SC Freiburg និង Ferencvaros ខណៈក្រុមផ្សេងទៀត ត្រូវកាត់សេចក្តីនៅជំនួបចុងក្រោយ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8291.txt	Chelsea និង Liverpool រងការខកចិត្តជាថ្មី ក្រោយបរាជ័យរៀងខ្លួនក្នុងការប្រកួត Premier League សប្តាហ៍ទី១២ ថ្ងៃទី២៩ ខែតុលា។ Chelsea ចាញ់ Brighton & Hove Albion ៤-១ ឯ Liverpool ចាញ់ Leeds United ២-១។ Tottenham Hotspur វាយបកយកឈ្នះ FC Bournemouth ៣-២ បន្ទាប់ពី Manchester City ឡើងឈរកំពូលតារាងលីគកំពូលអង់គ្លេស ក្រោយឈ្នះ Leicester City ១-០។	ចាញ់ Brighton ដល់ទៅ ៤-១ បានធ្វើឱ្យ Chelsea ខ្ទាតចេញពី Top 4 ទៅលេខ៥វិញ ជំនួសដោយ Newcastle United ដែលបង្ហាញភាពខ្លាំងរបស់ខ្លួនរដូវកាលនេះ តាមរយៈជ័យជម្នះលើ Aston Villa ៤-០។ តោខៀវឈរលេខ៥មាន២១ពិន្ទុ តាមពីក្រោយសារិកាព្រៃ ៣ពិន្ទុ។ Liverpool ក៏ត្រដាបត្រដួសដូចគ្នា ក្រោយបន្តចាញ់ Leeds Unted ក្នុងផ្ទះខ្លួនឯង ២-១។ នេះជាបរាជ័យលើកទី២ជាប់គ្នា របស់ហង្សក្រហមខណៈសប្តាហ៍មុនពួកគេចាញ់ក្រុមបាតតារាង Nottingham Forest ១-០។ ក្រុមលោក Jurgen Klopp ស្ថិតនៅចំណាត់ថ្នាក់ទី៩ បណ្តោះអាសន្នមាន១៦ពិន្ទុ។ Spurs នៅបន្តឈរចំណាត់ថ្នាក់ទី៣ដដែល ក្រោយពួកគេរកបាន៣ពិន្ទុបន្ថែម ក្រោយវាយបកយកឈ្នះ Bournemouth ៣-២ វិញ។ Bournemouth នាំមុខ២គ្រាប់មុន មុនពេលមាន់ខ្នាយមាសតាមបាន៣គ្រាប់វិញនាជំនួបសប្តាហ៍ទី១៣របស់ពួកគេ។ ក្រុមដែលដឹកនាំដោយអ្នកចាត់ការ Antonio Conte កើន២៦ពិន្ទុ ឯ Bournemouth រកបាន១៣ពិន្ទុ ស្ថិតនៅលេខ១៣។ ក្រុមម្ចាស់ការពារជើងឯក Man City ឯណោះវិញ បានឡើងទៅឈរកំពូលតារាងជាលើកដំបូងនៅរដូវកាលនេះ ក្រោយបាន៣ពិន្ទុបន្ថែមពីការឈ្នះ Leicester ១-០ ក្នុងជំនួបលីគសប្តាហ៍ទី១២របស់ពួកគេ។ ក្រុមមេឃខៀវរកបាន២៩ពិន្ទុ នាំមុខ Arsenal ដែលនៅកំពូលតារាង១១សប្តាហ៍មកហើយ ចំនួន១ពិន្ទុ។ យ៉ាងណាកាំភ្លើងធំនៅសល់មួយប្រកួតក្នុងដៃ។ លទ្ធផលគូផ្សេងៗទៀត៖ - Brentford ១-១ Wolverhampton - Crystal Palace ១-០ Southampton - Fulham ០-០ Everton ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8292.txt	ក្រុម Yokohama F Marinos គ្រងតំណែងជើងឯក J1 League លើកដំបូងចាប់តាំងពីឆ្នាំ ២០១៩ មក ក្រោយប្រកួតយកឈ្នះលើក្រុម Vissel Kobe នៅថ្ងៃនៃការប្រកួតចុងក្រោយរបស់លីគ ដោយលទ្ធផល ៣-១។ ម្ចាស់ការពារតំណែងជើងឯករដូវកាលចាស់ Kawasaki Frontale បានត្រឹមខកចិត្តដ្បិតចាញ់ ២ពិន្ទុ ស្ថិតនៅលំដាប់លេខ ២។	នាការប្រកួតនោះ Yokohama បើកការនាំមុខលើ Vissel Kobe មុនដោយការតែតបាល់បញ្ជូលទីរបស់កីឡាករ Jose Elber ត្រឹមនាទី ២៦ ប៉ុន្តែអតីតកីឡាករក្រុម Newcastle United ខ្សែប្រយុទ្ធ Yoshinori Muto បានជួយរកគ្រាប់តាមស្មើមកវិញឱ្យ Kobe នៅចុងម៉ោងនៃវគ្គទីមួយ ពេលបន្ថែមម៉ោង ៣នាទី។ ចាប់ផ្តើមវគ្គទីពីរទើបតែបាន ៨នាទី កីឡាករ Takuma Nishimura បានស៊ុតបាល់ពិន័យ Free Kick នាំគ្រាប់ទីពីរមកឱ្យ Yokohama ក្រោយពេលការបង្កកំហុសពីកីឡាករអ្នកចាំទី Yuya Tsuboi លើតំបន់គ្រោះថ្នាក់។ គ្រាប់ទី៣ របស់ Yokohama ជាការសហការគ្នាយ៉ាងល្អរវាងកីឡាករ Nishimura និង Kota Mizunuma នៅត្រឹមនាទី៧៣។ Yokohama F Marinos គ្រងតំណែងជើងឯកជាមួយ ៦៥ពិន្ទុ ឆ្លងកាត់ការប្រកួតចំនួន ៣៤លើក ពីលើក្រុមការពារជើងឯក Kawasaki Frontale បានត្រឹមខកចិត្តដែលមាន ៦៣ពិន្ទុ បើទោះបីពួកគេបានខិតខំប្រកួតយកឈ្នះលើក្រុម FC Tokyo យ៉ាងលំបាក់នាការប្រកួតចុងក្រោយក្តី។ ទាំងក្រុម Yokohama F Marinos និង Kawasaki Frontale នឹងបង្ហាញខ្លួននៅក្នុងការប្រកួតព្រិត្តិការណ៍ពានរង្វាន់ AFC Champions league រដូវកាល ២០២៣-២៤ ដែលការប្រកួតចាប់ផ្តើមនៅខែកញ្ញាឆ្នាំក្រោយនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8293.txt	ខ្សែប្រយុទ្ធ Romelu Lukaku ដែលកំពុងជួបបញ្ហារបួសញាំញី ស្ថិតនៅក្នុងភាពស្រពិចស្រពិល សម្រាប់ការបង្ហាញខ្លួនឱ្យជម្រើសជាតិប៊ែលហ្សិក ក្នុងការប្រកួត World Cup ២០២២ នៅកាតា។	គ្រូបង្វឹកជម្រើសជាតិប៊ែលហ្សិកលោក Roberto Martinez បាននិយាយថា Lukaku ត្រូវតែមានទម្រង់លេងល្អគ្រប់គ្រាន់សម្រាប់ជម្រើសជាតិ បើមិនដូច្នេះទេ លោកនឹងមិនជ្រើសរើសរូបគេឡើយ។ បើតាមគ្រូបង្វឹករូបនេះ វត្តមានខ្សែប្រយុទ្ធក្រុមInter Malin ស្ថិតនៅក្នុងការសម្រេចចុងក្រោយ មុននឹងចេញបញ្ជីឈ្មោះផ្លូវការ នៅថ្ងៃទី១០ វិច្ឆិកា។ «(ការសម្រេចចិត្តនេះ) វានឹងទាក់ទងទៅនឹងការប្រកួត៣ជុំដំបូងក្នុងវគ្គជម្រុះពូល។ ដូច្នេះប្រសិនបើយើងពិនិត្យមើលឃើញគាត់ថា មានទម្រង់លេងបានពេញលេញ នោះគាត់នឹងអាចចូលរួមក្នុងចំណោមនោះ ព្រោះគាត់ជាកីឡាករដែលយើងចង់បានក្នុងក្រុមរបស់យើង។ តែបើគាត់មិនអាចមានទម្រង់លេងល្អទេ គាត់នឹងមិនត្រូវបានជ្រើសរើសទេ»។ នេះបើតាមសម្តីលោក Roberto Martinez ។ ខ្សែប្រយុទ្ធវ័យ២៩ឆ្នាំរូបនេះ បានបង្ហាញខ្លួនឱ្យ Inter Milan ចុងក្រោយ នាជំនួបក្រុម Viktoria Plzen និង Sampdoria កាលពីចុងខែមុន។ ប៉ុន្តែការបង្ហាញខ្លួននេះ រូបគេនៅមានបញ្ហារបួសនៅឡើយ។ ប៊ែលហ្សិក ត្រូវប្រកួតតទល់ជាមួយក្រុម អេហ្ស៊ុប នាថ្ងៃទី២៣ វិច្ឆិកា មុនប៉ះកាណាដា នៅ៤ថ្ងៃបន្ទាប់។ ប្រកួតចុងក្រោយប៊ែលហ្សិក ត្រូវតទល់ជាមួយ ម៉ារុក នៅថ្ងៃទី១ ធ្នូ។ Lukaku រកបាន៦៨គ្រាប់ ក្នុងការបង្ហាញខ្លួន១០២លើកឱ្យក្រុមជម្រើសជាតិប៊ែលហ្សិក។ ដោយឡែកខ្សែប្រយុទ្ធសញ្ជាតិសេណេហ្គាល់ Sadio Mane ក៏ស្ថិតនៅក្នុងភាពស្រពិចស្រពិលដែរ សម្រាប់ជម្រើសជាតិខ្លួន ដោយសារបញ្ហារបួសជង្គង់ នៅក្នុងជំនួបរវាងក្រុម Bayern Munich ឈ្នះក្រុម Wender Bremen ក្នុងលទ្ធផល៦-១ នាថ្ងៃទី៩ វិច្ឆិកានេះ។ Mane បានលេងត្រឹមតែ២០នាទីប៉ុណ្ណោះ ហើយជំនួសដោយLeroy Sane។ អតីតខ្សែប្រយុទ្ធLiverpool រូបនេះ រកបាន៣៤គ្រាប់ ក្នុងការបង្ហាញខ្លួនឱ្យជម្រើសជាតិសេណាហ្គាល់៩៣លើក។ ក្រុមជម្រើសជាតិសេណេហ្គាល់ ត្រូវតទល់ជាមួយហូឡង់ អេក្វាទ័រ និងម្ចាស់ផ្ទះកាតា នៅក្នុងពូលA៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8294.txt	បើតាមការចុះផ្សាយរបស់កាសែត BBC អ្នកគិតលុយក្នុងផ្សារទំនើបម្នាក់វ័យ ៣០ ឆ្នាំបានស្លាប់បន្ទាប់ពីបុរស់ដែលជាខ្មាន់កាំភ្លើងម្នាក់បើកការវាយប្រហារលើប្រជាពលរដក្ឋនៅក្នុងផ្សារទំនើបនោះ។	ក្រោយការវាយប្រហារ ក៏មានអ្នករងរបួសចំនួន៥នាក់ផងដែរ ហើយក្នុងចំណោមអ្នករបួសនោះមានកីឡាករ Pablo Mari របស់ Arsenal ដែលត្រូវបានក្លិប Monza នៃលីគកំពូលអ៊ីតាលី Serei A ខ្ចីជើង។ Mari ខ្សែការពារសញ្ជាតិអេស្ប៉ាញវ័យ២៩ឆ្នាំ ត្រូវបានក្រុមកាំភ្លើងធំទិញពីក្រុម Flamengo នៃលីគកំពូលប្រេស៊ីលកាលពីឆ្នាំ២០២០។ ក្រោយបង្ហាញខ្លួនឱ្យ Arsenal ១២ប្រកួត រូបគេក៏ត្រូវអនុញ្ញាតឱ្យក្រុម Udinese ខ្ចីជើង មុនបន្តឱ្យក្រុម Monza ខ្ចីបន្តនៅឆ្នាំ២០២២ដដែលនោះ។ មកទល់ពេលនេះ ជនសង្ស័យអាយុ៤៦ឆ្នាំត្រូវបានឃាត់ខ្លួន ប៉ុន្តែយ៉ាងណាប៉ូលិសអ៊ីតាលីបានច្រានចោលហេតុការនេះមិនមែនជាអំពើភេរវកម្មឡើយ។ មន្រ្តីប៉ូលិស អះអាងថា ខ្មាន់កាំភ្លើងមានបញ្ហាសុខភាពផ្លូវចិត្ត ហើយបានយកអាវុធនៅក្នុងផ្សារទំនើបនោះស្រាប់ដើម្បីបាញ់ប្រហារតេម្តង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8295.txt	សហព័ន្ធកីឡាបាល់ទាត់អន្តរជាតិ (FIFA) បានសរសេរលិខិតអង្វរទៅកាន់ក្រុមដែលនឹងមានវត្តមានក្នុងការប្រកួត FIFA World Cup 2022 នៅប្រទេសកាតា ឱ្យពួកគេផ្តោតតែលើការប្រកួតតែមួយមុខបានហើយ។ FIFA បានអំពាងនាវឱ្យបណ្តាក្រុមទាំង៣២ ត្រូវបានអូសទាញកីឡាចូលទៅក្នុងសមរភូមិ មនោគមវិជ្ជា ឬ នយោបាយ។ នេះបើតាមរបាយការណ៍ពីប្រព័ន្ធផ្សព្វផ្សាយរបស់អង់គ្លេសថ្ងៃទី៣ ខែវិច្ឆិកា។	លិខិតអង្វរ និងការអំពាវនាវដែលផ្ញើមកពីសំណាក់ប្រធាន FIFA លោក Gianni Infantino ព្រមទាំងអគ្គលេខាធិការនៃសហព័ន្ធ អ្នកស្រី Fatma Samoura ធ្វើឡើងក្រោយពីមានការតវ៉ាជាច្រើនពីសំណាក់ក្រុមដែលមានវត្តមានប្រកួត World Cup លើបញ្ហាសិទ្ធិមនុស្សក្នុងប្រទេសកាតា។ ប្រទេសកាតាត្រូវបានគេចោទថាបានរំលោភលើសិទ្ធិអ្នកដែលស្រលាញ់ភេទដូចគ្នា ឬ LGBTQ+ មិនត្រឹមតែប៉ុណ្ណោះលើបញ្ហារំលោភបំពានសិទ្ធិកម្មករចំណាកស្រុកសាងសង់កីឡដ្ឋានថែមទៀត។ «ឥឡូវនេះ សូមមេត្តាក្រុមទាំងអស់ផ្តោតសំខាន់លើរឿងប្រកួតបាល់ទាត់ដែលមកដល់ក្នុងពេលខាងមុខ។ យើងដឹងហើយថាកីឡាបាល់ទាត់គឺមិនរស់នៅក្នុងកន្លែងមួយដែលទទេរឡើយ ហើយយើងក៏ដឹងថាមានការប្រកួតប្រជែង និងការលំបាកជាច្រើននៃនយោបាយនៅជុំវិញលើពិភពលោក ប៉ុន្តែសូមមេត្តាកុំបណ្តោយឱ្យកីឡាបាល់ទាត់ត្រូវអូសទាញចូលសមរភូមិនៃមនោគមវិជ្ជា ឬ នយោបាយ ឱ្យសោះ។»។ នេះបើទូរទស្សន៍ Sky news តាមដកស្រងសម្តីលោក Infantino ដែលបានសរសេរផ្ញើទៅកាន់ក្រុមទាំងអស់។ ព្រឹត្តិការណ៍ World Cup 2022 ដែលកំពុងខិតមកដល់ត្រឹមតែរយៈពេល ២សប្តាហ៍ទៀត ក៏ជាការប្រកួតលើកដំបូងប្រចាំប្រវត្តិសាស្ត្រ FIFA នៅលើទឹកដីតំបន់មជ្ឈឹមបូពា៍ផងដែរ។ ការប្រឆាំងតវ៉ាទៅនឹងការធ្វើជាម្ចាស់ផ្ទះរបស់កាតា ក្រុមជម្រើសជាតិអូស្ត្រាលីជាក្រុមចុងក្រោយគេដែលបានប្រកាសប្រឆាំងចំពោះបញ្ហាសិទ្ធិមនុស្ស និងបញ្ហារំលោភបំពានលើសិទ្ធិអ្នកស្រលាញ់ភេទដូចគ្នា។ កីឡាករក្រុមជម្រើសជាតិដាណឺម៉ាក នឹងធ្វើដំណើរទៅកាន់ World Cup ដោយមិននាំក្រុមគ្រួសារទៅជាមួយដើម្បីជាការប្រឆាំងប្រទេសដែលមានកំណត់ត្រាសិទ្ធិមនុស្សខ្លាំង។ នេះបើតាមសហព័ន្ធបាល់ទាត់ដាណឺម៉ាក់ (DBU) ប្រាប់ទៅសារព័ត៌មានកាលពីខែមុន។ យ៉ាងណាមិញកាលពីពេលថ្មីៗនេះ អ្នករៀបចំព្រឹត្តិការណ៍ប្រចាំប្រទេសកាតាធ្លាប់បានប្រកាសថា មនុស្សគ្រប់គ្នានឹងទទួលបានសិទ្ធិ និងការស្វាគមន៍ពេញលេញអំឡុងពេលមកទស្សនាការប្រកួត ដោយមិនគិតអំពីប្រវត្តិនៃបុគ្គលយ៉ាងណាឡើយ។ តែអ្នករៀបចំបានព្រមានចំពោះកត្តាមួយចំនួនដូចជាការបង្ហាញក្តីស្រលាញ់នៅតាមទីសាធារណៈ។ ចំពោះបញ្ហាការងារនៅក្នុងប្រទេស កាតាបានទទួលស្គាល់នូវភាពចន្លោះប្រហោងនៃប្រព័ន្ធការងារខ្លួន ប៉ុន្តែប្រទេសនេះបានលើកឡើងថា ការប្រកួតបាល់ទាត់ពិភពលោកបានធ្វើឱ្យមានការរីកចំរើនកាន់តែខ្លាំងលើការការពារសិទ្ធិមនុស្សក្នុងប្រទេសកាតា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8296.txt	ខ្សែបម្រើ Paul Pogba នឹងខកខានជួយក្រុមកីឡាបាល់ទាត់ជម្រើសជាតិបារាំងក្នុងការប្រកួត FIFA World Cup នៅប្រទេសកាតា ឆ្នាំ ២០២២។ របួសជាបញ្ហាចំបងដែលធ្វើឱ្យ Pogba មិនអាចជួយបារាំងការពារតំណែងជើងឯកពានរង្វាន់ពិភពលោកនៅចុងឆ្នាំនេះបាន។ នេះបើតាមភ្នាក់ងារផ្ទាល់របស់ Pogba បានបញ្ជាក់ថ្ងៃទី៣១ ខែតុលា។	Pogba វ័យ ២៩ឆ្នាំ ដែលបានជួបចំណែកសំខាន់ក្នុងការជួយក្រុមមាន់គកគ្រងតំណែងជើងឯក World Cup ឆ្នាំ ២០១៨ នៅប្រទេសរុស្ស៊ី ត្រូវបានអ្នកតាមដាននៃពិភពបាល់ទាត់រំពឹងថានឹងអាចបង្ហាញខ្លួនឱ្យក្រុមបារាំងសារជាថ្មីនៅកាតា។ តែទោះជាយ៉ាងណា ក្រោយវិលត្រលប់ទៅកាន់ Juventus ក្រោយចាកចេញពី Manchester United ខ្សែបម្រើរូបនេះញាំញីទៅដោយបញ្ហារបួសដំបៅសរសៃជង្គង់ ទើបត្រូវពន្យាពេលព្យាបាលរយៈពេលវែង ដែលធ្វើឱ្យរូបគេមិនអាចជាសះស្បើយទាន់ពេល World Cup។ មកដល់ពេលនេះ បើតាមភ្នាក់ងារផ្ទាល់ខ្លួនរបស់ Pogba លោក Rafaela Pimenta អះអាងថាខ្សែបម្រើវ័យ ២៩ឆ្នាំនឹងមិនអាចវិលត្រលប់ជួយក្រុម Juventus ក្នុងភារកិច្ចពានរង្វាន់លីគអ៊ីតាលី ឬពានរង្វានអឺរ៉ុបណាមួយបានឡើយ ហើយក៏គ្មានគម្រោងសម្រាប់ការប្រកួតពានរង្វាន់ពិភពលោកជាមួយបារាំងផងដែរ ព្រោះតែបញ្ហារបួសធ្ងន់ធ្ងរ។ «ក្រោយបញ្ចប់ការពិនិត្យកាលពីម្សិលមិញ និងថ្ងៃនេះនៅក្នុងទីក្រុង Torino និង Pittsburgh រូបគេបាននិយាយថាគឺពិតជាឈឺខ្លាំងត្រង់របួសនោះ ហើយរូបគេថាត្រូវការពេលបន្ថែមទៀតដើម្បីជាសះស្បើយពីរបួសនោះ។ សម្រាប់ហេតុផលនេះ Pogba នឹងមិនអាចចូលរួមជាមួយ Juventus មុនពេល World Cup ឬក៏ក្រុមជម្រើសជាតិបារាំងនៅកាតាបានឡើយ។»។ លោក Pimenta បាននិយាយប្រាប់កាសែត Telefoot បែបនេះ។ ព្រឹត្តិការណ៍ World Cup 2022 នៅប្រទេសកាតា នៅសល់ពេលវេលាជាង ២សប្តាហ៍ទៀតនឹងមកដល់ ហើយថ្ងៃនៃការប្រកួតត្រូវចាប់ផ្តើមពីថ្ងៃទី២០ ខែវិច្ឆិកា ដល់ថ្ងៃទី១៨ ខែធ្នូ។ សូមជម្រាបថា មាន់គកបារាំងនឹងត្រូវការពារតំណែងជើងឯករបស់ខ្លួន ទល់ អូស្ត្រាលី នៅថ្ងៃទី២២ ខែវិច្ឆិកា មុនប៉ះ ដាណឺម៉ាក់ និងទុយណេស៊ី ដែលស្ថិតក្នុងពូល D ជាមួយគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8297.txt	គ្រូបង្វឹកក្រុមជម្រើសជាតិអូស្ត្រាលី លោក Graham Arnold នាថ្ងៃអង្គារ ទី៨ ខែវិច្ឆិកា នេះ បានប្រកាសពីបញ្ជីឈ្មោះកីឡាករ២៦រូបសម្រាប់ព្រឹត្តិការណ៍ FIFA World Cup ឆ្នាំ២០២២ នៅប្រទេសកាតា។ អ្នកចាំទី Mathew Ryan ត្រូវបានតែងតាំងជាប្រធានក្រុម ហើយក៏ជាការបង្ហាញខ្លួនលើកទី៣របស់គេក្នុងព្រឹត្តិការណ៍ FIFA World Cup ផងដែរ។	អូស្ត្រាលីនឹងបង្ហាញខ្លួនជាលើកទី៦ក្នុងព្រឹត្តិការណ៍ FIFA World Cup ដោយការឈានទៅដល់វគ្គ១៦ក្រុមចុងក្រោយកាលពីឆ្នាំ២០០៦ ជាកំណត់ត្រាដ៏ល្អបំផុតសម្រាប់ក្រុមរហស្សនាម «កង់គូរូ» មួយនេះ។ វត្តមានភាគច្រើន រួមទាំងព្រឹត្តិការណ៍ឆ្នាំ២០១៨ផងដែរនោះ ពួកគេសុទ្ធតែធ្លាក់ពីការប្រកួតជម្រុះតាមពូល។ លោក Graham Arnold ជឿជាក់ថា ក្រុមរបស់លោកនឹងបោះដំណើរទៅឆ្ងាយសម្រាប់ព្រឹត្តិការណ៍នៅកាតា ដោយក្រៅពីអ្នកចាំទី Mathew Ryan លោកមានជម្រើសកីឡាករឆ្នើមមួយចំនួនទៀត រួមមាន Aziz Behich, Milos Degenek, Jackson Irvine, Jamie MacLaren, Aaron Mooy និង Bailey Wright ខណៈកីឡាករ៧នាក់ ទើបមានឱកាសបង្ហាញខ្លួននៅ World Cup ជាលើកដំបូង។ សម្រាប់ព្រឹត្តិការណ៍ FIFA World Cup ឆ្នាំ២០២២ នេះ កង់គូរូអូស្ត្រាលី ស្ថិតនៅក្នុងពូល D ជាមួយម្ចាស់ការពារជើងឯកបារាំង ដាណឺម៉ាក និងទុយនីស៊ី ដោយការប្រកួតចាប់ផ្តើមពីថ្ងៃទី២២ ខែវិច្ឆិកា ឆ្នាំ២០២២។ ក្រុមជម្រើសជាតិអូស្ត្រាលី៖ អ្នកចាំទី៖ Mathew Ryan (FC Copenhagen), Andrew Redmayne (Sydney FC), Danny Vukovic (Central Coast Mariners)។ ខ្សែការពារ៖ Aziz Behich (Dundee United), Milos Degenek (Columbus Crew), Thomas Deng (Aibirex Niigata), Joel King (Odense Boldklub), Nathaniel Atkinson (Hearts), Fran Karacic (Brescia), Harry Souttar (Stoke City), Kye Rowles (Hearts), Craig Goodwin (Adelaide United)។ ខ្សែបម្រើ៖ Aaron Mooy (Celtic), Jackson Irvine (St Pauli), Ajdin Hrustic (Hellas Verona), Bailey Wright (Sunderland), Cameron Devlin (Hearts), Riley McGree (Middlesbrough), Keanu Baccus (St Mirren)។ ខ្សែប្រយុទ្ធ៖ Awer Mabil (Cadiz), Mathew Leckie (Melbourne City), Martin Boyle (Hibernian), James Maclaren (Melbourne City), Jason Cummings (Central Coast Mariners), Mitchell Duke (Fagiano Okayama), Garang Kuol (Central Coast Mariners)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8298.txt	Luis Suarez ជួយ Club Nacional លើកពានរង្វាន់ Primera Division នៃលីគកីឡាបាល់ទាត់កំពូលអ៊ុយរូហ្គាយលើកទី ៤៩។ អតីតខ្សែប្រយុទ្ធឆ្នើម Barcelona រូបនេះ ដើរតួរយ៉ាងសំខាន់ និងក្លាយជាកីឡាករឆ្នើមប្រចាំការប្រកួត ដោយជួយក្រុមដែលរូបគេធ្លាប់លេងតាំងពីកុមារភាពមួយនេះ យកឈ្នះ Liverpool FC លទ្ធផល ៤-១ ដើម្បការពារជើងឯករបស់ខ្លួន។	Suarez ម្ចាស់ស្បែកជើងមាស Premier League រដូវកាល ២០១៤ បានចាកចេញពីក្រុម Atletico Madrid កាលពីខែកក្កដា នឹងបានចូលរួមជាមួយក្រុមចាស់ដែលគេធ្លាប់លេងតាំងពីវ័យក្មេង Club Nacional សម្រាប់រដូវកាល ២០២២ នេះ។ Suarez ស៊ុតបាន ៦គ្រាប់ឱ្យក្រុមយក្សអ៊ុយរូហ្គាយមួយនេះក្រោយបង្ហាញខ្លួនបាន ១៣លើក។ នេះជាការឈ្នះពានរង្វាន់លីគកំពូលអ៊ុយរូហ្គាយជាលើកទីពីរហើយសម្រាប់ខ្សែប្រយុទ្ធវ័យ ៣៥ឆ្នាំ ដែលហាក់បីដូចមានអាជីពមួយដ៏ភ្លឺស្វាងនៃបាល់ទាត់ ខណៈរូបគេធ្លាប់ឈ្នះពាននេះជាមួយ Club Nacional ក្នុងរដូវកាល ២០០៥-០៦ម្តងរួចហើយ។ Club Nacional គ្រងជើងឯកក្រោយយកឈ្នះលើក្រុម Liverpool FC ៤-១ នាកីឡដ្ឋាន Centenario ក្នុងទីក្រុង Montevideo ដោយអតីតខ្សែប្រយុទ្ធក្រុម Barcelona រូបនេះបានស៊ុតគ្រាប់បាល់បើកឆាកនៅនាទី៥០ និងគ្រាប់ទីពីរនៅនាទីបន្ថែមម៉ោង ១៥នាទី ពីរដង ពោលនៅនាទី៩៦ មុនមិត្តរួមក្រុម Emanuel Gigliotti ស៊ុតបន្ថែម ២គ្រាប់នាទី១០៧ និង ១១៣ ក្រោយប្តូរចូលនៅនាទី៩១។ Primera Division ជាពានរង្វាន់ទី ២០ហើយសម្រាប់អាជីពរបស់ Suarez ដោយក្នុងនោះក៏រួមមានពានរង្វាន់ La Liga ៥លើក និង Champions League ១លើកអំឡុងលេងឱ្យ Barca។ Suarez ចាកចេញពីអ៊ុយរូហ្គាយឆ្នាំ ២០០៦ ទៅចូលរួមជាមួយ FC Groningen មុនផ្លាស់ទៅ Ajax Amsterdam ឆ្នាំ ២០០៧ ជាកន្លែងដែលគេឈ្នះពាន Eredivisie។ បុរសវ័យ ៣៥រូបនេះត្រូវបានក្លិប Liverpool របស់អង់គ្លេសនាំយកទៅពីក្រុម Ajax ក្នុងឆ្នាំ ២០១១ ជាទីកន្លែងដែលរូបគេបានសាងកេរ្តិ៍ឈ្មោះល្បីល្បាញក្នុងពិភពបាល់ទាត់ ដោយរូបគេស៊ុតបាន ៨២គ្រាប់ពីការបង្ហាញខ្លួន ១៣៣លើកឱ្យក្រុមហង្សក្រហម។ Suarez បានលេងនៅប្រទេសអេស្ប៉ាញរយៈពេល ៨ឆ្នាំ មុនវិលត្រលប់មកប្រទេសកំណើតវិញ។ តែទោះជាយ៉ាងណា ក្រោយពីបញ្ចប់រដូវកាល ២០២២ នេះ Suarez ក៏នឹងចាកចេញពីក្រុម ដោយមិនទាន់មានដំណឹងណាមួយនៅឡើយទេសម្រាប់អនាគតនៃអាជីពជាកីឡាកររបស់អតីតកីឡាករក្រុម Atletico Madrid រូបនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8299.txt	Cristiano Ronaldo ប្រធានក្រុមបាល់ទាត់ជម្រើសជាតិព័រទុយហ្គាល់ ដែលបានក្លាយឈ្មោះជាកីឡាករល្អប្រចាំពិភពលោក ៥លើក នឹងបង្ហាញវត្តមាននៅក្នុងប្រទេសកាតា ជាមួយបេសកកម្មចុងក្រោយ សម្រាប់ការដណ្តើមពានរង្វាន់ FIFA World Cup។	យុគសម័យនេះជារឿងដែលមិនអាចប្រកែកបានទេថា Ronaldo គឺជាកីឡាករខ្សែប្រយុទ្ធដ៏ឆ្នើមនិងអស្ចារ្យមួយរូបលើពិភពលោក ។ ប៉ុន្តែរដូវកាលថ្មីនេះ តារាឆ្នើមព័រទុយហ្គាល់មានភាពរអាក់រអួលទម្រង់លេង ខណៈរូបគេស្ថិតនៅជាមួយក្រុម Manchester United។ អនាគត Ronaldo ត្រូវបានមនុស្សជាច្រើនលើកមកវែកញែក ខណៈពេលដែលការប្រកួតព្រឹត្តិការណ៍ World Cup ខិតជិតមកដល់។ ខ្សែប្រយុទ្ធវ័យ ៣៧ឆ្នាំ ជាកីឡាករតែម្នាក់ ដែលបានបំបែកកំណត់ត្រាជាកីឡាករ ដែលអាចស៊ុតរកគ្រាប់បាល់ឱ្យក្រុមជម្រើសជាតិច្រើនជាង កីឡាករណាទាំងអស់ក្នុងប្រវត្តិសាស្ត្រពិភពលោកជាមួយ ១១៧គ្រាប់ ពីការបង្ហាញខ្លួនជាមួយព័រទុយហ្គាល់ ១៩១ប្រកួត។ គ្រាប់លើកដំបូងឱ្យព័រទុយហ្គាល់នៅឆ្នាំ ២០០៤ នៃបានរង្វាន់ Euro ខ្សែប្រយុទ្ធ Ronaldo ស៊ុតបញ្ជូលទីទល់ក្រុមក្រិក ហើយ ២គ្រាប់ចុងក្រោយទល់ស្វីសក្នុងឆ្នាំ ២០២២ ធ្វើឱ្យខ្សែប្រយុទ្ធក្រុមបិសាចក្រហមរូបគេឆ្លងកាត់រយៈពេល ១៨ឆ្នាំ ជាមួយកេរិ៍្តឈ្មោះដ៏ល្បីល្បាញពេញពិភពលោក។ អតីតខ្សែប្រយុទ្ធ Real Madrid រូបនេះ រកបានគ្រាប់ចំនួន ៨១៨គ្រាប់ក្នុងអាជីពបាល់ទាត់ ហើយរូបគេក៏ជាកីឡាករដំបូង ដែលមានកំណត់ត្រាស៊ុតបានដល់ ១៤០គ្រាប់ក្នុងប្រវត្តិសាស្ត្រ Champions league ដែលមិនទាន់មាននរណាធ្វើបាន។ ក្លិបធំៗដែលតារាឆ្នើមវ័យ ៣៧ឆ្នាំ ធ្លាប់បានលេងឱ្យរួមមាន Sporting CP, Real Madrid, Juventus និង Manchester United ។ លេងឱ្យបិសាចក្រហមរដូវកាល ២០២២-២៣ Ronaldo ទើបតែស៊ុតបាន ៣គ្រាប់ប៉ុណ្ណោះ ខណៈដែលបញ្ហារវាងរូបគេជាមួយអ្នកចាត់ការ Erik ten Hag កំពុងជារឿងដ៏ធំមួយសម្រាប់គេផ្ទាល់។ Ronaldo មិនសូវទទួលបានពេលវេលាលេងជម្រើស ១១នាក់ប៉ុន្មានឡើយ ដោយតែងតែអង្គុយនៅកៅអីបម្រុងជារឿយៗ។ ចូលរួមជាមួយ Man United រដូវកាលមុន ម្ចាស់ Ballon d’Or ៥សម័យ រូបនេះរកបានគ្រាប់បាល់ ២៤គ្រាប់រាល់គ្រប់ការប្រកួត ។ តែយ៉ាងណាកិច្ចសន្យារូបគេនឹងក្លិបត្រូវផុតកំណត់ក្រោយបញ្ចប់រដូវកាល ២០២២-២៣ នេះ។ យ៉ាងណាមិញក្នុងការប្រកួត World Cup ដែល Ronaldo ធ្លាប់បានបង្ហាញខ្លួនតាំងពីឆ្នាំ ២០០៦ មក បុរសរូបនេះមិនសូវទទួលបានជោគជ័យប៉ុន្មានឡើយ ដោយកាលឆ្នាំ ២០១០ និង ២០១៨ ព័រទុយហ្គាល់តែងធ្លាក់ត្រឹមវគ្គ ១៦ក្រុមចុងក្រោយ ។ ហើយរឿងដ៏អាម៉ាស់កាល ២០១៤ ព័រទុយហ្គាល់ធ្លាក់ត្រឹមវគ្គចែកពូល។ ក្រៅពី World Cup ព័រទុយហ្គាល់អាចគ្រងតំណែងជើងខ្លាំងតំបន់អឺរ៉ុប ដោយឈ្នះ UEFA Euro ក្នុងឆ្នាំ ២០១៦។ បើទោះបីជាមានការចាប់អារម្មណ៍ខ្លាំងចំពោះផ្លូវអនាគតរបស់ Ronaldo កំពុងខិតជិតដល់ទីបញ្ចប់ក្តី តែបុរសវ័យ ៣៧ឆ្នាំរូបនេះ ធ្លាប់បានអះអាងថា រូបគេនឹងធ្វើឱ្យមនុស្សគ្រប់គ្នា មានការគិតខុសពីការរំពឹងទុក។ «ខ្ញុំនៅសល់ពេលវេលាបន្តិចទៀត ខ្ញុំគួរតែអាចស្ថិតនៅក្នុងផ្នែកមួយនៃក្រុមសម្បូរទៅដោយកីឡាករវ័យក្មេងៗ ខ្ញុំចង់បង្ហាញខ្លួននៅ World Cup ហើយមិនត្រឹមតែប៉ុណ្ណោះការប្រកួត Euros បន្ទាប់ទៀត។»។ នេះបើតាមសម្តី Ronaldo ធ្លាប់និយាយក្នុងកម្មវិធីមួយនៅព័រទុយហ្គាល់កាលពីខែកញ្ញា។ ការតាំងចិត្តពីសំណាក់ខ្សែប្រយុទ្ធរូបនេះ ចំពោះការប្រកួត World Cup គឺមានកាន់តែខ្លាំងឡើង ដែលនេះអាចជាកម្លាំងចិត្តមួយ ដើម្បីអាចនាំរូបគេត្រួសត្រាយផ្លូវក្នុងការកាន់ពានរង្វាន់ ដែលគេមិនដែលស្គាល់រសជាតិឈ្នះម្តងនោះ។ ព័រទុយហ្គាល់ នឹងត្រូវចាប់ផ្តើមការប្រកួត World Cup ដោយត្រូវជួបក្រុមហ្គាណានៅថ្ងៃទី២៤ វិច្ឆិកា មុនជួបអ៊ុយរូហ្គាយ ៥ថ្ងៃបន្ទាប់ និងប៉ះកូរ៉េខាងត្បូងថ្ងៃទី២ ខែធ្នូ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_83.txt	លោក ដូណាល់ ត្រាំ នៅថ្ងៃទី២០ ខែមករា បានស្បថចូលកាន់តំណែងជាប្រធានាធិបតីអាម៉េរិកទី៤៧ ជាផ្លូវការ។	ពីវិមានសភាអាម៉េរិក The Capitol លោក ដូណាល់ ត្រាំ បានស្បថចូលកាន់តំណែងជាប្រធានាធិបតីអាម៉េរិក នៅចំពោះមុខសមាជិកសភា, មេដឹកនាំបរទេស, និងប្រធានាធិបតីផុតអាណត្តិអាម៉េរិក។ ទន្ទឹមនេះ មហាសេដ្ឋីអាម៉េរិកជាច្រើននាក់ ដូចជាលោក Elon Musk, លោក Mark Zuckerberg និង លោក Jeff Bezos ក៏ដូចរួមដែរ។ «ខ្ញុំសូមស្បថថា ខ្ញុំនឹងប្រតិបត្តិតួនាទីជាប្រធានាធិបតីអាម៉េរិក និងបម្រើការងារឱ្យបានល្អបំផុត ដើម្បីការពារ ថែរក្សារដ្ឋធម្មនុញ្ញអាម៉េរិក»។ លោក ត្រាំ បានស្បថបែបនេះ នៅថ្ងៃទី២០ ខែមករា ដូចមានចែងនៅក្នុងមាត្រា ២ នៃរដ្ឋធម្មនុញ្ញ។ ដ្បិតមានមនុស្សចូលរួមច្រើន ហើយសុទ្ធតែជាមេដឹកនាំ និងសមាជិកសភា អាម៉េរិក ពង្រាយកម្លាំងយោធា និងមន្រ្តីអនុវត្តច្បាប់រហូតដល់ ២៥០០០នាក់ ដើម្បីការពារសុវត្ថិភាព។ សូមបញ្ជាក់ថា លោក ត្រាំ ជាបុគ្គលទីពីរ ដែលជាប់ឆ្នោតជាប្រធានាធិបតី ២អាណត្តិមិនជាប់គ្នា បន្ទាប់ពីអតីតប្រធានាធិបតី លោក Grover Cleveland។ នេះជាអាណត្តិចុងក្រោយរបស់លោក ដូណាល់ ត្រាំ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_830.txt	សំណល់ប្លាស្ទិកដែលមានសារធាតុពុលបានកប់ក្នុងដីច្រើនជាងនៅក្នុងទឹកទៅទៀត។ នេះបើតាមការបញ្ជាក់របស់អង្គការសហប្រជាជាតិ (UN)។ សំណល់ប្លាស្ទិកកប់ក្នុងដីមានផ្ទុកសារធាតុគីមី ដែលអាចប៉ះពាល់ដល់ផលដំណាំ ហើយផ្តល់ផលអាក្រក់ដល់សុខភាពមនុស្សពេលទទួលទាន។ ហេតុនេះ អង្គការស្បៀងអាហារនិងកសិកម្ម (FAO) បានអំពាវនាវឱ្យចូលរួមកែលម្អការគ្រប់គ្រងសំណល់ប្លាស្ទិក ក្នុងវិស័យកសិកម្មតាមរយៈវិធានការចំនួន ៦ចំណុច។	ជាធម្មតា មនុស្សគ្រប់គ្នាតែងលើកការព្រួយបារម្ភពីសំណល់ប្លាស្ទិកក្នុងទឹក ដែលបានបំពុលប្រព័ន្ធអេកូឡូស៊ីក្នុងទឹកយ៉ាងខ្លាំង។ ប៉ុន្តែ តាមពិតទៅសំណល់ប្លាស្ទិកកប់ក្នុងដីមានចំនួនច្រើន និងមានសារធាតុបំពុលខ្លាំងជាងប្លាស្ទិកក្នុងទឹកទៅទៀត។ នេះបើតាមការអះអាងរបស់អង្គការសហប្រជាជាតិ។ សំណល់ប្លាស្ទិកក្នុងដី ភាគច្រើនមានប្រភពចេញពីវិស័យកសិកម្មផ្ទាល់។ ប្លាស្ទិកត្រូវបានប្រើប្រាស់ក្នុងវិស័យកសិកម្ម ក្នុងគោលបំណងផ្សេងៗគ្នា។ វិស័យកសិកម្មពិភពលោក បានប្រើប្រាស់ប្លាស្ទិកចំនួន ១២,៥លានតោន សម្រាប់ការដាំដំណាំ និងការចិញ្ចឹមសត្វ និង ៣៧,៣ លានតោន សម្រាប់ការវេចខ្ចប់ម្ហូបអាហារក្នុងឆ្នាំ២០១៩។ ក្នុងន័យនេះ អង្គការស្បៀងអាហារ និងកសិកម្ម បានអំពាវនាវឱ្យមានចំណាត់ការដ៏តឹងរ៉ឹង ដើម្បីទប់ស្កាត់ការប្រើប្រាស់ប្លាស្ទិកក្នុងវិស័យកសិកម្ម។ សំណល់ប្លាស្ទិកដែលចេញពីវិស័យកសិកម្មនោះ បានបង្កផលប៉ះពាល់ដល់ដំណាំកសិកម្មវិញ តាមរយៈការបំពុលដី និងបង្កជំងឺដល់ដំណាំ។ នេះគឺជាបញ្ហាដែលគួរឱ្យព្រួយបារម្ភយ៉ាងខ្លាំង ព្រោះប្លាស្ទិកកកស្ទះក្នុងដី នឹងបំផ្លាញស្រទាប់ដី មានជីវជាតិសម្រាប់ដាំដំណាំ។ ប្លាស្ទិកកប់ក្នុងដីបានបំពុលសត្វល្អិតក្នុងដី ពិសេសជន្លេនដែលមានប្រយោជន៍សម្រាប់សុខភាពដី។ លើសពីនេះ វាក៏ប៉ះពាល់ដល់ផលដំណាំដែលលូតលាស់ចេញពីដីមានជាតិពុលនោះដែរ ហើយអាចផ្តល់ផលអាក្រក់ដល់សុខភាពមនុស្សពេលទទួលទាន។ មួយវិញទៀត ប្លាស្ទិកក្នុងដីអាចបង្កជាជំងឺងាយចម្លងទៅដល់មនុស្ស សត្វ នៅពេលវាហូរចូលក្នុងសមុទ្រ ឬទឹកដែលមនុស្សប្រើប្រាស់។ អាស្រ័យហេតុនេះ អង្គការស្បៀងអាហារនិងកសិកម្ម បានអំពាវនាវឱ្យពិភពលោកចូលរួមកែលម្អការគ្រប់គ្រងសំណល់ប្លាស្ទិកក្នុងវិស័យកសិកម្មតាមរយៈវិធានការទាំង៦ គឺបដិសេដ តុបតែងឡើងវិញ កាត់បន្ថយ ប្រើឡើងវិញ កែច្នៃ និងស្ដារឡើងវិញ។ គួរបញ្ជាក់ថា ដំណោះស្រាយល្អបំផុត គួរតែផ្លាស់ប្តូរការអនុវត្ដដោយបញ្ឈប់ការប្រើប្លាស្ទិកទាំងអស់គ្នា ជំនួសការប្រើប្លាស្ទិកដោយប្លាស្ទិកដែលបំបែកបាន ច្នៃប្រឌិតវិធីសាស្ត្រគ្រប់គ្រងសំណល់ប្លាស្ទិកឱ្យប្រសើរជាងមុន និងប្រើប្លាស្ទិកឡើងវិញឱ្យអស់ពីលទ្ធភាព៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8300.txt	ក្រុមកីឡាបាល់ទាត់ជម្រើសជាតិព្រុយណេ ដណ្តើមបានកៅអីទៅកាន់ការប្រកួតជើងឯកអាស៊ាន AFF Mitsubishi Electric Cup ឆ្នាំ២០២២ ក្រោយរង់ចាំ២៦ឆ្នាំ។	ក្រោយប្រកួតជម្រុះដូរទឹកដីគ្នាជាមួយទីម័រខាងកើត ព្រុយណេបានយកឈ្នះក្នុងលទ្ធផល ៦-៣។ ជើងទី១ ព្រុយណេឈ្នះ ៦-២ និងជើងទី២ចាញ់ទីម័រខាងកើត ១-០។ តាមរយៈល្ធផលនេះបានជួយព្រុយណេ ឡើងទៅកាន់វគ្គផ្តាច់ព្រ័ត្រ AFF Mitsubishi Electric Cup សារជាថ្មី ដោយត្រូវស្ថិតក្នុងពូល A ជាមួយកម្ពុជា ហ្វីលីពីន ឥណ្ឌូណេស៊ី និងថៃ។ នេះជាការបង្ហាញខ្លួនជាថ្មីរបស់ព្រុយណេសម្រាប់ការប្រកួតជើងឯកអាស៊ានឆ្នាំ២០២២ ក្រោយខកខានរយៈពេល២៦ឆ្នាំ។ ព្រុយណេបង្ហាញខ្លួនលើកចុងក្រោយនៅឆ្នាំ១៩៩៦ ពោលគឺតាំងពីពាននេះនៅមានឈ្មោះ Tiger Cup ម្លេះ។ មុនពេលប្តូរឈ្មោះទៅ Mitsubishi Electric Cup នៅឆ្នាំ២០២២នេះ ពាន AFF Cup នេះ បានប្តូរពីឈ្មោះពី Tiger Cup ទៅ AFF Suzuki Cup នៅឆ្នាំ២០១០។ ថៃ ដែលជាម្ចាស់ការពារជើងឯក ឈ្នះពានតំបន់អាស៊ាននេះច្រើនជាងគេចំនួន ៦សម័យ តាមពីក្រោយដោយសិង្ហបុរីដែលឈ្នះ៤លើក។ វៀតណាមនៅលេខ៣ ធ្លាប់លើកពាន២ដង ខណៈម៉ាឡេស៊ីទទូលបានមួយលើក។ ព្រឹត្តិការណ៍ AFF Mitsubishi Cup 2022 នឹងចាប់ប្រកួតនៅថ្ងៃទី២០ ខែធ្នូ ឆ្នាំ២០២២ ដល់ថ្ងៃទី១៦ ខែមករា ឆ្នាំ២០២៣។ កម្ពុជា ស្ថិតក្នុងពូល A ជាមួយប្រទេស៤ផ្សេងទៀត មាន ថៃ, ហ្វីលីពីន, ឥណ្ឌូណេស៊ី និងព្រុយណេ ខណៈ ពូល B មានវៀតណាម, ម៉ាឡេស៊ី, សិង្ហបុរី, មីយ៉ាន់ម៉ា និង ឡាវ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8301.txt	កូស្តារីកា បានប្រកាសបញ្ជីឈ្មោះកីឡាករ២៦នាក់របស់ខ្លួនសម្រាប់ព្រឹត្តិការណ៍ FIFA World Cup 2022 នៅប្រទេសកាតា។ Keylor Navas, Bryan Oviedo, Bryan Ruiz និង Joel Campbell សុទ្ធតែស្ថិតក្រោមជម្រើសរបស់លោក Luis Fernando Suarez។	គិតចាប់តាំងពីឆ្នាំ១៩៩០ ក្រុមពី CONCACAF មួយនេះ នឹងបង្ហាញខ្លួនក្នុងព្រឹត្តិការណ៍ World Cup ជាលើកទី៦ ដោយលទ្ធផលល្អបំផុតកន្លងមក គឺការឈានចូលវគ្គ១/៤ផ្តាច់ព្រ័ត្រកាលពី២០១៤។ សម្រាប់ព្រឹត្តិការណ៍នៅឆ្នាំ២០១៨ ពួកគេបានធ្លាក់ចេញនៅវគ្គជម្រុះតាមពូល។ គ្រូបង្វឹកជនជាតិកូឡុំប៊ី លោក Luis Fernando Suarez បានដឹកនាំកូស្តារីកា ចាប់ពីខែមិថុនា ឆ្នាំ២០២១ មក។ សម្រាប់ព្រឹត្តិការណ៍នៅកាតា កូស្តារីកា ស្ថិតក្នុងពូល E ជាមួយអេស្ប៉ាញ អាល្លឺម៉ង់ និងជប៉ុន ដែលត្រូវចាប់ផ្តើមការប្រកួតនៅថ្ងៃទី២៣ ខែវិច្ឆិកា។ ក្រោយលទ្ធផលនៃជ័យជម្នះ ២-១ លើអ៊ូសបេគីស្ថាន ក្នុងជំនួបមិត្តភាព កាលពីចុងខែកញ្ញា កូស្តារីកា មិនមានការប្រកួតទៀតឡើយ ប៉ុន្តែពួកគេមានគម្រោងសាកជើងជាមួយ នីហ្សេរីយ៉ា និងអ៊ីរ៉ាក់ មុនព្រឹត្តិការណ៍នៅកាតា។ អ្នកចាំទី Navas ត្រូវបានចាត់ទុកថា ជាកម្លាំងដ៏សំខាន់របស់ក្រុម ដែលធ្លាប់បង្ហាញខ្លួនបាន១០៧លើក។ បន្ទាប់មក មាន Oviedo ដែលធ្លាប់លេងបាន៧៤លើក, Celso Borges បាន១៥៤លើក និង Bryan Ruiz បាន១៤៤លើក។ រីឯ Yeltsin Tejeda គឺជាកីឡាករដ៏សំខាន់នៅតំបន់កណ្តាល។ ក្រុមជម្រើសជាតិកូស្តារីកា៖ អ្នកចាំទី៖ Keylor Navas (Paris St-Germain), Esteban Alvarado (Herediano), Patrick Sequeira (CD Lugo) ខ្សែការពារ៖ Francisco Calvo (Konyaspor), Juan Pablo Vargas(Millonarios FC), Kendall Waston (Saprissa), Oscar Duarte (Al-Wehda), Daniel Chacon (Colorado Rapids), Keysher Fuller (Herediano), Carlos Martinez (San Carlos), Bryan Oviedo (Real Salt Lake), Ronald Matarrita (Cincinnati) ខ្សែបម្រើ៖ Yeltsin Tejeda (Herediano), Celso Borges (Alajuelense), Youstin Salas (Saprissa), Roan Wilson (Grecia), Gerson Torres (Herediano), Douglas Lopez (Herediano) Jewisson Bennette (Sunderland), Alvaro Zamora (Saprissa), Anthony Hernandez (Puntarenas FC), Brandon Aguilera (Nottingham Forest), Bryan Ruiz (Alajuelense) ខ្សែប្រយុទ្ធ៖ Joel Campbell (Leon), Anthony Contreras (Herediano) Johan Venegas (Alajuelense)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8302.txt	លោក Kasper Hjulmand គ្រូបង្វឹកក្រុមជម្រើសជាតិដាណឺម៉ាក បានប្រកាសសមាសភាពកីឡាករ២១នាក់ ដើម្បីចូលរួមប្រកួតប្រជែងពានរង្វាន់ FIFA World Cup ឆ្នាំ២០២២ នៅកាតា។ Christian Eriksen ដែលធ្លាប់មានបញ្ហាបេះដូងលើទីលានអំឡុងការប្រកួត European ២០២០ ក៏ជាប់ក្នុងជម្រើស២១នាក់ផងដែរ ខណៈ៥នាក់ទៀតស្ថិតក្នុងការសម្រេចចុងក្រោយ។	ក្រុមជម្រើសជាតិដាណឺម៉ាក នឹងបង្ហាញខ្លួនជាលើកទី៦ នៅ FIFA World Cup នៅកាតា។ ដាណឺម៉ាកនឹងត្រូវប៉ះទុយនេស៊ីក្នុងការប្រកួតងបើកឆាកនៅថ្ងៃទី ២២ ខែវិច្ឆិកា នៅកីឡដ្ឋាន Education City ក្នុងទីក្រុង Al Rayyan។ ដាណឺម៉ាក ស្ថិតក្នុងពូល D រួមជាមួយបារាំង ទុយនីស៊ី និងអូស្ត្រាលី។ សម្រាប់កីឡាករទាំង២១នាក់ចុងក្រោយ លោក Hjulmand បានជ្រើសយកអ្នកចាំទីតែពីររូបប៉ុណ្ណោះ ខណៈខ្សែការពារមានដល់៨រូប។ ខ្សែបម្រើមានត្រឹម៥រូប ហើយតំបន់ប្រយុទ្ធមាន៦នាក់។ ការបង្ហាញខ្លួននៅព្រឹត្តិការណ៍ពានរង្វាន់កីឡាបាល់ទាត់ពិភពលោក៥កន្លងមក ដាណឺម៉ាកធ្វើបានល្អបំផុតនៅឆ្នាំ ១៩៩៨ ដោយអាចឈានចូលដល់វគ្គ៨ក្រុមចុងក្រោយ។ កាលពីឆ្នាំ២០១៨ នៅរុស្ស៊ីក្រុមពីតំបន់អឺរ៉ុបនេះ ធ្លាក់ត្រឹមវគ្គ១៦ក្រុមចុងក្រោយ។ សមាសភាពកីឡាករទាំង២១រូបរបស់ដាណឺម៉ាក ៖ អ្នកចាំទី៖ Kasper Schmeichel (Nice), Oliver Christensen (Hertha BSC) ខ្សែការពារ៖ Joachim Andersen (Crystal Palace), Victor Nelsson (Galatasaray), Simon Kjaer (AC Milan), Joakim Maehle (Atalanta), Andreas Christensen (Barcelona), Rasmus Kristensen (Leeds United), Jens Larsen (Trabsonspor), Daniel Wass (Brondby) ខ្សែបម្រើ៖ Jesper Lindstrom (Eintracht Frankfurt), Mathias Jensen (Brentford), Thomas Delaney (Sevilla), Christian Eriksen (Manchester United), Pierre-Emile Hojbjerg (Tottenham) ខ្សែប្រយុទ្ធ៖ Martin Braithwaite, (Denmark), Andreas Skov Olsen (Club Brugge), Kasper Dolberg (Sevilla), Mikkel Damsgaard (Brentford), Andreas Cornelius (Copenhagen), Jonas Wind (VFL Wolfsburg)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8303.txt	Arsenal ឡើងទៅឈរកំពូលតារាងវិញក្រោយលត់ក្រុមបាតតារាង Nottingham Forest ៥-០ នាការប្រកួត Premier League សប្តាហ៍ទី១២ នៅថ្ងៃទី៣០ ខែតុលា។ Manchester United កើន៣ពិន្ទុបន្ថែមតាមរយៈជ័យជម្នះ ១-០ លើក្រុម West Ham United ទាំងលំបាក។	ក្រុមកាំភ្លើងធំរកបានជ័យជម្នះទី១០របស់ខ្លួនក្នុងចំណោមការប្រកួតទាំង១២លើករដូវកាល ២០២២-២៣នេះជាមួយរបៀបលេងដ៏អស្ចារ្យក្រោមការដឹកនាំរបស់លោក Mikel Arteta ដោយបំបាក់ Nottingham ដល់ទៅ៥ទល់សូន្យ។ ៥គ្រាប់របស់ Arsenal សម្រេចបានដោយ Gabriel Martinelli, Reiss Nelson (២គ្រាប់), Thomas Partey និង Martin Odegaard។ តាមរយៈជ័យជម្នះនេះ បានជួយ Arsenal ដណ្តើមចំណាត់ថ្នាក់កំពូលតារាងលីគកំពូលអង់គ្លេសពីក្រុមម្ចាស់ការពារជើងឯក Manchester City វិញ។ កាំភ្លើងធំកើន៣១ពិន្ទុ នាំមុខគូប្រជែងមេឃខៀវចំនួន២ពិន្ទុ ក្រោយឆ្លងកាត់ការប្រកួត១២លើកដូចគ្នា។ ដោយឡែក Man Utd បានដណ្តើមចំណាត់ថ្នាក់ទី៥ពី Chelsea ក្រោយឈ្នះ West Ham ទាំងយ៉ាប់យ៉ឺនក្នុងជំនួបសប្តាហ៍ទី១២របស់ពួកគេនៅ Old Trafford។ គ្រាប់បាល់ជ័យជម្នះរបស់បិសាចក្រហមធ្វើបានដោយខ្សែប្រយុទ្ធ Marcus Rashford នៅនាទី៣៨នាវគ្គទី១។ ៣ពិន្ទុនេះ មិនងាយស្រួលសម្រាប់ក្រុមរបស់លោក Erik ten Hag នោះទេ ដ្បិតក្រុមភ្ញៀវ West Ham បើកការវាយសម្រុកខ្លាំងក្លានៅវគ្គទី២។ អ្នកចាំទី David De Gea សង្គ្រោះបាល់ពីការស៊ុតរបស់ក្រុមញញ៉ួជាច្រើនដង ដើម្បីរក្សាលទ្ធផល ១-០ នេះដល់ចប់ការប្រកួត។ ក្រោយការប្រកួត១២លើក Man Utd រកបាន២៣ពិន្ទុ តាមពីក្រោយក្រុមលេខ៤ Newcastle United ដែលប្រកួត១៣លើកចំនួន១ពិន្ទុ និងក្រុមកំពូលតារាង Arsenal ៨ពិន្ទុ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8304.txt	ការចាប់ឆ្នោតវគ្គ១៦ក្រុមចុងក្រោយនៃពានរង្វាន់ UEFA Champions League ក៏ដូចជាវគ្គ Play-offs នៃពានរង្វាន់ Europa League និង Europa Conference League បានប្រព្រឹត្តទៅកាលពីថ្ងៃទី៧ ខែវិច្ឆិកា។	UEFA Champions League នៅវគ្គ១៦ក្រុម Champions League គូដែលចាប់អារម្មណ៍នោះ គឺម្ចាស់ជើងឯក១៤ជំនាន់ Real Madrid ត្រូវប៉ះ Liverpool ដែលពួកគេបានយកឈ្នះ ១-០ នាជំនួបវគ្គផ្តាច់ព្រ័ត្រនៅក្រុងប៉ារីស កាលពីឆ្នាំមុន។ ជើងឯកបារាំង Paris St-Germain ត្រូវតទល់ជាមួយ Bayern Munich។ ជាមួយគ្នានេះ ជើងឯក Premier League គឺ Manchester City ត្រូវប្រឈមជាមួយក្រុមអាល្លឺម៉ង់ RB Leipzig ខណៈ Tottenham Hotspurs នឹងប្រកួតជាមួយក្រុមយក្សអ៊ីតាលី AC Milan។ Chelsea ជួប Borussia Dortmund មកពីអាល្លឺម៉ង់ ស្របពេល Club Bruges ប៉ះ Benfica, Frankfurt ប្រជែងជាមួយ Napoli ហើយ Inter Milan ត្រូវបានចាប់ឆ្នោតប៉ះក្រុមខ្លាំងព័រទុយហ្គាល់ Porto។ ការប្រកួតជើងទីមួយនឹងប្រព្រឹត្តទៅនៅថ្ងៃទី១៤-១៥ និង២១-២១ ខែកុម្ភៈ ហើយជើងទីពីរនៅថ្ងៃទី៧-៨ និង១៤-១៥ ខែមីនា ឆ្នាំ២០២៣។ Play-offs Europa League ងាកទៅពានរង្វាន់ Europa League ឯណោះវិញ ការឆ្នោតត្រូវបានរៀបចំឡើងសម្រាប់ជំនួបវគ្គ Play-offs ក្នុងដំណើរទៅវគ្គ១៦ក្រុមចុងក្រោយ។ Barcelona ដែលបញ្ចប់ចំណាត់ថ្នាក់លេខ៣ក្នុងក្រុមនៃពានរង្វាន់ Champions League ត្រូវប៉ះជាមួយ Manchester United ដែលបានលេខ២ក្នុងពូលនៃពានរង្វាន់ Europa League។ រីឯជំនួបផ្សេងទៀត មាន ម្ចាស់ជើងឯក៦ជំនាន់ Sevilla ត្រូវជួប PSV Eindhoven របស់ហូឡង់។ Juventus តទល់ជាមួយ Nantes, Sporting Lisbon ជួប Midtjylland, Shakhtar Donetsk ប៉ះ Rennes, Ajax ប្រជែងជាមួយ Union Berlin, Bayer Leverkusen តទល់ Monaco រីឯ FC Salzburg ប្រឈមគ្នានឹង Roma។ ក្រុមដែលឈ្នះ ក្រោយលទ្ធផលប្រកួតទាំងពីរជើងនាអំឡុងខែកុម្ភៈ ឆ្នាំ២០២៣ ត្រូវឡើងបន្តទៅវគ្គ១៦ក្រុមចុងក្រោយ ដោយមាន៨ក្រុមរង់ចាំរួចជាស្រេច រួមមាន Arsenal, Fenerbahce, Real Betis, Union Saint-Gilloise, Real Sociedad, Feyenoord, SC Freiburg និង Ferencvaros។ Play-offs Europa Conference League សម្រាប់វគ្គ Play-off Europa Conference League ដែលជាពានលំដាប់ទីបី ក្រុមលេខ២ពីជំនួបក្នុងពូល ត្រូវតទល់ជាមួយក្រុមលេខ៣ក្នុងពូលដែលធ្លាក់ពី Europa League។ Fiorentina ប៉ះ Braga ខណៈ Lazio ត្រូវប្រជែងជាមួយ CFR Cluj។ គូផ្សេងទៀត រួមមាន Trabzonspor ប៉ះ Basel, Bodo/Glimt ជួប Lech Poznan, AEK Larnaca ជួប Dnipro-1, Sheriff Tiraspol ប្រជែងជាមួយ Partizan រីឯ Ludogorets Razdrad ត្រូវតទល់ជាមួយ Anderlecht។ ក្រុមមានប្រៀប ត្រូវបន្តទៅវគ្គ១៦ក្រុមចុងក្រោយ ដែលមាន៨ក្រុមរង់ចាំជាស្រេច រួមមាន West Ham United, Istanbul Basaksehir, Villarreal, Nice, AZ, Djurgardens IF, Sivasspor និង Slovan Bratislava៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8305.txt	Son Heung-Min នៅមិនទាន់ច្បាស់ថាអាចជួយក្រុមកីឡាបាល់ទាត់ជម្រើសជាតិកូរ៉េខាងត្បូងនៅ World Cup ឆ្នាំ២០២២ នៅកាតាទេ បន្ទាប់ពីត្រូវទទួលការវះកាត់របួសលើផ្ទៃមុខ។ នេះបើតាមការប្រកាសរបស់ក្លិប Tottenham Hotspur នៅថ្ងៃទី៣ ខែវិច្ឆិកា។	Son បានរងរបួសលើផ្ទៃមុខអំឡុងការប្រកួត Champions League រវាង Spurs ទល់ Olympique de Marseille នាទឹកដីបារាំងកាលពីថ្ងៃទី១ ខែវិច្ឆិកា។ ខ្សែប្រយុទ្ធ វ័យ ៣០ឆ្នាំរូបនេះ បានប៉ះទង្គិចជាមួយខ្សែការពារ Chancel Mbemba ហើយត្រូវរបួសត្រង់ក្រោមភ្នែកខាងឆ្វេងនៅពាក់កណ្តាល់តង់ទី១។ Son ត្រូវបានគ្រូពេទ្យចូលទីពិនិត្យ មុនម្រេចចិត្តប្តូរចេញ។ «យើងអាចបញ្ជាក់បានថា Heung-Min Son នឹងត្រូវទទួលយកការវះកាត់សម្រាប់របួសដែលស្ថិតតាមរង្វង់ភ្នែកឆ្វេងរបស់គេ។ ក្រោយការវ៉ះកាត់ Son នឹងត្រូវតាមដានរបួសបន្តមទៀត។»។ នេះបើតាមសេចក្តីប្រកាស់របស់ក្លិប Spurs ស្របពេលការប្រកួតកីឡាបាល់ទាត់ពិភពលោកខិតជិតមកដល់។ ក្តីសង្ឃឹមរបស់កូរ៉េខាងត្បងក្នុងការធ្វើដំណើរទៅកាន់ព្រឹត្តិការណ៍ World Cup នៅកាតា ពឹងផ្អែកខ្លាំងលើ Son។ សម្រាប់កូរ៉េខាងត្បូង Son រកបានគ្រាប់បាល់ចំនួន ៣៥គ្រាប់ ពីការបង្ហាញខ្លួន ១០៤លើក ហើយកូរ៉េខាងត្បូងស្ថិតនៅក្នុងពូល H ជាមួយក្រុមខ្លាំងៗដូចជា ព័រទុយហ្គាល់ ហ្គាណា និងអ៊ុយរូហ្គាយ។ ក្លិបមាន់ខ្នាយមាស មិនបានបញ្ជាក់អំពីរយៈពេលនៃការព្យាបាលរបួសរបស់ Son ឡើយ ប៉ុន្តែរបួសរបស់គេអាចនឹងជាបញ្ហាដ៏ធំសម្រាប់ Spurs ផងដែរ ស្របពេលត្រូវប៉ះ Liverpool នៃជំនួប Premier league នៅថ្ងៃទី៥ ខែវិច្ឆិកានេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8306.txt	Leicester City ទទួលស្វាគមន៍ក្រុមខ្លាំង Manchester City មុនពេលលោក Graham Potter ត្រូវដឹកនាំ Chelsea ទៅជួបក្រុមចាស់ Brighton & Hove Albion ក្នុងការប្រកួត Premier League សប្តាហ៍ទី១២ នៅយប់ថ្ងៃទី២៩ ខែតុលា។ ជំនួប៦គូផ្សេងទៀត ក៏នឹងត្រូវតទល់គ្នានៅរាត្រីនេះផងដែរ។	ម្ចាស់ផ្ទះ Leicester និងត្រូវបើកទ្វារផ្ទះ King Power ទទូលក្រុមការពារតំណែងជើងឯក Man City នៅជំនួបដំបូងនៅវេលាម៉ោង ៦:៣០នាទី [ម៉ោងនៅកម្ពុជា]។ ក្រុមរហស្សនាមគញ្ជ្រោងធ្វើបានល្អនៅ២ប្រកួតចុងក្រោយដោយរកបាន៦ពិន្ទុពេញ និងគេចផុតពីតំបន់ត្រូវកាត់ចោល។ ដោយឡែកគូប្រជែង Man City ដែលជាក្រុមខ្លាំងរដូវកាលនេះ ទើបចាញ់១ប្រកួតប៉ុណ្ណោះ ចំណោមការប្រកួតទាំង១១លើក និងស្ថិតនៅចំណាត់ថ្នាក់ទី២មាន២៦ពិន្ទុ។ លោក Potter ដែលទើបចូលកាន់តំណែងជាអ្នកវចាត់ការ Chelsea ត្រូវដឹកនាំក្រុមទៅប៉ះក្រុមចាស់ Brighton នៅម៉ោង ៩:០០ នាទី។ តោខៀវបច្ចុប្បន្នស្ថិតនៅចំណាត់ថ្នាក់ទី៥ក្នុងតារាងលីគកំពូលអង់គ្លេសដោយរកបាន២១ពិន្ទុ ពីការប្រកួត១១លើក ខណៈ Brighton ជាក្រុមល្អគួរសមរដូវកាល នៅលេខ៩ មាន១៥ពិន្ទុ។ ជំនួប៦គូផ្សេងទៀតរួមមាន៖ - AFC Bournemouth ជួប Tottenham Hotspur ម៉ោង ៩:០០នាទីយប់ - Brentford ជួប Wolverhampton ម៉ោង ៩:០០នាទីយប់ - Crystal Palace ជួប Southampton ម៉ោង ៩:០០នាទីយប់ - Newcastle United ប៉ះ Aston Villa ម៉ោង ៩:០០នាទីយប់ - Fulham ប៉ះ Everton ម៉ោង ៩:០០នាទីយប់ - Liverpool ប៉ះ Leeds United ម៉ោង ១:៤៥ រំលងអាធ្រាត្រ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8307.txt	គ្រូបង្វឹកជម្រើសជាតិប្រេស៊ីល លោក Tite កាលពីថ្ងៃទី៧ ខែវិច្ឆិកា បានប្រកាសបញ្ជីឈ្មោះកីឡាករ២៦របស់ខ្លួន សម្រាប់ដំណើរទៅកាន់ព្រឹត្តិការណ៍ FIFA World Cup 2022 នៅប្រទេសកាតា។ Neymar ស្ថិតក្នុងចំណោមខ្សែប្រយុទ្ធ៩នាក់ ជាមួយនឹងវត្តមានកីឡាករវ័យក្មេង Vinicius Jr., Grabriel Martinelli និង Rodrygo។	Dani Alves ដែលមានវ័យ៣៩ឆ្នាំ ហើយបច្ចុប្បន្នជាសមាជិកក្លិប UNAM របស់ម៉ិកស៊ិក ក្រោយចាកចេញពី Barcelona ក៏ស្ថិតក្នុងជម្រើសផងដែរ រួមជាមួយខ្សែការពារ៨នាក់ ខ្សែបម្រើ៦នាក់ និងអ្នកចាំទី៣នាក់។ វ័យ៦១ឆ្នាំ លោក Tite បានដឹកនាំប្រេស៊ីលចាប់តាំងពីឆ្នាំ២០១៦មក ហើយលោកក៏បានប្រកាសចាកចេញពីតំណែងផងដែរ ក្រោយបញ្ចប់ព្រឹត្តិការណ៍ World Cup នេះ។ នៅឆ្នាំ២០១៨ លោកបាននាំក្រុមឈ្នះពាន Superclasico de las Americas និងពាន Copa America នៅឆ្នាំ២០១៩។ សាំបាប្រេស៊ីល មានវត្តមាននៅរាល់ព្រឹត្តិការណ៍ World Cup ចាប់តាំងពីឆ្នាំ១៩៣០មក ដោយធ្លាប់លើកពាន៥លើក គឺក្នុងឆ្នាំ១៩៥៨, ឆ្នាំ១៩៦២, ឆ្នាំ១៩៧០, ឆ្នាំ១៩៩៤ និងឆ្នាំ២០០២។ កាលពីព្រឹត្តិការណ៍ឆ្នាំ២០១៨នៅរុស្ស៊ី ពួកគេឈានទៅដល់វគ្គ៨ក្រុមចុងក្រោយ ហើយបានចាញ់បែលហ្ស៊ិក ២-១។ សម្រាប់ព្រឹត្តិការណ៍នៅកាតា ប្រេស៊ីលស្ថិតក្នុងពូល G ដោយត្រូវប្រកួតដំបូងជាមួយស៊ែប៊ី ហើយបន្ទាប់មកជួប ស្វីស និងកាមេរូន។ ជម្រើសទាំង២៦នាក់របស់ប្រេស៊ីលរួមមាន៖ អ្នកចាំទី៖ Alisson (Liverpool), Ederson (Manchester City), Weverton (Palmeiras) ខ្សែការពារ៖ Dani Alves (UNAM), Marquinhos (Paris Saint-Germain), Thiago Silva (Chelsea), Eder Milito (Real Madrid), Danilo (Juventus), Alex Sandro (Juventus), Alex Telles (Sevilla), Bremer (Juventus) ខ្សែបម្រើ៖ Casemiro (Manchester United), Fred (Manchester United), Fabinho (Liverpool), Bruno Guimares (Newcastle), Lucas Paquet (West Ham), Everton Ribeiro (Flamengo) ខ្សែប្រយុទ្ធ៖ Neymar (Paris Saint-Germain), Vinicius Jr. (Real Madrid), Richarlison (Tottenham), Raphinha (Barcelona), Antony (Manchester United), Gabriel Jesus (Arsenal), Gabriel Martinelli (Arsenal), Pedro (Flamengo), Rodrygo (Real Madrid)៕ ប្រភពរូបថត៖ សហព័ន្ធកីឡាបាល់ទាត់ប្រេស៊ីល អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8308.txt	អ្នកចាត់ការក្រុម Tottenham Hotspur លោក Antonio Conte ថ្ងៃទី៦ ខែវិច្ឆិកា និយាយថា លោកខកចិត្តជាមួយអ្នកគាំទ្រក្រុមខ្លួនដែលស្រែកចំអកមកលើក្រុមអំឡុងវគ្គទីមួយ នាការប្រកួតចាញ់ក្រុម Liverpool ក្នុងលទ្ធផល ២-១ ជំនួបក្របខណ្ឌ Premier league សប្តាហ៍ទី១៤។	ការស្រែកចំអកដោយប្រើពាក្យ«Booed»គឺជារឿងមួយ ដែលអ្នកចាត់ការសញ្ជាតិអ៊ីតាលីមិនចង់បាន នាការប្រកួតដែលគម្រប់ការមកដឹកនាំរយៈពេល ១ឆ្នាំនៅក្រុម Spurs របស់លោក។ Spurs ធ្លាក់មកឈរនៅលំដាប់លេខ៤ នៅលើតារាង Premier League។ Liverpool បើកការនាំមុខមុនដោយខ្សែប្រយុទ្ធ Mohamed Salah ត្រឹមនាទី១១ ដែលការសហការគ្នាបានយ៉ាងល្អ ជាមួយខ្សែប្រយុទ្ធ Darwin Nunez និងគ្រាប់ទីពីរ នៅនាទី៤០ ដោយខ្សែប្រយុទ្ធសញ្ជាតិអេហ្ស៊ីបដដែល។ ១គ្រាប់របស់ម្ចាស់ផ្ទះ Spurs ស៊ុតតាមបានមកវិញ ដោយខ្សែប្រយុទ្ធ Harry Kane នៅនាទី៧០។ មូលហេតុដែលត្រូវបានអ្នកគាំទ្រស្រែកចំអក គឺដោយសារការបង្ហាញទម្រង់លេងមិនល្អ រហូតត្រូវបានក្រុមដែលដឹកនាំដោយលោក Jurgen Klopp នាំមុខ ២គ្រាប់មុនត្រឹមវគ្គទីមួយនេះហើយ។ «ដំបូងខ្ញុំគិតថាយើងគួរតែបង្ហាញការគោរពគ្រប់ពេល ទៅកាន់អ្នកគាំទ្រយើង ពួកគេជាអ្នកគាំទ្រយើងហើយ ពួកគេបានចំណាយលុយសម្រាប់សំបុត្រចូលទស្សនា។ ជាមួយគ្នានេះ ខ្ញុំមិនសប្បាយចិត្ត ព្រោះតែការស្រែកចំអកពីអ្នកគាំទ្រនៅថ្ងៃនេះ បន្ទាប់ពីការពង្រឹងជាច្រើនជាងមួយឆ្នាំមកនេះ។ ប៉ុន្តែយើងកាន់តែឈានដល់កម្រិតការប្រកួតដ៏លំបាក ពិតណាស់។»។ លោក Conte បាននិយាយបង្ហាញពីអារម្មណ៍មិនសប្បាយចិត្តរបស់លោក ក្នុងសន្និសីទកាសែតបែបនេះ។ មិនត្រឹមតែប៉ុណ្ណោះ អ្នកចាត់ការរូបនេះបានបន្ថែមថា ការប្រកួតជែងពានរង្វាន់ក្នុងរដូវកាលនេះគឺពិបាកខ្លាំង ព្រោះកូនក្រុមរបស់លោក គឺមានកម្រិតសម្រាប់ទម្រង់លេង ហើយកីឡាករសំខាន់ៗ តែងតែរបួសជារឿយៗ ជាមូលហេតុធ្វើឱ្យក្រុមខកខានឱកាស។ នេះជាការប្រកួតបរាជ័យលើកទី២ ជាប់គ្នាក្នុងទឹកដី ហើយ Spurs ធ្លាក់មកឈរនៅចំណាត់ថ្នាក់លេខ ៤មាន ២៦ពិន្ទុ ខណៈ Newcastle United ប្រជែងឡើងតំណែងលេខ៣ ជាមួយ ២៧ពិន្ទុ។ Arsenal បន្តឈរកំពូលតារាងក្រោយឈ្នះ Chelsea ១-០ ចំណែក Manchester City បន្តស្ថិតនៅលេខ២ មាន ៣២ពិន្ទុ ក្រោយឈ្នះ Fulhem ២-១៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8309.txt	Pau FC ក្លិបនៃលីគកីឡាបាល់ទាត់កម្រិតទី២ បារាំង Ligue 2 មិនអនុញ្ញាតឱ្យ Nguyen Quang Hai ខ្សែបម្រើឆ្នើមក្រុមជម្រើសជាតិវៀតណាម ជួយជម្រើសជាតិប្រកួតពានរង្វាន់ឃជើងឯកអាស៊ាន AFF Mitsubishi Electric Cup 2022 ឡើយ។ នេះបើតាមការផ្សាយរបស់សារព័ត៌មានវៀតណាម VNexpress នៅថ្ងៃទី២៩ ខែតុលា។	បើតាមលោក Le Hoai Anh អគ្គលេខាធិកាសហព័ន្ធកីឡាបាល់ទាត់វៀតណាម (VFF) សហព័ន្ធបានចរចាជាមួយក្លិប Pau FC របស់បារាំងហើយ ប៉ុន្តែភាគីក្លិបបានបដិសេធមិនព្រមបញ្ជូនខ្សែបម្រើ Quang Hai សម្រាប់ការប្រកួតព្រឹត្តិការណ៍ពានរង្វាន់ AFF Mitsubishi Electric Cup ឡើយ។ ក្លិប Pau FC លើកហេតុផលថាការប្រកួត Mitsubishi Electric Cup មិនមែនជាថ្ងៃសម្រាករបស់ FIFA។ «VFF បានព្យាយាមគ្រប់បែបយ៉ាងហើយ ប៉ុន្តែក្លិប Pau FC មានសិទ្ធិចំពោះការសម្រេចចិត្តអនុញ្ញាត ឬមិនអនុញ្ញាតចំពោះការកោះហៅ Quang Hai។»។ នេះជាការបញ្ជាក់របស់លោក Le Hoai Anh ។ ចាប់តាំងពីចុះកិច្ចសន្យាជាមួយ Pau FC កាលពីថ្ងៃទី២៩ ខែមិថុនា ខ្សែបម្រើ Quang Hai បានលេងចំនួន ១០ប្រកួត ហើយនឹងចាប់ផ្តើមក្នុងជម្រើស ១១នាក់ ២លើក។ ខ្សែបម្រើវ័យ ២៥ឆ្នាំ រកបានគ្រាប់បាល់ដំបូងឱ្យក្លិប Pau FC ស្ថិតនៅលីគទី២ Ligue 2 នៃប្រទេសបារាំង ទល់ក្រុម Rodez ថ្ងៃទី៨ ខែតុលា។ ទោះជាយ៉ាងនេះក្តីលោក Park Hang-Seo បានបង្ហាញក្តីសង្ឃឹមថា Quang Hai នឹងអាចចូលរួមជាមួយមិត្តរួមក្រុមវៀតណាមរបស់គេផ្សេងទៀត ប៉ុន្តែលោកបានអះអាងថាក្រុមជម្រើសជាតិវៀតណាមក៏ត្រូវការស្វែករកអ្នកជំនួសខ្សែបម្រើ Quang Hai ផងដែរ។ ក្រោមការដឹកនាំរបស់គ្រូសញ្ជាតិកូរ៉េខាងត្បូង Hang-Seo ខ្សែបម្រើ Quang Hai ក្លាយជាកីឡាករសំខាន់ម្នាក់ប្រចាំក្រុមជម្រើសជាតិវៀតណាមរាល់ការប្រកួតពានរង្វាន់អន្តរជាតិនានា ក្នុងនោះក៏រាប់បញ្ជូលពាន AFF Suzuki Cup ឆ្នាំ ២០១៨ ដែលវៀតណាមគ្រងជើងឯកផងដែរ។ ការប្រកួតពានរង្វាន់ AFF Mitsubishi Electric Cup 2022 ដែលទើបប្តូរឈ្មោះពី AFF Suzuki Cup នៅឆ្នាំ២០២២នេះ នឹងត្រូវចាប់ផ្តើមការប្រកួតពីថ្ងៃទី២៣ ខែធ្នូ ដល់ថ្ងៃទី១៦ ខែមករា ឈានចូលឆ្នាំ ២០២៣ ក្រោយការប្រកួតព្រឹត្តិការណ៍បាល់ទាត់ពិភពលោក FIFA World Cup 2022 បញ្ចប់។ Nguyen Quang Hai មិនមែនត្រឹមតែជាកីឡាករឆ្នើមមួយរូបដែលត្រូវអវត្តមាននោះទេ ខ្សែបម្រើប្រយុទ្ធឆ្នើមរបស់ថៃ Chanathip Songkrasin ក៏ត្រូវបាត់មុខនៅជើងឯកអាស៊ាននេះដែរ ក្រោយរូបគេនិយាយថានឹងប្រើពេលវេលាដើម្បីសម្រាក ក្រោយឆ្លងកាត់រដូវកាលដ៏តានតឹងនៃលីគកំពូលជប៉ុន J-Leaue 1 ជាមួយក្រុម Kawasaki Frontale៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_831.txt	បន្ទាប់ពីកងទ័ពរុស្ស៊ីដកចេញពីតំបន់នៅជុំវិញទីក្រុងកៀវ មន្រ្តីអ៊ុយក្រែន បានអះអាងថា សាកសពប្រជាជនស៊ីវិលចំនួន ៤១០ ត្រូវបានរកឃើញក្នុងតំបន់ជុំវិញនោះ។ គ្រាន់តែក្រុង Bucha មានសាកសពជិត ៣០០នាក់។ ទាក់ទិននឹងបញ្ហានេះ មេដឹកនាំអ៊ុយក្រែន និងមេដឹកនាំបណ្តាប្រទេសផ្សេងទៀត បានចោទរុស្ស៊ីពីបទសម្លាប់រង្គាល និងអំពើឃោរឃៅនៅអ៊ុយក្រែន ដែលទាមទារឱ្យមានទណ្ឌកម្មបន្ថែម និងការស៊ើបអង្កេត។	ការរកឃើញសាកសពមនុស្សជិត៣០០នាក់ នៅទីក្រុង Bucha ភាគពាយ័ព្យរដ្ឋធានីកៀវ កំពុងក្លាយជាប្រធានក្ដៅ ដោយអ៊ុយក្រែនចោទរុស្ស៊ីចំៗថា ប្រព្រឹត្តអំពើសម្លាប់រង្គាល។ នេះបើតាមការបញ្ជាក់ របស់អភិបាលក្រុងកៀវ ប្រាប់ទីភ្នាក់ងារព័ត៌មាន AFP នៅថ្ងៃទី២ ខែមេសាកន្លងទៅ។ សាកសព មានចងដៃទៅខាងក្រោយ និងរប៉ាត់រប៉ាយ។ យ៉ាងណាមិញ ការចោទប្រកាន់ទាំងនោះ ត្រូវបានរុស្ស៊ីច្រានចោល។ បន្ទាប់ពីមានករណីស្លាប់បែបនេះ ប្រធានាធិបតីអ៊ុយក្រែន វ៉ូឡូឌីមៀ ហ្សេលេនស្គី បានជំរុញសិល្បករ និងសិល្បការិនី តាមប្រព័ន្ធវីដេអូ នៅក្នុងកម្មវិធី Grammy Awards ដែលប្រព្រឹត្តនៅក្រុង Las Vegas ឱ្យសរសេររឿងរ៉ាវ ដែលបានកើតឡើងនៅអ៊ុយក្រែន និងស្វែងរកជំនួយ សម្រាប់ដោះស្រាយវិបត្តិមនុស្សធម៌ នៅអ៊ុយក្រែន។ «ប្រាប់ការពិតពីសង្រ្គាមលើបណ្តាញសង្គមរបស់អ្នកលើទូរទស្សន៍ និងតាមវិធីដែលអ្នកអាចធ្វើបាន»។ ប្រធានាធិបតីអ៊ុយក្រែន បានសង្កត់ធ្ងន់បែបនេះ ដោយបន្ថែមថា ពេលនោះសន្តិភាព នឹងវិលត្រលប់មកអ៊ុយក្រែនវិញ។ ក្រៅពីលោក ហ្សេលេនស្គី មេដឹកនាំបណ្តាប្រទេសផ្សេងទៀត ក៏បានចេញមុខរិះគន់រុស្ស៊ីផងដែរ ជុំវិញការសម្លាប់រង្គាល និងជំរុញឱ្យបើកការស៊ើបអង្កេត។ ប្រធានាធិបតីបារាំង លោក អេម៉ានុយអែល ម៉ាក្រុង នៅថ្ងៃទី៤ ខែមេសា បានលើកឡើងនៅក្នុងវិទ្យុ France-Inter ថា វាមានព័ស្តុតាងច្បាស់លាស់ ទាក់ទិននឹងឧក្រិដ្ឋកម្មសង្រ្គាម នៅក្រុង Bucha។ មេដឹកនាំបារាំងរូបនេះ បានអំពាវនាវឱ្យដាក់ទណ្ឌកម្ម និងចំណាត់ការបន្ថែម ដោយក្នុងនោះមានដូចជា ទណ្ឌកម្មលើធ្យូងថ្ម និងប្រេង។ ស្របគ្នានេះ ប្រធានក្រុមប្រឹក្សាអឺរ៉ុប លោក Charles Michel បានសង្កត់ធ្ងន់ថា សហភាពអឺរ៉ុប កំពុងជួយអ៊ុយក្រែន និងក្រុមសិទ្ធិមនុស្ស ក្នុងការប្រមូលព័ស្តុតាង ដើម្បីទុកប្រើប្រាស់នៅតុលាការអន្តរជាតិ។ បើតាមលោក Charles Michel អឺរ៉ុប ក៏កំពុងត្រៀមទណ្ឌកម្មបន្ថែមទៀត សម្រាប់រុស្ស៊ីផង។ ចំណែកនាយករដ្ឋមន្រ្តីប៉ូឡូញ លោក Mateusz Morawiecki បានហៅរុស្ស៊ីជារដ្ឋផ្តាច់ការបែបហ្វាស៊ីស និងចាត់ទុកសកម្មភាពសម្លាប់រង្គាលនៅអ៊ុយក្រែន ជាអំពើប្រល័យពូជសាសន៍។ ទន្ទឹមនេះ នាយករដ្ឋមន្រ្តីអេស្ប៉ាញ លោក Pedro Sánchez បានជំរុញឱ្យស្វែងរកអ្នកប្រព្រឹត្តសកម្មភាពឃោរឃៅទាំងនោះ។ លើសពីនេះ ជប៉ុន កាណាដា អ៊ីស្រាអែល នូវែលសេឡង់ ក៏រិះគន់ការសម្លាប់រង្គាលរបស់រុស្ស៊ី នៅក្រុង Bucha ផងដែរ។ មេដឹកនាំទាំងនោះ សុទ្ធតែអំពាវនាវឱ្យមានការស៊ើបអង្កេតលើការសម្លាប់រង្គាលនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8310.txt	ខែវិច្ឆិកាបានឈានចូលមកដល់ហើយ ខណៈព្រឹត្តិការណ៍ FIFA World Cup ក៏ខិតកាន់តែគៀកខ្លាំងមែនទែនហើយ ពោលគឺនៅសល់តែជាង១០ថ្ងៃទៀតប៉ុណ្ណោះ។ ម្ចាស់ផ្ទះកាតាបានត្រៀមកីឡដ្ឋានចំនួន៨រួចរាល់ហើយ ដើម្បីដំណើរការប្រកួតពានរង្វាន់កីឡាបាល់ទាត់ពិភពលោកលើកទី២៣។ ក្រុមបាល់ទាត់ជម្រើសជាតិកាតា នឹងប្រកួតបើកឆាក់ទទួលអេក្វាទ័រ ថ្ងៃទី២០ វិច្ឆិកា។	កន្លងមកតែងតែមានការព្រួយបារម្ភថា ការសាងសង់កីឡដ្ឋានមិនទាន់ពេលវេលា ពីសំណាក់អ្នកតាមដានវិស័យកីឡាបាល់ទាត់។ ប៉ុន្តែផ្ទុយទៅវិញម្ចាស់ផ្ទះកាតា បានរួចរាល់ក្នុងការរៀបចំកីឡដ្ឋានទាំង ៨ សម្រាប់ World Cup។ ការសាងសង់កីឡដ្ឋានទាំងនេះបានចាប់ផ្តើមតាំងពីខែវិច្ឆិកា ឆ្នាំ ២០១៥ មក ដោយឆ្លងកាត់រយៈពេល ៧ឆ្នាំ នៃដំណើរការ និងប្រាក់រាប់ពាន់លានដុល្លារ។ ប្រទេសកាតាទីបំផុតបានបង្ហាញឱ្យឃើញនូវសិល្បៈនៃការសាងសង់ដ៏មានភាពទាក់ទាញខ្លាំងបំផុត ចំណោមកីឡដ្ឋាននៅលើពិភពលោក។ ខាងក្រោមនេះជាកីឡដ្ឋានទាំង ៨ សម្រាប់ព្រឹត្តិការណ៍ FIFA World Cup Qatar 2022៖ Al Bayt Stadium កីឡដ្ឋានត្រៀមសម្រាប់បើកព្រឹត្តិការណ៍ និងការប្រកួតជំនួបដំបូងម្ចាស់ផ្ទះកាតា ជាមួយអេក្វាទ័រ ពូល A ផ្ទុកមនុស្សបាន ៦០,០០០នាក់ មានទីតាំងក្នុងទីក្រុង Al Khor ចម្ងាយ ៣៥គីឡូនៃភាគខាងជើងកណ្តាលរដ្ឋធានីដូហា។ Lusail Iconic Stadium កីឡដ្ឋានត្រៀមរៀបចំការប្រកួតវគ្គផ្តាច់ព្រ័ត្រ World Cup 2022 នេះ ផ្ទុកមនុស្សបាន ៨០,០០០នាក់ មានទីតាំងក្នុងទីក្រុង Lusail ចម្ងាយ ២០គីឡូម៉ែត្រនៃភាគខាងជើងកណ្តាលរដ្ឋធាទីដូហា។ Ahmad Bin Ali Stadium ផ្ទុកមនុស្សបាន ៤០,០០០នាក់ មានទីតាំងក្នុងទីក្រុង Umm Al Afaei ចម្ងាយ ២០គីឡូម៉ែត្រនៃភាគខាងលិចកណ្តាលរដ្ឋធានីដូហា។ Al Janoub Stadium ផ្ទុកមនុស្សបាន ៤០,០០០នាក់ មានទីតាំងក្នុងទីក្រុង Al Wakrah ចម្ងាយ ២២គីឡូម៉ែត្រភាគខាងកើតកណ្តាលនៃរដ្ឋធានីដូហា។ Al Thumama Stadium ផ្ទុកមនុស្សបាន ៤០,០០០នាក់ មានទីតាំងក្នុងទីក្រុង Al Thumama ចម្ងាយ ១២គីឡូម៉ែត្រភាគខាងត្បូងកណ្តាលនៃរដ្ឋធានីដូហា។ Education City Stadium ផ្ទុកមនុស្សបាន ៤០,០០០នាក់ មានទីតាំងក្នុងទីក្រុង Al Rayyan ចម្ងាយ ១៣គីឡូម៉ែត្រភាគពាយព្យនៃកណ្តាលរដ្ឋធានីដូហា។ Khalifa International Stadium ផ្ទុកមនុស្សបាន ៤០,០០០នាក់ មានទីតាំងក្នុងទីក្រុង Aspire ចម្ងាយ ៥គីឡូម៉ែត្រភាគខាងលិចនៃកណ្តាលរដ្ឋធានីដូហា។ Stadium 974 កសាងឡើងពីទូកុងតឺន័រកែច្នៃចំនួន ៩៧៤ទូ អាចផ្ទុកមនុស្សបាន ៤០,០០០នាក់ មានទីតាំងក្នុងទីក្រុង Ras Abu Aboud ចម្ងាយ ១០គីឡូម៉ែត្រភាគខាងកើតនៃកណ្តាលរដ្ឋធានីដូហា៕ ខាងក្រោមនេះជាកីឡដ្ឋានទាំង ៨ សម្រាប់ព្រឹត្តិការណ៍ FIFA World Cup Qatar 2022៖ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8311.txt	ខ្សែការពារ Gerard Pique នៃក្រុម Barcelona ថ្ងៃទី៥ ខែវិច្ឆិកា បានអះអាងថា វេលានេះមិនមែនការលាគ្នាចុងក្រោយរវាងរូបគេនិងក្លិបឡើយ ។ ខ្សែការពាររូបនេះ បានបង្ហាញខ្លួនលើកចុងក្រោយសម្រាប់ក្រុមអ្នកមានបុណ្យនាទឹកដី Spotify Camp Nou បន្ទាប់ពីប្រកាសថាចូលនិវត្តន៍ពេលថ្មីៗនេះ។ Pique ក៏បានផ្តែផ្តាំអ្នកគាំទ្រថា Barca ជាផ្ទះរបស់គេ ហើយគេនឹងវិលត្រលប់មកវិញ។	Pique ត្រូវបានប្តូរចេញនៅនាទី ៨៥ក្រោយពេលដែលក្រុម Barca បានប្រកួតនាំមុខលើក្រុមភ្ញៀវ Almeria ដោយលទ្ធផល ២-០ ដែលស៊ុតបានដោយកីឡាករ Ousmane Dembele និង Frankie de Jong។ ខ្សែការពារវ័យ ៣៥ឆ្នាំ បានប្រកាសថា អាជីពរបស់គេឈានដល់ទីបញ្ចប់ហើយ ខណៈ Barcelona បានយល់ព្រមបញ្ចប់កិច្ចសន្យាជាមួយរូបគេ ដោយស្វ័យប្រវត្តិមុនការចាប់ផ្តើមព្រឹត្តិការណ៍ World Cup ដែលនឹងធ្វើឡើងក្នុងខែវិច្ឆិកា នាពេលខាងមុខនេះ។ និយាយទៅកាន់អ្នកគាំទ្រក្រោយបញ្ចប់ការប្រកួត Pique បកស្រាយលាយឡំជាមួយទឹកភ្នែក ថា គេពិតជាស្រលាញ់ Barcelona នឹងចាត់ទុកដូចជាផ្ទះដែលរស់នៅប្រចាំថ្ងៃអ៊ីចឹង។ «ចង់បានខ្លាំងបំផុត តែក៏ត្រូវលះបង់ ទីនេះគឺពោរពេញទោដោយការស្រលាញ់ និងទឹកចិត្តរវាង Barca និងរូបខ្ញុំ។ នេះជាពេលដែលត្រូវចាកចេញ តែខ្ញុំសូមសន្យាថាពេលអនាគតខ្ញុំនឹងមកកាន់ទីនេះម្តងទៀត ខ្ញុំបានចាកចេញហើយ និងត្រលប់មកវិញដែរ នេះមិនមែនជាការលាគ្នាឡើយ ខ្ញុំបានក្លាយជាសមាជិកនៅទីនេះតាំងតែពីពេលកើតដូច្នេះខ្ញុំនឹងស្លាបនៅទីនេះ។»។ Pique បាននិយាយបែបនេះ។ ចូលរួមជាមួយ Barca តាំងពីឆ្នាំ ២០០៨ មក ខ្សែការពាររូបនេះ បានជួយក្រុមឈ្នះពានរង្វាន់ជាច្រើន ក្នុងអាជីពរួមទាំងពានរង្វាន់ Champions league និង FIFA Club World Cup ជាដើម៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8312.txt	ក្រុមកីឡាបាល់ទាត់ជម្រើសជាតិព្រុយណេ និងទីម័រខាងកើត ត្រូវប្រកួតជម្រុះ play-off ពីរជើងដើម្បីដណ្តើមកៅអីទៅកាន់ AFF Mitsubishi Electric Cup 2022 ដែលនឹងធ្វើនៅថ្ងៃទី២០ ខែធ្នូ ឆ្នាំ២០២២ ដល់ថ្ងៃទី១៦ ខែមករា ឆ្នាំ២០២៣។ លោក Mario Rivera Campesino គ្រូបង្វឹកក្រុមជម្រើសជាតិព្រុយណេ ជឿជាក់ថា ការតាំងចិត្ត និងស្មារតីប្រកួតរបស់កីឡាករ នឹងធ្វើឲ្យក្រុមទទួលបានកៅអីជើងឯកតំបន់អាស៊ាននេះ។	ការប្រកួតជើងទី១វគ្គជម្រុះ play-off ព្រុយណេ ត្រូវស្វាគមន៍ ទីម័រខាងកើត នៅ Bandar Seri Begawan នាថ្ងៃទី៥ ខែវិច្ឆិកា មុនត្រឡប់ទៅទឹកដីទីម័រខាងកើតសម្រាប់ជើងទី២ នៅថ្ងៃទី៨ ខែវិច្ឆិកា នៅកីឡដ្ឋាន Balapan dan padang ។ លោក Mario Rivera Campesino គ្រូបង្វឹកជម្រើសជាតិព្រុយណេ ថ្លែងក្នុងសន្នីសិទ។ រូបពី Football Federation of Brunie Darussalam លោក Mario Rivera បញ្ជាក់ថាកីឡាករព្រុយណេ តាំងចិត្តខ្ពស់ និងមានស្មារតីប្រកួតប្រជែងណាស់ ដើម្បីបានទៅវគ្គបន្ទាប់ក្នុងព្រឹត្តិការណ៍នេះ។ ម្យ៉ាងវិញទៀត កីឡាករព្រុយណេ ដូចជាមានសង្ឃឹមខ្លាំងណាស់ ក្នុងការយកជ័យជំនះលើទីម័រខាងកើត ព្រោះកីឡាករទាំងនោះ បានត្រៀមខ្លួនរូចស្រេច។ មិនត្រឹមតែការប្រកួតជម្រុះយកកៅអីក្នុងពូលទេ ប៉ុន្ដែពួកគេ ត្រៀមសម្រាប់ប្រកួតក្នុងព្រឹត្តិការណ៍នេះ តែម្ដង។ «យើង បានត្រៀមខ្លួនរួចជាស្រេច សម្រាប់ការប្រកួតជម្រុះ។ ខ្ញុំជឿថា ជាមួយការតាំងចិត្ត និងស្មារតីប្រកួតរបស់កីឡាករ យើងសង្ឃឹមថា នឹងទទួលបានកៅអីសម្រាប់យើងនៅក្នុងព្រឹត្តិការណ៍ AFF Mitsubishi Electric Cup។»។ គ្រូបង្វឹករូបនេះ បាននិយាយទាំងមានសង្ឃឹមបែបនេះ។ ដោយឡែក លោក R. Gopalkrishnan គ្រូបង្វឹកជម្រើសជាតិទីម័រខាងកើត ដែលទើបតែងតាំងជំនួសលោក Fabio Maciel បានបញ្ជាក់ថា កូនក្រុមខ្លួន មិនមានសម្ពាធទេ បើទោះជាការប្រកួត ក្នុងទឹកដីរបស់ព្រុយណេក៏ដោយ។ គ្រូបង្វឹករូបនេះ និយាយដូច្នេះថា៖«គ្មានសម្ពាធអ្វីទាំងអស់សម្រាប់ក្រុម ក្នុងវគ្គជម្រុះនេះ យើងគ្រាន់តែដឹងថា កីឡាករ ត្រូវធ្វើឲ្យបានល្អបំផុតក្នុងការប្រកួត។ នេះ គឺជាអ្វីដែលពួកគេត្រូវធ្វើដើម្បីក្រុម។»។ ក្រុមទាំងពីរនេះ មិនធ្លាប់ជួបគ្នាពីមុនមកទេ ក្នុងព្រឹត្តិការណ៍ AFF Championship។ ព្រុយណេ បានចូលរួមក្នុងព្រឹត្តិការណ៍នេះ បានតែមួយលើកទេ គឺនៅឆ្នាំ១៩៩៦ រីឯ ទីម័រខាងកើត បានចូលរួមចំនួន ៣លើករួចមកហើយ គឺឆ្នាំ២០០៤, ២០១៨ និង ឆ្នាំ២០២០។ ព្រឹត្តិការណ៍ AFF Mitsubishi Electric Cup ត្រូវប្រកួតពីរជើង ដោយគិតក្នុងដី និងក្រៅដី (Home and Away)។ ការប្រកួត ដែលធ្វើរៀងរាល់ ២ឆ្នាំម្ដងនេះ ត្រូវបានចាប់ផ្ដើមសម័យកាលថ្មីនៅឆ្នាំ២០២២ បន្ទាប់ពី AFF Suzuki Cup។ ដោយឡែងអំឡុងពេលកូវីដ-១៩ ការប្រកួតធ្វើតែមួយជើងប៉ណ្ណោះ ដោយធ្វើទឹកដីកណ្ដាល មានប្រទេសក្នុងតំបន់អាស៊ានណាមួយជាម្ចាស់ផ្ទះ។ គួរបញ្ជាក់ថា ព្រឹត្តិការណ៍ AFF Mitsubishi Cup 2022 នឹងចាប់ប្រកួតនៅថ្ងៃទី២០ ខែធ្នូ ឆ្នាំ២០២២ ដល់ថ្ងៃទី១៦ ខែមករា ឆ្នាំ២០២៣។ កម្ពុជា ស្ថិតក្នុងពូល A ជាមួយប្រទេស៤ផ្សេងទៀត មាន ថៃ, ហ្វីលីពីន, ឥណ្ឌូណេស៊ី និងក្រុមឈ្នះពីវគ្គជម្រុះ ខណៈ ពូល B មានវៀតណាម, ម៉ាឡេស៊ី, សិង្ហបុរី, មីយ៉ាន់ម៉ា និង ឡាវ៕ លោក Mario Rivera Campesino គ្រូបង្វឹកជម្រើសជាតិព្រុយណេ ថ្លែងក្នុងសន្នីសិទ។ រូបពី Football Federation of Brunie Darussalam លោក Mario Rivera Campesino គ្រូបង្វឹកជម្រើសជាតិព្រុយណេ ថ្លែងក្នុងសន្នីសិទ។ រូបពី Football Federation of Brunie Darussalam អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8313.txt	លោក Xavi Hernandez អ្នកចាត់ការទូទៅក្រុម Barcelona ថាក្រុមបានបង្កើតកំហុសតាំងពីប្រកួតដំបូងមក ទើបត្រូវធ្លាក់ត្រឹមវគ្គចែកពូល EUFA Champions League រដូវកាលនេះ។ Xavi ប្រាប់កូនក្រុមឱ្យបំភ្លេចការខកចិត្តទាំងអស់នេះចោល ហើយសហការគ្នាឡើងវិញដើម្បីប្រជែងពាន La Liga និង Europa League។	អ្នកចាត់ការវ័យ ៤២ឆ្នាំ ទទួលស្គាល់បរាជ័យបន្ទាប់ពី Barcelona ប្រកួតចាញ់ Bayern Munich លទ្ធផល ៣-០ ម្តងទៀតនៃការប៉ះគ្នាលើកទីពីរនៃជំនួបពូល C ថ្ងៃទី២៦ ខែតុលា។ Xavi ដឹងមុនហើយថាក្រុមរបស់លោកនឹងធ្លាក់ត្រឹមវគ្គចែកពូល ក្រោយ Inter Milan យកឈ្នះ ៤-០ លើ Viktoria Plzen ម្លេះ។ ឆ្លងកាត់ ៥ប្រកួតក្នុងពូល Barca ឈ្នះបានតែ ១លើកតែប៉ុណ្ណោះ ហើយពួកគេឈរលំដាប់ថ្នាក់លេខ ៣ នឹងបន្តដំណើរលេងក្នុងពានរង្វាន់លំដាប់ទីពីរតំបន់អឺរ៉ុប Europa league ក្រោយតែពីបញ្ចប់ការប្រកួតវគ្គសន្សំពិន្ទុ Champions league រួច។ ២រដូវកាលជាប់គ្នាហើយដែល Barca ឆ្លងមិនផុតវគ្គសន្សំពិន្ទុនៃ Champions Leagea តាំងពីឆ្នាំ ២០២១-២២ និង ២០២២-២៣ នេះ។ នាសន្និសីទកាសែតក្រោយចប់ការប្រកួត Xavi Hernandez បាននិយាយដូច្នេះថា បរាជ័យនេះជារឿងពិតដែលក្រុមរបស់លោកត្រូវជួបប្រទះ។ ក្រុមបានបង្កើតកំហុសតាំងពីដំបូងមក ត្រឹមប្រកួតនេះគឺហួសពេលហើយ កូនក្រុមខ្លួនត្រូវការភាពសហការគ្នាឡើងវិញដើម្បីប្រយុទ្ធក្នុងពានរង្វាន់ផ្សេងទៀតដូចជា La Liga និង Europa League ជាដើម។ « មូលហេតុសំខាន់ដែលនាំឱ្យយើងឈានដល់កាលៈទេសៈនេះ ព្រោះយើងបានបង្កើតកំហុសតាំងពីប្រកួតមុនៗមក ពេលនេះយើងមានអារម្មណ៍មិនល្អ តែយើងត្រូវការតាំងចិត្តឡើងវិញដើម្បីសហការគ្នាប្រយុទ្ធសម្រាប់ពានរង្វាន់ផ្សេងថែមទៀត។»។ Xavi បាននិយាយបែបនេះ។ បរាជ័យលើកនេះជាការខកចិត្តថ្មីមួយបន្ថែមទៀតដែល Barca បានជួបប្រទះ ក្រោយពួកគេរងបរាជ័យក្នុងជំនួប Laliga ក្រោមថ្វីជើងអធិរាជស Real Madrid លទ្ធផល ៣-១ ជំនួប El Clasico កាលពីសប្តាហ៍មុន។ កត្តាដែលនាំឱ្យ Barca ត្រូវធ្លាក់ចេញពី Champions league បុរសជាតិចាត់ការវ័យ ៤២ឆ្នាំប្រាប់ថា ក៏ព្រោះតែ Barca មិនអាចស្វែងរកឱកាសរបស់ខ្លួនពេលប៉ះ Inter Milan ក្នុងទឹកដីខ្លួនឯងបាន ដោយពេលនោះលទ្ធផលបញ្ចប់ទៅដោយ ៣-៣៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8314.txt	Gerard Pique ខ្សែការពារក្រុម Barcelona ប្រកាសចូលនិវត្តន៍ពីអាជីពកីឡាករបាល់ទាត់ត្រឹមវ័យ៣៥ឆ្នាំ។ ខ្សែការពារអេស្ប៉ាញរូបនេះ នឹងព្យួរស្បែកជើងតែម្តង បន្ទាប់ពីការប្រកួតចុងក្រោយនៅទឹកដី Nou Camp ក្នុងជំនួប Barca ទល់ Almeria ក្នុងក្របខណ្ឌ La Liga នៅថ្ងៃទី៦ ខែវិច្ឆិកា ចុងសប្តាហ៍នេះ។	Pique ដែលបានផ្លាស់ទៅចូលរួមជាមួយ Barcelona នៅឆ្នាំ២០០៨ ក្រោយរួមរស់ជាមួយ Manchester United ៤រដូវកាល បានប្រកាសពីការបញ្ចប់អាជីពកីឡាករបាល់ទាត់របស់ខ្លួននៅក្នុងវីដេអូមួយដែលបានបង្ហោះលើបណ្តាញសង្គម។ នៅក្នុងវីដេអូនោះខ្សែការពារសញ្ជាតិអេស្ប៉ាញ រៀបរាប់ថា៖«ខ្ញុំធ្លាប់បាននិយាយហើយថា នឹងមិនទៅចូលរួមជាមួយក្រុមណាផ្សេងទៀតឡើយ បន្ទាប់ពី Barca»។ រយៈពេល ១៤ឆ្នាំ Pique បង្ហាញខ្លួនឱ្យ Barcelona លើសពី ៦០០ ប្រកួត និងឈ្នះពានរង្វាន់ចំនួន៣០ ក្នុងនោះមាន La Liga ៥លើក Champions League ៣លើក Copa del Rey ៥សម័យ និងពានផ្សេងៗទៀត។ សម្រាប់ក្រុមជម្រើសជាតិអេស្ប៉ាញ Pique បង្ហាញខ្លួនបាន១០២ប្រកួត ដោយជួយក្រុមឈ្នះ World Cup ឆ្នាំ២០១០ និងជើងឯកអឺរ៉ុប European ឆ្នាំ២០១២។ «កីឡាបាល់ទាត់បានផ្តល់ឱ្យខ្ញុំនូវអ្វីគ្រប់យ៉ាង។ Barca បានផ្តល់ឱ្យខ្ញុំគ្រប់យ៉ាងដូចគ្នា ហើយជាពិសេសអ្នកគាំទ្របានផ្តល់ឱ្យខ្ញុំគ្រប់យ៉ាងផងដែរ»។ នេះជាការបន្ថែមរបស់ Pique ក្រោយប្រកបអាជីពកីឡាដ៏មានប្រជាប្រិយមួយនេះអស់រយៈពេល១៨ឆ្នាំ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8315.txt	អ្នកចាំទី De Gea បានបង្ហាញទម្រង់លេងដ៏ល្អដោយបានសង្គ្រោះបាល់ពីការស៊ុតរបស់កីឡាករ West Ham ជាច្រើនលើកនៅក្នុងវគ្គទីពីរ ដើម្បីជួយ Man United យកបាន ៣ពិន្ទុពីការប្រកួតក្នុងទឹកដី Old Trafford។ ជ័យជម្នះនេះ ធ្វើឱ្យក្រុមបិសាចក្រហមឆ្លងកាត់ ៨ប្រកួតមិនទាន់រងបរាជ័យម្តងឡើយរាល់គ្រប់ការប្រកួត ហើយនេះក៏ជាជ័យជម្នះទី៥ ក្នុងក្របខណ្ឌ Premier League ផងដែរ។	ក្រោយពេលបង្ហាញខ្លួនដ៏គួរឱ្យភ្ញាក់ផ្អើលក្នុងការប្រកួត អ្នកចាត់ការវ័យ ៥២ឆ្នាំបាននិយាយប្រាប់អ្នកកាសែតថា លោកកំពុងគិតគូផ្តល់កិច្ចសន្យាបន្ថែមដល់អ្នកចាំទីសញ្ជាតិអេស្ប៉ាញរូបនេះ។ De Gea នឹងផុតកិច្ចសន្យាជាមួយក្រុមបិសាចក្រហមនាចុងបញ្ចប់រដូវកាល ២០២២-២៣ នេះ។ «ការចរចាកិច្ចសន្យា ដូចដែលយើងនិយាយពីដំបូង យើងកំពុងផ្តោតអារម្មណ៍លើការប្រកួត។ យើងកំពុងតែខិតខំ នៅមុនពេលសម្រាក សម្រាប់ប្រកួត World Cup ហើយខ្ញុំសប្បាយចិត្តជាមួយ De Gea។ ខ្ញុំចង់ឱ្យ De Gea បន្តជាមួយយើងទៀត។»។ លោក Ten Hag និយាយក្នុងសន្និសីទកាសែតបែបនេះ។ Man United បច្ចុប្បន្នឡើងមកឈរនៅចំណាត់ថ្នាក់លេខ៥ នៃតារាង Premier League មានចំនួន ២៣ពិន្ទុឆ្លងកាត់ ១២ប្រកួត ប្រជែងឈ្នះ Chelsea ដែលធ្លាក់ទៅឈរលេខ ៦ ក្រោយចាញ់ Brighton ៤-១។ ដោយឡែក Marcus Rashford រកបានគ្រាប់ទី១០០ របស់ខ្លួន សម្រាប់ Manchester United នៅគ្រប់កម្មវិធីប្រកួត ក្រោយស៊ុត១គ្រាប់នៅនាទី៣៩ ដើម្បីជួយ Man Utd ឈ្នះ West Ham ១-០ នៅជំនួបលីគសប្តាហ៍ទី១២៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8316.txt	ព្រឹត្តិការណ៍ពានរង្វាន់ក្លិបកំពូលប្រចាំតំបន់អឺរ៉ុប UEFA Champions League ឈានដល់ថ្ងៃបង្ហើយនៃប្រកួតវគ្គសន្សំពិន្ទុក្នុងពូល នាថ្ងៃទី២ ខែវិច្ឆិកានេះ។ ពូល E, F, G, H ត្រូវប្រកួតបង្រ្គប់មួយប្រកួតសប្តាហ៍ចុងក្រោយ ខណៈដែលក្រុម AC Milan ទទួល FC Salzburg ពូល E ចំណែក Shakhtar Donetsk ទទួល RB Leipzig ពូល F ដើម្បីប្រជែងកៅអីវគ្គ ១៦ក្រុមចុងក្រោយ។	ជំនួបពូល E វេលាម៉ោង ៣យប់ដែលជាការប្រកួតរវាងក្រុមយក្សអ៊ីតាលី AC Milan ត្រូវបើកទ្វារកីឡដ្ឋាន San Siro ស្វាគមន៍ក្រុម FC Salzburg មកពីអូទ្រីស នឹងជាក្រុមកំពុងតែប្រជែងពិន្ទុដើម្បីអាចឈ្នះកៅអីឆ្លងទៅវគ្គ ១៦ក្រុមចុងក្រោយ។ ឆ្លងកាត់ ៥ប្រកួតក្នុងពូល AC Milan រកបាន ៧ពិន្ទុឈរលេខ២បណ្តោះអាសន្ន តាមពិន្ទុពីក្រោយដោយ Salzburg មាន ៦ពិន្ទុឈរលេខ៣។ នារាត្រីនេះក្រុមទាំងពីរត្រូវប៉ះគ្នា ដោយ AC Milan ត្រូវការត្រឹមស្មើ ខណៈ Salzburg ត្រូវឈ្នះដាច់ខាងដើម្បីបានកៅអីទៅវគ្គបន្ទាប់។ ពូល C នេះដែរ Chelsea ដែលបានកៅអីរួចទៅហើយត្រូវស្វាគមន៍ Dinamo Zagreb។ ចំណែកពូល F ក្រុមយក្សអេស្ប៉ាញ Real Madrid រក្សាបានកៅអីវគ្គបន្ទាប់រួចមកហើយ ខណៈពួកគេត្រូវប៉ះក្រុម Celtic ជាក្រុមអស់ឱកាសនាយប់នេះជំនួបបង្ហើយក្នុងពូលវេលាម៉ោង ០០:៤៥យប់។ ការប្រកួតរវាង Shakhtar Donetsk ទទួល Leipzig នឹងក្លាយជាការប្រកួតដ៏តានតឹង ដើម្បីប្រជែងកៅអីវគ្គបន្ទាប់។ RB Leipzig មាន ៩ពិន្ទុឈរលេខ២បណ្តោះអាសន្ន តាមពីក្រោយដោយក្រុមលេខ៣ Shakhtar Donetsk មាន ៦ពិន្ទុ។ RB Leipzig ត្រូវការត្រឹមស្មើប៉ុណ្ណោះ ខណៈ Shakhtar Donetsk ត្រូវឈ្នះដាច់ខាតទើបអាចឡើងទៅវគ្គបន្ត។ ក្រឡែកមកការប្រកួតពូល G ក្រុមខ្លាំង Manchester City ត្រូវស្វាគមន៍ Sevilla នាទឹកដី Etihad វេលាម៉ោង ៣យប់។ FC Copenhagen ក្រុមអស់ឱកាសនឹងត្រូវស្វាគមន៍ក្រុមខ្លាំងរបស់អាល្លឺម៉ង់មួយទៀតគឺ Borussia Dortmund។ Sevilla មានឱកាសតិចតួចខ្លាំង បើសិនពួកគេអាចយកឈ្នះ City ក្នុងលទ្ធផលដែលមានគ្រាប់ស៊ុតច្រើនលើសពី៤ គ្រាប់ ហើយ Dortmund ចាញ់ Copenhagen ក្នុងលទ្ធផលដូចគ្នានេះ តែយ៉ាងនេះជារឿងមួយដែលនឹងមិនអាចទៅរួចឡើយខណៈក្រុមទាំងស៊ុតសឹងតែក្រុមខ្លាំង ហើយមានពិន្ទុនឹងគ្រាប់បាល់នាំមុខរួចស្រេច។ ជំនួបធំប្រចាំសប្តាហ៍ចុងក្រោយនេះ Juventus ត្រូវស្វាគមន៍ Paris Saint Germain ដែលជាជំនួបសងសឹកកាលពីជើងទីមួយនៅទឹកដីបារាំងក្រុមអ៊ីតាលីមួយនេះរងបរាជ័យលទ្ធផល ២-១។ ទោះបីចាញ់ ឬ ឈ្នះ PSG បានកក់កៅអីទៅវគ្គបន្ទាប់រួចរាល់ហើយ ចំណែក Juventus ក៏ធ្លាក់ទៅលេងនៅពានរង្វាន់ Europa League ដូចគ្នាដែរ តែយ៉ាងណានេះនឹងក្លាយជាការប្រកួតយ៉ាងលំបាករវាងក្រុមទាំងសងខាង។ Benfica រំពឹងដណ្តើមបានតំណែងកំពូលតារាងពូល H នេះខណៈពួកគេត្រូវប៉ះក្រុម Maccabi Haifa៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8317.txt	AC Milan និង RB Leipzig ជាក្រុមចុងក្រោយបង្អស់ទទួលបានកៅអីទៅវគ្គ១/៨ផ្តាច់ព្រ័ត្រពានរង្វាន់ UEFA Champions League ក្រោយរកបាន៣បន្ថែមរៀងខ្លួននៅជំនួបចុងក្រោយវគ្គសន្សំពិន្ទុ។ Shakhtar Donetsk, RB Salzburg និង Juventus សល់កៅអីទៅលេងពាន Europa League ជាមួយក្រុម៥ទៀត ដែលបញ្ចប់ក្នុងចំណាត់ថ្នាក់ទី៣តាមពូលនិមួយៗ។	ក្រោយយកឈ្នះ RB Salzburg ដោយលទ្ធផល ៤-០ នៅជំនួបចុងក្រោយវគ្គសន្សំពិន្ទុពូល E ក្រុម AC Milan បញ្ចប់ក្នុងចំណាត់ថ្នាក់ទី២ ដោយទទួលបានកៅអីទៅវគ្គ១៦ក្រុមចុងក្រោយ។ ក្រុមអ៊ីតាលីមួយនេះ រកបាន១០ពិន្ទុ តាមពីក្រោយក្រុមកំពូលតារាង Chelsea ៣ពិន្ទុ និងនាំមុខក្រុមលេខ៣ RB Salzburg ចំនួន៤ពិន្ទុ។ RB Salzburg សល់កៅអីទៅលេខ Europa League ខណៈ Dinamo Zagreb នៅបាតតារាង ក្រោយបន្តចាញ់ Chelsea ២-១ ហាលអាវ។ ដោយឡែកពូល F ក៏មិនខុសពីពូល E ដែរ ដោយក្រុមលេខ២ និងលេខ៣ សុទ្ធតែត្រូវប្រជែងគ្នាដើម្បីបានទៅវគ្គបន្ត។ RB Leipzig នៅរក្សាចំណាត់ថ្នាក់ទី២របស់ខ្លួន ដោយយកឈ្នះ Shakhtar Donetsk ក្នុងជំនួបចុងក្រោយដល់ទៅ ៤-០។ ក្រុមពូល E នេះ Real Madrid ដែលឈរកំពូលតារាង រួមជាមួយ RB Leipzig បន្តទៅវគ្គខ្វែង ឯក្រុមអ៊ុយក្រែន Shakhtar Donetsk សល់កៅអី Europa League។ Celtic នៅបាតតារាង ត្រូវត្រឡប់ទៅផ្ទះវិញ។ ពូល G ក្រុម Sevilla នៅតែមិនរងភាពអាម៉ាសក្រោមថ្វីជើង Manchester City ក្នុងលទ្ធផល ៣-១ បន្ទាប់ពីបរាជ័យនៅជើងទីមួយ ៣-១ ដូចគ្នា។ ក្នុងពូល G នេះ Man City និង Dortmund ចាប់ដៃគ្នាទៅវគ្គបន្តតាំងពីជំនួបមុន ខណៈ Sevilla សល់កៅអី Europa League។ ពូល H ក្រុម Benfica ឡើងទៅឈរកំពូលតារាងជំនួស PSG ក្រោយឈ្នះ Maccabi Haifa ៦-១ ទោះមាន១៤ពិន្ទុស្មើគ្នា។ PSG ធ្លាក់ទៅលេខ២វិញ បើទោះឈ្នះ Juventus ២-១ នៅជំនួបចុងក្រោយក្រោយ។ Juventus សល់កៅអី Europa League ឯ Maccabi Haifa នៅបាតតារាង ព្យាយាមម្តងទៀតនៅរដូវកាលក្រោយ។ ក្រុមទាំង១៦ដែលបន្តឡើងទៅប៉ះគ្នានៅវគ្គ ១/៨ផ្តាច់ព្រ័ត្ររួមមាន Bayern Munich, Benfica, Chelsea, Liverpool, Man City, Spurs, Inter Milan, Real Madrid, Porto, Dortmund, Frankfurt, Club Bruges, Napoli, PSG, AC Milan និង RB Leipzig។ ៨ក្រុមធ្លាក់ទៅលេង Europa League មាន Ajax, Leverkusen, Barcelona, Sporting, Shakhtar Donetsk, Juventus, RB Salzburg និង Sevilla៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8318.txt	Romelu Lukaku ខ្សែប្រយុទ្ធ Inter Milan រងរបួសសរសៃពួរជាថ្មីម្តងទៀត ក្រោយវិលត្រលប់ចូលរួមក្រុមបានត្រឹម២ខែ ក្រោយសះស្បើយពីរបួសចាស់នេះ។ Lukaku របួសរយៈពេល ៣សប្តាហ៍មុន World Cup មកដល់ តែលោក Simeone Inzaghi អ្នកចាត់ការ Inter Milan អះអាងថាមិនមានបញ្ហាឡើយសម្រាប់ការប្រកួតនៅកាតា។	ខ្សែប្រយុទ្ធសញ្ជាតិប៊ែលហ្ស៊ិក បានវិលត្រលប់ទៅចូលរួមជាមួយ Inter Milan ក្នុងនាមជាកីឡាករខ្ចីជើងពីក្រុម Chelsea។ Lukaku បានរួមចំណែកជួយ Inter ឆ្លងផុតវគ្គសន្សំពិន្ទុពានរង្វាន់ Champions league កាលពីសប្តាហ៍មុន ដោយរកបាន១គ្រាប់ក្នុងជ័យជម្នះលើក្រុម Viktoria Plzen ៤-០។ Lukaku ក៏បានបង្ហាញខ្លួនជាមួយ Inter Milan កាលពីសប្តាហ៍មុនជំនួបទល់ Sampdoria នៃក្របខណ្ឌ Serie A ផងដែរ។ តែយ៉ាងណាបញ្ហារបួសនេះមិនមែនដោយសារតែ Lukaku ប៉ះទង្គិចអ្វីឡើយអំឡុងការប្រកួត ប៉ុន្តែរូបគេបានទៅតេស្តត្រួតពិនិត្យសុខភាពពីការរងរបួសលើកមុន នៅវិទ្យាស្ថាន Humanitas ក្នុងទីក្រុង Rozzano ហើយក្រុមគ្រួពេទ្យបានបង្ហាញថាខ្សែប្រយុទ្ធប៊ែលហ្ស៊ិកមានរបួសសរសៃពួរជើងខាងឆ្វេង។ «ថ្ងៃនេះ Romelu Lukaku បានមកធ្វើតេស្តនៅវិទ្យាស្ថាន Humanitas ក្នុងទីក្រុង Rozzano ពួកគេបានបង្ហាញថាអតីតខ្សែប្រយុទ្ធ Manchester United រូបនេះ កំពុងរងរបួសត្រង់សរសៃពួរជើងខាងឆ្វេង។ ស្ថានភាពរបស់គាត់នឹងត្រូវបានវាយតម្លៃនៅរយៈពេលប៉ុន្មានថ្ងៃខាងមុខបន្តទៀត។»។ នេះបើតាមសេចក្តីថ្លែងការណ៍របស់ក្លិប Inter Milan ថ្ងៃទី៣១ ខែតុលា។ សម្រាប់ក្រុមជម្រើសជាតិប៊ែលហ្ស៊ិក Lukaku វ័យ ២៩ឆ្នា បានក្លាយជាកីឡាករម្នាក់ដែលរកបានគ្រាប់បាល់ច្រើនជាងគេបង្អស់ដល់ទៅ ៦៨គ្រាប់ ពីការបង្ហាញខ្លួន ១០២ប្រកួត។ ប៉ុន្តែដោយសារបញ្ហារបួសកជើង ពេលដែលខិតជិតបញ្ចប់រដូវកាលមុន និងបញ្ហារបួសសរសៃពួរ ធ្វើឱ្យរូបគេខកខានជួយ ប៊ែលហ្ស៊ិកប្រកួតពានរង្វាន់ Nations League ហើយធ្លាក់ចេញពីការប្រកួត។ ខណៈដែល Lukaku នឹងមិនមានវត្តមានលេងឱ្យ Inter ទល់ Bayern Munich នាជំនួបចុងក្រោយវគ្គសន្សំពិន្ទុ នាថ្ងៃទី២ ខែវិច្ឆិកា អ្នកចាត់ការ Inter Milan លោក Simeone Inzaghi បានបញ្ជាក់ច្បាស់ៗថា បញ្ហារបស់ខ្សែប្រយុទ្ធវ័យ ២៩ឆ្នាំ ជារឿងតូចតាច់តែប៉ុណ្ណោះ រូបគេនឹងជាសះស្បើយមុនពេល World Cup នៅប្រទេសកាតាមកដល់។ សូមជម្រាបថាមកដល់ពេលនេះ ប៊ែលហ្ស៊ិក ជាប្រទេសមានលំដាប់លេខ២ លើពិភពលោក នឹងស្ថិតនៅក្នុងពូល F ដែលមានក្រុមកាណាដា ម៉ារ៉ុក និងក្រូអាស៊ី។ ប៊ែលហ្ស៊ុកនឹងជួប កាណាដា នៅថ្ងៃទី២៧ វិច្ឆិកា មុនប៉ះ ម៉ារ៉ុក និង ក្រូអាស៊ីជាបន្តបន្ទាប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8319.txt	រុស្ស៊ី បាញ់ស្រោចមីស៊ីលលើរដ្ឋធានីកៀវ និងទីក្រុងអ៊ុយក្រែនផ្សេងទៀតជាថ្មីនៅថ្ងៃទី៣១ ខែតុលា បន្ទាប់ពីក្រុងមូស្គូចោទក្រុងកៀវពីការប្រើដ្រូនវាយប្រហារលើកងនាវាសមុទ្រខ្មៅនៅតំបន់គ្រីមេ។	បើតាមរដ្ឋមន្រ្តីការបរទេសអ៊ុយក្រែន សំឡេងផ្ទុះមីស៊ីល បានលាន់រំពងនៅក្រុងកៀវ និងពាសពេញផ្ទៃប្រទេសនាថ្ងៃទី៣១ ខែតុលា។ ប៉ុន្មានថ្ងៃមុននេះ រុស្ស៊ីប្រកាសផ្អាកកិច្ចព្រមព្រៀងដែលអនុញ្ញាតឱ្យអ៊ុយក្រែននាំធញ្ញជាតិចេញ ដោយអះអាងថាក្រុងកៀវប្រើដ្រូនចំនួន១៦វាយប្រហារលើកងនាវាសមុទ្រខ្មៅខ្លួននៅឯតំបន់គ្រីមេ។ «មីស៊ីលរុស្ស៊ីជាច្រើនគ្រាប់ទៀតវាយប្រហារលើហេដ្ឋារចនាសម្ព័ន្ធសំខាន់ៗរបស់អ៊ុយក្រែន។ ជំនួសឱ្យការប្រយុទ្ធគ្នានៅសមរភូមិ រុស្ស៊ីបែរជាវាយប្រហារជនស៊ីវិល»។ នេះបើតាមទីភ្នាក់ងារព័ត៌មាន Reuters ស្រង់ការលើកឡើងរបស់រដ្ឋមន្រ្តីការបរទេសអ៊ុយក្រែន Dmytro Kuleba ថ្ងៃទី៣១ ខែតុលា។ លោក Kuleba អះអាងទៀតថា រុស្ស៊ីមិនត្រូវចាត់ទុកការវាយប្រហារនេះជាការឆ្លើយតបដ៏ត្រឹមត្រូវនោះទេ ប៉ុន្តែតាមពិតទៅដោយសារនៅមានមីស៊ីល ហើយចង់សម្លាប់ប្រជាជនអ៊ុយក្រែនប៉ុណ្ណោះ។ បើតាមអ្នកនាំពាក្យក្រសួងការបរទេសអ៊ុយក្រែនលោក Oleg Nikolenko វិញ មីស៊ីលទាំងនោះបានវាយប្រហារលើទីក្រុងរបស់អ៊ុយក្រែនជាច្រើនដែលបណ្តាលឱ្យដាច់ទឹក និងអគ្គិសនី។ មន្រ្តីដដែលបញ្ជាក់ថា មិនត្រឹមតែមិនចាប់អារម្មណ៍លើកិច្ចចរចាស្វែងរកសន្តិភាព ឬសន្តិសុខស្បៀងសកលទេ គោលបំណងតែមួយគត់របស់ប្រធានាធិបតីរុស្ស៊ី វ្ល៉ាឌីមៀ ពូទីន គឺបំផ្លាញ និងសម្លាប់។ នៅដើមខែនេះ ក្រោយចោទអ៊ុយក្រែនជាប្រទេសនៅក្រោយការបំផ្ទុះស្ពានភ្ជាប់ទីគ្រីមេ រុស្ស៊ីឆ្លើយតបដោយបើកការវាយប្រហារតាមអាកាសនៅក្រុងកៀវ និងក្រុងជុំវិញយ៉ាងឃោរឃៅបំផុតតាំងពីប្រតិបត្តិការសឹកនៅអ៊ុយក្រែន៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_832.txt	ស្ថានទូតអាម៉េរិកប្រចាំនៅទីក្រុងមូស្គូ នៅថ្ងៃទី២១ ខែកុម្ភៈ បានព្រមានពលរដ្ឋខ្លួន ដែលកំពុងស្នាក់នៅរុស្ស៊ីឱ្យមានផែនការចាកចេញពីរុស្ស៊ី ក្រោមហេតុផលអសន្តិសុខ និងស្របពេលវិបត្តិអ៊ុយក្រែនកំពុងតែតានតឹង។	យ៉ាងណាមិញ ការជូនដំណឹងរបស់អាម៉េរិកនេះ ត្រូវបានអ្នកនាំពាក្យក្រសួងការបរទេសរុស្ស៊ីរិះគន់យ៉ាងខ្លាំង។ ស្ថានការណ៍នៅតំបន់ព្រំដែនអ៊ុយក្រែន កាន់តែក្តៅឡើងក្នុងរយៈពេលចុងក្រោយ ខណៈពេលរុស្ស៊ី និងបេឡារុស បានប្រកាសបន្តសមយុទ្ធយោធា ដែលត្រូវបញ្ចប់នៅថ្ងៃទី២០ ខែកុម្ភៈ។ មិនតែប៉ុណ្ណោះ ក្រុមផ្តាច់ខ្លួននៅតំបន់ភាគខាងកើតអ៊ុយក្រែន បានប៉ះទង្គិចជាមួយកម្លាំងយោធាអ៊ុយក្រែនជាថ្មី ដែលនាំឱ្យខូចខាតហេដ្ឋារចនាសម្ព័ន្ធមួយចំនួន។ ដោយវិបត្តិអ៊ុយក្រែន ហាក់មិនថមថយ ស្ថានទូតអាម៉េរិកប្រចាំនៅក្រុងមូស្គូ បានចេញសេចក្តីថ្លែងការណ៍មួយជូនដំណឹងដល់ប្រជាជនខ្លួន ឱ្យមានផែនការចេញពីរុស្ស៊ី ដោយសារហេតុផលអសន្តិសុខ។ «តាមប្រភពព័ត៌មាន វាមានការគំរាមកំហែងនៃការវាយប្រហារ ដែលអាចកើតមាននៅផ្សារលក់ទំនិញ ផ្លូវរថភ្លើង និងស្ថានីយរថភ្លើងក្រោមដី និងតាមកន្លែងសាធារណៈផ្សេងៗ ក្នុងក្រុងធំៗ»។ ស្ថានទូតអាម៉េរិក បានព្រមានបែបនេះ ដោយបន្តថា ទីក្រុងធំៗទាំងនោះរួមមាន ក្រុងមូស្គូ និង St Petersburg និងនៅតាមតំបន់ព្រំដែនរុស្ស៊ី-អ៊ុយក្រែន ដែលកំពុងតែមានភាពតានតឹង។ លើសពីនេះ ក្នុងសារដដែលនោះ ស្ថានទូតអាម៉េរិក បានប្រាប់ឱ្យពលរដ្ឋរបស់ខ្លួនឱ្យត្រួត ពិនិត្យមើលផែនការសុវត្ថិភាពផ្ទាល់ខ្លួន ផែនការចាកចេញពីរុស្ស៊ីដោយមិនចាំបាច់ពឹង លើជំនួយរបស់រដ្ឋាភិបាលអាម៉េរិក, ការតាមដានព័ត៌មានក្នុងតំបន់ និងអន្តរជាតិ, ជូនដំណឹងទៅគ្រួសារ និងមិត្តភក្តិ និងត្រូវប្រុងប្រយ័ត្ន។ យ៉ាងណាមិញ ស្ថានបេសកកម្មអាម៉េរិកប្រចាំនៅមូស្គូ មិនបានបញ្ជាក់ពីប្រភពព័ត៌មាននោះឡើយ។ ទាក់ទិននឹងចំណាត់ការរបស់ក្រុងវ៉ាស៊ីនតោន អ្នកនាំពាក្យក្រសួងការបរទេសរុស្ស៊ី បានប្រតិកម្មយ៉ាងខ្លាំង។ តាមរយៈបណ្តាញសង្គមមួយ អ្នកនាំពាក្យក្រសួងការបរទេសរុស្ស៊ីលោកស្រី Maria Zakharova បានរិះគន់ថា អាម៉េរិកមិនបាន ពិភាក្សាជាមួយរុស្ស៊ី ឬបញ្ជូនទិន្នន័យពាក់ព័ន្ធនឹងការគំរាមកំហែងភេរវកម្មឡើយ។ លោកស្រី បានបន្តថា បើអាម៉េរិកមិនបញ្ជូនព័ត៌មានទាំងនោះ រុស្ស៊ីក៏មិនអាចធ្វើអ្វីកើត ចំពោះបញ្ហានេះដែរ។ រយៈពេលប៉ុន្មានថ្ងៃចុងក្រោយ អាជ្ញាធរនៅតំបន់ព្រំដែនរុស្ស៊ី-អ៊ុយក្រែន បានប្រកាសដាក់តំបន់ក្នុងគ្រាអាសន្ន ខណៈដែលអ្នកជម្លៀសខ្លួនឆ្លងចូលរុស្ស៊ី ពីទឹកដីកាន់កាប់ដោយក្រុមឧទ្ទាមផ្តាច់ទឹកដីនៅភាគខាងកើតអ៊ុយក្រែន កាន់តែច្រើនឡើង។ ក្រសួងទទួលបន្ទុកស្ថានភាពអាសន្នរុស្ស៊ី បានបង្ហាញទិន្នន័យថា ជនភៀសខ្លួនជាង ៥ ម៉ឺននាក់ បានចូលមករុស្ស៊ី ក្នុងពេលតំបន់ភាគខាងកើតអ៊ុយក្រែនមានភាពតានតឹង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8320.txt	លោក Erik ten Hag អ្នកចាត់ការទូទៅ Manchester United បញ្ជាក់ថា Cristiano Ronaldo នឹងត្រឡប់ចូលជួយក្រុមវិញក្នុងជំនួបទល់ Sheriff Tiraspol ក្នុងការប្រកួត UEFA Europa League នៅរាត្រីថ្ងៃទី២៧ ខែតុលា។ Ronaldo វិលចូលក្រុមវិញ ប៉ុន្តែខ្សែការពារ Raphael Varane ត្រូវអវត្តមានរហូតដល់ការប្រកួត World Cup។	Ronaldo បានត្រឡប់ចូលហ្វឹកហាត់ជាមួយក្រុមឈុតធំ Man Utd វិញ បន្ទាប់ពីត្រូវបានលោក Ten Hag ដកឈ្មោះចេញក្នុងការប្រកួតដែលបិសាចក្រហមស្មើ Chelsea ១-១ ក្នុងជំនួប Premier League សប្តាហ៍មុន។ ដកឈ្មោះចេញ ដោយសារខ្សែប្រយុទ្ធសញ្ជាតិព័រទុយហ្កាល់រូបនេះ ដើរចេញពីទីលានប្រកួតមុនបញ្ចប់ការប្រកួត ដែល Man Utd ឈ្នះ Spurs ២-២ ក្នុងជំនួបលីគសប្តាហ៍ទី១០។ យ៉ាងណាក៏ដោយលោក Ten Hag អ្នកចាត់ការហូឡង់បញ្ជាក់ថា Ronaldo នឹងត្រឡប់ចូលជួយក្រុមវិញសម្រាប់ការប្រកួត Europa League វគ្គសន្សំពិន្ទុពូល E ទល់នឹង Sheriff Tiraspol នៅ Old Trafford។ Ten Hag បានប្រាប់អ្នកសារព័ត៌មានក្នុងសន្និសីទកាសែតមុនការប្រកួតថា៖« Ronaldo នឹងធ្វើដំណើរជាមួយយើងទៅកាន់ប្រទេសម៉ុលដូវាន។ គាត់បានអវត្តមានសម្រាប់ការប្រកួតមួយលើក ប៉ុន្តែឥឡូវគាត់បានត្រឡប់ចូលក្រុមវិញដូចធម្មតា»។ ជាដំណឹងល្អសម្រាប់ Ronaldo ប៉ុន្តែព័ត៌មានអាក្រក់សម្រាប់ Raphael Varane។ លោក Ten Hag ក៏បានបញ្ជាក់ផងដែរថា ខ្សែការពារបារាំងរូបនេះ នឹងត្រូវអវត្តមានឱ្យ Man Utd រហូតដល់ការប្រកួត World Cup ដោយសារបញ្ហារបូស កាលពីជួប Chelsea សប្តាហ៍មុន។ Man Utd ស្ថិតនៅចំណាត់ថ្នាក់ទី២ពូល E ក្រោយរកបាន៩ពិន្ទុពីការប្រកួត៤លើក តាមពីក្រោយក្រុមកំពូលតារាង Real Sociedad ៣ពិន្ទុ។ Real Sociedad បានកៅអីទៅវគ្គបន្តរៀងដោយស្វ័យប្រវត្តិរួចហើយ ក្រោយរកបានពិន្ទុនាំមុខដាច់ ខណៈ Man Utd ត្រូវការតែមួយពិន្ទុប៉ុណ្ណោះនឹងបានសិទ្ធទៅវគ្គបន្តដូចគ្នា។ ក្នុងជំនួបទី៥នេះ Real Sociedad ត្រូវប៉ះក្រុមបាតតារាង Omonia Nicosia។ ជំនួបផ្សេងៗទៀតមានដូចខាងក្រោម៖ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8321.txt	Manchester United ស្ថិតក្នុងចំណោមក្រុមទាំង៨ ដែលបញ្ចប់ក្នុងចំណាត់ថ្នាក់ទី២តាមពូល UEFA Europa League ដែលត្រូវបន្តទៅលេងវគ្គជម្រុះ play-off ជាមួយក្រុមលេខ៣តាមពូលដែលធ្លាក់ពី Champions League។	បើទោះឈ្នះ Real Sociedad ក្នុងការប្រកួតចុងក្រោយពូល E ក្នុងលទ្ធផល ១-០ នៅថ្ងៃទី៣ ខែវិច្ឆិកា ប៉ុន្តែ Man Utd បញ្ចប់ក្នុងចំណាត់ថ្នាក់ទី២ បើទោះមាន១៥ពិន្ទុស្មើជាមួយក្រុមកំពូលតារាង។ Real Sociedad នៅរក្សាចំណត់ថ្នាក់កំពូលតារាងដដែល ដ្បិតមានប្រៀបលើ Man Utd ដោយសារសំណល់គ្រាប់បាល់ល្អជាង។ បញ្ចប់ក្នុងចំណាត់ថ្នាក់ទី២ក្នុងពូល មានន័យថាក្រុមបិសាចក្រហមត្រូវបន្តប៉ះក្រុមដែលធ្លាក់ពីក្របខណ្ឌកំពូលអឺរ៉ុបដែលបានចំណាត់ថ្នាក់ទី៣តាមពូល នៅវគ្គ play-off។ AS Roma ដណ្តើមបានកៅអីលេខ២ក្នុងពូល C ក្រោយវាយបកយកឈ្នះ Ludogorets Razgrad ៣-១ នាជំនួបចុងក្រោយ។ Roma រកបាន១០ពិន្ទុ ពីការប្រកួត៦លើក តាមពីក្រោយក្រុមកំពូលតារាង Real Betis ៦ពិន្ទុ និងនាំមុខក្រុមលេខ៣ Ludogorets Razgrad ចំនួន៣ពិន្ទុ។ Europa League មានលក្ខខណ្ឌដូច Champions League ដែរដោយក្រុមបញ្ចប់ក្នុងចំណាត់ថ្នាក់ទី៣តាមពូលនៅ Europa League សល់កៅអីលេងនៅពានរង្វាន់ Conference League លីគកម្រិតទី៣អឺរ៉ុប ខណៈ៤ហាលអាវ។ ៨ក្រុមដែលបញ្ចប់ក្នុងចំណាត់ថ្នាក់ទី១តាមពូលដែលរួមមាន Arsenal Fenerbahce, Real Betis, Union Saint-Gilloise, Real Sociedad, Feyenoord, SC Freiburg និង Ferencvaros ត្រូវរង់ចាំនៅវគ្គ១/៨ផ្តាច់ព្រ័ត្រដោយស្វ័យប្រវត្តិ។ ដោយឡែកក្រុមបញ្ចប់ក្នុងចំណាត់ថ្នាក់ទី២ក្នុងពូលចំនួន៨ក្រុមដូចជា PSV Eindhoven, Stade Rennes, AS Roma, Union Berlin, Manchester United, Midtjylland, Nantes និង AS Monaco ត្រូវបន្តលេងជម្រុះ play-off ជាមួយក្រុមធ្លាក់ពី Champions League ចំនួន៨ក្រុមទៀតរួមមាន Ajax, Bayern Leverkusen, Barcelona, Sporting, RB Salzburg, Shakhtar Donetsk, Sevilla និង Juventus ដើម្បីយក៨ក្រុមបន្តទៅវគ្គ១៦ក្រុមចុងក្រោយ។ ១៦ក្រុមខាងលើនឹងត្រូវចាប់ឆ្នោតប៉ះគ្នា ដោយការប្រកួតវគ្គ play-off នេះ នឹងប្រកួតប្តូរទឹកដីគ្នាពីរជើង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8322.txt	Tottenham Hotspur កក់កៅអីទៅវគ្គ១៦ក្រុមចុងក្រោយ UEFA Champions League ក្រោយវាយបកយកឈ្នះ Marseille ២-១ ក្នុងជំនួបវគ្គសន្សំពិន្ទុចុងក្រោយពូល D។ Spurs ដែលបញ្ចប់ក្នុងចំណាត់ថ្នាក់កំពូលតារាង ជាក្រុមអង់គ្លេសទី៤ បន្ទាប់ពី Manchester City, Chelsea និង Liverpool ដែលបន្តទៅវគ្គ១/៨ផ្តាច់ព្រ័ត្រ។	នាជំនួបចុងក្រោយពូល D ដែលជាពូលដ៏តឹងតែបំផុតក្នុងចំណោមពូលទាំង៨ នៅរាត្រីថ្ងៃទី១ ខែវិច្ឆិកា ម្ចាស់ផ្ទះ Marseille បានបើកការវាយសម្រុកតាំងពីដើមវគ្គទី១ រហូតធ្វើបានសម្រេចគ្រាប់បាល់នៅចុងតង់នាទី៤៥+២ ដោយខ្សែការពារ Chancel Mbemba។ ចូលដល់វគ្គទី២នៅនាទី៥៤ ខ្សែការពារ Clement Lenglet តែតបញ្ចូលទីជួយ Spurs តាមស្មើវិញ មុនពេល Pierre Hojbjerg បន្ថែមគ្រាប់ជ័យជម្នះនៅនាទី៩០+៥។ ចប់ការប្រកួត Spurs ឈ្នះ Marseille ២-១។ ជំនួបនេះ ម្ចាស់ Marseille ត្រូវការឈ្នះជាចាំបាច់ ខណៈ Spurs ត្រូវការត្រឹមស្មើប៉ុណ្ណោះក៏បានកៅអីទៅវគ្គ១៦ក្រុមដេរ។ ក្នុងពូល D ក្រុមមាន់ខ្នាយមាសបញ្ចប់ក្នុងចំណាត់ថ្នាក់កំពូលតារាងមាន១១ពិន្ទុ ឡើងទៅវគ្គខ្វែងជាមួយ Frankfurt ដែលឈរលេខ២ មាន១០ពិន្ទុ ក្រោយឈ្នះ Sporting ២-១។ Sporting បញ្ចប់ចំណាត់ថ្នាក់ទី៣ ដោយរកបាន៧ពិន្ទុ សល់កៅអីលេងនៅ Europa League ខណៈ Marseille នៅបាតតារាងមាន៦ពិន្ទុ ហាលអាវ។ មកទល់ពេល គេរកឃើញក្រុមដែលឡើងទៅវគ្គ១៦ក្រុមចុងក្រោយចំនួន១៤ក្រុមហើយ ដោយរង់ចាំតែ២ក្រុមទៀតប៉ុណ្ណោះ។ ក្រុមទាំង១៤រួមមាន Bayern Munich, Benfica, Chelsea, Liverpool, Man City, Spurs, Inter Milan, Real Madrid, Porto, Dortmund, Frankfurt, Club Bruges, Napoli និង PSG។ ដោយឡែក៦ក្រុមដែលធ្លាក់ទៅលេង Europa League រួមមាន Ajax, Leverkusen, Barcelona, Sporting, Shakhtar Donetsk និង Sevilla ខណៈពីរក្រុមទៀតត្រូវរង់ចាំដល់ប្រកួតចុងក្រោយ។ លទ្ធផលការប្រកួតពូលផ្សេងៗ៖ ពូល A Liverpool ២-០ Napoli Rangers ១-៣ Ajax ពូល B FC Porto ២-១ AT-Madrid Club Bruges ០-០ FC Porto ពូល C Bayern Munich ២-០ Inter Milan Viktoria Plzen ២-៤ Barcelona៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8323.txt	ការប្រកួត FIFA World Cup 2022 នៅកាតា នៅសល់ជាង២សប្តាហ៍ទៀតប៉ុណ្ណោះនឹងឈានមកដល់។ ព្រឹត្តិការណ៍កីឡាបាល់ទាត់ពិភពលោកលើកនេះ នឹងក្លាយជាការបង្ហាញខ្លួនចុងក្រោយសម្រាប់កីឡាករឆ្នើម Lionel Messi និង Cristiano Ronaldo។ ជាឱកាសចុងក្រោយ តើប្រធានក្រុមជម្រើសជាតិអាហ្សង់ទីន និងប្រធានក្រុមព័រទុយហ្គាល់ អាចស្គាល់ជាតិពាន World Cup ដែលឬទេ ស្របពេលពានផ្សេងៗពួកគេសុទ្ធតែធ្លាប់ទទួលបានហើយ។	រជ្ជកាលរបស់ Messi និង Ronaldo បានដើរជិតដល់នាទីចុងក្រោយទៅហើយ បន្ទាប់ពីអ្នកទាំងពីរធ្វើព្យុះភ្លៀងក្នុងពិភពកីឡាបាល់ទាត់ជាងមួយទសវត្សរ៍។ ក្នុងអាជីពជាង១០ឆ្នាំមកនេះ អ្នកទាំងពីរបានបង្កើតប្រវត្តិសាស្ត្រជាច្រើនជាពិសេសសម្រាប់ក្លិប។ Messi ជួយ Barcelona លើកពានធំៗជាច្រើន Ronaldo ក៏លេចធ្លោអំឡុងពេលលេងឱ្យ Manchester United និង Real Madrid។ អ្វីដែលពិសេស Messi ឈ្នះ Ballon d'Or ៧សម័យ ខណៈ Ronaldo ៥សម័យលើសកីឡាករណាទាំងអស់។ មកដល់បច្ចុប្បន្នកីឡាករបាល់ទាត់ដ៏អស្ចារ្យទាំងពីររកបានគ្រាប់បាល់សរុបចូលគ្នាជាង ១,៦០០គ្រាប់ និងពានរង្វាន់ធំៗជាង ៥០ សម្រាប់ក្រុម និងក្រុមជម្រើសជាតិរៀងខ្លួន ដែលមានកីឡាករភាគតិចណាស់ដែលអាចសម្រេចបានសមិទ្ធផលដូចនេះ។ World Cup នៅកាតា ជាព្រឹត្តិការណ៍បាល់ទាត់ពិភពលោកលើកទី ២៣ ហើយក៏ជាការប្រកួតដែលត្រូវបានគេលើកយកមកនិយាយចំពោះ Messi និង Ronaldo ដែលជាកីឡាករបាល់ទាត់ល្អបំផុតប្រចាំសតវត្ស។ ប្រធានក្រុមជម្រើសជាតិអាហ្សង់ទីន និង ប្រធានក្រុមជម្រើសជាតិព័រទុយហ្គាល់ នរណានឹងអាចលើកពានរង្វាន់កំពូលដ៏មានតម្លៃបំផុតប្រចាំពិភពបាល់ទាត់ ខណៈដែលកីឡាករទាំងពីរមិនទាន់ឈ្នះពានរង្វាន់លំដាប់កំពូលពិភពលោកដ៏មានតម្លៃមួយនេះនៅឡើយក្នុងអាជីពដូចគ្នា?។ FIFA World Cup 2022 ដែលខិតជិតមកដល់នឹងជាឱកាសចុងក្រោយសម្រាប់ Ronaldo ដែលមានវ័យ ៣៧ឆ្នាំ និង Messi វ័យ ៣៥ឆ្នាំ ដើម្បីប្រកួតប្រជែងបំពេញក្តីស្រមៃចុងក្រោយរបស់តារាឆ្នើមទាំងពីរ។ Ronaldo ធ្លាប់និយាយប្រាប់ទូរទស្សន៍ BeIN Sports ថាកាតានឹង ក្លាយជាការប្រកួត World Cup ចុងក្រោយសម្រាប់គេ។ ចំណែក Messi កាលពីពេលថ្មីៗនេះក៏ធ្លាប់បានប្រកាសតាមរយៈទូរទស្សន៍ Star+ ដែរថា World Cup កាតាក៏ជាព្រឹត្តិការណ៍ចុងក្រោយសម្រាប់គេដែរ។ ការប្រកួតក្នុងរដ្ឋនៃឈូងសមុទ្រអារ៉ាប់ក៏នឹងក្លាយជាការបង្ហាញខ្លួនលើកទី៥ សម្រាប់ ខ្សែប្រយុទ្ធក្រុម Paris Saint Germain ខណៈរូបគេរកបាន ៦គ្រាប់ពីការបង្ហាញខ្លួន ១៩ប្រកួតរួចមកហើយនៅ World Cup ៤លើកកន្លងមក ខណៈដែលខ្សែប្រយុទ្ធ Manchester United ក៏ជាការបង្ហាញខ្លួនលើក ៥ ដូចគ្នា ដោយរូបគេធ្លាប់រកបាន ៧គ្រាប់ពីការបង្ហាញខ្លួន ១៧លើក។ Messi ជួយអាហ្សង់ទីនឈ្នះមេដាយមាសអូឡាំពិក និង Copa America ឆ្នាំ ២០២១ ហើយ ក្តីស្រមៃបន្ទាប់គឺជាពាន World Cup។ ប្រសិនបើ Messi លើកពានរង្វាន់ FIFA World Cup នេះនឹងក្លាយជាឱកាសដ៏ល្អអស្ចារ្យមួយសម្រាប់តារាឆ្នើមអាហ្សង់ទីន ខណៈដែលបច្ចប្បន្នរូបគេកំពុងតែមានទម្រង់លេងដ៏ល្អខ្លាំងមួយ ហើយជាមួយក្រុមអាហ្សង់ទីនដែលជាក្រុមកំពុងមានភាពខ្លាំង និងទម្រង់លេងដ៏គួរឱ្យភ្ញាក់ផ្អើល។ Messi ជាកីឡាករដែលពូកែក្នុងការស៊ុតបាល់បញ្ជូលទី និងរកគ្រាប់បាល់ច្រើនជាងគេប្រចាំក្រុមអាហ្សង់ទីនកំពុងតែត្រៀមខ្លួនបានយ៉ាងល្អសម្រាប់បង្ហាញខ្លួនលើកទី៥ នៅ World Cup ជុំផ្តាច់ព្រ័ត្រនៅកាតា។ កាលឆ្នាំ ២០០៦ Messi ក្លាយជាកីឡាករវ័យក្មេងបំផុតដែលអាចស៊ុតរកគ្រាប់បាល់បានក្នុងការប្រកួត FIFA World Cup 2006។ អាហ្សង់ទីនបានចាត់ទុក Messi ជាកីឡាករដ៏សំខាន់មួយប្រចាំក្រុមរហូតមក ហើយក្នុងឆ្នាំ ២០១៤ វគ្គផ្តាច់ព្រ័ត្រ និង ២០១៨ វគ្គ ១/៤ Messi និងមិត្តរួមក្រុមផ្សេងទៀតបាននាំអាហ្សង់ទីនឡើងដល់។ World Cup ២លើកចុងក្រោយមកនេះ។ អាហ្សង់ទីនចាញ់អាល្លឺម៉ង់ ១-០ ឆ្នាំ ២០១៤ និងចាញ់បារាំង ៤-៣ ឆ្នាំ ២០១៨។ ឆ្នាំ២០២២ នេះក្រុមអាហ្សង់ទីនត្រូវបានក្លាយជាក្រុមដែលគេរំពឹងខ្ពស់មួយថានឹងនាំយកពានពិភពលោកទៅកាន់ទឹកដីទ្វីបឡាទីនវិញក្រោយខកខានជិត ២០ឆ្នាំ មកនេះ។ បច្ចុប្បន្នអាហ្សង់ទីមានគ្រូបង្វឹកសញ្ជាតិអាហ្សង់ទីនតែមួយគឺលោក Lionel Scaloni ជាអ្នកដឹកនាំ ហើយចាប់តាំងពីឆ្នាំ ២០១៨ មកក្រុមយក្សតំបន់អាម៉េរិកឡាទីនមួយនេះមិនទាន់ស្គាល់បរាជ័យម្តងឡើយឆ្លងកាត់ ៣៥ប្រកួតចុងក្រោយ ហើយកាលដើមឆ្នាំ ២០២២ ពួកគេទើបដណ្តើមបានពានរង្វាន់ Finalissima ពីក្រុមម្ចាស់ពាន Euro 2022 អ៊ីតាលីក្រោយយកឈ្នះក្នុងលទ្ធផល ៣-១។ ចំណែក Cristiano Ronaldo ដែលធ្លាប់ជួយព័រទុយហ្កាល់លើកពានទ្វីបអឺរ៉ុប Euro នឹង Nations League រួចហើយ ក៏ចង់បំពេញនូវក្តីស្រមៃជួយក្រុមព័រទុយហ្គាល់លើកពាន World Cup ផងដែរ ក្នុងនាមជាកីឡាករដ៏អស្ចារ្យមួយរូបក្នុងពិភពលោក។ រយៈពេលចុងក្រោយមកនេះ Ronaldo ហាក់បាត់បង់នូវភាពខ្លាំងរបស់ខ្លួនខណៈលេងនៅក្រុម Man United ដែលជាទីកន្លែងបានធ្វើឱ្យរូបគេមានឈ្មោះល្បីល្បាញទូទាំងពិភពលោក។ រដូវកាល ២០២២-២៣ សម្រាប់ Ronaldo រូបគេមិនសូវទទួលបានពេលវេលាបង្ហាញសមត្ថភាពខ្លាំងប៉ុន្មានឡើយ គឺរូបគេតែងស្ថិតនៅកៅអីបំរុងក្រោមការដឹកនាំរបស់លោក Erik ten Hag ខណៈការប្រកួត World Cup រូបគេនឹងក្លាយជាប្រធានក្រុមក៏ដើរតួរយ៉ាងសំខាន់ក្នុងការដឹកនាំក្រុមព័រទុយហ្គាល់ប្រកួតលើទីលាន។ គោលបំណងរបស់បុរសវ័យ ៣៧ឆ្នាំរូបនេះគឺឈ្នះពានរង្វាន់ World Cup បន្ទាប់រូបគេបានជួយឱ្យព័រទុយហ្គាល់ឈ្នះពានរង្វាន់ UEFA Euro ក្នុងឆ្នាំ ២០១៦ នៅប្រទេសបារាំង ក្រោយយកឈ្នះ ១-០ និងជាពានរង្វាន់អន្តរជាតិលើកដំបូងសម្រាប់ព័រទុយហ្គាល់។ ពាន Euro 2016 បានធ្វើឱ្យអតីតខ្សែប្រយុទ្ធ Real Madrid មានឈ្មោះល្បីល្បាញយ៉ាងខ្លាំងពីការបង្ហាញនូវទឹកចិត្តជាកីឡាករក្នុងការប្រកួតរហូតអាចគ្រងជើងឯកបើទោះនៅវគ្គផ្តាច់ព្រ័ត្ររូបគេរបួសអំឡុងប្រកួតក្តី។ Ronaldo ក៏ជាកីឡាករដែលតែងតែស៊ុតរកគ្រាប់បាល់បានច្រើនសម្រាប់ព័រទុយហ្គាល់ និងជាកីឡាករដែលបង្ហាញខ្លួនច្រើនរហូតដល់ ១៩១លើក ដែលជាកំណត់ត្រាដំបូងប្រចាំអឺរ៉ុប ហើយជាមួយគ្រាប់បាល់ ១១៧គ្រាប់នៅគ្រប់ការប្រកួត។ កាលពីពេលថ្មីៗនេះ Ronaldo ក៏រកបានគ្រាប់បាល់ទី ៧០១ ក្នុងអាជីពជាកីឡាករជាមួយក្រុម Manchester United។ នេះជារជ្ជកាលរបស់អាហ្សង់ទីន ឬ ព័រទុយហ្គាល់ ឬយ៉ាងណា? ខណៈដែលក្រុមជម្រើសជាតិទាំងពីរកំពុងតែមានធុនធានកីឡាករវ័យក្មេងៗល្អច្រើនកំពុងបង្ហាញទម្រង់លេងយ៉ាងល្អនៅតាមក្លិបរៀងខ្លួនៗរបស់ពួកគេ និងក្រុមជម្រើសជាតិ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8324.txt	ខ្សែប្រយុទ្ធឆ្នើម Lionel Messi ធ្លាប់បានឈ្នះពានរង្វាន់ជាង ៤០ ជាមួយក្លិប និងក្រុមជម្រើសជាតិបាល់ទាត់អាហ្សង់ទីន ក្នុងអាជីពដ៏អស្ចារ្យរបស់គេ។ តែខ្សែប្រយុទ្ធវ័យ ៣៥ឆ្នាំរូបនេះ មិនទាន់ឈ្នះពានរង្វាន់កំពូល FIFA World Cup ដើម្បីបំពេញក្តីស្រមៃដ៏ធំចុងក្រោយរបស់ខ្លួនឡើយ។	នៅក្នុងក្រសែភ្នែកនៃប្រជាជនអាហ្សង់ទីនរាប់លាននាក់ Messi ត្រូវប្រៀបធៀបត្រឹមលំដាប់ទី២ បន្ទាប់ពីលោក Diego Maradona ដែលជាវីរបុរសអាហ្សង់ទីន ដែលបានជួយប្រទេសប៉ែកទ្វីបអាម៉េរិកខាងត្បូងមួយនេះ ឈ្នះពានរង្វាន់ World Cup ក្នុងឆ្នាំ ១៩៨៦។ តែការគិតបែបនេះនឹងអាចត្រូវបានផ្លាស់ប្តូរវិញ ប្រសិនបើខ្សែប្រយុទ្ធវ័យ ៣៥ឆ្នាំ ឈ្នះពាន World Cup នៅប្រទេសកាតានាចុងឆ្នាំ ២០២២។ Maradona មិនសូវឈ្នះពានច្រើនដូច Messi នាយុគសម័យនេះក្តី ប៉ុន្តែកេរិ៍្តឈ្មោះនៅតែល្បីរន្ទឺ នៅពេលឈានដល់ World Cup ម្តងៗ។ លោក Diego Maradona បានស្លាប់កាលពីថ្ងៃទី២៥ ខែវិច្ឆិកា ឆ្នាំ ២០២០។ អាហ្សង់ទីនកំពុងស្ថិតលើវិថីដ៏ល្អខ្លាំង ដោយឆ្លងកាត់ ៣៥ប្រកួតចុងក្រោយ នារយៈពេល ៣ឆ្នាំនេះ មិនទាន់ស្គាល់បរាជ័យម្តងណាឡើយ ក្រោមការដឹកនាំរបស់លោក Lionel Scaloni។ World Cup នៅកាតា នឹងក្លាយជាការបង្ហាញខ្លួនលើកចុងក្រោយសម្រាប់ Lionel Messi ខណៈដែលរូបគេ មានមហិច្ចិតាចង់បំពេញក្តីស្រមៃចុងក្រោយ ដោយការកាន់ពាន World Cup ជាមួយអាហ្សង់ទីន។ តែយ៉ាងណាដំណើរការប្រកួតប្រជែងនៃ World Cup មិនមែនជារឿងងាយស្រួលឡើយ សម្រាប់អតីតកីឡាករ Barca រូបនេះ។ «ខ្ញុំមានសន្តិភាពក្នុងចិត្តក្នុងការពាំនាំនៅក្តីស្រមៃដែលធ្លាប់បានរារាំងរូបខ្ញុំជាច្រើនលើកមកនេះ វាពិតណាស់ ថាជារឿងដ៏លំបាកក្នុងការឈ្នះ World Cup ឬ Copa America។ ចំពោះការប្រកួតនេះ ខ្ញុំពិតជាធ្លាប់មានអារម្មណ៍ថាតានតឹងមួយចំនួនដែរ ប៉ុន្តែវាជាការប្រកួត World Cup លើកចុងក្រោយ ហើយខ្ញុំបានបង្ហាញខ្លួនច្រើនយូមកហើយឱ្យក្រុមជម្រើសជាតិ ដូច្នេះនេះជាពេលវេលាដែលយើងនឹងប្តូរផ្តាច់រហូតដល់នាទីចុងក្រោយ ខណៈដែលការខកចិត្តឆ្នាំ ២០១៤, ២០១៥ និង ២០១៦ តែងតែធ្វើឱ្យយើងមានអារម្មណ៍តានតឹង។»។ Messi បាននិយាយប្រាប់អ្នកកាសែតកាលពីពេលថ្មីៗបែបនេះ។ រយៈពេលជាង ១២ឆ្នាំចុងក្រោយមកនេះ Messi បានបង្ហាញអំពីក្តីស្រលាញ់ និងការជួយក្រុមអាហ្សង់ទីន ក្នុងការប្រជែងពានរង្វាន់កំពូលនានា ទាំងក្នុងតំបន់ និងលើពិភពលោក ។ កាលឆ្នាំ ២០១៤ Messi ជួយអាហ្សង់ទីនឡើងដល់វគ្គផ្តាច់ព្រ័ត្រ World Cup នៅប្រេស៊ីល ដោយប្រកួតចាញ់អាល្លឺម៉ង់ ១-០ ។ ហើយឆ្នាំ ២០១៨ Messi ជួយនាំអាហ្សង់ទីនដល់វគ្គពាក់កណ្តាលផ្តាច់ព្រ័ត្រ ប៉ុន្តែត្រូវបានបារាំងទម្លាក់ក្នុងលទ្ធផល ៤-៣។ កាលពីឆ្នាំ ២០១៦ អតីតកីឡាករ Barcelona រូបនេះ ក៏ធ្លាប់បានប្រកាសម្តងរួចមកហើយថា នឹងចូលនិវត្តន៍ពីក្រុមជម្រើសជាតិ ក្រោយរូបគេរងសម្ពាធពីការរិះគន់ខ្លាំងថា មិនអាចជួយអាហ្សង់ទីនឈ្នះពានរង្វាន់ Copa America។ កាលណោះ អាហ្សង់ទីន ចាញ់ក្រុមស៊ីលី នៅវគ្គផ្ដាច់ព្រ័ត្រ។ យ៉ាងណាមិញកាលពីឆ្នាំ ២០២២ តារាបាល់ទាត់ឆ្នើមរូបនេះ បានព្យាយាមសារជាថ្មី ក្នុងការនាំអាហ្សង់ទីនឈ្នះពានរង្វាន់ Copa America ក្រោយប្រទេសនេះ រង់ចាំអស់រយៈពេល ២៨ឆ្នាំ។ Messi ក៏បាននាំអាហ្សង់ទីនប្រជែងពាន Finalissima ដែលជាពានរង្វាន់ជើងឯកប៉ះជើងឯក ។ កាលនោះអាហ្សង់ទីន បានយកឈ្នះលើអ៊ីតាលី ៣-១ ដែលជាក្រុមម្ចាស់ជើងឯកតំបន់អឺរ៉ុប Euro 2020។ សូមជម្រាបថា Messi នឹងជួយអាហ្សង់ទីនប្រកួតទល់ក្រុមជម្រើសជាតិអារ៉ាប៊ីសាអូឌីត ថ្ងៃទី២២ វិច្ឆិកា មុនប៉ះ ម៉ិកស៊ិក នៅ៥ ថ្ងៃបន្ទាប់ និងប៉ះ ប៉ូឡូញ ថ្ងៃទី១ ខែធ្នូ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8325.txt	Max Verstappen បំបែកកំណត់ត្រាឈ្នះការប្រណាំងទី១៤ នៅព្រឹត្តិការណ៍ Formula One ឆ្នាំ២០២២នេះ ក្រោយឈ្នះនៅ Mexico City Grand Prix ប្រទេសម៉ិកស៊ិក។ Verstappen ដែលក្លាយជាជើងឯករដូវកាលនេះរួចទៅហើយនោះ ឈ្នះការប្រណាំង៩លើកចុងក្រោយជាប់ៗគ្នា។	Verstappen ដែលបើកបរឱ្យក្រុម Red Bull បន្តរកបានជ័យជម្នះនៅទីលានប្រណាំងទី២០ ក្នុងកម្មវិធី Mexico City Grand Prix នៅថ្ងៃទី៣០ ខែតុលា។ អ្នកប្រណាំងសញ្ជាតិហូឡង់ដែលក្លាយជាជើងឯក F1 តាំងពីការប្រណាំងនៅទីលានទី១៨ក្នុងប្រទេសជប៉ុននោះ ប្រើពេលត្រឹម ១ម៉ោង ៣៨នាទី និង៣៦វិនាទី ដើម្បីទៅដល់ទីមុនគូប្រជែង Lewis Hamilton របស់ Mercedes។ កីឡាករ Sergio Perez របស់ Red Bull ទទួលបានចំណាត់ថ្នាក់លេខ៣ ខណៈ George Russell របស់ Mercedes បានលេខ៤។ ឈ្នះជាលើកទី១៤ នៅទីលានក្នុងប្រទេសម៉ិកស៊ិកក្នុងការប្រណាំងរដូវកាលឆ្នាំ២០២២នេះ បានជួយ Verstappen បំបែកកំណត់ត្រាអតីតកីឡាករ Michael Schumacher និង Sebastian Vettel ដែលធ្លាប់ឈ្នះ១៣ដងក្នុងឆ្នាំ ២០០៤ និង ២០១៣។ ឆ្លងកាត់ការប្រណាំង២០លើក Verstappen រកបាន៤១៦ពិន្ទុ តាមពីក្រោយដោយមិត្តរួមក្រុម Perez ដែលមាន២៨០ពិន្ទុ។ Charles Leclerc របស់ក្រុម Ferrari ស្ថិតនៅលេខ២មាន២៧៥ពិន្ទុ នាមុខ Russell ៤៤ពិន្ទុ ខណៈម្ចាស់ជើងឯក៧សម័យ Hamilton ឡើងទៅលេខ៥មាន២១៦ពិន្ទុ។ Verstappen និង Perez បានជួយក្រុម Red Bull ឈ្នះជើងឯក F1 ផ្នែកគ្រឿងម៉ាស៊ីនផងដែរសម្រាប់រដូវកាល ២០២២នេះ។ Red Bull ឈរកំពូលតារាងមាន៦៩៦ពិន្ទុ នាំមុខដាច់ក្រុមគូប្រជែង Ferrari ចំនួន២០៩ពិន្ទុឯណោះ ខណៈការប្រណាំងនៅសល់តែ២លើកទៀតប៉ុណ្ណោះនឹងបញ្ចប់រដូវកាលនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8326.txt	ប្រទេសឥណ្ឌូណេស៊ី នឹងរុះរើកីឡដ្ឋានបាល់ទាត់ដែលបានជួយឧប្បត្តិហេតុរត់ជាន់គ្នាស្លាប់ ១៣១នាក់ថ្មីៗនេះ ហើយសាងសង់សារជាថ្មី។ នេះបើតាមសម្តីលោក ចូកូ វីដូដូ ប្រធានាធិបតីនៃប្រទេសឥណ្ឌូណេស៊ីនាថ្ងៃទី១៨ ខែតុលា។	លោក ចូកូ វីដូដូ បានសន្យាថានឹងប្តេជ្ញាចិត្តកែប្រែឱ្យបានហ្មត់ចត់លើវបត្តិកីឡាបាល់ទាត់ក្នុងប្រទេសឥណ្ឌូណេស៊ីដែលជាទីកន្លែងសម្បូរទៅដោយអំពើហិង្សា។ ប្រធានាធិបតីដែលប្រជាជនឥណ្ឌូណេស៊ីនិយមហៅឈ្មោះថា ចូកូវី នាថ្ងៃទី១៨ បាននិយាយបែបនេះប្រាប់ទៅកាន់អ្នកកាសែត ក្រោយពេលជួបពិភាគ្សាជាមួយលោក Gianni Infantino ជាប្រធានសហព័ន្ធបាល់ទាត់ពិភពលោក (FIFA)។ «កីឡដ្ឋានដែលមានឈ្មោះថា Kanjuruhan ក្នុងទីក្រុងម៉ាឡាង […] យើងនឹងរុះរើ ហើយសាងសងកីឡដ្ឋានថ្មីឱ្យស្របទៅតាមស្តង់ដាដែល FIFA បានកំណត់។»។ នេះបើតាមការបញ្ជាក់របស់លោក ចូកូវី ។ ហេតុការណ៍រត់ជាន់គ្នា បានកើតឡើងបន្ទាប់ពីការប្រកួតក្នុងលីគកំពូលឥណ្ឌូណេស៊ីរវាងក្រុម Arema FC ទល់ក្រុមភ្ញៀវ Persebaya Surabaya នាថ្ងៃទី១ ខែតុលា ដោយក្រុមម្ចាស់ផ្ទះចាញ់ក្រុមភ្ញៀវលទ្ធផល ៣-២។ ជំនួបនោះ បានបណ្តាលឱ្យមានមនុស្សស្លាប់ ខណៈក្រុមមន្ត្រីប៉ូលិលការពារសុវត្ថិភាពក្នុងកីឡដ្ឋាន និងជាប៉ូលិលតំបន់ក្នុងទីក្រុងម៉ាឡាងត្រូវបានរងការស្តីបន្ទោសពីការប្រើឧស្ម័នបង្ហូរទឹកភ្នែកដើម្បីបំបែកហ្វូងអ្នកគាំទ្រអុកឡុកក្នុងទីលាន។ ក្រោយពេលនៃកិច្ចប្រជុំជាមួយលោក Infantino រួចមកលោក ចូកូវីបានអះអាងបន្ថែមប្រាប់អ្នកកាសែតថាលោកបានយល់ព្រមជាមួយប្រធាន FIFA ក្នុងការប្តេជ្ញាចិត្តផ្លាស់ប្តូរឱ្យបាននូវរបៀបគ្រប់គ្រងកីឡាបាល់ទាត់ក្នុងប្រទេសឥណ្ឌូណេស៊ី។ ដោយឡែក លោក Infantino ក៏បានលើកឡើងពីជំហរគាំទ្រយ៉ាងខ្លាំងដល់ប្រទេសឥណ្ឌូណេស៊ីថា៖ «ទីនេះគឺជាប្រទេសនៃបាល់ទាត់ ជាប្រទេសមួយដែលមានប្រជាជនជាង ១០០លាននាក់ចូលចិត្ត និងស្រលាញ់កីឡាបាល់ទាត់។ យើងជំពាក់ពួកគេ ហើយក៏នឹងធានាឱ្យបានថាយើងនឹងការពារសុវត្ថិភាពទាំងកីឡាករ អ្នកគាំទ្រទាំងអស់របស់ឥណ្ឌូណេស៊ី។»។ គួរបញ្ជាក់ថា ក្រោយតែពីហេតុការណ៍នៃការរត់ជាន់គ្នាបានកើតឡើង សហព័ន្ធបាល់ទាត់ឥណ្ឌូណេស៊ីបានបើកការស៊ើបអង្កេតលើបញ្ហានេះ និងបានរកឃើញមនុស្សចំនួន ៦នាក់ដែលត្រូវបានចោទប្រកាន់ពាក់ពាន់បញ្ហានេះ។ ក្រៅពីនេះ FIFA មិនបានដាក់ទណ្ឌកម្មណាមួយឡើយលើប្រទេសឥណ្ឌូណេស៊ីចំពោះរឿងហេតុធ្វើឱ្យមានមនុស្សស្លាប់ ផ្ទុយទៅវិញ FIFA បានផ្តល់ជំនួយជាបន្តបន្ទាប់ និង FIFA ស្នើឱ្យមានការការពារសុវត្ថិភាពបន្ថែមលើបាល់ទាត់ឥណ្ឌូណេស៊ី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8327.txt	កីឡាកររុស្ស៊ី Islam Makhachev គ្រងតំណែងខ្សែក្រវាត់ទម្ងន់ស្រាល ក្រោយបំបាក់ម្ចាស់ខ្សែក្រវាត់ទម្ងន់ស្រាល ៣សម័យកាល កីឡាករ Charles Oliveira ឱ្យបោះបង់ការប្រកួតក្នុងទឹកទី២ នៃការប្រកួតដណ្តើមខ្សែក្រវាត់ UFC 280 នៅសង្វៀន Red Coner MMA ក្នុងទីលាន Etihad Arena ក្រុងអាប៊ុយដាប៊ី ប្រទេសអេមីរ៉ាតអារ៉ាប់រួម កាលពីថ្ងៃទី២៣ ខែតុលា។	ក្នុងទឹក១ បង្គោលលឿងមកពីប្រេស៊ីល Charles Oliveira ដើរចូលសាកវាយលូកឆ្វេងស្តាំមួយ-ពីរ ទៅលើកីឡាកររុស្ស៊ី Islam Makhachev បង្គោលក្រហម។ Makhachev ចាប់ផ្តើមវាយសងបកទៅវិញ ហើយក៏បានចាប់កាច់ផ្តួលបញ្ចេញស្នៀតក្រៀកករ ជាប់ទៅលើ Oliveira។ ការរើបម្រាស់ចេញពីក្បាច់ក្រៀករបស់បង្គោលក្រហម ធ្វើឱ្យបង្គោលលឿងមានឱកាសរុញផ្អឹបទៅនឹងសំណាញ់សង្វៀន។ ការប្រឹងរើបម្រាស់របស់កីឡាករប្រេស៊ីល ធ្វើឱ្យកីឡាកររុស្ស៊ី មានឱកាសជាថ្មីក្នុងការកាច់ផ្តួល នឹងប្រឹងសង្កត់ករ ឱ្យជាប់ក្នុងទឹក១ ដើម្បីយកឈ្នះតែម្ដង ប៉ុន្តែត្រូវបាន Oliveira រើបម្រាស់រួចម្តងទៀត មុនបញ្ចប់ទឹក១។ ចូលដល់ទឹក២ បង្គោលក្រហម Islam Makhachev និងបង្គោលលឿង Charles Oliveira ប្តូរកណ្តាប់ដៃគ្នាទៅវិញទៅមក កាច់ឡើងជង្គង់គ្នា។ តែជាការធ្វេសប្រហែសរបស់ Oliveira ធ្វើឱ្យ Makhachev ចាប់កាច់រុញបំបុកទៅនឹងសំណាញ់សង្វៀនជាលើកទី២ តែអាចរើរួចជាថ្មីម្តងទៀត។ ក្រោយអាជ្ញាកណ្តាលបំបែក ឱ្យកីឡាករទាំងពីរប្តូរទីតាំងមកវាយនៅកណ្តាលសង្វៀនវិញ Islam Makhachev ព្យាយាមដើរចូលនឹងវាយធ្ងន់ៗ ធ្វើឱ្យ Oliveira ដួល ហើយបង្គោលក្រហមសង្កត់ក្រៀកជាប់ ទើបអាជ្ញាកណ្តាលសម្រេចបញ្ឈប់ការប្រកួត ក្រោយបង្គោលលឿងលើកសញ្ញាសុំចុះចាញ់នៅចុងទឹក២។ បញ្ចប់ការប្រកួត Islam Makhachev ដែលជាកីឡាកររួមក្លិបជាមួយម្ចាស់ជើងឯកទម្ងន់ធ្ងន់ UFC កីឡាករ Khabib ជនជាតិរុស្ស៊ី បានគ្រងតំណែងជើងឯកខ្សែក្រវាត់ទម្ងន់ស្រាល UFC។ នេះជាជើងឯកលើកទី២ សម្រាប់ Islam Makhachev ។ លើកដំបូងរបស់ Makhachev គឺនៅឆ្នាំ២០១៦ ដែលគ្រងតំណែងខ្សែក្រវាត់លើប្រភេទទម្ងន់ ៧៤គីឡូក្រាម៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8328.txt	បទចម្រៀងដែលមានចំណងជើងថា «Light the Sky» ច្រៀងដោយតារាស្រី៤រូប នឹងត្រូវប្រើជាផ្លូវការក្នុងពិធីបើកការប្រកួត FIFA World Cup ឆ្នាំ២០២២ នៅកាតា។ Light the Sky ដែលត្រូវបានសហព័ន្ធកីឡាបាល់ទាត់អន្តរជាតិ (FIFA)ជ្រើសរើសចុងក្រោយក្នុងចំណោម៤បទ រៀបរាប់ច្រើនអំពីស្រ្តី និងអាជ្ញាកណ្តាលស្ត្រីនាព្រឹត្តិការណ៍ពិភពលោកលើកទី២២នេះ។	បទចម្រៀង Light the Sky ជាបទចម្រៀងផ្លូវការទី៤ ហើយសម្រាប់ការប្រកួតពានរង្វាន់បាល់ទាត់ពិភពលោក World Cup 2022 បន្ទាប់ពីបទចម្រៀងដែលមានចំណងជើង Hayya Hayya (Better Together) បទទីពីរ Arhbo ច្រៀងដោយតារាចម្រៀង Ozuna និង GIMS និងបទ The world is yours to take ដែលជាបទទីបី។ Light the Sky នឹងត្រូវយកទៅដាក់សម្តែងនៅក្នុងកម្មវិធីបើកការប្រកួតព្រឹត្តិការណ៍ World Cup នៅកាតា ថ្ងៃទី២០ ខែវិច្ឆិកា មុនការប្រកួតរបើកឆាករវាងម្ចាស់ផ្ទះកាតាទល់ អេក្វាទ័រ។ Light the Sky ច្រៀងដោយតារាចម្រៀងស្រីល្បីៗ៤រូបប្រចាំពិភពអារ៉ាប់ និងឥណ្ឌា ដោយក្នុងនោះរួមមាន Nora Fatehi សញ្ជាតិកាណាដា កាត់ម៉ារ៉ុក វ័យ៣០ឆ្នាំ ដែលជាតារាចម្រៀង និងជាតារាសម្តែងប្រចាំឧស្សាហកម្មភាពយន្តឥណ្ឌា Bollywood។ តារាចម្រៀង៣រូបផ្សេងទៀត រួមមាន Balqees របស់អេម៊ីរ៉ាត់អារ៉ាប់រួម វ័យ៣៣ឆ្នាំ , តារាចម្រៀងល្បីវ័យ៣៥ឆ្នាំ សញ្ជាតិអ៊ីរ៉ាក់ Rahma Raid និងតារាស្រីវ័យ ២៩ឆ្នាំ Manal ឈ្នះពានរង្វាន់សរសេរបទចម្រៀងនៅម៉ារ៉ុក។ Light the Sky បទផ្លូវការសការប្រកួត FIFA World Cup 2022 នៅប្រទេសកាតា ត្រូវបាន FIFA បង្អោះចូលក្នុង Youtube ផ្លូវការរបស់ខ្លួនរួចហើយដែរនៅថ្ងៃទី៧ ខែតុលា។ ក្រៅពីការអបអរការប្រកួតបាល់ទាត់ពិភពលោកនៅតំបន់មជ្ឈឹមបូពា៍លើកដំបូង ក្នុងវីដេអូចម្រៀងដែលមានឈ្មោះ Light the Sky ក៏បានបង្ហាញពីការអបអរដែលការប្រកួត World Cup នៅប្រទេសកាតានឹងមានក្រុមអាជ្ញាកណ្តាលស្រ្តី៦រូប កាត់សេចក្តីការប្រកួតលើកដំបូងក្នុងប្រវត្តិសាស្រការប្រកួត FIFA World Cup។ ក្រុមអាជ្ញាកណ្តាលស្រ្តីទាំង ៦រូប នោះរួមមានអ្នកស្រី Stephanie Frappard ពីបារាំង, អ្នកស្រី Salima Mukansanga ពីរវ៉ានដា និង អ្នកស្រី Yoshimi Yamashita ពីជប៉ុន នឹងត្រូវធ្វើជាអាជ្ញាកណ្តាលកាត់សេចក្តីក្នុងទីលាន ខណៈអ្នកស្រី Neuza Back ពីប្រេស៊ីល, Karem Diaz Medina ពីម៉ិកស៊ិក និង អ្នកស្រ Kathryn Nesbitt មកពីអាម៉េរកជាជំនួយការការប្រកួត។ «បទចម្រៀង Light the Sky គឺជាបទចម្រៀងបំផុសគំនិតដែលមានឬសគល់យ៉ាងរឹងមាំនៅតំបន់មជ្ឈឹមបូពា៍ ហើយវាក៏សក្ក័សមដែលមានអាជ្ញាកណ្តាលស្ត្រីលើកដំបូងនៅ FIFA World Cup ដែលជាផ្នែកមួយក្នុងការចេញផ្សាយនៃវីដេអូចម្រៀងមួយនេះហើយបានផ្សារភ្ជាប់ជាមួយអ្នកស្រលាញ់បាល់ទាត់ និងអ្នកស្រលាញ់ចម្រៀងគ្រប់វ័យទាំងអស់។»។ នេះបើតាមការលើកឡើងរបស់ RedOne នាយកប្រតិបត្តិ FIFA entertainment និងជាអ្នកផលិតចម្រៀង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8329.txt	ក្លិប Aston Villa បានសម្រេចបញ្ចប់តំណែងលោក Steven Gerrard ជាអ្នកចាត់ការទូទៅ ក្រោយដឹកនាំក្រុមបន្តចាញ់ Fulham ៣-០ ក្នុងការប្រកួត Premier League នៅរាត្រីថ្ងៃទី២១ ខែតុលា។ ឆ្លងកាត់១១ប្រកួតរដូវកាលនេះ Aston Villa ឈ្នះតែពីរប្រកួតប៉ុណ្ណោះក្រោមការដឹកនាំរបស់ Gerrard។	Aston Villa បច្ចុប្បន្ន ស្ថិតនៅចំណាត់ថ្នាក់ទី១៧ ក្នុងតារាងលីគកំពូលអង់គ្លេសមាន៩ពិន្ទុ ក្រោយឆ្លងកាត់ការប្រកួត១១លើក ចាញ់៦ ឈ្នះ២ និងស្មើ៣លើក។ បន្ទាប់ពីការប្រកួតចុងក្រោយចាញ់ Fulham ក្លិប Aston Villa ក៏បានបញ្ចប់តំណែង Gerrard តែម្តង។ អ្នកនាំពាក្យក្លិប Aston Villa បាននិយាយក្នុងសេចក្តីថ្លែងការណ៍របស់ខ្លួនថា៖«យើងសូមអរគុណដល់ Steven Gerrard សម្រាប់ការខិតខំប្រឹងប្រែង និងការប្តេជ្ញាចិត្តរបស់គាត់ ហើយជូនពរឱ្យគាត់ជោគជ័យនាពេលអនាគត» ។ Gerrard អ្នកចាត់ការសញ្ជាតិអង់គ្លេស បានឡើងកាន់តំណែងជំនួសលោក Dean Smith ក្នុងខែវិច្ឆិកា ឆ្នាំ ២០២១ បន្ទាប់ពីចាកចេញពីតួនាទីអ្នកចាត់ការនៅ Rangers នៃលីគកំពូលស្កុតឡែន។ ដឹកនាំ Aston Villa សរុប៤០ប្រកួត ក្នុងរយៈពេល១១ខែ អតីតសមាជិកក្រុមជម្រើសជាតិអង់គ្លេស និង Liverpool វ័យ៤២ឆ្នាំរូបនេះ រកបានជ័យជម្នះតែ១១លើកប៉ុណ្ណោះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_833.txt	លោក យូន សុកយ៉ល (Yoon Suk-yeol) បានជាប់ឆ្នោតជាប្រធានាធិបតីកូរ៉េខាងត្បូងក្នុងការបោះឆ្នោតថ្ងៃទី៩ ខែមីនា ក្នុងសំឡេងគាំទ្រយ៉ាងប្រផិតប្រផើយ។ លោក យូន ទទួលបានសំឡេងគាំទ្រ៤៨,៦ភាគរយ បើធៀបនឹងលោក លី ចេម្យុង (Lee Jae-myung) ដែលមានសំឡេងគាំទ្រចំនួន ៤៧,៦ភាគរយ។ ក្នុងយុទ្ធនាការរកសំឡេងឆ្នោត ប្រធានាធិបតីជាប់ឆ្នោតរូបនេះ បានសន្យាដោះស្រាយបញ្ហាមួយចំនួនដូចជា ការកើនឡើងនៃតម្លៃផ្ទះ ជំងឺកូវីដ-១៩ ការកែលម្អជីវភាពប្រជាជន វិសមភាព អំពើពុករលួយ និងបញ្ហាក្នុងតំបន់ផ្សេងទៀត។	កើតនៅក្នុងឆ្នាំ ១៩៦០ ក្នុងក្រុងសេអ៊ូល លោក យូន សុកយ៉ល ជាកូនប្រុសច្បងក្នុងគ្រួសារ និងមានម្តាយឪពុកជាសាស្រ្តចារ្យនៅសកលវិទ្យាល័យមួយ។ មុននឹងក្លាយជារដ្ឋអាជ្ញានៅក្នុងឆ្នាំ ១៩៩៤ លោក យូន បានសិក្សាមុខវិជ្ជាច្បាប់នៅសកលវិទ្យាល័យជាតិសេអ៊ូល។ នៅក្នុងឆ្នាំ២០០២ លោក យូន បានធ្វើជាមេធាវីរយៈពេលខ្លីមុននឹងត្រលប់មកធ្វើការនៅការិយាល័យរដ្ឋអាជ្ញាវិញ។ បន្ទាប់ពីមកកាន់តំណែងចាស់ លោក យ៉ូន បានបើកការស៊ើបអង្កេតលើអ្នកនយោបាយសំខាន់ៗ និងសេដ្ឋីជាច្រើនរូប។ នៅក្នុងឆ្នាំ២០១៧ លោក យូន បានក្លាយជាប្រធានក្រុមស៊ើបអង្កេតពិសេសរបស់ក្រុមប្រឹក្សាឯករាជ្យមួយ ដែលបើកការស៊ើបអង្កេតនៅក្នុងរឿងក្តីរបស់អតីតប្រធានាធិបតីកូរ៉េខាងត្បូង ប៉ាក ហ្គឺនហេ ។ នៅខែឧសភា ឆ្នាំ២០១៧ បន្ទាប់ពីកាន់តំណែងជាប្រធានាធិបតី លោក មូន ចេអ៊ីន បានតែងតាំងលោក យូន ជាប្រធានការិយាល័យរដ្ឋអាជ្ញាក្នុងក្រុងសេអ៊ូល មុននឹងតែងតាំងជាអគ្គរដ្ឋអាជ្ញានៅក្នុងឆ្នាំ២០១៩។ លោក យូន សុកយ៉ល ជជែកជាមួយយុវជនកូរ៉េខាងត្បូង។ រូបថតពីហ្វេសប៊ុកលោក យូន ពីរឆ្នាំបន្ទាប់ ពោលគឺនៅក្នុងខែមីនា ឆ្នាំ២០២១ អគ្គរដ្ឋអាជ្ញារូបនេះ បានប្រកាសលាលែងពីតំណែង ក្រោមហេតុផលថា ប្រជាជនកូរ៉េខាងត្បូង កំពុងប្រឈមបញ្ហាអយុត្តិធម៌ ខណៈរដ្ឋធម្មនុញ្ញា និងនីតីរដ្ឋ ត្រូវបានបំផ្លាញ។ ជាការពិត ការលាឈប់ពីតំណែងនេះ ធ្វើឡើងបន្ទាប់ពី លោក យូន បានបើកការស៊ើបអង្កេតលើគ្រួសាររដ្ឋមន្រ្តីយុត្តិធម៌លោក Cho Kuk ដែលជាមនុស្សជំនិតមួយរបស់លោក មូន ជុំវិញការវិនិយោគខុសច្បាប់ នៅក្នុងភាគហ៊ុនឯកជន។ ម្យ៉ាងការលាលែងរបស់លោក យូន គឺដោយសាររដ្ឋបាលលោក មូន បានកាត់បន្ថយអំណាចរបស់អគ្គរដ្ឋអាជ្ញា ក្នុងការស៊ើបអង្កេត។ ដោយសាររឿងនេះ លោក យូន និងលោក មូន ក៏មើលមុខគ្នាមិនត្រូវរហូតមក។ ក្នុងខែមិថុនា ឆ្នាំ២០២១ អតីតនិស្សិតច្បាប់រូបនេះ បានប្រកាសឈរឈ្មោះជាបេក្ខជនប្រធានាធិបតី ហើយនៅខែកក្កដា លោក បានចូលជាសមាជិកបក្សអំណាចប្រជាជន (PPP) ដែលជាបក្សប្រឆាំងដ៏សំខាន់ និងត្រូវបានបោះឆ្នោតឱ្យក្លាយជាបេក្ខជនប្រធានាធិបតីរបស់បក្សនៅពេលបន្ទាប់។ ក្នុងយុទ្ធនាការឃោសនាបោះឆ្នោត លោក យូន បានសន្យាលើកតម្កើងដំណោះស្រាយដោយផ្អែកលើទីផ្សារ, លុបចោលអន្តរាគមន៍របស់រដ្ឋាភិបាលលើសហគ្រាសធុនតូច និងមធ្យម រួមទាំងគាំទ្រការប្រើប្រាស់ថាមពលនុយក្លេអ៊ែរ។ លោក យូន ក៏បានបេ្តជ្ញាពង្រឹងការអនុវត្តលើគោលនយោបាយផ្តល់ផ្ទះសម្បែងដល់ប្រជាជន និងកាត់បន្ថយពន្ធផ្ទះ ដើម្បីឱ្យប្រជាជនខ្លួនមានលទ្ធភាពទិញបាន បង្កើនការងារជូនប្រជាជន និងកែប្រែប្រព័ន្ធការងារជាដើម។ បើទោះគ្មានបទពិសោធក្នុងនយោបាយនាពេលកន្លងមក អតីតរដ្ឋអាជ្ញារូបនេះ បានយល់ថា នយោបាយ ជាការដោះស្រាយជីវភាពរបស់ប្រជាជនដែលមិនត្រូវការគិតគូរ និងរៀបចំសម្រាប់អនាគត។ លោក យូន សុកយ៉ល ថតរូបជាមួយស្រ្តីកូរ៉េខាងត្បូងនៅទីតាំងមួយកន្លែង។ រូបថតពីហ្វសប៊ុកលោក យូន បើតាមលោក យូន ការដោះស្រាយបញ្ហាទាំងនោះ វាទាមទារយុត្តិធម៌ និងច្បាប់ មកធ្វើជាមូលដ្ឋាន។ មិនតែប៉ុណ្ណោះ បេក្ខជនចេញពីបក្សអំណាចប្រជាជនរូបនេះ បានអះអាងថា ប្រសិនបើលោកជាប់ឆ្នោតជាប្រធានាធិបតីកូរ៉េខាងត្បូង លោកនឹងបើកការស៊ើបអង្កេតទៅក្នុងរដ្ឋបាលលោក មូន ដែលកំពុងមានអំពើពុករលួយយ៉ាងខ្លាំង។ បញ្ហានេះ បានធ្វើឱ្យប្រធានាធិបតីកូរ៉េខាងត្បូង បង្ហាញការខកចិត្តចំពោះការចោទដោយគ្មានមូលដ្ឋានត្រឹមត្រូវ និងទាមទារឱ្យសុំទោសជាសាធារណៈ។ ជាមួយនឹងការជាប់ឆ្នោត របស់លោក យូន ត្រូវប្រឈមបញ្ហាក្នុងប្រទេសដូចជា វិសមភាព ការកើនឡើងនៃតម្លៃផ្ទះសម្បែង ជំងឺកូវីដ-១៩ បញ្ហាអំពើពុករលួយ កង្វះឱកាសការងារសម្រាប់យុវជន បំណុលឯកជនកើតខ្ពស់ និងប្រជាជនមានវ័យចាស់កាន់តែច្រើន។ ចំណែកបញ្ហានៅក្នុងតំបន់វិញ កូរ៉េខាងត្បូង ត្រូវយកចិត្តទុកដាក់លើ ការកើនឡើងឥទ្ធិពល និងការពង្រីកសេដ្ឋកិច្ចរបស់ចិន, ជម្លោះនៅអ៊ុយក្រែន-រុស្ស៊ី, កម្មវិធីនុយក្លេអ៊ែរ រួមទាំងការចរចាជាមួយកូរ៉េខាងជើង និងភាពតានតឹងអាម៉េរិក-ចិន ជាដើម។ លើសពីនោះ លោក យូន ក៏ទំនងជាបង្ខំចិត្តប្រកាន់ឥរិយាបថទន់ភ្លន់ជាមួយសភាដែលកាន់កាប់ដោយបក្សប្រជាធិបតេយ្យផងដែរ។ អ្វីដែលគេរំពឹងទុកនោះ គឺការតតាំងផ្នែកនយោបាយរវាងរដ្ឋបាលថ្មី និងសភាដែលដឹកនាំដោយបក្សប្រជាធិបតេយ្យ ដែលក្លាយជាបក្សប្រឆាំងវិញម្ដង៕ លោក យូន សុកយ៉ល ជជែកជាមួយយុវជនកូរ៉េខាងត្បូង។ រូបថតពីហ្វេសប៊ុកលោក យូន លោក យូន សុកយ៉ល ថតរូបជាមួយស្រ្តីកូរ៉េខាងត្បូងនៅទីតាំងមួយកន្លែង។ រូបថតពីហ្វសប៊ុកលោក យូន អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8330.txt	ការប្រកួតរវាងក្រុម Hull City ស្វាគមន៍ក្រុម Birmingham City ដែលជាជំនួបក្នុងក្របខណ្ឌទីពីររបស់អង់គ្លេស Championship ត្រូវបានពន្យាពេលជាង ៣០នាទី ព្រោះតែបញ្ហារបាទីមានទំហំធំខុសបច្ចេកទេស។ ក្រុមអាជ្ញាកណ្តាលកាត់ក្តី សម្រេចឱ្យមន្ត្រីក្នុងកីឡដ្ឋានរៀបចំកាត់តម្រឹមរបាទីឱ្យបានត្រឹមត្រូវតាមស្តងដារឡើងវិញ ទើបបន្តការប្រកួត។	អាជ្ញាកណ្តាលលើទីលានលោក Leigh Doughty និងជំនួយការ បានសម្រេចចិត្តចំណាយពេលជាង ៣០នាទីមុនការប្រកួតទៅតាមកាលវិភាគដែលបានតម្រូវក្នុងកីឡដ្ឋាន MKM ក្រោយពេលក្រុមមន្ត្រីប្រចាំកីឡដ្ឋានបានកាត់ និងកែតម្រូវទំហំរបាទីឡើងវិញ ឱ្យត្រូវនឹងស្តង់ដារប្រព័ន្ធត្រួតពិនិត្យគ្រាប់បាល់ ឬ Goal-Line technology និងបានដំណើរការប្រក្រតីឡើងវិញ។ បើតាមសេចក្តីថ្លែងការណ៍ពីសំណាក់ក្រុម Hull City នៅលើបណ្តាញសង្គម
article_8331.txt	សហព័ន្ធកីឡាបាល់ទាត់វៀតណាម (VFF) នៅថ្ងៃទី១៧ ខែតុលា បានប្រកាសបញ្ចប់កិច្ចសន្យាលោក Park Hang Seo ក្នុងនាមជាគ្រូក្រុមកីឡាបាល់ទាត់ជម្រើសជាតិវៀតណាម ក្រោយរួមរស់រយៈពេល ៥ឆ្នាំ។ គ្រូសញ្ជាតិកូរ៉េខាងត្បូងរូបនេះ នឹងចែកផ្លូវជាមួយវៀតណាមនៅថ្ងៃទី៣១ ខែមករា ឆ្នាំ ២០២៣។ នេះបើតាមការផ្សាយរបស់កាសែត The Korean Times។	ការចែកផ្លូវនេះត្រូវបានគេមើលឃើញថា នឹងធ្វើឡើងក្រោយពេលដែលលោក Park Hang Seo ដឹកនាំក្រុមបាល់ទាត់ជម្រើសជាតិវៀតណាម ប្រកួតប្រជែងក្នុងពានរង្វាន់ AFF Mitsubishi Electric Cup 2022 ដែលនឹងធ្វើឡើងនាចុងឆ្នាំនេះរួចរាល់។ ចាប់តាំងពីចូលដឹកនាំក្រុមបាល់ទាត់ជម្រើសជាតិបុរសវៀតណាម និងក្រុមបាល់ទាត់អាយុក្រោម២៣ឆ្នាំ វៀតណាម ក្នុងឆ្នាំ ២០១៧ បាល់ទាត់វៀតណាមទទួលបាននូវសមិទ្ធផលដ៏ធំដែលមិនធ្លាប់មានពីមុនក្នុងប្រវត្តិសាស្ត្រ ហើយក៏ត្រូវបានទទួលស្គាល់យ៉ាងខ្លាំងក្នុងប្រវត្តិសាស្ត្របាល់ទាត់តំបន់អាស៊ីអាគ្នេយ៍។ ក្រោមការដឹកនាំរបស់លោក Park Hang Seo ៥ឆ្នាំ វៀតណាមជាក្រុមមកពីអាស៊ីអាគ្នេយ៍ដែលបន្តគ្រងចំណាត់ថ្នាក់ជាក្រុមកីឡាបាល់ទាត់ដែលស្ថិតនៅក្នុងចំណោមចំណាត់ថ្នាក់ទាំង ១០០ របស់ FIFA Ranking ផងដែរ។ សមិទ្ធផលធំៗក្រោមការដឹកនាំរបស់លោក Park Hang Seo រួមមានឈានជើងឡើងដល់វគ្គជម្រុះជុំចុងក្រោយនៃពានរង្វាន់ World Cup 2022 និងជាក្រុមចំណាត់ថ្នាក់ទី៨ នៃពានរង្វាន់ AFC Asian Cup 2019។ ការប្រកួត Asian Games 2018 វៀតណាមជាក្រុមចំណាត់ថ្នាក់លេខ៤ និងជាជើងឯក AFF Cup 2018 និងជាក្រុមជើងឯករង AFC U23 Asian Cup ឈានចូលឆ្នាំ ២០១៩ ក្រុមវៀតណាមអាយុក្រោម ២៣ឆ្នាំក្លាយជាក្រុមម្ចាស់មេដាយមាសស៊ីហ្គេម ឬ SEA Games 2019 និងម្ចាស់មេដាយមាសស៊ីហ្គេមឆ្នាំ ២០២១ ដែលប្រទេសវៀតណាមធ្វើជាម្ចាស់ផ្ទះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8332.txt	ការប្រកួតក្របខណ្ឌ Premier League ឈានដល់ការប្រកួតសប្តាហ៍ទី១០ ហើយ។ ជំនួប៤ គូនឹងធ្វើឡើងក្នុងថ្ងៃទី១៥ ខែតុលា នេះ មុនជំនួបធំប្រចាំសប្តាហ៍រវាង Liverpool ស្វាគមន៍ Manchester City នៅ Anfield រាត្រីថ្ងៃទី១៦ វេលាម៉ោង ១០:៣០យប់។	ក្រុម Leicester City បច្ចុប្បន្នដែលដឹកនាំដោយ Brendan Rogers ដែលកំពុងស្ថិតនៅបាតតារាងនឹងត្រូវបើកទ្វារកីឡដ្ឋាន King Power របស់ខ្លួនស្វាគមន៍ក្រុម Crystal Palace របស់លោក Patrick Vieira វេលាម៉ោង ៦:៣០ ល្ងាចថ្ងៃទី១៥ ខែតុលា។ Leicester City ចាប់ផ្តើមរដូវកាលថ្មីដោយទម្រង់លេងធ្លាក់ខ្លាំងសឹងមិនគួរឱ្យជឿ ស្របពេលត្រូវជួប Crystal ដែលទើបឈ្នះ Leeds United សប្តាហ៍មុន។ ការប្រកួតនាកីឡដ្ឋាន Craven Cottage ក្រុម Fulham នឹងទទួលស្វាគមន៍ AFC Bournemouth វេលាម៉ោង ៩។ ក្រុមដឹកនាំដោយលោក Marco Silva នាពីរប្រកួតចុងក្រោយមកនេះហាក់ធ្វើមិនសូវបានល្អប៉ុន្មានឡើង ខណៈ Bournemouth ទើបរកបានជ័យជម្នះលើ Leicester កាលពីជំនួបសប្តាហ៍មុនរួចមក។ ក្រុមស្ថិតនៅតំបន់បាតតារាងលេងទី១៨ Wolverhampton Wanderers ត្រូវស្វាគមន៍ក្រុមលំដាប់លេខ១៩ Nottingham Forest វេលាម៉ោង ៩យប់។ Wolver សប្តាហ៍មុនរងបរាជ័យ ៣-០ ក្រោមថ្វីជើងក្រុមខ្លាំង Chelsea ខណត្រូវជួប Nothingham ដែលទើបស្មើជាមួយ Aston Villa លទ្ធផល ១-១ សប្តាហ៍មុន។ ក្រឡែកទៅកីឡដ្ឋាន Tottenham Hotspur វិញ ក្រុម Spurs ដឹកនាំដោយលោក Antonio Conte កំពុងស្វែងរកពិន្ទុបន្ថែមដើម្បីប្រជែងតំបន់កំពូលតារាងខណៈសប្តាហ៍មុនយកឈ្នះ ១-០ លើក្រុម Brighton & Hove Albion យ៉ាងលំបាក។ រាត្រីនេះ Spurs នឹងស្វាគមន៍ Everton ដែលកំពុងមានភាពរីកចម្រើនវិញដែលដឹកនាំដោយលោក Frank Lampard បើទោះសប្តាហ៍មុនពួកគេចាញ់ក្រោមថ្វីជើង Manchester United ២-១ ក្តី។ ៦ប្រកួតចុងក្រោយរបស់ Everton រងបរាជ័យតែមួយលើកប៉ុណ្ណោះ ខណៈស្មើ៣ នឹងឈ្នះ២ នៃការប្រកួត Premier League រដូវកាលថ្មីនេះ។ ជំនួបធំប្រចាំសប្តាហ៍ហង្សក្រហម Liverpool នឹងបើកទ្វារផ្ទះកីឡដ្ឋាន Anfield ស្វាគមន៍ក្រុមភ្ញៀវដែលកំពុងមានភាពខ្លាំងក្លាគួរឱ្យភ្ញាក់ផ្អើលក្រុមមេឃខៀវ Manchester City។ រដូវកាលថ្មីនេះ Liverpool ដឹកនាំដោយលោក Jurgen Klopp ហាក់ធ្វើមិនសូវបានល្អដោយឆ្លងកាត់៨ ប្រកួតមកនេះ រកបានត្រឹមជ័យជម្នះ ២លើកប៉ុណ្ណោះខណៈ ស្មើ៤ និងចាញ់២ ជាលទ្ធផលដ៏អាក្រក់មួយសម្រាប់ពួកគេ ចំណែក Man City របស់ Pep Guardiola ស្ថិតនៅលំដាប់លេខ២ កំពូលតារាង មិនទាន់ស្គាល់បរាជ័យម្តងឡើយឆ្លងកាត់៩ប្រកួតរួចមក។ Liverpool អាចនឹងរងផលវិបាកសារជាថ្មីពេលប៉ះ Man City ខណៈដឹកនាំដោយគ្រូបង្វឹកសញ្ជាតិអាល្លឺម៉ង់មិនទាន់អាចរកទម្រង់លេងល្អដូចដើមវិញបាននៅរដូវកាលថ្មីនេះ។ ខាងក្រោមនេះជាការប្រកួតក្រុមដទៃទៀត៖ Brentford ស្វាគមន៍ Brighton វេលាម៉ោង ២យប់ ថ្ងៃទី១៥ ការប្រកួតថ្ងៃទី១៦ វេលាម៉ោង៨ Aston Villa ទទួល Chelsea Leeds United ទទួល Arsenal Manchester United ទទួល Newcastle West Ham United ប៉ះ Southampton៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8333.txt	Chelsea, Real Madrid, Paris St Germain, Borussia Dortmund និង Benfica កក់កៅអីទៅកាន់វគ្គ១៦ក្រុមចុងក្រោយ UEFA Champions League។ Juventus មិនអាចឆ្លងផុតវគ្គចែកពូលជាថ្មីនៅរដូវកាល២០២២នេះក្រោយចាញ់ Benfica ៤-៣ នៅជំនួបទី៥ ពូល H។	ជ័យជម្នះ ២-១ លើក្រុម RB Salzburg ក្នុងជំនួបទី៥ពូល E គ្រប់គ្រាន់ដើម្បីជួយ Chelsea បន្តទៅកាន់វគ្គ១៦ក្រុមចុងក្រោយ។ ក្រុមតោខៀវរកបាន១០ពិន្ទុ ឈរកំពូលតារាងពូល E នាំមុខក្រុមលេខ២ AC Milan ៣ពិន្ទុ និងដាច់ពិន្ទុក្រុមលេខ៣ RB Salzburg ចំនួន៤ពិន្ទុ ខណៈការប្រកួតសល់១លើកប៉ុណ្ណោះ។ ពូល E នេះ AC Milan ដែលបានយកឈ្នះ Dinamo Zagreb ៤-០ ត្រូវប្រជែងកៅអីលេខ២ជាមួយ RB Salzburg ខណៈ Dinamo Zagreb ដែលនៅបាតតារាងមាន៤ពិន្ទុ នៅសល់ឱកាសប្រជែងលេខ៣ ដើម្បីបន្តទៅលេង Europa League។ សម្រាប់ពូល F វិញ Real Madrid បើទោះជាចាញ់ RB Leipzig ៣-២ នៅជំនួបលើទី៥ក្តី ប៉ុន្តែពួកគេមានពិន្ទុគ្រប់គ្រាន់ដើម្បីបានកៅអីទៅវគ្គខ្វែង។ ម្ចាស់ការពារជើងឯលីគកំពូលអឺរ៉ុបនេះ រកបាន១០ពិន្ទុ នាំមុខក្រុមលេខ២ RB Leipzig ចំនួន១ពិន្ទុ និងនាំមុខ Shakhtar Donetsk ដែលស្ថិតនៅលេខ៣ចំនួន៤ពិន្ទុ ស្របពេលការប្រកួតសល់តែ១លើកប៉ុណ្ណោះ។ ក្នុងពូល F នេះ ក្រុម Celtic ហាល់អាលទៅហើយក្រោយរកបានតែ២ពិន្ទុ ពីការប្រកួត៥លើក។ សល់១ប្រកួតចុងក្រោយ RB Leipzig និង Shakhtar Donetsk ត្រូវប្រជែងគ្នាយកលេខ២ ដើម្បីឡើងទៅវគ្គ១៦ក្រុមចុងក្រោយ។ ពូល G ក្រុម Borussia Dortmund បានកៅអីទៅវគ្គបន្តជាមួយ Man City ដែលបានកៅអីស្វ័យប្រវត្តិតាំងពីប្រកួតមុន។ Dortmund និង Man City បញ្ចប់ក្នុងលទ្ធផល ០-០ ក្នុងជំនួបលើកទី៥របស់ពួកគេ ស្របពេល Sevilla ដែលយកឈ្នះ FC Copenhagen ៣-០ សល់កៅអី Europa League។ ដោយឡែកពូល G វិញក្រុម Paris St Germain និង Benfica ចាប់ដៃគ្នាឡើងទៅវគ្គបន្ត ដោយរកបាន៣ពិន្ទុរៀងខ្លួននៅជំនួបទី៥។ PSG បានយកឈ្នះ ក្រុម Maccabi Haifa ៧-២ ស្របពេល Benfica ឈ្នះ Juventus ៤-៣។ ឆ្លងកាត់ការប្រកួត៥លើក PSG ឈរកំពូលតារាងពូល G រកបាន១១ពិន្ទុ ស្មើក្រុមលេខ២ Benfica។ Juventus ដែលមាន៣ពិន្ទុស្មើជាមួយក្រុមបាតតារាង Maccabi Haifa មានឱកាសច្រើនសម្រាប់កៅអី Europa League សម្រាប់ការប្រកួតកាត់សេចក្តីចុងក្រោយ។ មកទល់ពេលនេះ គេរកឃើញក្រុមចំនួប៦ហើយ ដែលបានកៅអីស្វ័យប្រវត្តិទៅកាន់វគ្គខ្វែង ដែររួមមាន Man City, Real Madrid, PSG, Benfica, Borussia Dortmund និង Chelsea៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8334.txt	ក្រុមកីឡាបាល់ទាត់ជម្រើសជាតិកាណាដា បានដាក់បញ្ជូលបន្ថែមនូវជំនួបមិត្តភាពទល់ក្រុមជម្រើសជាតិបារ៉ែន ដែលនឹងធ្វើឡើងក្នុងទីក្រុងម៉ាណាម៉ាប្រទេសបារ៉ែនផ្ទាល់ ដែលជាផ្នែកមួយនៃការត្រៀមកម្តៅសាច់ដុំសម្រាប់ព្រឹត្តិការណ៍ World Cup ក្នុងប្រទេសកាតា។ នេះបើតាមសហព័ន្ធកីឡាបាល់ទាត់ប្រទេសកាណាដា ថ្ងៃទី២០ ខែតុលា។	ការប្រកួតដែលនឹងធ្វើឡើងថ្ងៃទី១១ ខែវិច្ឆិកា ដែលប្រទេសកាណាដាបានដាក់បន្ថែមចូលក្នុងកាលវិភាគប្រកួត ក្នុងនោះក៏នឹងមានការប្រកួតទល់ក្រុមជម្រើសជាតិជប៉ុនផងដែរ នៅថ្ងៃទី១៧ នៅទីក្រុងឌូបៃ។ «បារ៉ែនបានយល់ព្រមធ្វើជាម្ចាស់ផ្ទះប្រកួតជាមួយយើង ដែលបានផ្តល់ឱកាសដល់យើងក្នុងសាកល្បងប្រកួតលើកដំបូងក្នុងទឹកដីមជ្ឈឹមបូពា៍ដ៏ដូចជា និងការបន្សាំនៅអាកាសធាតុខាងតំបន់អាស៊ី។ ការប្រកួតមិត្តភាពនេះក៏នឹងផ្តល់ពេលវេលាដ៏មានសារៈសំខាន់ដល់ក្រុមជម្រើសជាតិនានាក្នុងការជ្រើសរើសកីឡាករល្អដ៏សំខាន់សម្រាប់ការប្រកួតព្រឹត្តិការណ៍ FIFA World Cup នៅប្រទេសកាតា។»។ នេះបើតាមការបញ្ជាក់ពីសំណាក់លោក John Herdman គ្រូបង្វឹកក្រុមកាណាដា។ ក្រុមជម្រើសជាតិកាណាដានឹងប្រមូលផ្តុំគ្នានៅក្នុងទីក្រុងម៉ាណាម៉ា ប្រទេសបារ៉ែន សម្រាប់ការត្រៀមរហូតដល់ការប្រកួតដែលនឹងចាប់ផ្តើមនៅថ្ងៃទី២០ ខែវិច្ឆិកា ដែលពេលនោះគឺជាការប្រកួតបើកឆាកដំបូងរវាងម្ចាស់ផ្ទះកាតា ទល់អេក្វាទ័រ។ ត្រលប់មកកាន់ការប្រកួត World Cup លើកដំបូងនៃប្រទេសកាណាដា ចាប់តាំងពីឆ្នាំ ១៩៨៦ កាណាដា និងត្រូវជួបប៊ែលហ្ស៊ិកការប្រកួតបើកឆាកដំបូងពូល F នៅថ្ងៃទី២៣ ខែវិច្ឆិកា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8335.txt	លោក Marcelo Martinez អ្នកគាំទ្រក្រុមកីឡាបាល់ទាត់ជម្រើសជាតិអាហ្សង់ទីនដំបូងបំផុត បានធ្វើដំណើរទៅដល់ប្រទេសកាតា ៦ខែមុនព្រឹត្តិការណ៍ FIFA World Cup ចាប់ផ្តើម។ នេះបើតាមការផ្សាយរបស់ទីភ្នាក់ងារព័ត៌មាន Reuters នៅថ្ងៃទី២៤ ខែតុលា។	Martinez អ្នកគាំទ្រក្រុមអាហ្សង់ទីនដំបូងគេបង្អស់រូបនេះ បានទៅដល់ទីក្រុងដូហារ កាលពីថ្ងៃទី៣ ខែឧសភា មកម៉្លេះ ជាមួយនឹងការតែងខ្លួនដែលមានសក់ពណ៍ខៀវ និង ទទួលបានការចាប់អារម្មណ៍យ៉ាងខ្លាំងលើបណ្តាញអ៊ិនធឺណិត។ អ្នកគាំទ្រវ័យ ៥២ឆ្នាំរូបនេះបានបង្ហាញក្តីរំពឹងរបស់លោកថា តារាបាល់ទាត់ឆ្នើម Messi នឹងអាចលើកពានរង្វាន់លំដាប់ពិភពលោក ដូចក្តីស្រម៉ៃរបស់គេផ្ទាល់។ Messi នឹងបង្ហាញខ្លួនលើកទី៥ របស់គេ និងជាការប្រកួត World Cup ចុងក្រោយផងដែរ។ អាហ្សង់ទីនធ្វើដំណើរទៅកាន់ World Cup ជាមួយកំណត់ត្រាក្រុមមិនស្គាល់បរាជ័យម្តងឡើយ ក្រោយឆ្លងកាត់ ៣៥ប្រកួតរួចមក។ «រឿងរ៉ាវអស្ចារ្យជាច្រើនបានកើតឡើងនៅទីនេះ ពួកគេទាំងអស់នៅទីនេះពិតជាស្រលាញ់ Messi និងអាហ្សង់ទីន។ ខ្ញុំបានស្នាក់នៅក្នុងសណ្ឋាគារង់ចាំពួកគេ ជាមួយទង់ជាតិអាហ្សង់ទីន និងសក់ពណ៍របស់ខ្ញុំ ពេលនោះមានមនុស្សម្នាក់បានដើរមក និងបានសួរខ្ញុំថា កំពុងតែធ្វើអ្វី ខ្ញុំបានឆ្លើយតប រួចហើយគេបានយកលេខទូរស័ព្ទខ្ញុំ ហើយបានស្នើផ្តល់ផ្ទះរបស់គេដល់ខ្ញុំស្នាក់នៅសម្រាប់រយៈពេល ២ ឬ៣ខែអំឡុងពេលព្រឹត្តិការណ៍។»។ លោក Martinez បាននិយាយប្រាប់អ្នកកាសែតបែបនេះ។ មិនត្រឹមតែប៉ុណ្ណោះ ក្លិបក្នុងទីក្រុងដូហារមួយចំនួនបានទាក់ទង់ទៅលោក Martinez ដើម្បីអញ្ជើញលោកទៅទស្សនាការប្រកួតរបស់ពួកគេផងដែរ។ ការប្រកួតរបស់ក្រុមស្ថិតក្នុងប្រទេសកាតាមួយ គឺក្រុម Al-Sailiya លោក Martinez ដែលបានអញ្ជើញទៅទស្សនាការប្រកួត ទទួលបានអាវក្រុមពីកីឡាករ Sergio Javier Vittor ដែលមានសញ្ជាតិអាហ្សង់ទីនដូចគ្នា។ សូមជម្រាបថា អាហ្សង់ទីន នឹងត្រូវចាប់ផ្តើមការប្រកួត World Cup របស់ខ្លួនដោយជំនួបដំបូងត្រូវជួបក្រុមអារ៉ាប៊ីសាអូឌីត ថ្ងៃទី២២ ខែវិច្ឆិកា មុនប៉ះម៉ិកស៊ិក នៅ ៥ថ្ងៃបន្ទាប់ និងជួបប៉ូឡូញនៅថ្ងៃទី១ ខែធ្នូ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8336.txt	ការប្រកួតរវាងម្ចាស់ផ្ទះ Leeds United ទល់ Arsenal នៅក្របខណ្ឌ Premier League សប្តាហ៍ទី១០ រងការរិះគន់ពីសំណាក់អ្នកគាំទ្រ ក្រោយពន្យាពេលប្រកួតជាង ៣៨នាទី ដោយសារដាច់ចរន្តអគ្គីសនីក្នុងកីឡដ្ឋាន Elland Road។	មុនការប្រកួតដែល Arsenal យកឈ្នះ Leeds ១-០ ចរន្តអគ្គីសនីក្នុងកីឡដ្ឋានត្រូវបានកាត់ផ្តាច់។ បញ្ហាផ្នែកប្រព័ន្ធទំនាក់ទំនងត្រូវបានធ្លាក់លើក្រុមអាជ្ញាកណ្តាល មិនត្រឹមតែប៉ុណ្ណោះប្រព័ន្ធអាជ្ញាកណ្តាលវីដេអូ VAR ក៏មិនអាចដំណើរការបាន។ ដោយគ្មានដំណោះស្រាយក្រោយរយៈពេលជាង ១០នាទី អាជ្ញាកណ្តាល់កាត់សេចក្តីការប្រកួតបានជជែកជាមួយអ្នកចាត់ការក្រុមទាំងពីរ ឱ្យវិលត្រលប់ទៅកាន់បន្ទប់ផ្លាស់សម្លៀកបំពាក់វិញ ខណៈមានការរិះគន់និងស្រែកចំអកពីសំណាក់អ្នកគាំទ្រក្នុងកីឡដ្ឋាន។ ក្រោយពន្យាពេលជាង ៣៨នាទី ការប្រកួតត្រូវក្រុមអាជ្ញាកណ្តាលបានតម្រូវឱ្យរៀបចំប្រកួតជាថ្មី បន្ទាប់ពីអគ្គីសនីបានវិលត្រលប់មកវិញ ហើយប្រព័ន្ធត្រួតពិនិត្យគ្រាប់បាល់ (Goal Line technology) និង VAR បានដំណើរឡើងវិញ។ គ្រាប់បាល់ជ័យជម្នះរបស់ Arsenal សម្រេចបានដោយ Bukayo Saka ដែលធ្វើបាននៅនាទី៣៥ តាមរយៈការបញ្ជូនដ៏ល្អពី Martin Odegaard។ ជ័យជមន្នះនេះ ក៏បានជួយឱ្យក្រុមដែលដឹកនាំដោយលោក Mikel Arteta រកបាន៣ពិន្ទុបន្ថែមបន្តឈរនៅកំពូលតារាងលីគកំពូលអង់គ្លេស មាន ២៧ពិន្ទុ និងជាជ័យជម្នះទី៩ នៅ Premier League រដូវកាល ២០២២-២៣ ផងដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8337.txt	ការប្រកួតព្រឹត្តិការណ៍ UEFA Champions League ប្រកួតទី៥ ក្នុងវគ្គជម្រុះតាមពូល នាថ្ងៃទី២៥ ខែតុលានេះ ដោយChelsea ត្រូវទទួលក្រុម FC Salzburg ប្រជែងកៅអីវគ្គ ១៦ក្រុមស្វ័យប្រវត្តិ ។ ចំណែក Sevilla ទទួល FC Copenhagen ដែលជាក្រុមមាន២ពិន្ទុដូចគ្នា នឹងត្រូវការឈ្នះរៀងខ្លួន ដើម្បីអាចបន្តលេងក្នុងពានអឺរ៉ុបទៀត។	តោខៀវដឹកនាំដោយគ្រូបង្វឹកអង់គ្លេស Graham Potter បច្ចុប្បន្ន មាន ៧ពិន្ទុ ខណៈ Salzburg ឈរលេខ២ មាន ៦ពិន្ទុ ក៏ជាក្រុមដែលមិនបណ្តែតបណ្តោយឱ្យ Chelsea ដណ្តើមបានពិន្ទុដ៏ងាយប៉ុន្មានឡើយ នាការប្រកួតក្នុងទឹកដីកីឡដ្ឋាន Red Bull Arena របស់ពួកគេ។ មុនពេលឈានដល់ជំនួបនេះក្រុមទាំងពីរឆ្លងកាត់ការប្រកួតក្នុងលីគរាងខ្លួន មានលទ្ធផលស្មើដូចគ្នា។ ទោះជាយ៉ាងណា Salzburg គឺជាក្រុមកំពូលតារាងនៃលីគកំពូលអូទ្រីស ហើយត្រូវទទួល Chelsea ជាក្រុមលេខ ៥នៅ Premier League របស់អង់គ្លេស អាចក្លាយជាផលលំបាក សម្រាប់ Chelsea ដើម្បីអាចធ្វើដំណើរទៅវគ្គ ១៦ក្រុម ។ ក្រៅពីក្រុមទាំងពីរនេះ ក៏មានក្រុម AC Milan ស្ថិតនៅចំណាត់ថ្នាក់លេខ៣ និង Dinamo Zagreb លេខ៤ ដែលមាន៤ពិន្ទុស្មើគ្នា ក៏ស្ថិតនៅពូល E នេះដែរ។ ក្រុមទាំងអស់ ក្នុងពូលនេះ មិនទាន់មានពិន្ទុដាច់គ្នាខ្លាំងនៅឡើយទេ។ ទៅកាន់ទឹកដីអេស្ប៉ាញវិញ Sevilla ដែលចាប់ផ្តើមរដូវកាលថ្មីមិនសូវទទួលបានលទ្ធផលគាប់ប្រសើរ ត្រូវប្រជែងជាមួយ FC Copenhagen ដែលមាន ២ពិន្ទុដូចគ្នាក្នុងពូល G រាត្រីនេះវេលាម៉ោង ១១:៤៥ យប់។ ជាក្រុមមានសង្ឃឹមតិចដូចគ្នាដើម្បីបន្តដំណើរនៅ Champions League វគ្គ ១៦ក្រុម ប៉ុន្តែទាំងក្រុមមកពីអេស្ប៉ាញ និងក្រុមមកដាណឺម៉ាក់ នៅមានសង្ឃឹមខ្ពស់ប្រជែងលេខ៣ បន្តដំណើរក្នុងការប្រកួតពានរង្វាន់ទីពីរអឺរ៉ុប Europa League។ បើទោះបី Borussia Dortmund ត្រូវជួប Manchester City ក្រុមខ្លាំងក្នុងពូលក្នុងសប្តាហ៍នេះក្តី ប៉ុន្តែគេហាក់មិនសូវបារម្ភឡើយ ដោយសារមានពិន្ទុឃ្លាតពីក្រុមលេខ៣ និងលេខ៤ រហូតដល់៥ពិន្ទុ។ ជំនួបចុងក្រោយរបស់ក្រុម Dortmund នឹងត្រូវជួប Copenhagen ខណៈ Sevilla ដ៏ជួប Man City ជំនួបចុងក្រោយ។ រាត្រីនេះរវាងក្រុមទាំងពីរ ម្នាក់ណាទទួលបានជ័យជម្នះនោះ នឹងជាក្រុមមានក្តីសង្ឃឹមខ្ពស់បន្តដំណើរក្នុងពានរង្វាន់អឺរ៉ុបបន្ត។ វេលាម៉ោង ២រាត្រីនេះ Man City ប៉ះ Dortmund ជាការប្រកួតដែល Haaland ត្រូវជួបក្រុមចាស់ជាលើកទីពីរក្រោយផ្ទេរចេញក្នុងរដូវកាលនេះ។ ខាងក្រោមនេះជាការប្រកួតក្រុមដទៃទៀតនៃ Champions League វេលាម៉ោង ២យប់៖ Dinamo Zagreb ទទួល AC Milan ជំនួបពូល E Celtic ទទួល Shakhtar Donetsk ខណៈ RB Leipzig ស្វាគមន៍ Real Madrid ជំនួបពូល F Borussia Dortmund ទទួល Manchester City ជំនួបពូល G Benfica ទទួល Juventus ខណៈ Paris Saint Germain ស្វាគមន៍ Maccabi Haifa៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8338.txt	Alisson Becker អ្នកចាំទី Liverpool បានក្លាយជាអ្នកចាំទីដំបូងគេក្នុងប្រវត្តិសាស្ត្រ ដែលរកគ្រាប់បាល់ស៊ុតបញ្ចូលទី និងបញ្ជូនបាល់ឱ្យមិត្តរួមក្រុមសម្រេចទី (Asisst) នៅ៤រដូវកាលជាប់គ្នានៅក្របខណ្ឌ Premier League។ Alisson បញ្ជូនបាល់ឱ្យ Mohamed Salah ស៊ុត ១គ្រាប់យកឈ្នះលើ Manchester City ក្នុងជំនួបលីគសប្តាហ៍ទី១០ ថ្ងៃទី១៦ ខែតុលា។	Mohamed Salah រកបានឱកាសពីការបញ្ជូនបាល់ពីអ្នកចាំទី Alisson ហើយស៊ុតសម្រេចទីក្រុម Man City នៅនាទី៧៦ ដើម្បីជួយ Liverpool ឈ្នះ ១-០។ បន្ទាប់ពីការបញ្ជូនបាល់យ៉ាងល្អនោះ Alisson បានជាប់ជាអ្នកចាំទីដែលរួមចំណែកជួយក្រុមដោយ asisst ចំនួន៣លើក និងស៊ុតបញ្ចូលទី១លើកនៅ Premier League ចាប់តាំងពីបង្ហាញខ្លួនឱ្យ Liverpool ៥រដូវកាល។ គ្រាប់បាល់បញ្ជូន ៤លើក និងស៊ុត១គ្រាប់របស់អ្នកចាំទីសញ្ជាតិប្រេស៊ីលរូបនេះ កើតឡើងកើតឡើងនៅ៤រដូវកាលផ្សេងគ្នា ក្នុងនោះ Asisst ៤លើកនៅរដូវកាល ២០១៩-២០, ២០២១-២២ និង ពីរលើកនៅ ២០២២-២៣នេះ រួមជាមួយ១គ្រាប់នៅរដូវកាល ២០២០-២១ ទល់ West Bromwich Albion។ តាមរយៈសមិទ្ធផលនេះ Alisson បានឡើងឈរពីលើអតីតអ្នកចាំទី Manchester United លោក Peter Schmeichel ដែលធ្លាប់ជាកីឡាករស្ថិតនៅកំពូលលើបញ្ជីឈ្មោះនៅ Premier League។ លោក Schmeichel ធ្លាប់ស៊ុតពីរគ្រាប់ និងមិនដែល Asisst ឡើយ។ អ្វីដែលគួរឱ្យចាប់អារម្មណ៍ Alisson រដូវកាល ២០២២-២៣ នេះរូបគេបានបញ្ជូនបាល់ឱ្យមិត្តរួមក្រុមស៊ុត ចំនួន២គ្រាប់ច្រើនជាងកីឡាករ Manchester City ដែលមានតម្លៃជាង១០០លានផោន Jack Grealish អតីតកីឡាករ Aston Villa ដែលមានត្រឹម ១គ្រាប់ដែលបញ្ជូនបាល់ឱ្យមិត្តរួមក្រុមស៊ុតរដូវកាលថ្មីនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8339.txt	អាម៉េរិក ជំរុញអាជ្ញាធរ និងមន្ត្រីប៉ូលិលប្រទេសកាតាដែលត្រៀមរការពារសណ្តាប់ធ្នាប់ក្នុងការប្រកួត FIFA World Cup ឱ្យមានភាពអត់ធ្មត់ និងភាពអធ្យាស្រ័យខ្ពស់ ចំពោះអ្នកទៅគាំទ្រព្រឹត្តិការណ៍នេះ។ នេះបើតាមសម្តី ឯកអគ្គរដ្ឋទូតអាម៉េរិកប្រចាំទីក្រុងដូហារ នៅថ្ងៃទី១៨ ខែតុលា ស្របពេលនឹងមានអ្នកគាំទ្រប្រមូលផ្តុំគ្នារាប់ម៉ឺននាក់អំឡុងការប្រកួតនោះ។	«យើងចង់ធានាឱ្យបានថាការអនុវត្តន៍ច្បាប់ គឺឱ្យត្រូវចំទីកន្លែង។ យើងចង់ឱ្យមានការធានា លើការគ្រប់គ្រងអ្នកគាំទ្រ ដោយក្រុមមន្ត្រីកាតាទាំងអស់គួរតែមានភាពអត់ធ្មត់ និងការអធ្យាស្រ័យខ្ពស់ និងតម្លាភាព។»។ លោក Timmy Davis ឯកអគ្គរដ្ឋទូតអាម៉េរិកបាននិយាយប្រាប់អ្នកកាសែតបែបនេះ ក្រោយកិច្ចពិភាគ្សាជាមួយខាងអាជ្ញាធរប្រទេសកាតា។ សម្រាប់ការប្រកួត World Cup នៅចុងឆ្នាំ ២០២២ ក្នុងប្រទេសកាតា អ្នករៀបចំការប្រកួតមិនបានបញ្ជាក់ច្បាស់ជាសាធារណៈនៅឡើយទេអំពីវិធីសាស្រ្តរបស់ពួកគេទៅលើក្រុមន្ត្រីប៉ូលិសដែលត្រៀមការពារនិងរក្សាសន្តិសុខពេលព្រឹត្តិការណ៍។ ទូតអាម៉េរិក ក៏ដូចជាទូតដទៃដែលមានកិច្ចសហប្រតិបត្តិការជាមួយកាតា បានប្រាប់ទៅអ្នកគាំទ្ររៀងខ្លួនថាពួកគេអាចនឹងត្រូវបានរងការផាកពិន័យផ្សេងៗចំពោះអាកប្បកិរិយាមិនល្អ ដែលអាកប្បកិរិយាទាំងនោះទទួលបានការអធ្យាស្រ័យនៅកន្លែងផ្សេងក្រៅពីកាតា។ បើយោងតាមក្រមច្បាប់នៃប្រទេសកាតា សេរីភាពនៃការបញ្ចេញមតិត្រូវបានរឹតត្បិត ការស្រលាញ់ភេទដូចគ្នាគឺខុសច្បាប់ ការសេបគ្រឿងស្រវឹងទីសាធារណៈអាចប្រឈមនឹងការជាប់ពន្ធនាគាររហូតដល់ ៥ឆ្នាំ សម្រាប់ប្រជាជនកាតាការស្លៀកពាក់បង្ហាញមុនមាត់ក៏អាចជាហេតុផលនៃការចាប់ខ្លួន។ រឿងខ្លះក្នុងចំណោមនេះអាចត្រូវបានទទួលការលើកលែងក្រៅពីប្រទេសកាតា ដូចជាការបង្ហាញក្តីស្រលាញ់តាមទីសាធារណៈ ការស្លៀកពាក់បង្ហាញមុខ ការជួបជុំទស្សនាការប្រកួតដោយមានគ្រឿងស្រវឹងជាដើម។ យ៉ាងណាមិញ អ្នករៀបចំកម្មវិធីប្រកួត World Cup ក្នុងប្រទេសកាតាធ្លាប់បានអះអាងរួចមកហើយថា ប្រទេសកាតាបានត្រៀមខ្លួនរួចស្រេចលើបញ្ហានៃការបន្ធូរបន្ថយច្បាប់រិតត្បិត ហើយកាតាក៏មានលក្ខណៈសម្បត្តិគ្រប់គ្រាន់ដើម្បីបង្ហាញគោលបំណងពីភាពបត់បែនសម្រាប់អ្នកគាំទ្រចំពោះការបំពានតិចតួចដែលនឹងកើតមាន។ សូមជម្រាបថា ព្រឹត្តិការណ៍ World Cup 2022 នឹងចាប់ផ្តើមនៅថ្ងៃទី២០ ខែវិច្ឆិកា តទៅ។ World Cup 2022 ក៏ជាការប្រកួតលើកទី២៣សម្រាប់ពានរង្វាន់បាល់ទាត់ពិភពលោកមួយនេះ ហើយក៏ជាលើកដំបូងក្នុងប្រវត្តិសាស្ត្រ FIFA ដែល World Cup ធ្វើឡើងនៅតំបន់មជ្ឈឹមបូពា៍ និងជាលើកទី២ សម្រាប់ទ្វីបអាស៊ី៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_834.txt	ហ្វីលីពីន នៅថ្ងៃទី៩ ខែឧសភា កំពុងរៀបចំការបោះឆ្នោតប្រធានាធិបតី ដើម្បីស្នងតំណែងលោក រ៉ូឌ្រីហ្គោ ឌូទើតេ ប្រធានាធិបតីហ្វីលីពីនបច្ចុប្បន្ន។ ក្នុងការបោះឆ្នោតប្រធានាធិបតីលើកនេះ លោក Ferdinand Marcos Jr ត្រូវបានរំពឹងថា នឹងក្លាយជាប្រធានាធិបតីហ្វីលីពីននៅអាណត្តិបន្ទាប់ ដោយមានសំឡេងគាំទ្រលើសពីដៃគូប្រជែងដ៏ច្រើនលើសលុប។	Relate ចាប់តាំងពីព្រឹកព្រលឹម ប្រជាជនហ្វីលីពីនជាច្រើនលាននាក់ ដោយមានពាក់ម៉ាស់ការពារជំងឺកូវីដ-១៩ បានចេញទៅមណ្ឌលបោះឆ្នោត ដើម្បីរើសមេដឹកនាំប្រទេសថ្មី។ មណ្ឌលបោះឆ្នោតទាំងអស់ នឹងបិទទ្វារនៅម៉ោង ៧យប់។ ក្នុងការបោះឆ្នោតឆ្នាំ២០២២ ប្រជាជនហ្វីលីពីនប្រមាណ ៦០ភាគរយ នៃប្រជាជនសរុប មានសិទ្ធិបោះឆ្នោតរើសថ្នាក់ដឹកនាំហ្វីលីពីន ចាប់ពីប្រធានាធិបតី ដល់ក្រុមប្រឹក្សាក្រុង។ បេក្ខជនប្រជែងតំណែងប្រធានាធិបតីចំនួន ១០រូប បានចូលរួមក្នុងការបោះឆ្នោតលើកនេះ។ លោក Ferdinand Marcos Jr ដែលជាកូនរបស់អតីតមេដឹកនាំផ្តាច់ការហ្វីលីពីន លោក Ferdinand Edralin Marcos ត្រូវបានទទួលបានសំឡេងគាំទ្រលើសលុប ក្នុងចំនួន ៥៦ភាគរយនៃអ្នកបោះឆ្នោតសរុប ខណៈលោកស្រី Leni Robredo អនុប្រធានាធិបតីហ្វីលីពីនបច្ចុប្បន្ន អាចទទួលបានសំឡេងគាំទ្រ ប្រមាណ ២៣ភាគរយ ដែលនាំមុខលោក Manny Pacquiao កីឡាករប្រដាល់អាស៊ីដ៏ល្បី និងលោក Francisco Domagoso អភិបាលក្រុងម៉ានីល។ នេះបើតាមលទ្ធផលនៃការស្ទង់មតិនាពេលកន្លងមក។ ស្របពេលដំណើរការបោះឆ្នោត វាមានភាពមិនប្រក្រតីមួយចំនួនកើតឡើង។ តាមការចុះផ្សាយរបស់សារព័ត៌មាន BBC អ្នកបោះឆ្នោតនៅមណ្ឌលមួយក្នុងក្រុងម៉ានីល បានអះអាងថា ពួកគេពិបាកក្នុងការដាក់សន្លឹកឆ្នោត ចូលទៅក្នុងម៉ាស៊ីនរាប់សន្លឹកឆ្នោត។ តែយ៉ាងណា គណៈកម្មការរៀបចំការបោះឆ្នោតហ្វីលីពីន បាននិយាយការពារថា គ្មានការបំពានបទបញ្ញត្តិបោះឆ្នោតធ្ងន់ធ្ងរពីដើមមកឡើយ។ បើតាមលោក George Garcia សមាជិកគណៈកម្មការរៀបចំការបោះឆ្នោត ភាពខុសឆ្គងមានតិចតួច ខណៈកម្លាំងប៉ូលិស អាចគ្រប់គ្រងស្ថានការណ៍បានដោយពេញលេញ។ បើទោះទទួលបានសំឡេងគាំទ្រច្រើនប៉ុណ្ណោះ ប៉ុន្តែអ្នកការពារសិទ្ធិមនុស្ស មិនពេញចិត្តលោក Marcos Jr ឡើយ ដោយប្រៀបធៀបការដឹកនាំរបស់លោកទៅនឹងឪពុកថែមទៀត។ លោកស្រី Mae Paner សកម្មជនហ្វីលីពីនមួយរូប បានយល់ថា វានឹងមានស្ថានភាពអាក្រក់រយៈពេល ៦ឆ្នាំខាងមុខ។ ទន្ទឹមនេះ អ្នកវិភាគផ្សេងទៀត ព្រមានថា ការឡើងកាន់អំណាចរបស់លោក Marcos Jr នឹងធ្វើឱ្យតុល្យភាព និងការត្រួតពិនិត្យលទ្ធិប្រជាធិបតេយ្យធ្លាក់ចុះ ខណៈអំពើពុករលួយនឹងកើនឡើង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8340.txt	Lionel Messi ប្រធានក្រុមកីឡាបាល់ទាត់ជម្រើសជាតិអាហ្សង់ទីន យល់ថា មានតែក្រុមបារាំង និងប្រេស៊ីលប៉ុណ្ណោះស័ក្តិសមឈ្នះពានរង្វាន់ FIFA World Cup ឆ្នាំ២០២២ នៅប្រទេសកាតា។ Messi ហ៊ានអះអាងបែបនេះ ដោយសារបារាំង និងប្រេស៊ីលម្បូរកីឡាករមានទេពកោសល្យ និងប្រកបអាជីពសុទ្ធតែនៅលីគកំពូលៗ។	ខ្សែប្រយុទ្ធឆ្នើមក្រុម Paris Saint Germain រូបនេះ បាននិយាយថា ប្រេស៊ីល អាល្លឺម៉ង់ បារាំង អង់គ្លេស និងអេស្ប៉ាញ សុទ្ធសឹងតែជាក្រុមខ្លាំងៗនឹងមានភាគរយខ្ពស់ក្នុងការប្រជែងពានរង្វាន់ World Cup។ ប៉ុន្តែ Messi វ័យ ៣៥ឆ្នាំ មើលឃើញថាមានក្រុមពីរប៉ុណ្ណោះដែលល្អជាងគេដាច់ មានបារាំង និង ប្រេស៊ីល សម្រាប់តំណែងជើងឯកពានរង្វាន់ពិភពលោកនេះ។ ស្របពេល World Cup នៅសល់តែមួយខែទៀតនឹងចាប់ផ្តើមការប្រកួត Messi បានរៀបរាប់ពីមូលហេតុជុំវិញការពេញចិត្តក្រុមប្រេស៊ីល និង បារាំង ថា៖ «យើងតែងតែនិយាយថាក្រុមភាគសុទ្ធសឹងតែល្អដូចគ្នា ប៉ុន្តែប្រសិនបើឱ្យខ្ញុំរើស ខ្ញុំនឹងយកប្រេស៊ីល និងបារាំង ដែលជាបេក្ខភាពដ៏សក្ក័សមបំផុតក្នុងការឈ្នះ World Cup»។ Messi ប្រាប់ទៅកាន់ទូរទស្សន៍ DIRECTV Sports បន្ថរែមថា ទាំងបារាំង និងប្រេស៊ីល សុទ្ធតែមានក្រុមកីឡាករមានគុណភាព និងសហការគ្នាបានល្អ ហើយក្រុមទាំងពីរមានគ្រូបង្វឹកដ៏ល្អដែលមានគោលដៅច្បាស់លាស់ដូចគ្នាថែមទៀត។ យ៉ាងណាមិញ Messi មិនបាននិយាយអំពីក្រុមអាហ្សង់ទីនឡើយចំពោះបេក្ខភាពដែលគួរឈ្នះពាននៅប្រទេសកាតា។ អាហ្សង់ទីនជាក្រុមម្ចាស់ជើងឯកពានរង្វាន់ទ្វីបអាម៉េរិកខាងត្បូង Copa America ឆ្នាំ ២០២១ ហើយមកដល់ពេលនេះអាហ្សង់ទីនឆ្លងកាត់ ៣៥ប្រកួតចុងក្រោយមិនទាន់ស្គាល់បរាជ័យម្តងឡើយ។ អ្នកតាមដានកីឡាបាល់ទាត់ មើលឃើញថាអាហ្សង់ទីនសព្វថ្ងៃជាក្រុមដ៏គួរឱ្យភ័យខ្លាចមួយក្នុងការប្រកួត World Cup លើកទី២៣ នេះ។ បច្ចុប្បន្នភាពនៃក្រុមអាហ្សង់ទីន មានបញ្ហាកីឡាករសំខាន់ៗរបួសតិចតួចប៉ុណ្ណោះ ដូចជា Paulo Dybala និង Angel Di Maria ជាដើម។ មុនអាហ្សង់ទីន នឹងត្រូវប្រកួតកំដៅសាច់ដុំជាមួយ អេម៊ីរ៉ាត់អារ៉ាប់រួម មុនការប្រកួត World Cup បើកឆាកពូល C ទល់ អារ៉ាប៊ីសាអូឌីត នៅថ្ងៃទី២២ ខែវិច្ឆិកា និងប៉ះប៉ូឡូញ និងម៉ិកស៊ិកនៅជំនួបបន្តបន្ទាប់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8341.txt	កងកម្លាំងសន្តិសុខប្រទេសកាតា បានចាប់ឃុំខ្លួន និងរំលោភបំពានលើសិទ្ធិរបស់អ្នកស្រលាញ់ភេទដូចគ្នា ខណៈព្រឹត្តិការណ៍ World Cup 2022 ជិតមកដល់។ នេះបើតាមអង្គការឃ្លាំមើលសិទ្ធិមនុស្ស (HRW)ថ្ងៃទី២៤ ខែតុលា ។	ការស្រលាញ់ភេទដូចគ្នា គឺជារឿងខុសច្បាប់នៅក្នុងប្រទេសកាតា ដែលជាប្រទេសស្ថិតក្នុងតំបន់អារ៉ាប់មួយនេះ។ បញ្ហានេះបានធ្វើឱ្យតារាបាល់ទាត់មួយចំនួននៅលើពិភពលោក មានការបារម្ភអំពីបញ្ហាសិទ្ធិមនុស្ស ជាពិសេស LGBT+ ឬដែលមនុស្សស្រីស្រលាញ់ភេទដូចគ្នា ។ «សេរីភាពនៃការបញ្ចេញមតិ និងការមិនរើសអើងដោយផ្អែកលើនិន្នាការផ្លូវភេទ និងអត្តសញ្ញាណយេនឌ័រ គួរតែត្រូវបានធានា ជាអចិន្រ្តៃយ៍ សម្រាប់អ្នករស់នៅប្រទេសកាតាទាំងអស់ មិនព្រោះតែអ្នកទេសចរណ៍ដែលមកទស្សនាការប្រកួត World Cup នោះទេ។»។ HRW បានលើកឡើងបែបនេះក្នុងសេចក្តីថ្លែងការណ៍។ មិនត្រឹមប៉ុណ្ណោះ HRW បានបញ្ជាក់ថា ខ្លួនបានធ្វើកិច្ចសម្ភាសជាមួយជនជាតិកាតាស្រលាញ់ភេទដូចគ្នា ៦នាក់ ក្នុងនោះមាន ស្ត្រីប្តូរភេទ ៤នាក់ ស្ត្រីទ្វេរភេទ ១នាក់ និងបុរសភេទទី៣ម្នាក់។ មនុស្សទាំង ៦នាក់នោះ បានរាយការណ៍ថា ពួកគេត្រូវបានគេឃុំខ្លួនចាប់ពីឆ្នាំ ២០១៩ រហូតឆ្នាំ ២០២២ ហើយក៏ទទួលរងនូវពាក្យប្រមាថ ការរើសអើងបំពានដោយពាក្យសម្តី និងរាងកាយ លើសពីនេះក៏មានការវាយ និងធាក់ថែមទៀត។ បើតាមការបញ្ជាក់ដដែលពីជនរងគ្រោះស្រលាញ់ភេទដូចគ្នាទាំង ៦នាក់ ពួកគេត្រូវបានឃុំខ្លួនដោយគ្មានការចោទប្រកាន់ក្នុងពន្ធនាគារក្រោមដីក្នុងទីក្រុងឌូហា ហើយបុគ្គលម្នាក់ត្រូវបានឃុំខ្លួនរយៈពេល ២ ឬ ៣ខែ ក្នុងកន្លែងឃុំឃាំងតែម្នាក់ឯដាច់ដោយឡែក។ តែទោះជាយ៉ាងណា មន្រ្តីកាតាម្នាក់បាននិយាយក្នុងសេចក្តីថ្លែងការណ៍មួយ ឆ្លើយតបទៅនឹងការចោទប្រកាន់របស់ HRW ថា ជារឿងមិនពិតឡើយ។ «វាជាព័ត៌មានដែលមានលក្ខណៈជាក្រុម និងមិនពិត ហើយដោយមិនបានបញ្ជាក់ច្បាស់លាស់ពីភស្តុតាំងនានា។»។ នេះបើតាមសម្តីមន្ត្រីកាតារូបនោះ។ អ្នករៀបចំកម្មវិធីប្រកួត World Cup ធ្លាប់បានអះអាងថា មនុស្សគ្រប់គ្នា មិនថានិន្នាកាផ្លូវភេទ ឬប្រវត្តិរបស់ពួកគេទេ គឺកាតាស្វាគមន៍ទាំងអស់ ។ ទោះជាយ៉ាងនេះក្តី អ្នករៀបចំកម្មវិធី World Cup ក៏បានព្រមានពីបញ្ហានៃការបង្ហាញក្តីស្រលាញ់ជាសាធារណៈដែរ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8342.txt	ក្រុមបាល់ទះនារីក្នុងសាល ស៊ែប៊ី បន្តភាពខ្លាំងរបស់ខ្លួនបន្ទាប់ពីបំបាក់ក្រុមប្រេស៊ីល មិនឱ្យតដៃបាន ៣-០ សិត។ ចំណែក អ៊ីតាលី គ្រងលេខ៣ ក្រោយឈ្នះ អាម៉េរិក ៣-០ សិតនាវគ្គផ្តាច់ព្រ័ត្រពានរង្វាន់បាល់ទះក្នុងសាលនារី IFVB Volleyball Women’s World Championship 2022 ដែលធ្វើឡើងនៅប្រទេសហូឡង់។	ក្នុងសិតទី១ ក្រុមនារីស៊ែប៊ី នាំមុខមុនដោយពិន្ទុប្រកៀកប្រកិតគ្នាមិនជាដាច់ឆ្ងាយឡើយដោយពង្ស ២៦-២៤ ចូលដល់សិតទី២ ស៊ែប៊ី បន្តនាំមុខទាំងលំបាកយ៉ាងប្រដេញ ប្រេស៊ីលដោយពង្ស ២៥-២២ និងនៅក្នុងសិតទី៣ ក្រុមនារីប្រេស៊ីល ប្រឹងប្រែងស្រវាយកជ័យជម្នះដែរ តែមិនអាចទៅរួចជាមួយស៊ែប៊ី ដោយពិន្ទុ ស៊ែប៊ី២៥-១៧ ប្រេស៊ីល។ បញ្ចប់ការប្រកួតក្រុមបាល់ទះនារីប្រេស៊ី ចាញ់ស៊ែប៊ី ៣-០ សិត សរុប៣សិត ស៊ែប៊ីមាន៧៦ ខណៈប្រេស៊ីលមាន ៦៣ពិន្ទុ។ ចំណែក ក្រុមបាល់ទះនារីអ៊ីតាលី ដណ្តើមបានដំណែងលេខ៣ បន្ទាប់ពីយកឈ្នះអាម៉េរិក ៣-០ សិត(២៥-២០, ២៥-១៥ ,២៧-២៥) សរុបទាំង៣សិត អ៊ីតាលី មាន៧៧ រីឯអាម៉េរិក មាន៦០ពិន្ទុ។ គួរបញ្ជាក់ថា នេះជាលើកទី៥ របស់ក្រុមបាល់ទះជម្រើសជាតិស៊ែប៊ី ដោយគ្រងដំណែងបាល់ទះលំដាប់ពិភពលោក៥រដូវកាល(២០១១,២០១៧,២០១៨,២០១៩ និង២០២២)៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8343.txt	Cristiano Ronaldo ក្រោយបង្ហាញអាកប្បកិរិយាដែលមិនអាចទទួលយកបានជាលើកទីពីរនៅក្រុម Manchester United នេះបង្ហាញថាក្លិបគួរតែបញ្ចប់ទំនាក់ទំនងជាមួយកីឡាករវ័យ ៣៧ឆ្នាំរូបនេះ ។ នេះបើតាមសម្តីអតីតកីឡាករក្រុម Man United លោក Gary Neville ថ្ងៃទី២៣ ខែតុលា។	ខ្សែប្រយុទ្ធសញ្ជាតិព័រទុយហ្គាល់ ដែលទើបតែរកបានគ្រាប់បាល់ទី ៧០០របស់ខ្លួនក្នុងអាជីពជាកីឡាករបាល់ទាត់ នារដូវកាល ២០២២-២៣ នេះ មិនសូវទទួលបានពេលវេលាលេងឱ្យក្រុមបិសាចក្រហមប៉ុន្មានឡើយ ពោលគឺរូបគេតែងតែស្ថិតនៅក្នុងកៅអីបម្រុងជានិច្ច ក្រោមការដឹកនាំរបស់អ្នកចាត់ការ Erik ten Hag។ កាលពីជំនួបបិសាចក្រហមប្រកួតស្មើ ១-១ ទល់ក្រុមតោខៀវ Chelsea នៃក្របខណ្ឌ Premier League, Ronaldo មិនត្រូវបានដាក់ឈ្មោះក្នុងបញ្ជីកីឡាករសម្រាប់ការប្រកួតនោះឡើយ ក្រោយពេលម្ចាស់ពាន Ballon d’Or ៥សម័យរូបនេះ បានងើបដើរចេញពីកៅអីបម្រុងកាលពីជំនួប Man United ឈ្នះ Tottenham Hotspur ២-០ ។ អាកប្បកិរិយារបស់ Ronaldo បានបង្ហាញពីភាពមិនសប្បាយចិត្ត ខណៈទង្វើរជាលើកទីពីរនាទឹកដី Old Trafford នេះ រងការរិះគន់ខ្លាំងពីសំណាក់អតីតកីឡាករ Man United។ លោក Gary Neville អតីតកីឡាករបិសាចក្រហមមួយរូប បាននិយាយក្នុងកម្មវិធីជជែកពីកីឡារបស់ទូរទស្សន៍ Sky Sports Talks ទាក់ទងនឹងបញ្ហា Ronaldo ព្រមទាំងការវិវត្តិនៃក្រុមបិសាចក្រហម។ «Cristiano Ronaldo គឺគួរតែស្វែករកទីកន្លែងថ្មីផ្សេងមួយទៀត ដើម្បីអាចឱ្យរូបគេលេងបានរាល់សប្តាហ៍ ព្រោះគេមិនអាចទ្រាំនឹងការអង្គុយកៅអីបម្រុងបានឡើយ ខណៈដែលក្រុមបិសាចក្រហម កំពុងតែមានផលវិជ្ជមានល្អប្រសើរឡើងវិញ។ ជារឿងមួយល្អដែលត្រូវបញ្ចប់បញ្ហាបន្ទាប់តែសប្តាហ៍ចុងក្រោយនៃការប្រកួតកន្លងទៅនោះដល់ពេល World Cup នឹងក្រោយការប្រកួតរួចរាល់រឿងរ៉ាវមួយនេះក៏គួរតែបញ្ចប់ដូចគ្នា។ វាគួរតែបញ្ចប់ហើយ»។ លោក Gary Neville និយាយបែបនេះ។ លោក Gary Neville ថា ទង្វើរ Ronaldo ជារឿងមួយ ដែលមិនអាចទទួលយកបាន ។ បើតាមអតីតកីឡាករខ្សែការពារក្រុម Man United មួយរូបទៀតគឺលោក Jaap Stam បាននិយាយបន្ថែមថា Ronaldo មិនសប្បាយចិត្ត ប៉ុន្តែរូបគេកំពុងធ្វើឱ្យខូចកេរិ៍្តឈ្មោះ ដែលធ្លាប់បានសាងច្រើនឆ្នាំមកនេះ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8344.txt	ក្រុមហង្សក្រហម Liverpool ថ្ងៃទី១៦ ខែតុលា ថ្កោលទោសក្រុមអ្នកគាំទ្រក្រុម Manchester City មួយក្រុមដែលបានស្រែកច្រៀងខ្លាំងៗអំឡុងពេលប្រកួត ដោយប្រើពាក្យអាក្រក់ទាក់ទង់នឹងសោកនាដកម្មក្នុងកីឡដ្ឋាន Anfield ។	ក្នុងជ័យជម្នះ ១-០ របស់ liverpool លើ Manchester City ជាការជួបគ្នាដ៏មានភាពតានតឹងខ្លាំង។ ក្រុមទាំងសងខាងបានបង្កជារឿងរ៉ាវជាច្រើន ហើយបន្សល់ទុកនូវភាពជូចត់ដល់ក្រុម Liverpool ក្រោយត្រូវបានអ្នកគាំទ្រ Man City ច្រៀងចម្រៀងដ៏ក្រៀមក្រំពីសោកនាដកម្មដែលធ្វើឱ្យអ្នកគាំទ្រ Liverpool ស្លាប់ ដែលជាហេតុការណ៍ដ៏អាក្រក់កើតឡើងលើ Liverpool។ «យើងពិតជាសោកស្តាយនឹងខកចិត្តខ្លាំងដែលបានឮនៅការស្រែកច្រៀងដែលសំដៅទៅលើគ្រោះមហន្តរាយក្នុងកីឡដ្ឋាន ពីផ្នែកអ្នកគាំទ្រមកពីក្រៅទឹកដីក្នុងការប្រកួតនាកីឡដ្ឋាន Anfield ។ ពួកគេធ្វើឱ្យប៉ះពាល់ដល់ក្រុមគ្រួសារអ្នកដែលបានរស់រានជីវិត និងអ្នកពាក់ពាន់ក្នុងគ្រោះថ្នាក់នោះ។»។ នេះបើតាមការប្រកាសរបស់ក្លិប Liverpool។ កាលខែ មេសា ឆ្នាំ ១៩៨៩ នៅប្រទេសអង់គ្លេស អ្នកគាំទ្រក្រុម Liverpool ចំនួន ៩៦នាក់ត្រូវបានមនុស្សផ្សេងទៀតរុញច្រាននិងរអិលកិនពីលើគ្នារហូតដល់ស្លាប់ ស្ថិតក្នុងបរិវេនកីឡដ្ឋាន Hillsborough ដែលហ៊ុមព័ទ្ធបិទជិតជាមួយមនុស្សច្រើនកុះករក្នុងទីក្រុង Sheffield មុនការប្រកួតជំនួបពានរង្វាន FA Cup វគ្គពាក់កណ្តាលផ្តាច់ព្រ័ត្ររវាង Liverpool និង Nottingham Forest។ លើសពីនេះ Liverpool ក៏បានអះអាងថានឹងធ្វើការជាមួយអាជ្ញាធរដើម្បីបើកការស៊ើបអង្កេត ហើយក៏សហការជាមួយ Man City លើបញ្ហាការស្រែកដោយប្រើពាក្យសម្តីមិនល្អនេះ ដើម្បីស្វែងរកបង្កហេតុ។ ក្រោយឆ្មក់បានជ័យជម្នះលើក្រុម Man City នៅសប្តាហ៍ទី១០ Liverpool រកបាន៣ពិន្ទុបន្ថែមហើយបន្តឈរចំណាត់លេខ៨ ដែលមានពិន្ទុសរុប ១៣ពិន្ទុ ឆ្លងកាត់ការប្រកួត៩លើក។ Man City ស្ថិតនៅចំណាត់ថ្នាក់លេខ២ មាន២៣ ពិន្ទុមានគម្លាតពិន្ទុពីក្រុម Arsenal ៤ពិន្ទុដែលឈរនៅកំពូលតារាង៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8345.txt	Ryan Alonzo ដែលជាអត្តពលិកប្រទេសហ្វីលីពីនមួយរូប ធ្វើបានកំណត់ត្រា Guinness World Record ថ្មីមួយនិងជាលើកទីពីរសម្រាប់រូបគេ ពីការលោតអន្ទាក់បានចំនួនជុំច្រើនជាងគេលើពិភពលោក។ នេះបើតាមការប្រកាសរបស់សៀវភៅកំណត់ត្រា Guinness ក្នុងខែតុលានេះ។	បុរសដែលមានឈ្មោះហៅក្រៅថា Skipman ឬ បុរសនៃការលោកអន្ទាក់ មានវ័យ ៣៧ឆ្នាំ រូបនេះ ធ្វើបានកំណត់ត្រាថ្មីទីពីររបស់គេ ដោយលោតអន្ទាក់បង្វិលខ្សែជុំវិញដងខ្លួនបាន៣,៧៣១ជុំ ដែលកំណត់ត្រាចាស់របស់គេមានត្រឹមចំនួន ២,៤០៥ជុំតែប៉ុណ្ណោះ។ កំណត់ត្រាដំបូងបង្អស់របស់ Alonzo ធ្វើបានក្នុងឆ្នាំ ២០២១ នៅពេលដែលគេបានលោកអន្ទាក់ប្រើដៃ ដើម្បីបង្វិលខ្សែជុំវិញដងខ្លួនគេ បានដល់ចំនួន ៤០,៩៨០ជុំ ដោយការកំណត់ថេរវេលា រយៈពេល ១២ម៉ោង។ ប៉ុន្តែមិនមែនជាកំណត់ត្រា Guinness World Record ឡើយ ។ បុរសវ័យ ៣៥ឆ្នាំ បាននិយាយប្រាប់អ្នកកាសែតឱ្យដឹងថា ការតស៊ូគឺជាកត្តាទូទៅនឹងសំខាន់បំផុត ដែលនាំឱ្យគេបំបែកកំណត់ត្រាទាំងពីរនេះ។ Alonzo បានផ្តល់គុណតម្លៃដល់ការហ្វឹកហាត់រត់ម៉ារ៉ាតុង ដែលគេធ្លាប់ហាត់ពីមុនមក ដែលបានជួយដល់ការត្រៀមលក្ខណៈដល់រូបគេទាំងផ្លូវកាយ និងផ្លូវផងដែរ។ សូមជម្រាបថា កីឡាលោតអន្ទាក់ ឬហៅជាភាសាអង់គ្លេស Skipping គឺជាប្រភេទនៃកីឡាមួយ ដែលតែងតែត្រូវបានក្រុមអត្តពលិកក្នុងកីឡានានា ប្រើសម្រាប់ហ្វឹកហាត់កំដៅសាច់ដុំមុនការប្រកួត ។ ប៉ុន្តែអត្តពលិកមួយចំនួនជុំវិញពិភពលោក បានស្នើឱ្យកីឡាលោកអន្ទាក់នេះ ប្រើក្នុងសកម្មភាពប្រជែងនៃព្រឹត្តិការណ៍នានា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8346.txt	សហព័ន្ធកីឡាបាល់ទាត់កាតា (QFA) ទទួលបានសិទ្ធិរៀបចំព្រឹត្តិការណ៍ពានរង្វាន់ទ្វីបអាស៊ី AFC Asian Cup នៅឆ្នាំ ២០២៣ ជំនួសចិន ពោលក្រោយដឹកនាំធ្វើម្ចាស់ផ្ទះ FIFA World Cup ឆ្នាំ២០២២។ នេះបើតាមការប្រកាសរបស់សហព័ន្ធកីឡាបាល់ទាត់អាស៊ី (AFC) ថ្ងៃទី១៧ ខែតុលា។	ប្រទេសកាតាដែលនឹងរៀបចំ World Cup 2022 នាខែវិច្ឆិកា បានយកឈ្នះលើប្រទេសកូរ៉េខាងត្បូង និងឥណ្ឌូណេស៊ីក្នុងការធ្វើជាម្ចាស់ផ្ទះការប្រកួត AFC Asian Cup 2023 ក្រោយការដាក់ដេញថ្លៃរយៈពេលជាង ៣ខែមកនេះ។ «គណៈកម្មាធិការនៃសហព័ន្ធកីឡាបាល់ទាត់តំបន់អាស៊ី AFC ថ្ងៃនេះសូមប្រកាសថាសហព័ន្ធកឡាបាល់ទាត់ប្រទេសកាតា នឹងធ្វើជាម្ចាស់ផ្ទះរៀបចំការប្រកួតពានរង្វាន់ AFC Asian Cup 2023។»។ នេះបើតាមការប្រកាសរបស់ AFC ដែលមានស្នាក់ការកណ្តាលក្នុងប្រទេសម៉ាឡេស៊ី។ យ៉ាងណាមិញ កាតាទទួលបានសិទ្ធិធ្វើម្ចាស់ផ្ទះនេះក៏ព្រោះតែប្រទេសចិនដែលឈ្នះការដេញថ្លៃកាលពីឆ្នាំ ២០១៩ សម្រាប់រៀបចំព្រឹត្តិការណ៍នេះ បានប្រកាសដកខ្លួនដេញកាលពីខែឧសភា ដោយសារតែគោលនយោបាយ សូន្យកូវីដ-១៩ ដែលដាក់ចេញដោយរដ្ឋាភិបាលប្រទេសចិន។ ការរាតត្បាតជំងឺកូវីដ-១៩ ក្នុងប្រទេសចិននៅតែបន្ត ធ្វើឱ្យសហព័ន្ធសម្រេចដកខ្លួន AFC បានស្វែងរកប្រទេសថ្មីមកជំនួសការធ្វើម្ចាស់ផ្ទះនេះ។ បើតាមកាលវិភាគដែលនឹងត្រូវរៀបចំការប្រកួតនេះ ទីក្រុងចំនួន ១០ក្នុងប្រទេសចិននឹងត្រូវរៀបចំការប្រកួត AFC Asian Cup ចាប់ពីថ្ងៃទី១៦ ខែមិថុនា ដល់ខែកក្កដា ឆ្នាំក្រោយនេះ។ យ៉ាងណា កាលវិភាគការប្រកួតដែលនឹងត្រូវធ្វើឡើងក្នុងប្រទេសកាតាមិនទាន់កំណត់ច្បាស់លាស់នូវឡើយ ខណៈកាតាកំពុងមមាញឹកក្នុងការរៀបចំ World Cup 2022 ខិតជិតមកដល់។ សូមជម្រាបដែរថាព្រឹត្តិការណ៍ World Cup 2022 នៅប្រទេសកាតាកំពុងតែខិតកាន់តែកៀកថ្ងៃនៃការប្រកួត ដោយធ្វើឡើងចាប់ពីថ្ងៃទី២០ វិច្ឆិកា ដល់ថ្ងៃទី១៨ ធ្នូ។ កាតានឹងប្រកួតបើកឆាកដំបូងគេបង្អស់ទល់ក្រុម អេក្វាទ័រសម្រាប់ការប្រកួតនាថ្ងៃទី២០ វិច្ឆិកា ក្រោយកម្មវិធីបើកជាផ្លូវការរៀបចំរួចរាល់៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8347.txt	ការលក់រថយន្តអគ្គិសនី (EV) ថ្មីនៅក្នុងប្រទេសអូស្ត្រាលីបានកើនឡើង ៦៥ភាគរយ ក្នុងឆ្នាំ ២០២២។ គិតចាប់តាំងពីខែមករា ដល់ខែកញ្ញា រថយន្តអគ្គិសនីជិត ២២,០០០ គ្រឿង ត្រូវបានលក់ចេញក្នុងប្រទេសនេះ។	រថយន្តដើរដោយថាមពលអគ្គិសនី បានកើនប្រជាប្រិយភាពខ្លាំងនៅក្នុងប្រទេសអូស្ត្រាលីនៅរយៈពេលចុងក្រោយ ដោយសារតែតម្រូវការកាន់តែច្រើននៃរថយន្តគ្មានការបំភាយឧស្ម័ន និងផែនការក្នុងការបញ្ឈប់ការលក់ម៉ាស៊ីនសាំងផង។ រថយន្តអគ្គិសនីជិត ២២,០០០ គ្រឿងត្រូវបានគេរាយការណ៍ថា បានលក់ដាច់នៅក្នុងប្រទេសអូស្ត្រាលីចាប់ពីខែមករាដល់ខែកញ្ញាឆ្នាំ ២០២២ ស្មើ៦៤ភាគរយ ឬស្មើ ៣,៣៩ ភាគរយនៃទីផ្សាររថយន្តថ្មីសរុប ខណៈដែលរថយន្តប្រើអាគុយ (Plug-in Hybrid) ប្រហែល ៤៥០០ គ្រឿងលក់ដាច់នៅឆ្នាំនេះផងដែរ។ បើទោះជាអូស្ត្រាលីកើនចំនួនអ្នកប្រើរថយន្តអគ្គិសនីក្តី ប៉ុន្តែតួលេខនេះនៅមានចំនួនតិចនៅឡើយ បើធៀបនឹងប្រទេសផ្សេងទៀតដូចជាចក្រភពអង់គ្លេស។ បើតាមការផ្សាយរបស់ការសែត Theguardian នៅអង់គ្លេស មានអ្នកប្រើរថយន្តអគ្គិសនីមួយគ្រឿង ក្នុងចំណោមអ្នកប្រើរថយន្តទូទៅចំនួន៥។ លោក Jake Whitehead ប្រធានគោលនយោបាយរបស់ក្រុមប្រឹក្សា EV អះអាងថា នេះជាលទ្ធផលគឺវិជ្ជមានសម្រាប់ប្រទេសអូស្ត្រាលី ក្នុងដំណើរឆ្ពោះទៅបញ្ចប់ការប្រើប្រាស់ម៉ាស៊ីនសាំង។ បច្ចុប្បន្ន អូស្ត្រាលីមានស្ថានីយសាកថ្មរថយន្តអគ្គិសនិចំនួន ២,១៤៧ ទីតាមងនៅទូទាំងប្រទេស គិតត្រឹមខែមិថុនា ឆ្នាំ ២០២២។ ចំនួននេះ កើនឡើង ១៥% បើធៀបនឹងដើមឆ្នាំ ២០២១ និងជិតពីរដងបើធៀបនៅក្នុងខែសីហា ឆ្នាំ ២០២០៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8348.txt	លោក Unai Emery បានក្លាយជាអ្នកចាត់ការទូទៅថ្មីក្រុម Aston Villa ជំនួសលោក Steven Gerrard ដែលត្រូវបានបញ្ចប់តំណែងសប្តាហ៍មុន។	Emery អតីតគ្រូបង្វឹក Arsenal បានដឹកនាំក្រុមអេស្ប៉ាញ Villarreal រយៈពេល២ឆ្នាំ មុនផ្លាស់ទៅ Aston Villa នៅថ្ងៃទី២៤ ខែតុលា ឆ្នាំ២០២២។ ក្លិបនៃលីគកំពូលអង់គ្លេសមួយនេះក៏ត្រូវបង់ជិត ៥,៨៩លានដុល្លារទៅឱ្យក្លិប Villarreal ព្រោះលោក Emery នៅសល់កិច្ចសន្យាជាមួយ Villarreal ខណៈ Aston Villa ត្រូវទិញផ្តាច់កិច្ចសន្យានេះ។ ចូលកាន់តំណែងជាអ្នកចាត់ការថ្មីមែន ប៉ុន្តែគ្រូសញ្ជាតិអេស្ប៉ាញរូបនេះនៅមិនទាន់ចូលដឹកនាំក្រុមនៅសប្តាហ៍នេះឡើយ ដោយលោក Aaron Danks ដែលជំនួសតំណែង Gerrard បណ្តោះអាសន្ន ត្រូវបន្តភារកិច្ចដឹកនាំ Aston Villa ទៅជួប Newcastle United ចុងសប្តាហ៍នេះ។ Gerrard អ្នកចាត់ការសញ្ជាតិអង់គ្លេស ត្រូវបានបញ្ចប់តំណែងកាលពីសប្តាហ៍មុន បន្ទាប់ពីដឹកនាំ Aston Villa ចាញ់ Fulham ក្នុងក្របខណ្ឌ Premier League ៣-០។ ក្រោមការដឹកនាំរបស់គ្របណ្តោះអាសន្ន Danks ក្រុម Aston Villa បានយកឈ្នះ Brentford ដល់ទៅ ៤-០។ Emery ដែលជាអតីតអ្នកចាត់ការ Paris Saint-Germain ផង បានបង្ហាញក្តីរីករាយ ដែលអាចត្រឡប់ទៅកាន់តំណែងក្រុមក្នុងលីគកំពូលអង់គ្លេសសារជាថ្មី។ ក្នុងប្រវត្តិដឹកនាំក្រុមទាំងអស់ជាង៩០០ប្រកួត លោក Emery មានបទពិសោធន៍ដឹកនាំ Arsenal ទៅកាន់វគ្គផ្តាច់ព្រ័ត្រ Europa League ទោះបានត្រឹមរងជើងឯក។ Sevilla ជាក្រុមដែលលោក Emery ដឹកនាំទទួលបានជោគជ័យជាងគេ ដោយជួយក្រុមអេស្ប៉ាញមួយនេះ ឈ្នះជើងឯក Europa League ៣រដូវកាលជាប់ៗគ្នា៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8349.txt	កាតា ដែលចូលជាសមាជិកជាមួយសហព័ន្ធកីឡាបាល់ទាត់អន្តរជាតិ (FIFA) តាំងពីឆ្នាំ ១៩៣០ ទើបតែបានបង្ហាញខ្លួនលើកដំបូងបំផុតក្នុងព្រឹត្តិការណ៍ FIFA World Cup ជុំផ្តាច់ព្រ័ត្រ នៅឆ្នាំ២០២២នេះ ដោយសារខ្លួនជាម្ចាស់ផ្ទះ។ កាតាស្ថិតនៅពូល A ត្រូវជួប អេក្វាទ័រ សេណេហ្គាល់ និងហូឡង់។	កាតា សព្វថ្ងៃស្ថិតនៅចំណាត់ថ្នាក់ទី៥០ពិភពលោក នៃតារាង FIFA Ranking។ កីឡាករកាតាមួយចំនួនដែលអាចធ្វើព្យុះភ្លៀងក្នុងព្រឹត្តិការណ៍បាល់ទាត់ពិភពលោកឆ្នាំ២០២២នេះ Abdelkarim Hassan, Boualem Khouhki, Karim Boudaif និង Hassan Al Haydos សម្រាប់តំបន់ការពារ និងបម្រើ ខណៈ Almoez Ali ជាខ្សែប្រយុទ្ធដ៏មុតស្រួច។ គ្រូបង្វឹក៖ លោក Félix Sánchez ក្រុមជម្រើសជាតិកាតា មានការវិឌ្ឍគួរកត់សម្គាល់ចាប់តាំងពីលោក Sánchez សញ្ជាតិអេស្ប៉ាញឡើងកាន់តំណែងជាគ្រូបង្វឹកនៅឆ្នាំ ២០១៩។ ឈុត World Cup របស់កាតាទាំង២៦រូប ដែលលោក Sánchez ជ្រើសរើសសុទ្ធសឹងប្រកបអាជីពក្នុងលីកកំពូលកាតាទាំងអស់។ អ្នកចាំទី៖ Meshaal Barsham, Salah Zakaria , Saad Al-Sheeb។ ខ្សែការពារ៖ Tarek Salman, Pedro Miguel, Bassam Al-Rawi, Boualem Khoukhi, Abdelkarim Hassan, Homam Ahmed, Musab Khoder។ ខ្សែបម្រើ៖ Karim Boudiaf, Ahmed Fadel, Jassem Gaber Abdulsallam, Abdulaziz Hatem, Mohammed Waad, Mustafa Mashaal, Ali Asad, Akram Afif, Abdelrahman Moustafa, Khalid Muneer Mazeed, Hasan Al-Haydos, Ismaeel Mohammed, Naif Al-Hadhrami។ ខ្សែប្រយុទ្ធ: Almoez Ali, Ahmed Alaaeldin, Mohammed Muntari ៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_835.txt	នៅក្នុងវចនានុក្រមខ្មែរ របស់សម្តេចព្រះសង្ឃរាជ ជួន ណាត បានបញ្ជាក់ថា ពាក្យទាំងពីរនេះប្រើក្នុងន័យផ្សេងពីគ្នា។	១. ពាក្យ «សិទ្ធិ» មានន័យថា សេចក្តីសម្រេច, សេចក្តីសម្រេចផលឬផលសម្រេច, សេចក្តីស័ក្តិសិទ្ធិ, អំណាច, សេចក្តីអង់អាច, សេចក្តីសម្រេចតាមអំណាចច្បាប់។ ២. ពាក្យ «សិទ្ធ» មានន័យថា ដែលសម្រេចហើយ, ដែលសម្រេចតាមមាត្រាច្បាប់, ដែលស័ក្តិសិទ្ធិ, សម្បូណ៌, ពូកែ, ជំនាញ, មានប្រាជ្ញាវាងវៃ៕ [ដកស្រង់ពីវចនានុក្រមខ្មែរ សម្តេចព្រះសង្ឃរាជ ជួន ណាត (Version 2.0)] អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8350.txt	ខ្សែប្រយុទ្ធសញ្ជាតិបារាំង Karim Benzema ដែលនឹងត្រូវផុតកិច្ចសន្យាជាមួយ Real Madrid នាចុងបញ្ចប់រដូវកាល ២០២២-២៣ នេះ បាននិយាយថារូបគេនឹងចូលនិវត្តន៍ពីកីឡាបាល់ទាត់ជាមួយក្រុមអធិរាជសតែម្តង។ ការប្រកាសរបស់រូបគេ ក្រោយពេលឈ្នះពានរង្វាន់កីឡាករឆ្នើមប្រចាំឆ្នាំ Ballon d’Or។	ខ្សែប្រយុទ្ធបារាងវ័យ ៣៤ឆ្នាំ ដែលជាកីឡាករតំបន់ប្រយុទ្ធល្អមួយរូបក្នុងទ្វីបអឺរ៉ុបរយៈពេលជាច្រើនឆ្នាំមកនេះ បានទទួលនូវពានរង្វាន់កីឡាករឆ្នើមបំផុតលើពិភពលោក ដូចទៅនឹងអ្វីដែលរូបបានស្រម៉ៃតាំងពីនៅវ័យក្មេងមក ។ ក្រោយតែពីទទួលបាននូវពានរង្វាន់Ballon d’Or ហើយ ខ្សែប្រយុទ្ធជម្រើសជាតិបារាំងរូបនេះ បាននិយាយ ប្រាប់វិទ្យុ Onda Cero ថា៖ «ពិតណាស់គ្មានជម្រើសណាផ្សេងឡើយ សម្រាប់ខ្ញុំវាគឺជាក្តីសុបិនមួយដែលបានចុះកិច្ចសន្យាជាមួយ Real Madrid ហើយនឹងចូលនិវត្តន៍ជាមួយ Real។ ខ្ញុំមានក្តីសុបិន្តបី គឺដើម្បីទិញផ្ទះសម្រាប់ម្តាយរបស់ខ្ញុំ ដើម្បីលេងឱ្យ Real Madrid និងការឈ្នះពានរង្វាន់ Ballon d’Or នេះ។»។ Benzema រួមរស់ជាមួយ Real Madrid រយៈពេល ១៣ឆ្នាំ ក្រោយផ្ទេរពីក្រុម Olympique Lyonnais តម្លៃ ៣៦លានអឺរ៉ូ ។ ខ្សែប្រយុទ្ធវ័យ ៣៤ឆ្នាំរូបនេះ ក៏ក្លាយជាកីឡាករទី២ ប្រចាំ Real Madrid ដែលស៊ុតគ្រាប់បាល់ ៣២៨គ្រាប់ឱ្យ Real Madrid ច្រើនជាងគេ បន្ទាប់ពី Ronaldo លេខ១ ដែលមាន ៤៥១គ្រាប់ប្រចាំប្រវត្តិសាស្ត្រក្លិប Real Madrid។ កិច្ចសន្យារវាង Benzema និង Real Madrid នឹងផុតក្នុងឆ្នាំ ២០២៣ ហើយពេលនោះរូបគេនឹងឈានចូលវ័យ ៣៥ឆ្នាំ។ ប៉ុន្តែកីឡាករសម្បូរទៅដោយបទពិសោធន៍ដ៏ឆ្នើមរូបនេះ ត្រូវបានគេរំពឹងថា នឹងអាចទទួលបានកិច្ចសន្យាថ្មី ក្នុងការបន្តដំណើរជាមួយក្រុមអធិរាជស៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)
article_8351.txt	ក្រុមកីឡាបាល់ទះក្នុងសាលនារីប្រេស៊ីល ត្រូវជួបម្ចាស់ការពារជើងឯកស៊ែប៊ី វគ្គផ្តាច់ព្រ័ត្រពានរង្វាន់បាល់ទះនារីពិភពលោក IFVB Volleyball Women’s World Championship ឆ្នាំ២០២២។ ប្រេស៊ីល បានទម្លាក់អ៊ីតាលីដោយលទ្ធផល ៣-១សិត ឯស៊ែប៊ី ឈ្នះអាម៉េរិក ៣-១ ដូចគ្នា ក្នុងវគ្គពាក់កណ្តាលផ្តាច់ព្រ័ត្រ ដែលធ្វើឡើងនៅប្រទេសហូឡង់ ថ្ងៃទី១៣ ខែតុលា។	ជំនួបក្នុងទីក្រុង Apeldoorn ប្រទេសហូឡង់ ក្រុមបាល់ទះនារីប្រេស៊ីល បានយកឈ្នះអ៊ីតាលី ដោយលទ្ធផល ៣-១ សិត ក្នុងវគ្គពាក់កណ្តាលផ្តាច់ព្រ័ត្រ។ ក្នុងសិតទី១ ប្រេស៊ីល បើកការនាំមុខមុនដោយពិន្ទុប្រកៀកប្រកិតគ្នា ២៥-២៣។ យ៉ាងណាអ៊ីតាលី វាយបកមកវិញតាមបានស្មើក្នុងសិតទី២ ដោយលពិន្ទុប្រដេញប្រភើចគ្នា ២៥-២២។ ចូលដល់សិតទី៣ ក្រុមម្ចាស់ជើងឯក២សម័យកាលប្រេស៊ីល បាននាំមុខអ៊ីតាលី សារជាថ្មីដោយពិន្ទុ ២៦-២៤ និងបន្តឈ្នះនៅសិតទី៤ ដោយពិន្ទុដាច់ឆ្ងាយ ២៥-១៩។ ចំណែកក្រុមម្ចាស់ការពារតំណែងជើងឯកស៊ែប៊ី បានយកឈ្នះអាម៉េរិក ដោយការប្រកួតដ៏ជក់ចិត្តក្នុងលទ្ធផល ៣-១ (២៥-២១, ២៥-២០, ១៧-២៥, ២៥-២៣)។ ប្រេស៊ីល នឹងត្រូវប្រជែងតំណែងជើងឯកជាមួយស៊ែប៊ី មុនអាម៉េរិក ដណ្តើមលេខ៣ជាមួយអ៊ីតាលី នៅវគ្គផ្តាច់ព្រ័ត្រ នៃព្រឹត្តិការណ៍ពានរង្វាន់បាល់ទះនារីក្នុងសាល IFVB Volleyball Women’s World Championship 2022។ ប្រេស៊ីល ដែលជាម្ចាស់ជើងឯក IFVB ផ្នែកនារី ២សម័យកាល បានឈានដល់វគ្គផ្តាច់ព្រ័ត្រជាលើកទី១២របស់ខ្លួនទាំងលើកនេះ ខណៈស៊ែប៊ីម្ចាស់ជើងឯក៤សម័យ បង្ហាញខ្លួនជាលើកទី១០។ ការប្រកួតវគ្គផ្តាច់ព្រ័ត្រ នឹងធ្វើឡើងនៅ ទីលានបាល់ទះក្នុងសាល OMA ក្រុង Apeldoorn ប្រទេសហូឡង់ នៅថ្ងៃទី១៥ ខែតុលា ឆ្នាំ២០២២ ចាប់ពីម៉ោង៩យប់ [ម៉ោងនៅកម្ពុជា]៕ អ្នកសរសេរអត្ថបទ សូមចុចត្រង់នេះដើម្បីអានថ្មីៗជាភាសាអង់គ្លេស (Cambodianess.com)

Subsets and Splits

No community queries yet

The top public SQL queries from the community will appear here once available.